Split (3)

train · 79.3k rows

text stringlengths 31 26.1k	summary stringlengths 11 1.19k
ក្នុងទំព័ររថយន្តរបស់ខ្លួន MNS.COM បានបង្ហាញពីរថយន្តចំណាស់ម៉ូដែល ដែលបង្ហាញថា អាល្លឺម៉ង់ជាទឹកដីដែលពោរពេញគំនិតច្នៃប្រឌិតខ្ពស់ក្នុងឧស្សាហកម្មយានយន្ត ក្នុងនោះមានដូចជា Benz Patent Motor Car, Volksawegen Beetle និង BMW 328 Roadster ជាដើម។ Benz Patent Motor Car ត្រូវបានគេស្គាល់ជាទូទៅថា Benz-Patent-Motorwagen។ នេះជាស្នាដៃដំបូងរបស់លោក Carl Benz ដែលបំពាក់ដោយម៉ាស៊ីនប្រើសាំង។ Benz Patent ចរាចរលើកដំបូងនៅឆ្នាំ១៨៧៩ មុននឹងដំណើរការផ្លូវការនៅឆ្នាំ១៨៨៥ ។ Volkswagen Beetle ចាប់កំណើតនៅឆ្នាំ១៩៣៨ ហើយបន្តមានវត្តមាននៅលើទីផ្សាររហូតដល់ឆ្នាំ២០០៣។ រថយន្តនេះ ក៏ស្ថិតក្រោមការផ្ចុងផ្តើមគំនិតរបស់មេដឹកនាំណាស៊ី Adolf Hiltler ផងដែរ។ ក្នុងរយៈពេលប្រមាណជាង៦០ឆ្នាំ ក្រុមហ៊ុនផលិតបានជាង២១លានគ្រឿង។ ចំណែករថយន្តខ្នាតតូច BMW 328 Roadster ត្រូវបានផលិតឡើងចន្លោះពីឆ្នាំ១៩៣៦ ដល់ឆ្នាំ១៩៤០ ដើម្បីចូលរួមក្នុងព្រឹត្តិការណ៍កីឡាផ្សេងៗ។ សង្គ្រាមលោកលើកទី២ បានបញ្ចប់សង្វាក់ផលិតកម្មនៃរថយន្តនេះ ប៉ុន្តែក្រុមហ៊ុន BMW មានការច្នៃប្រឌិតថ្មីលើម៉ូដែលជាបន្តបន្ទាប់ទៀត។ Porshe 356 ស្ថិតក្នុងចំណោមស្នាដៃដ៏លេចធ្លោរបស់វិស្វករ Ferdiand Porsche ផលិតកាលពីឆ្នាំ១៩៤៨ រថយន្ត Mercedes-Benz 300 SL ផលិតឆ្នាំ១៩៥៤ រថយន្ត BMW 02 Series ផលិតឆ្នាំ១៩៦៦ រថយន្ត Audi Quattro ផលិតឆ្នាំ១៩៨០ រថយន្ត Porsche 959 ដែលផលិតនៅឆ្នាំ១៩៨៦ ហើយបន្តផលិតម្តងទៀតនៅឆ្នាំ១៩៩២ និងរថយន្ត Bugatti Veyron ដែលល្បីល្បាញចន្លោះពីឆ្នាំ២០០៥ ដល់ឆ្នាំ២០១៥។ បន្ថែមពីលើនេះ រថយន្តយ៉ាងហោចណាស់ចំនួន៥ម៉ូដែលបុរាណរបស់អាល្លឺម៉ង់បន្តទទួលបាននូវការពេញនិយមនៅលើផ្សារនាពេលបច្ចុប្បន្ន ដោយរថយន្តទាំងនោះ មានដូចជា Volkswagen Golf GTI ឆ្នាំ១៩៧៤, Porsche 911 ឆ្នាំ១៩៦៣, Mercedes-Benz S-Class ឆ្នាំ១៩៧២, BMW E30 M3 និង BMW M5 ដែលផលិតតាំងនៅឆ្នាំ១៩៨៥៕	អាល្លឺម៉ង់ត្រូវបានចាត់ទុកជាទឹកដីនៃឧស្សាហកម្មយានយន្តឈានមុខគេមួយលើពិភពលោក មិនចាញ់ចិន សហរដ្ឋអាមេរិក និងជប៉ុននោះឡើយ។ នារយៈពេលជាង១០០ឆ្នាំកន្លងមកនេះ ឧស្សាហកម្មរថយន្តអាល្លឺម៉ង់ ទទួលបានជោគជ័យជាបន្តបន្ទាប់ ជាពិសេសលើគំនិតច្នៃប្រឌិតរបស់ក្រុមហ៊ុនម៉ាករថយន្តល្បីៗ ដូចជា Mercedes-Benz, Audi, BMW, Opel, Porsche និង Volkswagen ជាដើម។
ដកស្រង់ពី វចនានុក្រមខ្មែរ២០២២ របស់ក្រុមប្រឹក្សាជាតិភាសាខ្មែរនៃរាជបណ្ឌិត្យសភាកម្ពុជា	តុច្ឆបុគ្គ [តុច-ឆៈ-បុក-គល់] ជានាមមានន័យថា បុគ្គលដែលគិតថាខ្លួនឯងលើសគេ ឬបុគ្គលដែលឥតប្រយោជន៍ ឬចោលម្សៀត។ តុច្ឆភាព គឺភាពដែលគិតថាខ្លួនឯងលើសគេ។
ក្រុមមន្ត្រីជំនាញគណបក្សប្រជាធិបតេយ្យមូលដ្ឋាន កំពុងតាមដានស្ថានការណ៍បោះឆ្នោតជ្រើសតាំងតំណាងរាស្ត្រនីតិកាលទី៦នេះ។ គិតត្រឹមម៉ោង២រសៀលនេះ លោក យ៉ង សាំងកុមារ វាយតម្លៃថា បរិយាកាសបោះឆ្នោតល្អ ប្រព្រឹត្តទៅដោយរលូន ពោលគឺគ្មានបញ្ហាអ្វីដែលគួរឲ្យព្រួយបារម្ភឡើយ។ បើតាមលោក យ៉ង សាំងកុមារ មណ្ឌលនីមួយៗនៃការបោះឆ្នោត ដែលលោកបានតាមដានយ៉ាងយកចិត្តទុកដាក់នេះ មានពលរដ្ឋបោះឆ្នោតបានជាង៥០ ទៅ៦០ភាគរយ។ បន្ថែមពីនេះលោក យ៉ង សាំងកុមារ រំពឹងថា បើសិនជាសន្ទុះពលរដ្ឋទៅបោះឆ្នោត ដល់៨០ភាគរយនៅទូទាំងប្រទេសនោះ គណបក្សលោក ក៏អាចទទួលបានអាសនៈក្នុងរដ្ឋសភាដែរ។គិតត្រឹមម៉ោង១១ ព្រឹកនេះ គណៈកម្មាធិការជាតិរៀបចំការបោះឆ្នោត បានអះអាងថា ក្នុងចំណោមអ្នកមានឈ្មោះបោះឆ្នោត ៨ ៣៨០ ២១៧នាក់ មានពលរដ្ឋចំនួន ៤ ៩២៧ ៨៩៤នាក់ហើយ ដែលបានទៅបោះឆ្នោត ។ ក្នុងចំណោមអាត្រាអ្នកទៅបោះ ៥៨,៨០ភាគរយ មណ្ឌលខេត្តមណ្ឌលគិរី កែប ឧត្តរមានជ័យ មានចំនួនលើស៦៥ភាគរយ៕	ភ្នំពេញ៖ មន្ត្រីជាន់ខ្ពស់គណបក្សប្រជាធិបតេយ្យមូលដ្ឋាន លោក យ៉ង សាំងកុមារ រំពឹងថា គណបក្សលោក នឹងទទួលបានអាសនៈរដ្ឋសភា បើសិនជាសន្ទុះពលរដ្ឋទៅបោះឆ្នោត៨០ភាគរយ។
សូមចុចទៅប្រភពដើម VOA ត្រង់នេះ	វីអូអេរៀនភាសាអង់គ្លេសមានវីដេអូខ្លីដើម្បីប្រាប់អ្នកទាំងអស់គ្នាអំពីរឿងនេះ:
ខេត្តសៀមរាបឆ្លងថ្មី៥៣នាក់ ជាសះស្បើយ៣នាក់ ក្នុងចំណោមអ្នកជំងឺកូវីដ-១៩ថ្មីទាំងនេះ ភាគច្រើនជាពលរដ្ឋក្នុងក្រុងសៀមរាប។ ក្រៅពីនេះ មានមួយចំនួននៅស្រុកជីក្រែង,ស្រុកសូត្រនិគម,ស្រុកពួក,ស្រុកក្រឡាញ់ និងស្រុកប្រាសាទបាគង។ អ្នកឆ្លងថ្មីទាំង៥៣នាក់នេះ មាន១០នាក់ជាពលករត្រឡប់មកពីប្រទេសថៃ,៧នាក់ជាមន្រ្តីនៃក្រសួងសាធារណៈការ,៤នាក់មកពីភ្នំពេញ,៤នាក់ជាគ្រូពេទ្យ ហើយក្រៅពីនេះជាអាជីវករ និងសិស្ស។ ក្នុងថ្ងៃដដែល ខេត្តសៀមរាបក៏មានអ្នកជាសះស្បើយកូវីដ-១៩ចំនួន៣នាក់ផងដែរ។ គិតមកដល់ពេលនេះ សៀមរាបមានអ្នកជំងឺកូវីដសរុបចំនួន៤២៣នាក់ ជាសះស្បើយចំនួន១១០នាក់ ស្លាប់៣នាក់ និងកំពុងសម្រាកព្យាបាលចំនួន៣១០នាក់។ ខេត្តស្វាយរៀងមានឆ្លងថ្មី២៣នាក់ ភាគច្រើនជាកម្មកររោងចក្រ ក្នុងចំណោមអ្នកជំងឺកូវីដ-១៩ថ្មីទាំង២៣នាក់នេះ មាន១៣នាក់ជាកម្មករ-កម្មការនីរោងចក្រ ស្ថិតក្នុងក្រុងស្វាយរៀង,ស្រុកស្វាយជ្រំ,ស្រុកបាវិត,ស្រុកចន្រ្ទា,ស្រុករំដួល និងស្រុកកំពង់រោទ៍។ ខេត្តកំពង់ធំរកឃើញ២១នាក់ឆ្លងកូវីដ-១៩ អ្នកឆ្លងកូវីដ-១៩ថ្មីទាំងនេះ មាន៦នាក់ជាពលករត្រឡប់មកពីប្រទេសថៃ ប្រុស២នាក់ និងស្រី៤នាក់។ ចំណែកឯ ១៥នាក់ទៀតបានឆ្លងដោយសារការប៉ះពាល់ជាមួយអ្នកជំងឺកូវីដ-១៩។ គិតមកដល់ពេលនេះ ខេត្តកំពង់ធំមានមនុស្ស៤០៣នាក់ហើយបានឆ្លងកូវីដ-១៩ ក្នុងនោះមានជាសះស្បើយ២០៥នាក់ និងកំពុងសម្រាកព្យាបាលចំនួន១៩៧នាក់។ ខេត្តព្រៃវែងវិជ្ជមាន២០នាក់ ស្ថិតក្នុងស្រុកចំនួន៦ តាមរយៈការធ្វើតេស្តរហ័ស Rapid Test ខេត្តព្រៃវែង រកឃើញអ្នកឆ្លងកូវីដ-១៩ថ្មីចំនួន២០នាក់ក្នុងនោះមាន១០នាក់ស្ថិតក្នុងស្រុកស្វាយអន្ទរ,៣នាក់ក្នុងស្រុកពារាំង,៣នាក់ក្នុងស្រុកមេសាង,២នាក់ក្នុងស្រុកបាភ្នំ,១នាក់ក្នុងស្រុកពាមជរ និង១នាក់ក្នុងស្រុកពោធិ៍រៀង។ បច្ចុប្បន្នអ្នកជំងឺកូវីដទាំងនេះ កំពុងសម្រាកព្យាបលនៅមន្ទីរពេទ្យបង្អែកស្រុករៀងៗខ្លួន។ គិតមកដល់ពេលនេះ ខេត្តព្រៃវែងមានអ្នកជំងឺកូវីដ-១៩សរុបចំនួន៨៨២នាក់ ជាសះស្បើយចំនួន៣៩០នាក់ ស្លាប់៨នាក់ និងកំពុងសម្រាកព្យាបាលចំនួន៤៨៤នាក់។ ខេត្តបាត់ដំបងមានអ្នកឆ្លងថ្មី១៧នាក់ សះស្បើយ៩នាក់ ក្នុងចំណោមអ្នកឆ្លងកូវីដ-១៩ថ្មីទាំង១៧នាក់នេះ ភាគច្រើនជាអ្នកស្រុកកំរៀង។ ក្រៅពីនេះ មានអ្នកជំងឺ២នាក់ បានធ្វើដំណើរត្រឡប់ពីប្រទេសថៃ និង២នាក់ មកពីខេត្តបន្ទាយមានជ័យ និងខេត្តពោធិ៍សាត់ផងដែរ។ ជាមួយគ្នានេះ ខេត្តបាត់ដំបង ក៏មានអ្នកជាសះស្បើយចំនួន៩នាក់ផងដែរ។ គិតមកដល់ពេលនេះ ខេត្តបាត់ដំបងមានអ្នកឆ្លងកូវីដ-១៩សសរុបចំនួន៥២២នាក់ ជាសះស្បើយ១៩២នាក់ ស្លាប់២នាក់ និងកំពុងសម្រាកព្យាបាលចំនួន៣២៨នាក់។ ខេត្តឧត្តរមានជ័យរកឃើញអ្នកឆ្លងថ្មី៩នាក់ ស្លាប់១នាក់ ចំណោមអ្នកឆ្លងកូវីដ-១៩ថ្មីទាំង៩នាក់នេះ មាន៤នាក់បានធ្វើដំណើរត្រឡប់មកពីប្រទេសថៃ ៤នាក់ទៀត ជាអ្នកស្រុកសំរោង និងម្នាក់ជាអ្នកស្រុកអន្លង់វែង។ ក្នុងថ្ងៃដដែលនេះ ក៏មានអ្នកជំងឺកូវីដម្នាក់បានស្លាប់ ដែលនេះជាករណីស្លាប់ដំបូងក្នុងខេត្តឧត្តរមានជ័យផងដែរ។ អ្នកស្លាប់នោះ ជាបុរសខ្មែរ អាយុ៦៣ឆ្នាំ រស់នៅសង្កាត់កូនក្រៀល ក្រុងសំរោង ខេត្តឧត្តរមានជ័យ។ តាមការសន្និដ្ឋានរបស់គ្រូពេទ្យ បុរសវ័យចំណាស់រូបនេះ បានស្លាប់ដោយកូវីដ-១៩វ៉ៃលុកលឿន ធ្វើឱ្យរលាកសួតទាំងសងខាងធ្ងន់ធ្ងរ ខ្សោយសួតខ្លាំងពេក។ រហូតមកដល់ពេលនេះ ខេត្តឧត្តរមានជ័យ មានអ្នកជំងឺកូវីដ-១៩សរុបចំនួន១១៦នាក់ ជាសះស្បើយ៤៣នាក់ ស្លាប់១នាក់ និងកំពុងសម្រាកព្យាបាល៧២នាក់។ របាយការណ៍បន្ថែម៖ ខេត្តកំពតវិជ្ជមានកូវីដ-១៩ចំនួន៣៣នាក់ ២០នាក់ជាអ្នកស្រុកទឹកឈូ ក្នុងចំណោមអ្នកជំងឺកូវីដ-១៩ទាំង៣៣នាក់នេះ មានកុមារ២នាក់ រស់នៅក្នុងឃុំស្នាយអញ្ជិត ស្រុកជុំគិរី ម្នាក់អាយុ១ឆ្នាំ និងទារកអាយុ៨ខែម្នាក់ទៀត។ ក្រៅពីនេះ អ្នកឆ្លងភាគច្រើនជាអ្នកស្រុកទឹកឈូ មានស្រ្តីជនជាតិចិន៤នាក់ និងនគរបាលម្នាក់ផងដែរ។ គិតមកដល់ពេលនេះ ខេត្តកំពតមានអ្នកជំងឺកូវីដ-១៩សរុបចំនួន៧៣៧នាក់ ជាសះស្បើយ២៨០នាក់ ស្លាប់៤នាក់ និងកំពុងសម្រាកព្យាបាលចំនួន៤៥៣នាក់។ ខេត្តកំពង់ចាមឆ្លងថ្មី២១នាក់ ស្លាប់ម្នាក់ ជាសះស្បើយ៤៧នាក់ អ្នកឆ្លងកូវីដ-១៩ថ្មីចំនួន២១នាក់ មាន១៤នាក់ជាអ្នកស្រុកស្រីសន្ធរ,២នាក់ក្នុងស្រុកព្រៃឈរ,២នាក់ទៀតក្នុងស្រុកជើងព្រៃ,១នាក់ក្នុងស្រុកចំការលើ និង១នាក់ក្នុងស្រុកកោះសូទិន។ ក្នុងថ្ងៃដដែលនេះ ខេត្តកំពង់ចាមក៏មានអ្នកជំងឺជាសះស្បើយចំនួន៤៧នាក់ផងដែរ។ ទន្ទឹមនឹងនេះ ខេត្តកំពង់ចាមក៏ មានអ្នកជំងឺកូវីដ-១៩ម្នាក់បានស្លាប់ផងដែរ។ អ្នកស្លាប់នោះ ជាស្រ្តីខ្មែរអាយុ៧២ឆ្នាំ រស់នៅភូមិមាឃ១ ឃុំព្រែកកក់ ស្រុកស្ទឹងត្រង់។ អ្នកជំងឺ ត្រូវបានបញ្ជូនទៅមន្ទីរពេទ្យមេគង្គកំពង់ចាម ក្រោយតេស្តវិជ្ជមានកូវីដ-១៩ ប៉ុន្តែដោយសារមានជំងឺប្រចាំកាយ រួមទាំងការរវិវត្តន៍ជំងឺកូវីដ-១៩កាន់តែធ្ងន់ធ្ងរ ហើយក្រុមគ្រូពេទ្យមិនអាចសង្គ្រោះបាន ដូច្នេះស្លាប់នៅវេលាម៉ោង១៦:៣០នាទី។ ខេត្តប៉ៃលិនវិជ្ជមាន៦នាក់ថ្មី សះស្បើយ២៧នាក់ តាមរយៈការធ្វើតេស្តរហ័ស Rapid Test មនុស្សចំនួន៦នាក់ទៀតវិជ្ជមានកូវីដ-១៩។ អ្នកវិជ្ជមានថ្មីទាំងនេះ មាន៣នាក់ នៅស្រុកសាលាក្រៅ ១នាក់នៅក្រុងប៉ៃលិន និង២នាក់ទៀតជាអ្នកដំណើរមកពីរាជធានីភ្នំពេញ។ ក្នុងថ្ងៃដដែលនេះ ខេត្តប៉ៃលិន ក៏មានអ្នកជំងឺជាសះស្បើយចំនួន២៧នាក់ផងដែរ។ អ្នកសះស្បើយត្រូវបានក្រុមគ្រូពេទ្យអនុញ្ញាតឲ្យត្រឡប់ទៅផ្ទះ និងបន្តធ្វើចត្តាឡីស័ករយៈពេល១៤ថ្ងៃរៀងៗខ្លួន៕	រដ្ឋបាលខេត្តចំនួន៦ បានចេញរបាយការណ៍រៀងៗខ្លួនពីការរកឃើញអ្នកឆ្លងកូវីដ-១៩ថ្មី នៅថ្ងៃទី១២ ខែមិថុនា ឆ្នាំ២០២១។ ក្នុងនោះខេត្តសៀមរាបមានអ្នកឆ្លងថ្មី៥៣នាក់ និងជាសះស្បើយ៣នាក់។ ខេត្តស្វាយរៀង មាន២៣នាក់,កំពង់ធំ២១នាក់,ព្រៃវែង២០,បាត់ដំបង១៧នាក់ ខណៈឧត្តរមានជ័យ៩នាក់ឆ្លងថ្មី និងស្លាប់ម្នាក់។
អាជ្ញាធរជាតិអប្សរា ប្រទះឃើញបំណែកទេវតាទាញព្រ័ត្រ ក្នុងពេលធ្វើកំណាយនៅផ្នែកខាងជើងស្ពានហាល។ បំណែកទេវតាទាញព្រ័ត្រទាំងនោះ មានបំណែកដងខ្លួន ប្រអប់ដៃ និងបំណែកជើង ដែលកប់ក្នុងដីរាប់រយឆ្នាំ ក្រោយរំលំធ្លាក់ពីស្ពានហាល ចូលក្នុងកសិន្ធុខាងជើង។ ការធ្វើកំណាយស្រាវជ្រាវ របស់អាជ្ញាធរ នៅផ្នែកខាងជើងស្ពានហាល នៃខ្លោងទ្វារតាកាវ បានប្រទះឃើញបំណែកជាច្រើន ដែលក្នុងនោះរួមមាន បំណែករូបទេវតាទាញព្រ័ត្រ និងបំណែកព្រះសិរទេវតាចំនួន៨។ ការរកឃើញនេះ គឺស្ថិតនៅដំណាក់កាលកំណាយស្រទាប់ដីចាក់បង្គរ ប្រវែង៦០ម៉ែត្រ ទទឹង៦ម៉ែត្រ និងជម្រៅប្រមាណជា១០សង់ទីម៉ែត្រ។ អ្នកស្រី ទឹម ធីតា បុរាណវិទូ នៃនាយកដ្ខានអភិរក្សក្នុងប្រាសាទឧទ្យានអង្គរ និងបុរាណវិទ្យាបង្ការ លើកឡើងថា ការរកឃើញបំណែកបដិមាទាំងអស់នេះ ផ្តល់ជាប្រយោជន៍សំខាន់សម្រាប់ការជួសជុលចម្លាក់ទាញព្រ័ត្រនៅស្ពានហាលខ្លោងទ្វារតាកាវ បានគ្រប់គ្រាន់ដូចដើមឡើងវិញ។ អ្នកជំនាញរូបនេះ បញ្ចាក់ថា៖ «មកដល់ពេលនេះ ការងារកំណាយបានរកឃើញបំណែកចម្លាក់ទេវតាបានប្រមាណជា៣០ភាគរយ ហើយបំណែកចម្លាក់មួយផ្នែកធំទៀតបានដួលរលំនៅលើតួស្ពានហាល។» អ្នកស្រី ធីតា បន្ថែមថា ការធ្វើកំណាយនៅដំណាក់ដំបូងមិនទាន់ដល់ស្រទាប់ដីដើម ក្នុងសម័យសាងសង់ស្ពានហាលនៅឡើយ។ ការបញ្ចាប់កំណាយស្រទាប់ទីមួយ អាជ្ញាធរជាតិអប្សរា នឹងបន្តធ្វើកំណាយស្រាវជ្រាវស្រទាប់ទី២ រហូតដល់ស្រទាប់ដីធម្មជាតិ។ ការស្រាវជ្រាវនេះ គឺដើម្បីស្វែងយល់ពីរចនាសម្ពន្ធនៃស្ពានហាល ដើម្បីឱ្យវិស្វករ ស្ថាបត្យករ រៀបចំពង្រឹងស្ពាននេះឡើងវិញ។ សូមជម្រាបដែរថា កំណាយរូបទេវតាទាញព្រ័ត្រទាំងនោះ នឹងយកចេញពីក្នុងរណ្តៅកំណាយមកលាងសម្អាត ជួសជុល ទៅដាក់នៅលើស្ពានហាល និងត្រៀមយកទៅដាក់នៅទីតាំងដើម។ រីឯព្រះសិរចំនួន៦ ត្រូវបានយកទៅរក្សាទុកនៅទីស្នាក់ការនគរបាលបេតិភណ្ឌដើម្បីរក្សាសុវត្ថិភាព។ ចំពោះព្រះសិរចំនួន២ផ្សេងទៀតមាន ព្រះសិរ១បែកពាក់កណ្តាលជា២បំណែក ហើយព្រះសិរ១ទៀតមានសភាពសឹករេចរឹល និងផុយស្រួយខ្លាំងដែលតម្រូវឱ្យរងចាំរហូតដល់សាច់ថ្មរឹងមាំល្អមុននឹងអាចផ្លាស់ទីព្រះសិរនេះទៅកន្លែងជួសជុល។ គួរបញ្ជាក់ថា ការធ្វើកំណាយស្រាវជ្រាវនេះបានចាប់ផ្ដើមតាំងពីដើមខែឧសភា ឆ្នាំ២០២២ គ្រោងនឹងបញ្ចប់នៅចុងខែកក្កដា ឆ្នាំ២០២២ខាងមុខនេះ៕	ដោយ៖ ហេង ស្រីលីន
ឡូហ្គូ Twitter ដែលមានរូបចាបពណ៌ខៀវ ត្រូវបានផ្លាស់ប្តូរទៅជារូបសត្វឆ្កែ ដែលជាឡូហ្គូ Dogecoin នៅថ្ងៃទី៣ ខែមេសា។ ការផ្លាស់ប្តូឡូហ្គូបែបនេះ បានធ្វើអោយរូបិយវត្ថុគ្រីតូ Dogecoin ហក់ឡើងយ៉ាងខ្លាំង ក្នុងរយៈពេលប៉ុន្មានម៉ោងប៉ុណ្ណោះ។ នៅថ្ងៃទី១ ខែមេសា តម្លៃDogecoin មានត្រឹម០,០៧ដុល្លារប៉ុណ្ណោះ ប៉ុន្តែគិតត្រឹមម៉ោង១០ព្រឹក នៅថ្ងៃទី៤ ខែមេសា (ម៉ោងនៅកម្ពុជា) តម្លៃរបស់រូបិយវត្ថុគ្រីតូ បានកើនដល់ ០,០៩៧ដុល្លារ។ ការផ្លាស់ប្តូរឡូហ្គូខាងលើ ធ្វើឡើងក្រោយលោក Elon Musk មហាសេដ្ឋីអាម៉េរិក បានបង្ហោះរូបភាពបែបកប្លែង (Meme) លើបណ្តាញសង្គម Twitter នៅក្នុងថ្ងៃទី៣ ខែមេសា។ កន្លងមក លោក Elon Musk ត្រូវបានដឹងថា ជាអ្នកគាំទ្ររូបិយវត្ថុគ្រីតូ Dogecoin មួយរូប៕	បណ្តាញសង្គម Twitter នៅថ្ងៃទី៣ ខែមេសា បានផ្លាស់ប្តូរឡូហ្គូរបស់ខ្លួនទៅជាឡូហ្គូ Dogecoin បន្ទាប់ពីលោក Elon Musk មហាសេដ្ឋីអាម៉េរិក និងជាម្ចាស់ក្រុមហ៊ុនបណ្ដាញសង្គមនេះ បានបង្ហោះរូបភាពបែបកប្លែង (meme) លើបណ្តាញសង្គមមួយនេះ ពាក់ព័ន្ធនឹងការផ្លាស់ប្តូរLogo។
មុននឹងឈានដល់ការចុះបញ្ជីក្នុងផ្សារភាគហ៊ុន និងបោះផ្សាយលក់ភាគហ៊ុនលើកដំបូង (IPO) ក្រុមហ៊ុនកំពង់ផែក្រុងព្រះសីហនុ (SAP) បានធ្វើកម្មវិធីរ៉ូដសូ (ការបង្ហាញព័ត៌មានរបស់ក្រុមហ៊ុន) និងប៊ុកបៀលឌីង ចាប់ពីថ្ងៃទី២៥ខែមេសា ដល់ថ្ងៃទី២ឧសភា។ ។ ប៊ុកបៀលឌីង គឺជាការស្ទាបស្ទង់តម្លៃភាគហ៊ុន តាមរយៈសំណើទិញហ៊ុនរបស់សាធារណជន មុននឹងក្រុមហ៊ុនកំណត់តម្លៃហ៊ុនជាផ្លូវការ សម្រាប់ IPO ។ នៅក្នុងកម្មវិធីរ៉ូដសូ ក្រុមហ៊ុននេះឲ្យដឹងថាខ្លួននឹងបោះផ្សាយលក់ភាគហ៊ុនចំនួន ២១ ៤៤២ ៩៩២ ហ៊ុន និងបានកំណត់តម្លៃពី ៣៥២០រៀល ដល់ ៥១៨០រៀលក្នុង១ហ៊ុន សម្រាប់អ្នកវិនិយោគសាធារណៈ ដែលចង់ស្នើទិញហ៊ុនក្នុងដំណាក់កាលធ្វើប៊ុកបៀលឌីងនេះ។ ផ្អែកលើតម្លៃនេះ ក្រុមហ៊ុនរំពឹងថានឹងទទួលបានទុនវិនិយោគបន្ថែមពី ១៨,៨លានដុល្លារ ទៅ ២៧,៧លានដុល្លារ។ ភាគហ៊ុនដែល SAP គ្រោងលក់ចេញនេះ គឺស្មើ ២៥ភាគរយនៃទុនសរុបរបស់ខ្លួន។ បានសេចក្ដីថា SAP លក់សិទ្ធិជាម្ចាស់ ២៥ភាគរយ ដែលកន្លងមករដ្ឋាភិបាលកានកាប់ ១០០ភាគរយ។ ក្នុងចំណោមហ៊ុនសរុបដែលគ្រោងលក់ចេញនេះ ភាគហ៊ុន ៥៤ភាគរយគ្រោងលក់ឲ្យ JICA, ថ្នាក់ដឹកនាំនិងបុគ្គលិករបស់ SAP ១០ភាគរយ, អ្នកវិនិយោគសាធារណ ដែលស្នើទិញបានជោគជ័យក្នុងដំណាក់កាលប៊ុកបៀលឌីង ២៥,២ភាគរយ និងអ្នកវិនិយោគផ្សេងទៀត ១០,៨ភាគរយ។ ការទិញហ៊ុនដោយអង្គការ JICA បានបង្ហាញពីទំនុកចិត្តរបស់អង្គការនេះមកលើប្រតិបត្តិការរបស់កំពង់ផែក្រុងព្រះសីហនុ។ នេះបើតាម លោក លូ គឹមឈន់ អគ្គនាយកក្រុមហ៊ុនកំពង់ផែស្វយ័តក្រុងព្រះសីហនុ ដែលលោកថ្លែងប្រាប់អ្នកសារព័ត៌មានយ៉ាងដូច្នេះថា៖«មិនធម្មតា ដែល JICA ទិញភាគហ៊ុន ហើយជាលើកទី១ មិនមែនតែនៅកម្ពុជា គឺពិភពលោក ដែល JICA ទិញភាគហ៊ុនបែបនេះ។ JICA ទិញភាគហ៊ុនរបស់កំពង់ផែ ដោយសារគាត់ទុកចិត្ត»។ កន្លងមក SAP បានខ្ចីថវិការបស់រដ្ឋាភិបាលជប៉ុន ដើម្បីវិនិយោគលើហេដ្ឋារចនាសម្ព័ន្ធមួយចំនួនរបស់ខ្លួន។ លោក ស៊ូ សុជាតិ ប្រធានគណៈកម្មាការមូលបត្រកម្ពុជា (SECC) បានឲ្យដឹងថា វត្តមានរបស់កំពង់ផែស្វយ័តក្រុងព្រះសីហនុក្នុងទីផ្សារភាគហ៊ុន នឹងបង្កើនទំនុកចិត្តដល់សាធារណជន។ លោកថ្លែងយ៉ាងដូច្នេះថា៖« កាលណាមានក្រុមហ៊ុនបោះលក់ភាគហ៊ុនម្ដងមួយៗជាបន្តបន្ទាប់ នោះទំនុកចិត្តលើទីផ្សារត្រូវបានបង្កើតឡើង និងជំរុញឲ្យមានការជួញដូរកាន់តែច្រើន»។ យោងតាមរបាយការណ៍ដែលបង្ហាញក្នុងកម្មវិធីរ៉ូដសូ SAP ចាប់ពីឆ្នាំ២០១២ ដល់ឆ្នាំ២០១៥ចំណេញប្រាក់ពីប្រតិបត្តិការកំពង់ផែរបស់ខ្លួនចន្លោះពី ៩លានដុល្លារ ទៅ ១៦លានដុល្លារ ក្នុងមួយឆ្នាំៗ។ សម្រាប់ឆ្នាំ២០១៦ ក្រុមហ៊ុនបានប៉ាន់ស្មានមុនបិតបញ្ជីបំណាច់ឆ្នាំថាខ្លួននឹងចំណេញប្រាក់ ៧,៨លានដុល្លារ។ ដោយឡែកនៅឆ្នាំ២០១៧ ក្រុមហ៊ុនព្យាករថានឹងចំណេញ ១៣,៨លានដុល្លារ៕	ភ្នំពេញ៖ បើគ្មានអ្វីប្រែប្រួលនោះទេ ក្រុមហ៊ុនកំពង់ផែស្វយ័តក្រុងព្រះសីហនុ នឹងចាប់ផ្ដើមបោះផ្សាយលក់មូលបត្រ ឬភាគហ៊ុនរបស់ខ្លួន នៅថ្ងៃទី៣១ខែឧសភាឆ្នាំនេះតទៅ។ ក្នុងចំណោមភាគហ៊ុនជាង ២១លានហ៊ុន ដែលក្រុមហ៊ុនគ្រោងបោះផ្សាយលក់ជាសាធារណៈ ទីភ្នាក់ងារសហប្រតិបត្តិការអន្តរជាតិជប៉ុន (JICA) គ្រោងទិញ ៥៤ភាគរយ។ នេះបើតាមការធ្វើបទបង្ហាញរបស់មន្ត្រីកំពង់ផែស្វយ័តក្រុងព្រះសីហនុ នៅក្នុងកម្មវិធីរ៉ូដសូរបស់ក្រុហ៊ុននេះ នៅថ្ងៃទី២៥ខែមេសា។
អ្នកលេងគុនខ្មែរ ឃីម ឌីម៉ា ម្ចាស់មេដាយមាសស៊ីហ្គេមនៅម៉ាឡេស៊ីទទួលមហាកិត្តិយសដ៏ធំធេងសម្រាប់ព្រឹត្តិការណ៍កីឡាជាតិលើកទី២នៅឆ្នាំនេះ។ ពោលគឺរូបគេត្រូវបានគណៈកម្មាធិការជាតិអូឡាំពិកកម្ពុជា និងក្រសួងអប់រំយុវជននិងកីឡា ជ្រើសរើសឲ្យទទួលភ្លើងគប់ដោយផ្ទាល់ពីព្រះមហាក្សត្រ ព្រះករុណា ព្រះបាទបរមនាថ នរោត្តម សីហមុនី នៅកើយខាងមុខព្រះទីនាំងទេវាវិន្និច្ឆ័យព្រះបរមរាជវាំង។ អតីតកីឡាករ និងកីឡាករល្បីៗនាពេលបច្ចុប្បន្នជាច្រើនរូបទៀត នឹងទទួលភ្លើងគប់ពីកីឡាករ ឃីម ឌីម៉ា ជាបន្តបន្ទាប់រត់ដង្ហែទៅកាន់នៅពហុកីឡដ្ឋានជាតិ ដើម្បីឲ្យកីឡាករិនី ស៊ន សៀវម៉ី ម្ចាស់មេដាយមាសអាស៊ីប្រគល់ជូនសម្តេចនាយករដ្ឋមន្ត្រី ហ៊ុន សែន នៅទីនោះ។ បន្ទាប់មកសម្តេច ស៊ុន សែន នឹងយកភ្លើងគប់នោះទៅអុជកាំជ្រួចដែលរៀបចំដោយអ្នកជំនាញ រួចហើយកាំជ្រួចនោះនឹងរត់ទៅដុតបំភ្លឺគប់បើកកីឡាជាតិលើកទី២តែម្តង។ នេះបើយោងតាម លោក វ៉ាត់ ចំរើន អគ្គលេខាធិការ NOCC។ កីឡាករ ឃីម ឌីម៉ា បានចាត់ទុកការទទួលភ្លើងគប់ពីព្រះមហាក្សត្រនេះថា មិនត្រឹមតែបានផ្តល់មហាកិត្តិយសសម្រាប់រូបគេ និងគ្រួសារប៉ុណ្ណោះទេ តែវាមោទកភាពដ៏ធំធេងសម្រាប់កីឡាគុនខ្មែរទាំងមូល។ «ខ្ញុំមានអារម្មណ៍សប្បាយចិត្តមែនទែន ដែលថ្នាក់ដឹកនាំបានផ្តល់មហាកិត្តិយសឲ្យខ្ញុំទទួលភ្លើងគប់ពីព្រះមហាក្សត្រ វាជាមោទកភាពសម្រាប់កីឡាករគុនខ្មែរទាំងមូល។ លើសពីនេះវាមហាកិត្តិយសសម្រាប់ខ្ញុំនិងគ្រួសារ និងកងរាជអាវុធហត្ថទាំងមូល»។ នេះជាការបង្ហាញអារម្មណ៍របស់កីឡាករ ឃីម ឌីម៉ា ដោយរូបគេបានបន្ថែមថា តាំងពីតូចមកដល់បច្ចុប្បន្នរូបគេមិនដែលបានជួបព្រះមហាក្សត្រ ដោយផ្ទាល់នោះទេ ដូច្នេះលើកនេះរូបគេបានសម្រេចបំណងដែលធ្លាប់ប៉ងតាំងពីកុមារហើយ។ ការជ្រើសរើសកីឡាករគុនខ្មែរ ឃីម ឌីម៉ា ឲ្យទទួលភ្លើងគប់ពីព្រះមហាក្សត្រនេះ ត្រូវបានលោក វ៉ាត់ ចំរើន អគ្គលេខាធិការនៃគណៈកម្មាធិការជាតិអូឡាំពិកកម្ពុជា និងលោក អ៊ុក សិទ្ធិជាតិ អគ្គនាយកនៃអគ្គនាយកដ្ឋានកីឡាបានអះអាងប្រហាក់ប្រហែលគ្នាថា ដោយសារ ឌីម៉ា ជាមេដាយមាសកីឡាស៊ីហ្គេមលើប្រភេទកីឡាអត្តសញ្ញាណជាតិ ដែលថ្នាក់ដឹកនាំកំណត់ឲ្យជ្រើសរើសនៅឆ្នាំនេះ។ «តាមប្រសាសន៍របស់ឯកឧត្តមបណ្ឌិត ថោង ខុន លោកបានឲ្យយើងយកប្រភេទកីឡាជាអត្តសញ្ញាណជាតិ និងព្រលឹងជាតិខ្មែរ គឺកីឡាប្រដាល់គុនខ្មែរ ដែលទើបឈ្នះមេដាយមាសជាប្រវត្តិសាស្ត្រក្នុងកីឡាស៊ីហ្គេមរាប់សិបឆ្នាំកន្លងមកនេះ។ ឌីម៉ា ជាកីឡាករទើបដណ្តើមបានមេដាយមាសដំបូង ហើយជាកីឡាករគុនខ្មែរទៀត ដូច្នេះរូបគេជាកីឡាករដែលសាកសម និងមានលក្ខណៈសម្បត្តិគ្រប់គ្រាន់ក្នុងការទទួលភ្លើងគប់នេះ»។ នេះជាការបញ្ជាក់របស់លោក វ៉ាត់ ចំរើន។ លោកបានបន្ថែមថា ការរៀបចំរត់ភ្លើងគប់ដោយមានអង្គព្រះមហាក្សត្រ ប្រទានភ្លើងគប់នេះ គឺដើម្បីឲ្យត្រូវតាមលំនាំនៃពិធីបើកព្រឹត្តិការណ៍កីឡាអូឡាំពិក ដែលយកភ្លើងគប់ពីព្រះអាទិទេព។ បើតាមប្រវត្តិបើកព្រឹត្តិការណ៍កីឡាអូឡាំពិកបុរាណកាលពី៤ទៅ៥ពាន់ឆ្នាំមុនគ្រឹស្តសករាជ គេតែងតែសុំភ្លើងគប់ពីព្រះអាទិទេព គឺអង្គព្រះអាទិត្យ តាមរយៈការធ្វើចំណាំងផ្លាតជាមួយស្លឹងអ៊ូលីវងាប់ស្ងួត ដើម្បីបង្កើតចំហេះ។ ពិធីបើកព្រឹត្តិការណ៍កីឡាជាតិឆ្នាំនេះនឹងប្រព្រឹត្តទៅថ្ងៃទី២៥ ឧសភា នាពហុកីឡដ្ឋានជាតិ ដោយមានការចូលរួមពីសំណាក់សម្តេចនាយករដ្ឋមន្ត្រី ហ៊ុន សែន និងភរិយា រួមទាំងមន្ត្រីថ្នាក់ដឹកនាំជាច្រើនរូបទៀត។ កីឡាជាតិឆ្នាំនេះប្រព្រឹត្តទៅចាប់ពីថ្ងៃទី២៥ ឧសភា ដល់ថ្ងៃទី៦ មិថុនា ឆ្នាំ២០១៨៕	កីឡាករគុនខ្មែរ ឃីម ឌីម៉ា ម្ចាស់មេដាយមាសស៊ីហ្គេម ត្រូវបានថ្នាក់ដឹកនាំកីឡាកម្ពុជាជ្រើសរើសឲ្យរូបគេទទួលភ្លើងគប់ពីព្រះមហាក្សត្រ ព្រះករុណា ព្រះបាទបរមនាថ នរោត្តម សីហមុនី ដើម្បីដង្ហែយកទៅដុតបំភ្លឺគប់នៅពហុកីឡដ្ឋានជាតិ ជាកន្លែងប្រារព្ធពិធីបើកកីឡាជាតិលើកទី២។ ឌីម៉ា បានចាត់ទុកការទទួលភ្លើងគប់នេះថា ជាមហាកិត្តិយសដ៏ធំធេងសម្រាប់រូបគេនិងគ្រួសារ រួមទាំងកីឡាគុនខ្មែរទាំងមូល។
ការកើនឡើងនូវការបែកញើសនៅបាតដៃ, បាតជើង និងក្លៀកនៅពេលថ្ងៃដោយមិនមានហេតុផលគឺត្រូវបានគេហៅថា focal hyperhidrosis។ ប្រភេទនៃការកើនឡើងនៃការបែកញើសនេះត្រូវបានបញ្ឈប់នៅពេលដែលអ្នកកំពុងគេង និងមិនត្រូវបានផ្សារភា្ជប់នឹងលក្ខខ័ណ្ឌផ្សេងៗដែលបង្កជាមូលហេតុ។ ការកើនឡើងនៃការបែកញើសដែលប៉ះពាល់នៅកន្លែងធំៗនៃខ្លួន និងដែលបានកើនឡើងនៅពេលអ្នកក្រោកពីគេង និងកំពុងគេងលក់ គឺហាក់ដូចជាដោយសារឥទ្ធិពលរបស់ថ្នាំ ឬជាសញ្ញានៃជំងឺ ដូចជាការអស់រដូវភ្លាមៗ, និងការបញ្ចេញអរម៉ូនទីរ៉ូអ៊ីតជាដើម។ សកម្មភាពរាង្គកាយខ្លាំងក្លា និងសីតុណ្ហភាពក្តៅល្មម គឺត្រូវបានផ្សារភ្ជាប់នឹងការកើនឡើងនៃការបែកញើស។ អ្នកអាចមានការកើនឡើងនៃការបែកញើសផងដែរដែលជាលទ្ធផលនៃគ្រុនក្តៅ។ មូលហេតុវេជ្ជសាស្ត្រនៃការកើនឡើងនៃការបែកញើសអាចរួមមានៈ -ការរលាកសាច់ដុំបេះដូង -គ្រុនក្តៅដែលមិនអាចកំនត់នូវមូលហេតុបាន -ជំងឺថប់បារម្ភ -ការគាំងបេះដុង -ការកើនឡើងអរម៉ូនទីរ៉ូអ៊ីត -មហារីកឈាម (Leukemia) -ថ្នាំដូចជា ពពួក beta blockers និងថ្នាំពពួក tricyclic ដែលប្រឆាំងការធ្លាក់ទឹកចិត្ត -ស្ត្រីដែលអស់រដូវ -ភាពតានតឹងចិត្ត -ជំងឺរបេង សូមរកការជួយជាបន្ទាប់ដោយផ្នែកវេជ្ជសាស្ត្រការបែកញើសដោយខ្លួនវាផ្ទាល់គឺកម្រអោយមានការជួយជាបន្ទាន់ណាស់។ ទោះជាយ៉ាងណាក៏ដោយ, ប្រសិនបើការបែកញើសមានការរួមផ្សំដោយរោគសញ្ញាដទៃទៀតដូចជាញាក់, ធីងធោង ឬឈឺទ្រូង ឬឈឺក្រពះ, សូមស្វែងរកនូវការព្យាបាលជាបន្ទាន់ដោយប្រុងប្រយ័ត្ន។ ការបែកញើសត្រជាក់អាចជាការឆ្លើយតបនៃខ្លួនរបស់អ្នកទៅនឹងមូលហេតុដែលបង្កអោយជាជំងឺដូចជា ការគាំងបេះដូង, ការថប់បារម្ភ ឬការប៉ះទង្គិចផ្លូវចិត្ត។ សូមណាត់ជួបជាមួយគ្រូពេទ្យ ប្រសិនបើអ្នកធ្លាប់មានដូចជាៈ -អ្នកចាប់ផ្តើមមានការបែកញើសច្រើនជាងធម្មតាភ្លាមៗតែម្តង -ការបែកញើសរំខានដល់ការងារប្រចាំថ្ងៃ -អ្នកធ្លាប់មានការបែកញើសនៅពេលយប់ដោយគ្មានការលេចឡើងនូវមូលហេតុសោះ។ ត្រួតពិនិត្យដោយ www.health.com.kh	ការកើនឡើងនៃការបែកញើសគឺជាការបញ្ចេញញើសខ្លាំងជាងតម្រូវការចាំបាច់ដើម្បីអោយមានភាពត្រជាក់ដល់ខ្លួនប្រាណ។ ការបែកញើសខ្លាំងជាធម្មតាកើតឡើង នៅលើបាត ដៃ, បាតជើង និងក្លៀក។ ក្រៅពីរំខានសកម្មភាពប្រចាំថ្ងៃ, ការកើនឡើងនៃការបែក ញើសអាចបណ្តាលអោយមានការថប់បារម្ភដល់សង្គម ឬមានការខ្មាសអៀន។
គណៈកម្មការ ជំរុញវារីវប្បកម្មកម្ពុជា មានភារកិច្ចសម្របសម្រួល ក្នុងកិច្ចការផលិតកម្ម អាជីវកម្មរបស់សមាគមវារីវប្បករនៅកម្ពុជា សំដៅបង្កើនសមត្ថភាពផលិត ផ្គត់ផ្គង់ក្នុងស្រុក និងនាំចេញ ដោយពិនិត្យឲ្យបានស៊ីជម្រៅ លើដំណើរការផលិតកម្មអាជីវកម្ម បញ្ហាប្រឈមនានា និងលើកទិសដៅ អនុវត្តឲ្យមានប្រសិទ្ធភាពខ្ពស់។ គណៈកម្មការដែលមានលោក ហាស់ សារ៉េត ជាប្រធាននេះ ក៏នឹងសហការជំរុញការអភិវឌ្ឍវារីវប្បកម្ម គ្រប់រូបភាពដល់កសិករ និងសម្រួលកិច្ចការវិនិយោគផ្នែកនេះ ឲ្យមានដំណើរការល្អប្រសើរ ក៏ដូចជាជំរុញការផ្សព្វផ្សាយបច្ចេកទេស វារីវប្បកម្មឲ្យបានទូលាយ បង្កើតបណ្ដុំអាជីវកម្មឲ្យមានបរិមាណ និងគុណភាព និងឆ្លើយតបតម្រូវការទីផ្សារផងដែរ។ បង្កើនកិច្ចសហការគ្នា ក្នុងការងារជួយទប់ស្កាត់បទល្មើស នាំចូលផលិតផលដោយខុសច្បាប់។ ជំរុញការសិក្សាស្រាវជ្រាវ ពីបច្ចេកទេសចិញ្ចឹម បង្កើនផលិតភាពចិញ្ចឹម កែច្នៃ និងទីផ្សារ ដើម្បីធានាបាននិរន្តរភាព ផ្នែកវារីវប្បកម្មនៅកម្ពុជា។ នេះជាភារកិច្ចរបស់គណៈកម្មការជំរុញវារីវប្បកម្មកម្ពុជា ដែលកាតព្វកិច្ចមួយទៀត គឺរាយការណ៍ពីវឌ្ឍនភាព និងបញ្ហាប្រឈមក្នុងការអនុវត្តការងារ ជូនរដ្ឋមន្រ្តីក្រសួងកសិកម្ម។ សូមរំឮកថា បន្ទាប់ពីមានការត្អូញត្អែរ ពីវារីវប្បករកម្ពុជា លើការនាំចូលត្រី ពីវៀតណាម ដ៏ច្រើនលើសលុប រដ្ឋមន្ត្រីកសិកម្ម រុក្ខាប្រមាញ់ និងនេសាទ កាលពីថ្ងៃទី១៤ ខែធ្នូ កន្លងមក លោក វេង សាខុន រដ្ឋមន្រ្តីកសិកម្ម បានដឹកនាំកិច្ចប្រជុំបន្ទាន់ ដើម្បីដោះស្រាយបញ្ហា ក្នុងវិស័យវារីវប្បកម្ម។ នាឱកាសនោះ លោករដ្ឋមន្រ្តី ក៏បានបញ្ជាឲ្យមន្ត្រីពាក់ព័ន្ធទាំងអស់ ពិសេសខាងរដ្ឋបាលជល តាមដានត្រួតពិនិត្យឱ្យច្បាស់លាស់ និងទប់ស្កាត់ បទល្មើសការនាំចូលផលវារីវប្បកម្ម ពីប្រទេសវៀតណាម និងស្នើឲ្យវារីវប្បករកម្ពុជា ចុះស្រង់ស្ថិតិកសិដ្ឋានចិញ្ចឹម, កន្លែងចិញ្ចឹម និងបណ្តុំអាជីវកម្មផ្សេងៗទៀត ដើម្បីដឹងអំពីបរិមាណផ្គត់ផ្គង់ត្រីនៅក្នុងស្រុក ដើម្បីឆ្លើយតប នឹងតម្រូវការទីផ្សារ ឲ្យមានតុល្យភាពគ្នា នៃការនាំចូលត្រីពីវៀតណាម។៕	ក្រសួងកសិកម្ម បានសម្រេចបង្កើតគណៈកម្មការ ជំរុញវារីវប្បកម្មកម្ពុជា ដើម្បីដោះស្រាយបញ្ហា ដល់វារីវប្បករកម្ពុជា។ នេះបើតាមសេចក្ដីប្រកាសព័ត៌មាន របស់ក្រសួងកសិកម្ម កាលពីថ្ងៃទី ១៧ ខែធ្នូ ដែលសេចក្តីប្រកាសព័ត៌មាននោះ គូសបញ្ជាក់ថា គណៈកម្មការបង្កើតឡើង ដើម្បីឆ្លើយតបនឹងបញ្ហាដែលកើតមានក្នុងវិស័យវារីវប្បកម្មឲ្យបានទាន់ពេលវេលា។
តាមលទ្ធផលចាប់ឆ្នោតក្រុមក្រោមការដឹកនាំរបស់លោក គឹម ភក្តី ស្ថិតនៅពូល G ជាមួយក្រុម Hanoi របស់វៀតណាម, Bali United របស់ឥណ្ឌូណេស៊ី និងក្រុមឡើងមកពីវគ្គជម្រុះ Play off ប្រចាំតំបន់អាស៊ាន ដែលមាន Lao Toyota របស់ឡាវ, Kasuka របស់ព្រុយណេ និង Hanthawady United របស់មីយ៉ាន់ម៉ា។ សម្រាប់ការប្រកួតវគ្គជម្រុះ Play off ដែលគ្រោងចាប់ផ្តើមនៅអំឡុងខែមេសា ឆ្នាំ២០២១ ក្រុមវិសាខាត្រូវប្រជែងជាមួយក្រុម Lalenok United របស់ទីម័រខាងកើត។ ក្រុមឈ្នះត្រូវឡើងទៅជួបជាមួយ Persipura Jayapura របស់ឥណ្ឌូណេស៊ី ដែលកំពុងរង់ចាំ ដើម្បីដណ្តើមកៅអីឡើងទៅប្រកួតពូល H ដែលមានក្រុម Kedah Darul Aman របស់ម៉ាឡេស៊ី, Lion City Sailors របស់សិង្ហបុរី និង Sai Gon របស់វៀណាម។ ចំណែកក្រុម Lao Toyota ត្រូវប្រជែងដណ្តើមជ័យជម្នះជាមួយ Kasuka របស់ព្រុយណេ មុនឡើងទៅជួប Hanthawady United ដើម្បីដណ្តើមកៅអីក្នុងពូល G ដែលមានបឹងកេត, Hanoi របស់វៀតណាម និង Bali United របស់ឥណ្ឌូណេស៊ី។ ព្រឹត្តិការណ៍ AFC Cup 2021 មាន៤០ក្រុមចូលរួម កើនឡើង៤ក្រុមបើធៀបនឹងឆ្នាំ២០២០ ដែលមាន៣៦ក្រុមចូលរួម។ ការប្រកួតបែងចែកជា១០ពូល ដោយក្នុងមួយពូលមាន៤ក្រុម។ ការប្រកួតគ្រោងធ្វើឡើងចាប់ពីថ្ងៃទី១៤ ខែឧសភា ឆ្នាំ២០២១។ គួររំលឹកថា AFC បានសម្រេចលុបចោលព្រឹត្តិការណ៍ AFC Cup 2020 ពាក់កណ្តាលទី ដោយសារការរាតត្បាតនៃជំងឺកូវីដ-១៩។ ការសម្រេចនេះ ធ្វើឡើងក្រោយ AFC បារម្ភពីសុវត្ថិភាបរបស់កីឡាករ គ្រូបង្វឹក និងមន្ត្រីរៀបចំការប្រកួត៕	សហព័ន្ធកីឡាបាល់ទាត់ទ្វីបអាស៊ី(AFC) នៅថ្ងៃទី២៧ មករា នេះ បានរៀបចំកម្មវិធីចាប់ឆ្នោតការប្រកួតវគ្គជម្រុះ AFC Cup 2021 នៅទីក្រុងកូឡាឡាំពួរ ប្រទេសម៉ាឡេស៊ី។ ម្ចាស់ជើងឯកពានរង្វាន់ក្របខណ្ឌមិត្តហ្វូនខេមបូឌានលីគឆ្នាំ២០២០ បឹងកេត ត្រូវប្រជែងជាក្រុមខ្លាំងចំនួន៣នៅក្នុងតំបន់អាស៊ាន។
កាលពីឆ្នាំ២០១៧ ទេសចរខ្មែរទៅក្រៅប្រទេសមានចំនួន ១,៧៥លាននាក់ កើនឡើង ២២,២ភាគរយ។ ក្នុងនោះប្រទេសថៃ ជាគោលដៅដែលស្រូបទាញពលរដ្ឋកម្ពុជាឲ្យទៅកម្សាន្ត និងពិនិត្យព្យាបាលជំងឺច្រើនជាងគេ៕	ភ្នំពេញ៖ ពលរដ្ឋខ្មែរចេញទៅក្រៅប្រទេស ដើម្បីដើរកម្សាន្ត និងព្យាបាលជំងឺ មានចំនួន ៩៦ម៉ឺននាក់ កើនឡើង ១៤,៥ភាគរយ។ នេះបើតាមទិន្នន័យពីក្រសួងទេសចរណ៍។
ឯកអគ្គរាជទូតខ្មែរ លោក ជុំ សុន្ទរី បានថ្កោលទោសក្រុមហ៊ុន Amazon លើករណីចរាចរសម្ភារតុបតែង និងប្រើប្រាស់ក្នុងបន្ទប់ទឹក ដោយយករូបប្រាសាទបុរាណខ្មែរ ទៅរចនាម៉ូតលើផលិតផលខ្លួននេះ។ លោក ជុំ សុន្ទរី ចាត់ទង្វើររបស់ក្រុមហ៊ុន Amazon បានធ្វើឲ្យប៉ះពាល់យ៉ាងធ្ងន់ធ្ងរដល់កិត្តិយសជាតិ និងកិត្យានុភាព នៃប្រទេសកម្ពុជា។ លោក ជុំ សុន្ទរី ដែលបានផ្ញើលិខិតប្រធាន និងអគ្គនាយកក្រុមហ៊ុន Amazon ដើម្បីតវ៉ា និងទាមទារឲ្យបញ្ឈប់សកម្មភាពលក់ និងដករូបផលិតផលចេញពីគេហទំព័រក្រុមហ៊ុនជាបន្ទាន់នោះ បានសរសេរដូច្នេះថា៖«ស្ថានទូតនៃព្រះរាជាណាចក្រកម្ពុជាប្រចាំសហរដ្ឋអាមេរិក បានទទួលដំណឹងដោយតក់ស្លុត និងស្រងាកចិត្តថា រូបភាពនៃប្រាសាទអង្គរវត្តដោយរួមមាន អង្គរវត្ត តាព្រហ្ម បាយ័ន ឬបឹងមាលា ដែលបានចុះបញ្ជីជាបេតិកភណ្ឌពិភពលោក តាំងពីឆ្នាំ១៩៩២ និងទទួលបានអត្ថប្រយោជន៍ពីអង្គការអភិរក្សអន្តរជាតិ (UNESCO) ចាប់តាំងពីឆ្នាំ២០០៧ ត្រូវបានប្រើប្រាស់ដោយក្រុមហ៊ុនផលិតទំនិញមួយចំនួន ធ្វើឲ្យរូបភាពនៃផលិតផលដែលបង្កភាពអាម៉ាស់ ក្នុងនោះរួមមាន គម្របបង្គន់ កម្រាលបន្ទប់ទឹក កម្រាលជើងមុខបង្គន់ វាំងននងូតទឹក និងកម្រាលផ្ទះបាយ។ លើសពីនេះទៀត ក្រុមហ៊ុនផលិតបានប្រើប្រាស់វិធីគួរឲ្យស្អប់ខ្ពើម ដោយប្រើប្រាស់ទង់ជាតិនៃព្រះរាជាណាចក្រកម្ពុជា សម្រាប់ជាការរចនានៃកម្រាលបន្ទប់ទឹក (កម្រាលព្រំ និងបង្គន់)»។ អត្ថបទទាក់ទង អាជ្ញាធរអប្សរាប្រាប់ទៅ Amazon ឲ្យឈប់លក់សម្ភារបន្ទប់ទឹកដែលមានរូបអង្គរវត្ត ស្ថានទូតខ្មែរតវ៉ាបែបនេះ ដោយសារតែផលិតផលដែលរៀបរាប់ខាងលើ បានបង្ហោះនៅលើគេហទំព័រក្រុមហ៊ុន Amazon ។ ក្រៅពីទូតខ្មែរតវ៉ានេះ ក៏មានខាងអគ្គនាយកនៃអាជ្ញាធរអប្សរា បានផ្ញើលិខិតទៅក្រុមហ៊ុនAmazon បញ្ឈប់សកម្មភាពលក់ទំនិញទាំងនេះដែរ។ ក្នុងលិខិតអាជ្ញាធរអប្សរា បានសង្កត់ធ្ងន់ដូច្នេះថា៖«វាមិនមែនជាការចាំបាច់ទេ ក្នុងការទទូចលក្ខណៈថោកទាប នៃការប្រើប្រាស់នេះ ហើយការផ្សព្វផ្សាយផលិតផលដែលបង្កភាពអាម៉ាស់ទាំងនេះ ត្រូវតែបញ្ឈប់ជាបន្ទាន់»។ នេះបើតាមសំណេរលោក ជុំ សុន្ទរី ឯកអគ្គរាជទូតខ្មែរប្រចាំអាមេរិក៕	ភ្នំពេញ៖ ការដាក់លក់ផលិតផលរូបប្រាសាទបុរាណខ្មែរលើគេហទំព័រក្រុមហ៊ុន Amazon នោះ គឺជារឿងគួរឲ្យស្អប់ខ្ពើម ដែលក្រុមហ៊ុនត្រូវបញ្ឈប់ និងដករូបនេះចេញវិញជាបន្ទាន់។ នេះជាសំណេររបស់ទូតខ្មែរប្រចាំអាមេរិក បានផ្ញើទៅក្រុមហ៊ុន Amazon។
ឃ្លីបសន្ទនា [Special Clip] បង្ហោះកាលពីថ្ងៃទី២ ខែកក្កដា ដែលមានរយៈពេលជិត៣នាទី បានបង្ហាញពីការខឹងសម្បារបស់ស្ត្រីម្នាក់នៅពេលដែលគាត់ដឹងថា គ្រួសារយុវជនដែលទៅចូលចែចូវកូនស្រីខ្លួន ជាអ្នកខេត្តព្រៃវែង។ តួម្តាយបានស្រែកជេដៀលខ្លាំងៗទៅឪពុក និងយុវជន ដោយថា អ្នកព្រៃវែងជាពូជចោរលួច ចោរប្លន់ កាប់ចាក់ សុំទាន និងក្រៗ។ អ្នកមើលឃ្លីបវីដេអូទំនងជាខឹងខ្លាំងបន្ថែមនោះ គឺសំដីតបតរបស់ឪពុកយុវជន ដែលបានទទួលស្គាល់ថា អ្នកព្រៃវែងជាមានប្រវត្តិមិនល្អដូចជាការលើកឡើង។ តួអង្គឪពុកបានអះអាងថា៖«ពីមុនជាអតីតកាលទេ តែឥលូវមិនមែនអ៊ីចឹងទេណាអ្នក! ឥលូវសុទ្ធតែជាមនុស្សល្អទាំងអស់»។ ស្ត្រីដែលជាតួម្តាយ និងជាម្ចាស់ផ្ទះ នៅតែបន្តបានដេញយុវជន និងឪពុករបស់គេចេញពីផ្ទះ ដោយអះអាងថា ខ្លួនប្រកាន់ខ្ជាប់ ដោយមិនអាចមើលឃើញអ្នកព្រៃវែងជាមនុស្សល្អនោះឡើយ។ ហេតុអ្វីបានជាស្អប់អ្នកព្រៃវែងបែបនេះ? បទចម្រៀងដែលច្រៀង និងនិពន្ធទំនុកច្រៀងដោយលោក សយ រតនា នៃផលិតកម្មក្នុងស្រុកមួយ បានអះអាងថា Full Movie នឹងមកដល់ឆាប់ៗខាងមុខ។ ប៉ុន្តែមិនដឹងមានការប្រែប្រួលបែបណានោះឡើយ ក្រោយប្រតិកម្មជាបន្តបន្ទាប់។ លោក ស សុខា រដ្ឋលេខាធិការក្រសួងអប់រំ យុវជន និងកីឡា និងជាអនុប្រធានសហភាព សហព័ន្ធយុវជនកម្ពុជា ទទួលបន្ទុក៣ខេត្ត ព្រៃវែង បាត់ដំបង និងបន្ទាយមានជ័យ បានសរសេរនោះលើហ្វេសប៊ុកខ្លួនថា៖ «មិនខុសពីការរិះគន់របស់បងប្អូនអ្នកប្រើប្រាស់បណ្តាញសង្គមជាច្រើនទៀត ខ្លឹមសារនេះមានចរិតរើសអើង បំបែកបំបាក់ជាតិសាសន៍ បន្ទាបតម្លៃអ្នកព្រៃវែង បន្តុះបង្អាប់កិត្តិយស ប្រមាថសេចក្ដីថ្លៃថ្នូរក្នុងនាមប្រជាពលរដ្ឋ ដែលមានសិទ្ធិពេញលេញនិងសេចក្ដីថ្លៃថ្នូរដ៏បរិបូរណ៍នាសម័យបច្ចុប្បន្ន»។ អតីតអ្នកតំណាងរាស្ត្រខេត្តព្រៃវែងរូបនេះ បានស្នើទៅ អ្នកគ្រប់គ្រងការផលិត អ្នកដឹកនាំសម្ដែង ផលិតករ អ្នកនិពន្ធ គួរពិចារឱ្យបានគ្រប់ជ្រុងជ្រោយបំផុតជុំវិញផលប៉ះពាល់សតិអារម្មណ៍ និងសង្គមទាំងមូល មុននឹងផលិតចេញជាសាធារណៈ។ លោក ស សុខា បានបន្ថែមថា ទោះជាមានអ្នកព្រៃវែងមានចំណុចអវិជ្ជមានខ្លះ តែនោះជាឥរិយាបថបុគ្គល ហេីយមិនមែនតែអ្នកព្រៃវែង និងមិនមែនមានតែស្រុកខ្មែរដែរ។ «សូមកុំយកទស្សនៈ ត្រីមួយកន្ត្រកស្អុយមួយស្អុយទាំងអស់មកអនុវត្ត»។ លោក ផែង វណ្ណៈ បុគ្គលដែលល្បីឈ្មោះម្នាក់នៅក្នុងបណ្តាញសង្គម និងជាអ្នកខេត្តព្រៃវែងផងដែរនោះ ក៏បានទាមទារឲ្យមានការសុំទោសអ្នកព្រៃវែងជាបន្ទាន់។ លោកបានសរសេរថា៖ «សូមប្រឆាំងដាច់ខាត ចំពោះអ្នកន ពន្ធថោកទាបដែលមេីលងាយអ្នកព្រៃវែង ដៀលអ្នកព្រៃវែងសុទ្ធតែមនុស្សអាក្រក់ សុទ្ធតែចោរលួច ចោរប្លន់ អ្នកសុំទាន»។ ថ្លែងប្រាប់សារព័ត៌មានថ្មីៗតាមទូរសព្ទ លោក សយ រតនា អ្នកនិពន្ធនិងជាអ្នកច្រៀងបទ «អ្នកព្រៃវែងអាក្រក់ត្រង់ណា» អះអាងថា លោកពិតជាបានដឹងឮពីប្រតិកម្មរបស់មហាជនក្រោយការចេញផ្សាយ Special Clip។ លោកបានបញ្ជាក់ថា លោកគ្មានបំណងតិះដៀលអ្នកព្រៃវែងឡើយ ពីព្រោះលោកក៏ជាអ្នកព្រៃវែងផងដែរ។ លោកបានអះអាងដូច្នេះថា៖ « ខ្ញុំអ្នកនៅខេត្តព្រៃវែង មិនមានហេតុផលណា ដែលខ្ញុំត្រូវសរសេរដៀមដាម ខេត្តខ្លួនឯងនោះទេ មានតែទប់ស្កាត់កុំឱ្យមានការរើសអើង។ ហើយតួស្រីពាក់អាវពណ៌ខៀវហ្នឹង គឺគាត់តំណាងឱ្យអ្នកធ្លាប់ដៀលអ្នកព្រៃវែង ប៉ុន្តែនេះគ្រាន់ជាឈុតពិសេសនៅក្នុង MV មិនមែនជាFull MV នោះទេ អីចឹងសាច់រឿងគឺនៅមានវែងឆ្ងាយទៀត ។ យើងមើលមួយជ្រុងហ្នឹង មិនអាចវាយតម្លៃថាយ៉ាងម៉េចនោះទេ»។ អ្នកនិពន្ធបទមាន់ស្រែរូបនេះ ក៏បានអះអាងថា នៅចុងបញ្ចប់ក្នុងវីដេអូពេញបទចម្រៀងនេះ រូបលោកក៏ឈុតបកស្រាយអំពីអត្ថន័យនៃបទចម្រៀងនេះដែរពោលគឺក្នុងន័យទប់ស្កាត់ការរើសអើងអ្នកព្រៃវែង។ បទចម្រៀងពេញ ក៏ត្រូវបង្ហោះផងដែរនៅថ្ងៃអាទិត្យនេះ៕	បទ «អ្នកព្រៃវែងអាក្រក់ត្រង់ណា» មិនទាន់ត្រូវបានចេញផ្សាយជាចម្រៀងពេញ (Full MV) នោះឡើយ ប៉ុន្តែឃ្លីបឈុតសន្ទនាដំបូងមុនឈានចូលដល់ការបកស្រាយបទចម្រៀង បានបង្កឲ្យមានរលករិះគន់ពេញបណ្តាញសង្គម ជាពិសេសអ្នកដែលមានដើមកំណើតនៅខេត្តព្រៃវែង រួមទាំងលោក ស សុខា រដ្ឋលេខាធិការក្រសួងអប់រំ និងជាអតីតតំណាងរាស្ត្រខេត្តព្រៃវែង ផងដែរ។ លោក សយ រតនា អ្នកចម្រៀង និងជាអ្នកនិពន្ធដែលមានកំណើតនៅខេត្តព្រៃវែងដែរនោះ អះអាងថា ខ្លួនគ្មានចេតនាអ្វីទាល់តែសោះ ក្នុងការបន្តុះបង្អាប់ខេត្តខ្លួន តែជាគោលបំណងទប់ស្កាត់ការរើសអើង។
សូមអញ្ជើញទស្សនារូបភាពខាងក្រោមដូចតទៅ៖	ខេត្តកំពង់ធំ៖ អ្នកខ្លះ ធ្លាប់បានឃើញសត្វចាបធ្វើសំបុកនៅលើធាងត្នោត ឬធាងដូងដែរ ទោះវាជារឿងកម្រក៏ដោយ។ មនុស្សភាគច្រើន ច្រើនតែឃើញសត្វចាបធ្វើសំបុកនៅលើដើមព្រីង ឬដើមពោធិ៍នៅតាមជនបទ។ នៅទីនេះ នៅក្នុងស្រុកបារាយខេត្តកំពង់ធំ សត្វចាបស្រុកមួយក្រុមបានធ្វើសំបុករបស់វានៅលើដើមត្នោតចំនួនពីរដើមដែលដុះនៅក្បែរគ្នា។ ប្រទេសកម្ពុជាមានដើមត្នោតក្នុងចន្លោះពី៣លានទៅ៥លានដើម។ អ្នកស្រុកនៅទីនេះ បានបញ្ជាក់ប្រាប់ថា សត្វចាបទាំងនេះ ទើបមកធ្វើសំបុកនៅទីនេះក្នុងរយៈពេល២ឬ៣ឆ្នាំចុងក្រោយនេះទេ។ នាពេលកន្លងមក គេតែងតែសង្កេតឃើញពលរដ្ឋមួយចំនួន បានដើរបេះសំបុកចាប យកមកលក់បន្តជូនដល់អតិថិជនដើម្បីធ្វើជាវត្ថុតាំងលម្អគេហដ្ឋាន ឬភោជនីយដ្ឋាន។ សកម្មភាពនេះ គួរត្រូវបញ្ឈប់ ព្រោះ វាជាទង្វើបំផ្លាញសត្វចាបនៅក្នុងប្រទេសកម្ពុជា។
បើតាមការផ្សាយរបស់ទីភ្នាក់ងារព័ត៌មាន Reuters អតីតអ្នកចាត់ការ Manchester United, Barcelona និង Bayern Munich រូបនេះ នឹងជំនួសលោក Frank de Boer ដែលបានលាឈប់ពីតំណែងបន្ទាប់ពីដឹកនាំហូឡង់ធ្លាក់ចេញពី Euro 2020 ត្រឹមវគ្គ១៦ក្រុមចុងក្រោយ ក្រោមថ្វីជើងសាធារណរដ្ឋឆែក។ លោក Van Gaal ត្រូវបានទាក់ទងដោយផ្ទាល់ពីសំណាក់លោក Nico-Jan Hoogma ប្រធានសហព័ន្ធកីឡាបាល់ទាត់ហូឡង់។ លោក Hoogma បានប្រាប់អ្នកយកព័ត៌មានថាលោកកំពុងស្វែងរកគ្រូដែលមានលក្ខណៈសម្បត្តិ និងរឹងមាំម្នាក់ដើម្បីកាន់កាប់ក្រុមរហស្សនាមទឹកក្រូច ហើយ Van Gaal ជាជម្រើសល្អបំផុត។ គ្រូសញ្ជាតិហូឡង់វ័យ ៦៩ ឆ្នាំ Van Gaal ត្រូវបានតែងតាំងជាគ្រូបង្វឹកហូឡង់លើកដំបូងនៅខែកញ្ញាឆ្នាំ ២០០០ ប៉ុន្តែបានលាលែងពីតំណែងក្រោយដឹកនាំបានជាងមួយឆ្នាំ។ លោកបានវិលត្រឡប់ទៅដឹកនាំវិញនៅខែសីហាឆ្នាំ ២០១២ ដោយជួយក្រុមទទួលបានចំណាត់ថ្នាក់លេខ៣ ក្នុងព្រឹត្តិការណ៍ World Cup ឆ្នាំ ២០១៤ នៅប្រេស៊ីល។ ចាប់តាំពី Van Gaal ចាកចេញជាលើកទី២នៅឆ្នាំ២០១៤ ហូឡង់ប្តូរគ្រូបង្វឹកចំនួន៧រូបរួចមកហើយ រួមមាន Guus Hiddink, Danny Blind, Fred Grim, Dick Advocaat, Ronald Koeman, Dwight Lodeweges និង De Boer។ ស្របពេលគ្នានេះដែរ ប្រព័ន្ធផ្សព្វផ្សាយជាច្រើនអះអាងថាលោក Van Gaal នឹងតែងតាំងលោក Danny Blind អតីតគ្រូបង្វឹកហូឡង់ និងលោក Henk Fraser ជាជំនួយការ ហើយតែងតាំង Frans Hoek ជាគ្រូបង្វឹកអ្នកចាំទីថ្មី។ លោក Patrick Lodewijks ដែលជាគ្រូបង្វឹកអ្នកចាំទីរបស់ហូឡង់តាំងពីឆ្នាំ ២០១៨ រហូតសព្វថ្ងៃ បង្ហាញការខកចិត្តក្រោយលេចព័ត៌មានខាងលើនេះ៕	លោក Louis van Gaal គ្រោងវិលត្រឡប់ចូលកាន់តំណែងជាគ្រូបង្វឹកក្រុមជម្រើសជាតិហូឡង់ជាលើកទី៣ ដើម្បីជំនួសលោក Frank de Boer ដែលចុះចេញពីតំណែងក្រោយចប់ Euro 2020។
ថ្ងៃនេះយើង នឹងបង្ហាញឱ្យដឹងពីវិធីងាយៗបំបាត់ស្នាមសម្លាក ឬធ្វើឱ្យវាមើលលែងសូវឃើញដូចមុន ៖ ១. ត្រសក់ អ្វីដែលអ្នកត្រូវធ្វើ គឺគ្រាន់តែព្យាយាមប្រើបន្ទះត្រសក់ដុសលើស្នាមសម្លាកជាប្រចាំរហូតដល់ទទួលបានលទ្ធផលគាប់ចិត្តជាការស្រេច។ ២. ទឹកក្រូចឆ្មារស្រស់ អ្វីដែលអ្នកត្រូវធ្វើ គឺគ្រាន់តែលាបទឹកក្រូចឆ្មារស្រស់ផ្ទាល់លើស្នាមសម្លាកជាប្រចាំ។ ៣. ទឹកខ្ទឹមបារាំងស្រស់ អ្វីដែលអ្នកត្រូវធ្វើ គឺលាបទឹកខ្ទឹមបារាំងស្រស់លើស្នាមសម្លាកជាប្រចាំ។ រូបមន្តនេះមិនសាកសមសម្រាប់ស្បែកស្ងួត ឬងាយប្រតិកម្មឡើយ។ ៤. ទឹកឃ្មុំ ប្រើប្រាស់ទឹកឃ្មុំចំនួនសមល្មមលាបលើស្នាមសម្លាកឱ្យបានញឹកញាប់ជាប្រចាំរហូតទទួលបានលទ្ធផលប្រសើរ។ ៥. ចេក ក្រៅពីមានរសជាតិឆ្ងាញ់ហើយនោះ ចេកក៏មានប្រសិទ្ធភាពជួយបំបាត់ស្នាមសម្លាកផងដែរ។ អ្វីដែលអ្នកត្រូវធ្វើ គឺគ្រាន់តែកិនសាច់ចេកទុំឱ្យម៉ដ្ឋ រួចលាបម៉ាស្សាថ្នមៗលើស្នាមសម្លាកសម្រាប់រយៈពេល ១០ នាទី និងទុកចោលពេញមួយយប់ជាការស្រេច។ អនុវត្តជាប្រចាំរហូតទទួលបានលទ្ធផលគាប់ចិត្ត៕ ត្រួតពិនិត្យដោយ www.health.com.kh	គ្មាននរណាម្នាក់ចង់មានស្នាមសម្លាកលើស្បែកឡើយ ដូច្នេះទើបអ្នកមួយចំនួនសុខចិត្តចំណាយប្រាក់មិនស្ដាយដើម្បីទទួលបានស្បែករលោងស្រស់ស្អាត។ ទោះជាយ៉ាងណាមិនចាំបាច់ចំណាយប្រាក់ក៏អ្នកអាចបំបាត់ស្នាមសម្លាក ឬធ្វើឱ្យវាមើលលែងសូវឃើញផងដែរតាមរយៈការអនុវត្តរូបមន្តធម្មជាតិមួយចំនួន។
រដ្ឋាភិបាលក្រុងមូស្គូមើលឃើញពីជោគជ័យរបស់ខ្លួនដូចការប្រកួតបង្ហោះផ្កាយរណបទៅទីអវកាសដែលសហភាពសូវៀតបានបាញ់បង្ហោះមុនគេលើពិភពលោកក្នុងឆ្នាំ១៩៥៧។ ប៉ុន្តែការពិសោធន៍វ៉ាក់សាំងកូវីដ១៩បានចាក់ដំបូងលើមនុស្សតែប៉ុន្មានសិបនាក់កាលពីមិនដល់២ខែមុនផងហើយក៏មិនមានភស្តុតាងផ្នែកវិទ្យាសាស្ត្រដែលបានបោះពុម្ភផ្សាយសម្រាប់គាំទ្រដល់ការប្រកួតប្រជែងរកវ៉ាក់សាំងដែលរុស្ស៊ីទើបតែចូលរួមក្រោយគេនេះទេ។ ដូច្នេះ គឺគ្មានអ្វីដែលយកមកបញ្ជាក់ថារុស្ស៊ីគួរតែជាអ្នកនាំមុខគេឡើយ។ លោកឡូរឹន ហ្គូសស្ទីន (Lawrence Gostin) អ្នកជំនាញច្បាប់សុខាភិបាលពិភពលោកនៃសាកលវិទ្យាល័យ Georgetown បានថ្លែងថា៖ «ខ្ញុំព្រួយបារម្ភថារុស្ស៊ីនឹងលេងផ្លូវកាត់ដូច្នេះវ៉ាក់សាំងដែលនឹងផលិតចេញមកប្រហែលជាមិនត្រឹមតែមិនមានប្រសិទ្ធភាពទេគឺថែមទាំងមិនមានសុវត្ថិភាពទៀតផង។ ដំណើរការផលិតគឺ មិនដូច្នេះទេ គេត្រូវសាកល្បងជាមុនសិន។ នេះជាដំណើរការសំខាន់ណាស់»។ បើយោងតាមលោកគីរីល ដឺមីទ្រីវ (Kirill Dmitriev) ប្រធានមូលនិធិវិនិយោគទុនដោយផ្ទាល់របស់រុស្ស៊ីដែលគាំទ្រការស្រាវជ្រាវនេះ គឺវ៉ាក់សាំងដែលវិទ្យាស្ថានស្រាវជ្រាវកាម៉េឡេយ៉ានៅក្នុងទីក្រុងមូស្គូផលិតប្រហែលជានឹងត្រូវអនុម័តឲ្យប្រើក្នុងរយៈពេលប៉ុន្មានថ្ងៃទៀតនេះហើយគឺនៅមុនពេលដែលអ្នកវិទ្យាសាស្ត្របញ្ចប់ការសិក្សានៅដំណាក់កាលទី៣។ ការសិក្សានៅដំណាក់កាលទី៣ដែលជាដំណាក់កាលចុងក្រោយគឺប្រើមនុស្សជាច្រើនម៉ឺននាក់ដើម្បីបញ្ជាក់ថាវ៉ាក់សាំងពិសោធន៍នោះមានប្រសិទ្ធភាពនិងសុវត្ថិភាព៕ សូមចុចទៅប្រភពដើម VOA ត្រង់នេះ	ប្រទេសរុស្ស៊ីបានអួតអាងថា ខ្លួននឹងក្លាយជាប្រទេសទី១ដែលនឹងអនុម័តឲ្យប្រើវ៉ាក់សាំងកូវីដ១៩ ដោយចាក់វ៉ាក់សាំងក្នុងទ្រង់ទ្រាយធំដែលនឹងធ្វើឡើងនៅដើមខែតុលាខាងមុខ ដោយវ៉ាក់សាំងដែលមិនទាន់បញ្ចប់ការពិសោធន៍នៅឡើយ។ ក្រុមអ្នកវិទ្យាសាស្ត្រនៅទូទាំងពិភពលោកភ្ញាក់ផ្អើលព្រោះការប្រញ៉ាប់ប្រញ៉ាល់នេះអាចនឹងមានផលមិនល្អវិញ។
បើទោះបីជាកីឡាតេក្វាន់ដូ ITF កម្ពុជារីកចម្រើនយ៉ាងលឿន និងមិនឈប់ឈរក៏ដោយក្តី តែថ្នាក់ដឹកនាំស្ថាប័នមួយនេះហាក់មិនទាន់ស្កប់ចិត្តនៅឡើយ។ «យើងមិនចង់ឃើញតេក្វាន់ដូ ITF ល្បីតែនៅក្នុងប្រទេសទេ តែលើឆាកអន្តរជាតិ, លើពិភពលោក។ យើងចង់ឲ្យគេគោរពទង់ជាតិយើង»។ នេះ គឺជាការលើកឡើងរបស់លោក កែវ រ៉េមី ប្រធានសហព័ន្ធកីឡាតេក្វាន់ដូ ITF កម្ពុជាកាលពីថ្ងៃទី១៦ខែកុម្ភៈឆ្នាំ២០២០នៅក្នុងមហាសន្និបាតបញ្ចប់អាណត្តិទី៥នៅឯទីស្នាក់ការគណៈកម្មាធិការជាតិជាតិអូឡាំពិកកម្ពុជានារាជធានីភ្នំពេញ។ នៅចំពោះមុខថ្នាក់ដឹកនាំកីឡាតេក្វាដូ ITF និង កីឡាករ, លោក រ៉េមី បានប្រាប់ឲ្យដឹងថា ប្រទេសកម្ពុជានឹងធ្វើជាម្ចាស់ផ្ទះរៀបចំការប្រកួតកីឡាតេក្វាន់ដូ ITF ជ្រើសរើសជើងឯកអាស៊ីអាគ្នេយ៍លើកទី២នៅចុងឆ្នាំ២០២០ខាងមុខនេះ។ ជាមួយនឹងការប្រកួតនេះ លោកប្រធានសហព័ន្ធ កែវ រ៉េមី ប្រកាសថា លោកចង់ឃើញលទ្ធផលល្អបន្ថែមទៀតពីកីឡាករ-កីឡាការិនី។ នៅក្នុងពិធីមហាសន្និបាតនោះដែរ, លោក បួនហ៊ីង សុធីយ៉ា អគ្គលេខាធិការនៃសហព័ន្ធកីឡាតេក្វាន់ដូច ITF កម្ពុជាបានរាយការណ៍ពីសមិទ្ធផលនានាជម្រាបជូនអង្គសន្និបាតដោយលោកបានបញ្ជាក់បន្ថែមថា សហព័ន្ធកីឡាតេក្វាន់ដូច ITF នឹងពង្រីកក្លិបឲ្យបានកាន់តែច្រើន និងសន្យា បណ្តុះបណ្តាល និងកែលម្អគុណភាពធនធានមនុស្សឲ្យកាន់តែប្រសើរជាងមុន។ បើទោះបីជាសហព័ន្ធកីឡាតេក្វាន់ដូ ITF កម្ពុជាល្បីទាំងក្នុង និងនៅលើឆាកអន្តរជាតិក៏ដោយ តែគេនៅមិនដឹងនៅឡើយទេថា តើសហព័ន្ធកីឡាតេក្វាន់ដូ ITF កម្ពុជានឹងអាចត្រូវបានគេដាក់បញ្ចូលឲ្យចូលរួមប្រកួតនៅក្នុងកីឡាស៊ីហ្គេមឆ្នាំ២០២៣នៅក្នុងប្រទេសកម្ពុជាដែរឬទេ? នេះ គឺជាសំណួរដែលកំពុងរង់ចាំចម្លើយជាក់លាក់៕	ភ្នំពេញ៖ មានកំណើតរយៈពេល២៥ឆ្នាំក្នុងប្រទេសកម្ពុជា សហព័ន្ធកីឡាតេក្វាន់ដូ ITF កម្ពុជា បានសម្រេចក្តីសុបិនរបស់ខ្លួនកាលពីឆ្នាំ២០១៩ ដោយទទួលបានមេដាយមាសក្នុងការប្រកួតកីឡាតេក្វាន់ដូអន្តរជាតិ ITF នៅក្នុងប្រទេសប៊ុលហ្គារី។ លើសពីនេះទៅទៀត នៅក្នុងព្រឹត្តិការណ៍ដដែលនៅឆ្នាំ២០១៩កន្លងមក, លោក កែវ រ៉េមី ប្រធានសហព័ន្ធកីឡាតេក្វាន់ដូច ITF កម្ពុជា ក៏ត្រូវបានតែងតាំងជាអនុប្រធានសហព័ន្ធកីឡាតេក្វាន់ដូអន្តរជាតិ។
ការស្នើសុំរបស់ភាគីនិយោជក គឺផ្ទុយឆ្ងាយមែនទែនពីការស្នើសុំរបស់មេសហជីព ដែលតំណាងឲ្យកម្មករនិយោជិត។ មេសហជីព ស្នើឲ្យបន្ថែមប្រាក់ខែជូនកម្មករនិយោជិតពី១៩២ដុល្លារ ទៅ២១៤,២ដុល្លារ (បន្ថែម២២,២ដុល្លារ) ក្នុងឆ្នាំ២០២២។ ១៩២ដុល្លារ គឺជាប្រាក់ខែរបស់កម្មករនិយោជិត ក្នុងឆ្នាំ២០២១នេះ។ លោក អាត់ ធន់ មេសហជីពម្នាក់នៅកម្ពុជា មានប្រសាសន៍ថា និយោជក គួរតែដំឡើងប្រាក់ខែជូនកម្មករនិយោជិតឲ្យបានសមរម្យ ពីព្រោះថា ទីផ្សារនៅកម្ពុជាបច្ចុប្បន្ន ហាក់មានសភាពល្អឡើងវិញហើយ។ លោក មើលឃើញថា បើមិនដំឡើងប្រាក់ខែឲ្យបានសមរម្យទេ កម្មករនិយោជក នឹងជួបការលំបាកលើជីវភាពកាន់តែខ្លាំង។ មេសហជីពរូបនេះ ដែលបានចូលរួមទាមទារឲ្យដំឡើងប្រាក់ខែជូនកម្មករនិយោជិតដែរនោះ បានថ្លែងក្នុងកិច្ចសម្ភាសជាមួយសារព័ត៌មានថ្មីៗ ថា៖«យ៉ាងហោចណាស់ ដំឡើងប្រាក់ខែជូនពួកគាត់ឲ្យបានសមរម្យជាងឆ្នាំមុនៗ»។ ការដំឡើងប្រាក់ខែជូនកម្មករនិយោជិតប៉ុន្មានដុល្លារ ឬត្រូវបន្ថយចុះនោះ មិនទាន់ចេញលទ្ធផលឡើយ។ ភាគទីទាំង៣ គឺតំណាងរដ្ឋាភិបាល តំណាងនិយោជក និង មេសហជីពតំណាងកម្មករនិយោជិត ត្រូវជួបពិភាក្សាគ្នា២ដងទៀត ក្នុងខែកញ្ញា ឆ្នាំ២០២១នេះ មុននឹងឈានទៅធ្វើសម្រេចរួមគ្នាចុងក្រោយពីបញ្ហាប្រាកខែកម្មករនិយោជិត ក្នុងឆ្នាំ២០២២។ នៅដើមខែកញ្ញានេះ ភាគីទាំង៣ បានជួបពិភាក្សាគ្នាលើកទី១រួចមកហើយ។ កាលពីឆ្នាំ២០២០ ក៏ភាគីនិយោជក សុំឲ្យបន្ថយប្រាក់ខែកម្មករនិយោជិតដែរ គឺសុំឲ្យបន្ថយជាង១០ដុល្លារ។ តែប្រាក់ខែកម្មករនិយោជិត មិនត្រូវបានកាត់បន្ថយតាមការស្នើសុំរបស់ភាគីនិយោជកនោះទេ។ កាលនោះ ប្រាក់ខែកម្មករនិយោជិត ត្រូវបានដំឡើង២ដុល្លារបន្ថែម គឺពី១៩០ដុល្លារ ក្នុងឆ្នាំ២០២០ ឡើងទៅ១៩២ដុល្លារ ក្នុងឆ្នាំ២០២១៕	ភាគីនិយោជក (ថៅកែ) បានសុំឲ្យបន្ថយប្រាក់ខែកម្មករនិយោជិត ក្នុងវិស័យកាត់ដេរសម្លៀកបំពាក់ និងវិស័យផលិតផលស្បែកជើងពី១៩២ដុល្លារ មកនៅត្រឹម១៨៣,៤ដុល្លារ (បន្ថយ៨,៦ដុល្លារ) សម្រាប់ឆ្នាំ២០២២។ ការស្នើសុំនេះ ធ្វើឡើងក្នុងកិច្ចប្រជុំលើកទី២ នៅថ្ងៃទី១៤ ខែកញ្ញា ឆ្នាំ២០២១ ស្តីពីការដំឡើងប្រាក់ខែជូនកម្មករនិយោជិត។
រថយន្ត៦គ្រឿង កប៉ាល់១ កង់អគ្គិសនី១ និងម៉ូតូ១គ្រឿង គឺជាយានយន្តផ្ទាល់ខ្លួនរបស់លោក Nicolas Hulot រដ្ឋមន្ត្រីក្រសួងបរិស្ថាន ដែលត្រូវបានចុះក្នុងបញ្ជីនៃការប្រកាសទ្រព្យសម្បត្តិរបស់អាជ្ញាធរជាន់ខ្ពស់សម្រាប់ តម្លាភាពក្នុងជីវិត សាធារណៈ (HATVP) និងត្រូវបានផ្សព្វផ្សាយជាសាធារណៈកាលពីពេលថ្មីៗកន្លងមកនេះ។ លោក Nicolas Hulot ជាអ្នកផ្តួចផ្តើមផែនការហាមឃាត់រថយន្តប្រើប្រាស់ប្រេងសាំង និងម៉ាស៊ូតនៅឆ្នាំ២០៤០ ដោយអនុលោមតាមការប្ដេជ្ញាចិត្តរបស់ប្រធានាធិបតី អេម៉ានុយអែល ម៉ាក្រុងការប្រយុទ្ធប្រឆាំងបម្រែបម្រួលបរិស្ថានពិភពលោក។ រថយន្តទាំង៦គ្រឿងរបស់រដ្ឋមន្ត្រីបរិស្ថានបារាំងរូបនេះ ត្រូវបានទិញចន្លោះពីឆ្នាំ១៩៩៨ ដល់ឆ្នាំ២០១៧ ដែលក្នុងនោះ មាន BMW, Citroen , Citroen 2CV, Volkswagen , Land Rover និង Peugeot Boxer។ សម្រាប់រថយន្តទាំងនេះ មានតម្លៃសរុបប្រមាណ៨៣ ០០០អឺរ៉ូ (ជិត៩៨ ០០០ដុល្លារអាមេរិក)។ បើគិតទាំងកប៉ាល់១ កង់អគ្គិសនី១ និងម៉ូតូ១គ្រឿងទៀតនោះ គឺ១០៥ ០០០អឺរ៉ូ (ជាង១២ម៉ឺនដុល្លារអាមេរិក)។ លោក Nicolas Hulot ស្ថិតក្នុងចំណោមរដ្ឋមន្ត្រីម្នាក់ដែលមានជាងគេក្នុងរដ្ឋបាលរបស់លោក អេម៉ានុយអែល ម៉ាក្រុង។ យោងតាមការផ្សាយរបស់ France Info រដ្ឋមន្ត្រីបរិស្ថានបារាំងរូបនេះ មានទ្រព្យសម្បត្តិជាង៧,២លានអឺរ៉ូ (ជាង៨លានដុល្លារអាមេរិក)៕	លោក Nicolas Hulot អតីតសកម្មជនបរិស្ថាន ហើយបានក្លាយជារដ្ឋមន្ត្រីបរិស្ថានបារាំងរបស់រដ្ឋាភិបាល លោក អេម៉ានុយអែល ម៉ាក្រុង មានយានយន្តផ្ទាល់ខ្លួន៩គ្រឿង ដែលក្នុងនោះមានរថយន្តចំនួន៦គ្រឿង។ នេះបើតាម របា យការណ៍ស្តីពីការប្រកាសទ្រព្យសម្បត្តិ ដែលផ្សព្វផ្សាយដោយអាជ្ញាធរជាន់ខ្ពស់សម្រាប់តម្លាភាពក្នុងជីវិត សាធារណៈ (HATVP)។
ការព្យាករអាកាសធាតុរបស់ក្រសួងធនធានទឹក និងឧតុនិយម បានឱ្យដឹងថា កម្ពុជា ទទួលរងឥទ្ធិពលពីប្រព័ន្ធសម្ពាធទាប ITCZ ដែលអូសបន្លាយ កាត់លើប្រទេសភូមា ថៃ ឡាវ និងវៀតណាម។ ជាមួយគ្នានេះ កម្ពុជា ក៏ទទួលរងឥទ្ធិពលពីជ្រលងសម្ពាធទាបឥណ្ឌា និងខ្យល់មូសុងនិរតីខ្សោយផងដែរ។ លក្ខណៈបែបនេះ អាចធ្វើឱ្យបណ្ដាខេត្តនៅជាប់តំបន់វាលទំនាបកណ្ដាល អាចនឹងមានភ្លៀងធ្លាក់នៅក្នុងកម្រិតពីខ្សោយទៅបង្គួរ លាយឡំដោយផ្គរ រន្ទះ និងខ្យល់កន្ត្រាក់។ ចំពោះបណ្ដាខេត្តជាប់ជួរភ្នំដងរែក និងខ្ពង់រាបឦសាន អាចនឹងមានភ្លៀងធ្លាក់ក្នុងកម្រិចខ្សោយទៅមធ្យម។ ដោយឡែក តំបន់មាត់សមុទ្រវិញ ក៏អាចនឹងមានភ្លៀងធ្លាក់ក្នុងកម្រិតខ្សោយទៅមធ្យមផងដែរ។ ក្រសួងធនធានធនធានទឹក និងឧតុនិយម បានសំណូមពរឱ្យប្រជាពលរដ្ឋនៅតាមតំបន់ ប្រុងប្រយ័ត្នចំពោះបាតុភូតធម្មជាតិដែលអាចកើតមានជាយថាហេតុ៕	ភ្នំពេញ៖ ចាប់ពីថ្ងៃទី១៥-២១ ខែកញ្ញា បណ្ដាខេត្តជាប់តំបន់វាលទំនាបកណ្ដាល, តំបន់មាត់សមុទ្រ និងបណ្ដាខេត្តជាប់ជួរភ្នំដងរែក និងខ្ពង់រាបឦសាន នឹងមានភ្លៀងធ្លាក់ លាយឡំផ្គរ រន្ទះ និងខ្យល់កន្រ្តាក់។ នេះបើតាមការព្យាករអាកាសធាតុរបស់ក្រសួងធនធានទឹក និងឧតុនិយម នៅព្រឹកថ្ងៃទី១៤ កញ្ញា។
ស្របពេលកំពុងស្ថិតក្រោមបទចោទក្លែងបន្លំឯកសារ លោក Jimmy Lai ស្ថាបនិកក្រុមហ៊ុន Next Digital និងកាសែត Apple Daily ត្រូវបានអង្គភាពច្បាប់សន្តិសុខជាតិហុងកុងចោទពីបទសមគំនិតជាមួយបរទេសជាថ្មីម្តងទៀត ដែលជាធាតុមួយនៅក្នុងច្បាប់សន្តិសុខជាតិហុងកុង។ កន្លងទៅ លោក Lai ត្រូវបានប៉ូលិសហុងកុងចាប់ខ្លួនផងដែរ ពីបទផ្សំគំនិតជាមួយកម្លាំងបរទេស។ចំណែក ការិយាល័យកាសែត Apple Daily នៅជាយទីក្រុងហុងកុង ត្រូវបានប៉ូលិសចូលទៅឆែកឆេរ។ បើតាមការបញ្ជាក់របស់ប៉ូលិសហុងកុង លោក Lai នឹងបង្ហាញខ្លួននៅក្នុងសវនាការជាថ្មីនៅថ្ងៃទី១២ ខែធ្នូ ក្រោមបទល្មើសសមគំនិតជាមួយបរទេស។ អ្នកបំពានច្បាប់សន្តិសុខជាតិហុងកុង អាចប្រឈមនឹងជាប់ពន្ធនាគារអស់មួយជីវិត។ នេះបើតាមការចុះផ្សាយរបស់ទីភ្នាក់ងារព័ត៌មាន AFP។ មកទល់ពេលនេះ លោក Lai គឺជាបុគ្គលទី៤ហើយ ដែលត្រូវបានចោទពីបទល្មើស ដែលមានចែងក្នុងច្បាប់សន្តិសុខជាតិហុងកុង ច្បាប់ដ៏ចម្រូងចម្រាសមួយ។ លោក Lai តែងចេញចូលអាមេរិកជាញឹកញយ ហើយជួបជាមួយមន្ត្រីអាមេរិកផងដែរ។ នេះជាមូលដ្ឋានមួយសម្រាប់ទីក្រុងហុងកុងក្នុងចោទរូបលោក។ ពេលនេះ ស្ថាបនិកកាសែត Apple Daily កំពុងស្ថិតក្រោមការឃុំខ្លួនបណ្តោះអាសន្នពីបទល្មើសទាក់ទិននឹងការប្រើប្រាស់ដោយខុសច្បាប់ទីស្នាក់ការកណ្តាលរបស់ក្រុមហ៊ុនដោយចេតនា ដែលមិនបានចែងក្នុងកិច្ចសន្យាជួល និងរងចាំការកាត់ទោសនៅខែមេសា ឆ្នាំ២០២១ ខាងមុខ។ ប្រសិនគ្មានការប្រែប្រួលទេ នៅថ្ងៃទី១៥ ខែធ្នូ លោក Lai នឹងដាក់ពាក្យនៅក្រៅឃុំបណ្តោះអាសន្នទៅតុលាការជាន់ខ្ពស់។ សូមបញ្ជាក់ថា ច្បាប់សន្តិសុខជាតិហុងកុង ត្រូវបានចូលជាធរមាននៅក្នុងក្រុងហុងកុង នៅថ្ងៃទី១ ខែកក្កដា មានចែងពីបទល្មើសធំៗចំនួន ៤គឺ វិទ្ធង្សនា ការធ្វើអបគមន៍ សកម្មភាពភេរវកម្ម និងការសមគំនិតជាមួយបរទេស៕	សេដ្ឋីប្រព័ន្ធផ្សព្វផ្សាយហុងកុង លោក Jimmy Lai នៅថ្ងៃទី១១ ខែធ្នូ ត្រូវរងពីបទសមគំនិតជាមួយបរទេសជាថ្មី ដែលមានចែងក្នុងច្បាប់សន្តិសុខជាតិហុងកុង។ ការចោទពីបទល្មើសថ្មីនេះ ធ្វើឡើងខណៈពេលលោកកំពុងជាប់ចោទពីបទល្មើសដោយឡែកមួយទៀត។
លោកប្រធានាធិបតី រ៉ូឌ្រីហ្គោ ឌូទើតេ ថ្មីៗនេះ បានសម្រេចចិត្តថានឹងបញ្ចប់កិច្ចព្រមព្រៀងយោធាមួយ (VFA) ជាមួយនឹងអាមេរិក។ តាមរយៈការសម្រេចចិត្តនេះ នឹងធ្វើឲ្យសហរដ្ឋអាមេរិក លែងមានសិទ្ធិពង្រាយកងទ័ពរបស់ខ្លួន ដើម្បីធ្វើសមយុទ្ធយោធា និងកិច្ចការមនុស្សធម៌នៅទឹកដីហ្វីលីពីនដូចពេលមុនបានទៀតហើយ។ សម្រាប់លោកប្រធានាធិបតី ឌូទើតេ ការណ៍ដែលលោក ត្រូវសម្រេចចិត្តបែបនេះ ដោយលោក យល់ឃើញថា ហ្វីលីពីន មានឯករាជ្យ និងសមត្ថភាពគ្រប់គ្រាន់ សម្រាប់គ្រប់គ្រងប្រទេសរបស់ខ្លួន។ លោកប្រធានាធិបតី ក៏ចង់ឲ្យសហគមន៍អន្តរជាតិ មើលឃើញហ្វីលីពីន ស្មើមុខស្មើមាត់ក្នុងឆាកអន្តរជាតិ ជាពិសេសនោះលើភាពរឹងមាំនៃវិស័យការពារជាតិរបស់ខ្លួន។ អ្វីដែលគួរឲ្យកត់សម្គាល់នោះ បន្ទាប់ពីការជូនដំណឹងផ្លូវការពីការសុំផ្តាច់កិច្ចព្រមព្រៀង VFA របស់ហ្វីលីពីនទៅអាមេរិករួចហើយនោះ មិនមានការប្រតិកម្មខ្លាំងក្លាពីរដ្ឋបាលដឹកនាំរបស់លោកប្រធានាធិបតី ដូណាល់ ត្រាំឡើយ។ ពោលគឺរដ្ឋបាលត្រាំ ក៏មិនយល់ទាស់អ្វីឡើយ ដ្បិតក្នុងរដ្ឋបាលលោក ក៏មានគោលជំហរដកទ័ពរបស់អាមេរិកនៅខាងក្រៅ មកប្រទេសខ្លួនវិញផងដែរ។ ចំណុចនេះហើយ ដែលធ្វើឲ្យ លោក ឌូទើតេ បានផ្លាស់ប្តូរជំហររឹងត្អឹងខ្លាំងទៅអាមេរិកទៅជាការកោតសរសើរវិញម្តង។ តាមការចុះផ្សាយរបស់សារព័ត៌មាន Channel News Asia លោក ឌូទើតេ បានគូសបញ្ជាក់យ៉ាងដូច្នេះថា៖«ប្រធានាធិបតីត្រាំ គឺជាមេដឹកនាំដ៏ល្អមួយរូប ហើយលោក សមនឹងត្រូវបានជ្រើសរើសដឹកនាំសម្រាប់អាណត្តិក្រោយណាស់»។ គួរជម្រាបថា មុនពេលលោក ឌូទើតេ ឡើងកាន់អំណាចនៅឆ្នាំ២០១៦ អាមេរិក គឺជាសម្ព័ន្ធជិតស្និទ្ធបំផុតមួយរបស់ហ្វីលីពីន។ អាមេរិក តែងតែបង្ហាញជំហរការពារ និងគាំទ្រហ្វីលីពីនទាំងក្របខណ្ឌអន្តរជាតិ និងតំបន់ ជាពិសេសលើបញ្ហាសន្តិសុខផ្ទៃក្នុងរបស់ហ្វីលីពីនតែម្តង៕	ប្រធានាធិបតីហ្វីលីពីន លោក រ៉ូឌ្រីហ្គោ ឌូទើតេ នៅថ្ងៃ១៥ កុម្ភៈ បានបង្ហាញពីជំនឿជាក់លើប្រធានាធិបតីអាមេរិក លោក ដូណាល់ ត្រាំ ថាស័ក្តិសមនឹងត្រូវបានជ្រើសរើសជាប្រមុខដឹកនាំអាមេរិកជាថ្មីនៅអាណត្តិក្រោយ។ នេះ គឺជាសារសរសើរកម្រមួយរបស់ប្រមុខដឹកនាំហ្វីលីពីន ទៅកាន់អាមេរិក ក្នុងរដ្ឋបាលដឹកនាំថ្មីរបស់លោក ឌូទើតេ។
វិថី «King Norodom Sihanouk Road» ដែលយកតាមព្រះរាជនាមព្រះមហាវីរក្សត្រ សម្តេចព្រះ នរោត្តម សីហនុ ព្រះបរមរតនកោដ្ឋ នោះ ជាការឧទ្ទិសដល់ទំនាក់ទំនងដ៏ល្អរវាងប្រទេសទាំងពីរ ខណៈវិថីដែលឈ្មោះថា«Bangabandhu Sheikh Mujibur Rahman Road» ក៏នឹងត្រូវសម្ពោធនៅរាជធានីភ្នំពេញ នាខែមេសា ខាងមុខនេះផងដែរ។ ដូចជាសម្តេចព្រះវររាជបិតាកម្ពុជា ផងដែរ លោក Sheikh Mijubur Rahman គឺជាបិតាឯករាជ្យជាតិរបស់បង់ក្លាដែស «Father of Benali Nation»។ លោកជាប្រធានាធិបតីដំបូងរបស់បង់ក្លាដែស នៅឆ្នាំ១៩៧១ ហើយបន្តកាន់តំណែងជានាយករដ្ឋមន្ត្រីរហូតដល់ថ្ងៃដែលលោកត្រូវបានគេធ្វើឃាតនៅថ្ងៃទី១៥ ខែសីហា ឆ្នាំ១៩៧៥។ លោក Md Tajul Islam រដ្ឋមន្ត្រីរដ្ឋាភិបាលមូលដ្ឋាន អភិវឌ្ឍន៍ជនបទ និងកិច្ចសហប្រតិបត្តិការ (LGRAD) ជាអ្នកដែលបានប្រកាសដាក់ឲ្យប្រើប្រាស់ផ្លូវថ្មី «King Norodom Sihanouk Road» មួយនេះនៅក្រុងដាក្កា ក្រោមការរៀបចំរបស់អង្គភាព Dhaka North City Corporation (DNCC)។ យោងតាម Dhaka Tribune កិច្ចព្រមព្រៀងប្រសិទ្ធនាមឈ្មោះផ្លូវ «King Norodom Sihanouk Road» និង «Bangabandhu Sheikh Mujibur Rahman Road» ត្រូវបានផ្តួចផ្តើមឡើងនាអំឡុងនៃទស្សនកិច្ចផ្លូវរដ្ឋរបស់លោកស្រីនាយករដ្ឋមន្ត្រីបង់ក្លាដែស Sheikh Hasina នៅកម្ពុជា កាលពីឆ្នាំ២០០១៕	ឈ្មោះផ្លូវ «Park Road» ដែលស្ថិតនៅតំបន់ការទូត Baridhara ក្នុងក្រុងដាក្កា ប្រទេសបង់ក្លាដែស ត្រូវបានប្តូរទៅជា «King Norodom Sihanouk Road» ហើយត្រូវបានសម្ពោធជាផ្លូវការកាលពីថ្ងៃពុធ ទី២៦ ខែកុម្ភៈ ឆ្នាំ២០២០។ នេះបើតាមការផ្សាយរបស់សារព័ត៌មាន Dhaka Tribune។
អត្ថបទទាក់ទង ករណីយកជីរាប់តោនខ្ចប់បន្លំធ្វើប៊ីចេង ស្ថិតក្នុងដៃតុលាការ លោក លី សុផាណា ព្រះរាជអាជ្ញារងនៃសាលាដំបូងរាជធានភ្នំពេញ ដែលទទួលភារកិច្ចចាត់ការសំណុំរឿងនេះ ជាអ្នកធ្វើបទចោទលើម្ចាស់អាជីវកម្មខុសច្បាប់ទាំងនោះ។ លោកព្រះរាជអាជ្ញារង បានប្រាប់អ្នកកាសែតតាមបណ្តាញទំនាក់ទំនងតេឡេក្រាម នៅរសៀលថ្ងៃទី២៥ ខែមករា ឆ្នាំ២០១៨ ថា ការចោទប្រកាន់នេះ គឺធ្វើឡើងបន្ទាប់ពីលោក បានពិនិត្យភស្តុតាង និងសាកសួរចម្លើយតាមនីតិវិធីរួចមក។ លោកបញ្ជាក់ថា សំណុំរឿងនេះ ត្រូវបានបញ្ជូនទៅកាន់ចៅក្រមស៊ើបសួរ ដើម្បីចាត់ការបន្ត។ សូមបញ្ជាក់ថា ទីតាំងទាំងបី ដែលលួចវេចខ្ចប់ប៊ីក្លែងក្លាយជាច្រើនតោន សុទ្ធតែស្ថិតក្នុងសង្កាត់បឹងព្រលឹត ខណ្ឌ៧មករា។ កម្លាំងសមត្ថកិច្ច បានចុះពិនិត្យនិងឃាត់ខ្លួនម្ចាស់ទីតាំងខាងលើ ចាប់តាំងពីថ្ងៃទី២២ ខែមករា ឆ្នាំ២0១៨មក៕	ភ្នំពេញ៖ ម្ចាស់ទីតាំង និងអាជីវកម្មចំនួនពីរកន្លែង ដែលបានយកជី ទៅវេចខ្ចប់ធ្វើជាប៊ីចេងសម្រាប់លក់ ត្រូវបានចោទពីបទ «វេចខ្ចប់ ស្តុក និងចែកចាយទំនិញក្លែងបន្លំម៉ាក»។ ឯម្ចាស់អាជីវកម្មខុសច្បាប់មួយកន្លែងទៀត ដែលលួចប្រព្រឹត្តបទល្មើសដូចគ្នានេះ បានរងបទចោទ «លក់ទំនិញក្លែងបន្លំម៉ាក»។
អង្គការ Save the Children ដែលមានមូលដ្ឋាននៅចក្រភពអង់គ្លេស បានលើកឡើងពីទិន្ន័យរបស់អង្គការ UNESCO ដែលបង្ហាញថាមនុស្សជំទង់ចំនួន១,៦ពាន់លាននាក់ មិនបានចូលសាលារៀន ឬសាកលវិទ្យាល័យដោយសារវិធានការទប់ស្កាតជំងឺCOVID-19។ មនុស្សជំទង់ដែលមិនបានចូលរៀនចំនួន១,៦ពាន់លាននាក់នេះ តំណាងឲ្យ៩០%នៃចំនួនសិស្ស និងនិស្សិតនៅទូទាំងពិភពលោក។ បើតាមរបាយការណ៍ឈ្មោះ Save our Education ដែលលផ្សាយដោយអង្គការមានមូលដ្ឋាននៅអង់គ្លេស ផលប៉ះពាល់សេដ្ឋកិច្ចអាចនឹងបណ្តាលឲ្យកុមារប្រមាណ៩០លាននាក់ទៅ១១៧លាននាក់ធ្លាក់ក្នុងភាពក្រីក្រដោយសារតែការប៉ះពាល់លើការចុះឈ្មោះចូលរៀន។ ជំងឺ COVID-19 ក៏បណ្តាលឲ្យកុមារ និងមនុស្សវ័យជំទង់ស្វែងរកការងារធ្វើចំណែក ឯកុមារីត្រូវបង្ខំឲ្យរៀបការមុនអាយុដើម្បីផ្គត់ផ្គង់គ្រួសារ។ ការវិវត្តទាំងអស់នេះហើយ ដែលបណ្តាលឲ្យកុមារប្រមាណ៩,៧លាននាក់លែងត្រឡប់ចូលសាលាជារៀងរហូត។ របាយការណ៍នេះ បានកំណត់ប្រទេសចំនួន១២ ដែលងាយរងគ្រោះ និងជួបហានិភ័យក្នុងវិស័យអប់រំដោយក្នុងនោះមាន នីហ្សេ ម៉ាលី ឆាដ លីបេរីយ៉ា អាហ្វហ្កានីស្ថាន ហ្គីណេ ម៉ូរីតានី យេម៉ែន នីហ្សេរីយ៉ា ប៉ាគីស្ថាន សេណេហ្កាល់ និង កូតឌីវ័រ។ មុនវិបត្តិCOVID-19 កើតឡើង កុមារប្រមាណ២៥៨លាននាក់រួចជាស្រេចទៅហើយដែលមិនទទួលបានការអប់រំ។ លោកស្រី Inger Ashing ប្រធានប្រតិបត្តិអង្គការ Save the Children លើកឡើងថា៖« កុមារប្រមាណ១០លាននាក់ ប្រហែលជានឹងមិនត្រឡប់ចូលសាលាវិញ។ នេះជាគ្រោះអាសន្នវិស័យអប់រំដែលមិនធ្លាប់មាន ហើយរដ្ឋាភិបាលត្រូវវិនិយោគក្នុងវិស័យរៀនសូត្រឲ្យបានឆាប់រហ័ស»។ បន្ថែមពីនេះទៅទៀត Save the Children បានបង្ហាញផងដែរថា វិបត្តិ COVID-19 អាចនឹងធ្វើឲ្យថវិកាក្នុងវិស័យអប់រំកាត់បន្ថយប្រមាណ៧៧ ពាន់លានដុល្លារ នៅប្រទេសដែលមានចំណូលទាប និងមធ្យមនៅចុងឆ្នាំ២០២១។ អង្គការនេះ ក៏បានទទូចឲ្យរដ្ឋាភិបាល និងម្ចាស់ជំនួយបញ្ចេញថវិកាបន្ថែមក្នុងគម្រោងអប់រំសកលថ្មីដើម្បីជួយកុមារឲ្យត្រឡប់ចូលសាលាវិញនៅពេលមានសុវត្ថិភាព និងបន្តការរៀនសូត្រពីចម្ងាយសម្រាប់ពេលបច្ចុប្បន្ន។ របាយការណ៍ខាងលើក៏បានធ្វើការកត់សម្គាល់ផងដែរពីវិសមភាពរវាងអ្នកមាន និងអ្នកក្រក៏ដូចជា វិសមភាពក្នុងការទទួលបានការអប់រំរវាងកុមារា និងកុមារី៕	នៅថ្ងៃទី ១៣ ខែកក្កដា អង្គការមនុស្សធម៍ Save the Children បានព្រមានថា កុមារចំនួន៩,៧លាននាក់ នឹងមិនអាចត្រឡប់ចូលសាលារៀនវិញឡើយក្រោយជំងឺរាតត្បាតសកល COVID-19បានបញ្ចប់ទៅ។ Save the Children បានលើកឡើងថា COVID-19 បានបង្កើតគ្រោះអាសន្នក្នុងវិស័យអប់រំដែលមិនធ្លាប់មាន។
លោក MIKAMI Masahiro បានបញ្ជាក់ថា មន្ត្រីជំនាញជប៉ុនជាច្រើន ត្រូវបំពេញការងារលើគម្រោងហេដ្ឋារចនាសម្ព័ន្ធនានា ទៅតាមការកំណត់នៃគម្រោង ប៉ុន្តែពួកគេក៏ត្រូវអនុវត្តតាមវិធានការក្រសួងសុខាភិបាលកម្ពុជាដែរ។ ឯកអគ្គរដ្ឋទូតជប៉ុនប្រចាំកម្ពុជារូបនេះ បានថ្លែងដូច្នេះថា៖«ស្នើឲ្យឯកឧត្តមទេសរដ្ឋមន្ត្រីពិចារណាលើការបន្ធូរបន្ថយចំពោះវិធានការ និងការបង្ការមេរោគកូវីដ-១៩ចំពោះ មន្ត្រីជំនាញការ និងអ្នកបច្ចេកទេសជប៉ុនដែលត្រូវមកបំពេញការងារលើគម្រោងអភិវឌ្ឍន៍ហេដ្ឋារចនាសម្ព័ន្ធរូបវន្តនៅក្នុងព្រះរាជាណាចក្រកម្ពុជា»។ លោក ស៊ុន ចាន់ថុល មិនបដិសេធលើសំណើរនេះទេ។ រដ្ឋមន្ត្រីក្រសួងសាធារណការរូបនេះ សន្យាយកសំណើរបស់ឯកអគ្គរាជទូតជប៉ុន ទៅពិភាក្សាជាមួយក្រសួងសុខាភិបាលកម្ពុជា ដើម្បីរកដំណោះស្រាយសមស្របណាមួយ ជួយសម្រួលដល់មន្ត្រីជំនាញ និងអ្នកបច្ចេកទេសជប៉ុនទាំងនោះ ដើម្បីកុំរាំងស្ទះដល់ដំណើរការកសាងហេដ្ឋារចនាសម្ព័ន្ធនៅកម្ពុជា។ កាលពីថ្ងៃទី១៥ មិថុនាកន្លងមក ក្រសួងសុខាភិបាល បានកំណត់ថា ជនបរទេសដែលចូលមកកម្ពុជា ត្រូវតម្កល់ថវិកា៣ពាន់ដុល្លារ សម្រាប់ថ្លៃធ្វើតេស្តសុខភាព និងចត្តាឡីស័ក រួមទាំងការហូបចុក និងស្នាក់នៅ។ ក្រសួងបានរៀបចំដាក់ប្រព័ន្ធធនាគារឯកជននៅព្រលានយន្តហោះ ដើម្បីឱ្យជនបរទេស តម្កល់លុយទុក សម្រាប់ការចំណាយទាំងនេះ។ សម្រាប់ជនបរទេសណា ដែលមានបំណងធ្វើដំណើរចូលមកកម្ពុជានោះ ពួកគេត្រូវស្នើសុំទិដ្ឋាការជាមុន នៅតាមស្ថានតំណាងកម្ពុជានៅបរទេស។ មិនតែប៉ុណ្ណោះ ជនបរទេសគ្រប់រូបត្រូវផ្តល់នូវវិញ្ញាបនប័ត្រ បញ្ជាក់សុខភាព ចេញដោយអាជ្ញាធរមានសមត្ថកិច្ចផ្នែកសុខភាពនៃប្រទេសរបស់សាមីខ្លួន ដែលមានសុពលភាពមិនលើសពី ៧២ម៉ោង មុនពេលធ្វើដំណើរ ដើម្បីបញ្ជាក់ថាខ្លួនពុំមានវីរុសកូរ៉ូណា(COVID-19)ឡើយ។ នេះបើតាមរដ្ឋមន្ត្រីក្រសួងសុខាភិបាល។ បន្ថែមពីនេះលោក ម៉ម ប៊ុនហេង បានសង្កត់ធ្ងន់ថា ជនបរទេសត្រូវមានឯកសារធានារ៉ាប់រងសុខភាព ក្នុងទំហំទឹកប្រាក់យ៉ាងតិច ៥០,០០០ ដុល្លារ ក្នុងអំឡុងពេលស្នាក់នៅកម្ពុជា។ ប៉ុន្តែតម្រូវការនេះ មិនសម្រាប់មន្ត្រី នៃស្ថានតំណាងបរទេស និងអង្គការអន្តរជាតិ ដែលកាន់ទិដ្ឋាការការទូតប្រភេទ A និងទិដ្ឋាការផ្លូវការប្រភេទ B របស់កម្ពុជាឡើយ។ អត្ថបទទាក់ទង ជនបរទេសចូលមកកម្ពុជា ត្រូវតម្កល់លុយ៣ពាន់ដុល្លារ សម្រាប់ថ្លៃធ្វើតេស្តសុខភាព និងចត្តាឡីស័ក គិតត្រឹមថ្ងៃទី៣០ មិថុនានេះ កម្ពុជា មានអ្នកជំងឺកូវីដ-១៩ ចំនួន១៤១នាក់ ជាសះស្បើយ១៣០នាក់ និងកំពុងសម្រាកព្យាបាល១១នាក់៕	ភ្នំពេញ៖ រដ្ឋាភិបាលជប៉ុនស្នើឱ្យកម្ពុជា បន្ធូរបន្ថយវិធានការរឹតបន្តឹងកូវីដ១៩ ដល់មន្ត្រីជំនាញខ្លួន ដែលត្រូវបំពេញការងារនៅកម្ពុជា។ លោក MIKAMI Masahiro ឯកអគ្គរដ្ឋទូតជប៉ុនប្រចាំកម្ពុជា ស្នើបែបនេះ ទៅកាន់លោក ស៊ុន ចាន់ថុល រដ្ឋមន្ត្រីក្រសួងសាធារណការ និងដឹកជញ្ជូន កាលពីថ្ងៃទី២៩ មិថុនា។
ដើម្បីបំពេញតម្រូវការអតិថិជន ដែលកំពុងស្វែងរកថ្នាំគីមីសំណង់ ឬថ្នាំការពារជម្រាបទឹក ក្រុមហ៊ុន ខ្មែរ ប៊ីលឌើរ បាននាំយកមកនូវផលិតផលថ្នាំការពារជម្រាបទឹក សម្រាប់លាបលើដំបូលប្លង់សេ ទរទឹក ស័ង្កសី និង កៅស៊ូអ៊ុតលើដំបូល ប្រភេទកាវភ្ជាប់បំពេញចន្លោះតាមតំណអគារ ថ្នាំការពារជម្រាបទឹកតាមបន្ទប់ទឹក អាងទឹក អាងហែលទឹក តំណរបេតុង ថ្នាំសម្រាប់ជួសជុលកែលម្អ ពង្រឹងរចនាសម្ព័ន្ធ អគារចាស់ ថ្មី ទឹកថ្នាំលាយបេតុង សម្រាប់បង្កើនកម្លាំង ពន្យារការកក ប្រភេទថ្នាំលាប ក្រាល បាតរោងចក្រឧស្សាហកម្ម រោងចក្រចំណីអាហារ ចំណតឡាន ឃ្លាំងទំនិញ និងមន្ទីរពិសោធន៍ ។ល។ សម្រាប់លោកអ្នក ដែលត្រូវការថ្នាំការពារជម្រាបទឹក ឬផលិតផល Sika ដែលប្រកបដោយគុណភាពខ្ពស់ លោកអ្នកអាចអញ្ជើញទៅដោយផ្ទាល់ តាមអាសយដ្ឋាន៖ ផ្ទះលេខ.94D, ផ្លូវ.432, សង្កាត់ទួលទំពូង2 ខណ្ឌចំការមន, រាជធានីភ្នំពេញ។ Google map: https://maps.app.goo.gl/EGtmMJXocy2Ln1dY8 ។ សម្រាប់ព័ត៌មានបន្ថែម សូមទំនាក់ទំនងតាមរយៈលេខទូរស័ព្ទ : 087 800 835 / 017 800 835 ឬតាមរយៈគេហទំព័រ www.khmer-builder.com ៕	ខ្មែរ ប៊ីលឌើរ គឺជាក្រុមហ៊ុនផ្គត់ផ្គង់ថ្នាំជំនួយដល់ការសាងសង់ និងថ្នាំការពារជម្រាបទឹកម៉ាក Sika គ្រប់ប្រភេទ នៅក្នុងព្រះរាជាណាចក្រកម្ពុជា។
ក្នុងចំណោមយុវជនអាមេរិក ដែល The Harris Poll ធ្វើការស្ទង់មតិ ភាគច្រើនបំផុតចាប់អារម្មណ៍លើរថយន្តប្រណីតៗ បើទោះបីជាពួកគេមួយចំនួនមិនទាន់មានភាពឯករាជ្យលើផ្នែកហិរញ្ញវត្ថុក៏ដោយ។ បើតាមការផ្សាយរបស់វែបសាយ Motor 1 ចំណង់ចំណូលចិត្តរបស់យុវជនមួយចំនួន ត្រូវបានឪពុកម្តាយរារាំង។ សម្រាប់ប្រភេទរថយន្តប្រណីត Luxury Automotive Brand of the Year យុវជនអាមេរិក ជ្រើសរើសម៉ាក Mercedes-Benz ស្ថិតនៅលំដាប់ទីមួយ ដោយនាំមុខ BMW, Genesis, Lexus និង Porsche។ ជម្រើសបន្តបន្ទាប់ទៀតរួមមាន Acura, Audi, Cadillac, Infiniti, Jaguar, Land Rover, Lincoln, Tesla និង Volvo។ ចំពោះប្រភេទយន្ត Non-Luxury Automotive Brand of the Year ដែលស្ទង់មតិដោយ The Harris Poll ប្រចាំឆ្នាំ២០១៧ Toyota ស្ថិតនៅលំដាប់ទីមួយ ហើយ Honda, Chevrolet, Ford, Subaru, Nissan, GMC និង Mazda ឈរនៅលេខរៀងបន្តបន្ទាប់។ ជម្រើសបន្តបន្ទាប់របស់យុវជនអាមេរិកសម្រាប់លំដាប់រថយន្ត Non-Luxury Automotive Brands រួមមាន Chrysler, Dodge, Fiat, Hyundai, Jeep, Kia, MINI Cooper, Mitsubishi, Ram និង Volkswagen៕	លទ្ធផលនៃការសិក្សាមួយរបស់ទីភ្នាក់ងារស្ទង់មតិ The Harris Poll ដែលមានទីស្នាក់ការនៅក្រុងញូវយ៉ក បានបង្ហាញថា យុវជនអាមេរិកភាគច្រើននិយមរថយន្ត Mercedes ជាងរថយន្តម៉ូដែលផ្សេងៗទៀត។ ការសិក្សានេះ ផ្អែកលើអ្នកប្រើប្រាស់ប្រមាណ១០ម៉ឺននាក់ដែលកើតក្នុងចន្លោះឆ្នាំ១៩៨០ ដល់ឆ្នាំ២០០១ ។
លោក សាន សុខសីហា អ្នកនាំពាក្យស្នងការដ្ឋាននគរបាលរាជធានីភ្នំពេញ ប្រាប់សារព័ត៌មានថ្មីៗថា អ្នកស្រី សាត ផា ត្រូវសមត្ថកិច្ចចាប់នៅម្តុំមន្ទីរពេទ្យព្រះកុសមៈ (ពេទ្យលោកសង្ឃ) កាលពីថ្ងៃទី២៧ ខែតុលា ឆ្នាំ២០២០។ លោក បញ្ជាក់ថា ការចាប់អ្នកស្រី សាត ផា គឺធ្វើតាមដីការបស់តុលាការ ក្រោមបទចោទញុះញង់បង្កឲ្យមានភាពវឹកវរដល់សន្តិសុខសង្គម។ អ្នកនាំពាក្យនគរបាលភ្នំពេញ អះអាងថា នៅម៉ោងប្រមាណ១ថ្ងៃ នាថ្ងៃទី២៨ ខែតុលានេះ តុលាការ បានបង្គាប់ឲ្យយកអ្នកស្រី សាត ផា ទៅឃុំបណ្តោះអាសន្ននៅមណ្ឌលអប់រំកែប្រែ២ (ម២) នៃពន្ធនាគារព្រៃស។ មុនចាប់អ្នកស្រី សាត ផា មានមនុស្ស៣នាក់ ដែលទៅចូលរួមតវ៉ានៅមុខស្ថានទូតចិនដែរនោះ ត្រូវបានចាប់ខ្លួនតាំងពីនៅមុខស្ថានទូតចិន ហើយពួកគាត់ ត្រូវតុលាការ យកទៅឃុំនៅព្រៃស កាលពីថ្ងៃទី២៥ ខែតុលា ក្រោមបទចោទដូចគ្នា គឺបទ ញុះញង់បង្កឲ្យមានភាពវឹកវរដល់សន្តិសុខសង្គម។ អ្នកទាំង៣នោះ គឺ អ្នកស្រី លឹម សាន អាយុ៥៧ឆ្នាំ អ្នកស្រី យ៉យ ស្រីមុំ អាយុ៥២ឆ្នាំ និង លោក តុន និមល អាយុ៤០ឆ្នាំ។ អ្នកទាំង៤ខាងលើ ស្ថិតក្នុងចំណោមប្រជាពលរដ្ឋប្រមាណ១០០នាក់ ដែលនាំគ្នាទៅមុខស្ថានទូតចិន កាលពីព្រឹកថ្ងៃទី២៣ ខែតុលា គឺចំថ្ងៃរម្លឹកខួប២៩ឆ្នាំនៃការបង្កើតកិច្ចព្រមព្រៀងសន្តិភាពទីក្រុងប៉ារីស២៣តុលា ១៩៩១។ គោលបំណងរបស់ពួកគាត់ គឺចង់ឲ្យចិន គោរពកិច្ចព្រមព្រៀងសន្តិភាពទីក្រុងប៉ារីស។ ចិន ជាប្រទេសមួយ ដែលចូលរួមធ្វើជាហត្ថលេខីក្នុងការបង្កើតកិច្ចព្រមព្រៀងសន្តិភាពទីក្រុងប៉ារីស។ ក្រៅពីទៅតវ៉ានៅមុខស្ថានទូតចិន ប្រជាពលរដ្ឋប្រមាណ១០០នាក់នោះ បាននាំគ្នាយកញត្តិទៅដាក់នៅស្ថាតទូតអាមេរិកនិងស្ថានទូតបារាំង ដ្បិតអាមេរិកនិងបារាំង ក៏ជាហត្ថលេខីក្នុងការបង្កើតកិច្ចព្រមព្រៀងសន្តិភាពទីក្រុងប៉ារីសដែរ។ ក្នុងខ្លឹមសារនៃញត្តិ ប្រជាពលរដ្ឋទាំងនោះ ស្នើឲ្យអាមេរិកនិងបារាំង ជួយជំរុញឲ្យមានការគោរពកិច្ចព្រមព្រៀងសន្តិភាពទីក្រុងប៉ារីស ដោយសារពួកគាត់ យល់ថា រដ្ឋាភិបាលកម្ពុជា ហាក់ចាកឆ្ងាយពីខ្លឹមសារនៃកិច្ចព្រមព្រៀងនេះ៕	ពលរដ្ឋម្នាក់ទៀត គឺអ្នកស្រី សាត ផា ដែលបានទៅប្រមូលផ្តុំជាមួយគ្នីគ្នា នៅមុខស្ថានទូតចិន ដើម្បីទាមទារឲ្យរដ្ឋាភិបាលចិន គោរពកិច្ចព្រមព្រៀងសន្តិភាពទីក្រុងប៉ារីស ត្រូវចាប់ខ្លួន។
ការប្រកួតវគ្គផ្តាច់ព្រ័ត្រ UEFA Champion League រវាង Chelsea និង Manchester City ត្រូវប្តូរទៅកីឡដ្ឋាន Estadio do Dragao របស់ក្លិប FC Porto ដែលមានទីតាំងនៅប្រទេសព័រទុយហ្កាល់។ សហព័ន្ធកីឡាបាល់ទាត់អឺរ៉ុប (UEFA) សម្រេចដូច្នេះ ដ្បិតក្រុងអ៊ីស្តង់ប៊ុល ប្រទេសតួកគីដែលទទួលបានសិទ្ធិរៀបការប្រកួតនេះ កម្រិតលើការធ្វើដំណើររបស់អង់គ្លេស ជុំវិញបញ្ហាកូវីដ-១៩។ UEFA ដែលបានត្រៀមបម្រុងទុកសំបុត្រចំនួន៤០០០សន្លឹកសម្រាប់ក្រុមអ្នកគាំទ្រក្រុមទាំងសងខាងត្រូវបង្ខំចិត្តផ្លាស់ប្តូរទីតាំងប្រកួតជាដាច់ខាត បន្ទាប់ពីតួកគីបានដាក់ការហាមឃាត់ការធ្វើដំណើររបស់អង់គ្លេសចូលប្រទេសខ្លួនដោយបារម្ភការឆ្លងកូវីដ-១៩ ដែលធ្វើឱ្យអ្នកគាំទ្ររបស់ Chelsea និង Man City មិនអាចទៅគាំទ្រក្រុមរបស់ពួកគេបាន។ ក្រោយមក UEFA បានសម្រេចជ្រើសយកព័រទុយហ្កាល់ ដែលអាចផ្តល់ការលើកលែងដល់អ្នកគាំទ្ររបស់ក្រុមអង់គ្លេសទាំងពីរ រួមទាំងអ្នកសារព័ត៌មាន អ្នកឧបត្ថម្ភ និងអ្នកចូលរួមដទៃទៀតអាចទៅទស្សនាបាន។ នោះបានន័យថាអ្នកគាំទ្រនឹងមិនចាំបាច់ធ្វើចត្តាឡីស័កពេលត្រឡប់ចូលអង់គ្លេសវិញនោះទេ។ ដំបូងឡើយ កីឡដ្ឋាន Wembley ឯណោះទេដែលត្រូវជំនួសសម្រាប់ជំនួបផ្តាច់ព្រ័ត្ររវាង Man City និង Chelsea ប៉ុន្តែដោយសារដ្ឋាភិបាលអង់គ្លេស ដែលរហូតមកដល់ពេលនេះមិនទាន់ឈានដល់កិច្ចព្រមព្រៀងណាមួយជាមួយ UEFA នោះ ទើបត្រូវរកកន្លែងថ្មីមួយទៀត ហើយមានសុវត្ថិភាពផង។ កីឡដ្ឋាន Estadio do Dragao របស់ក្រុម FC Porto ដែលអាចផ្ទុកនាក់ចូលទស្សនាបានដល់ទៅ ៥០០៣៥ នាក់ នឹងត្រូវយកមករៀបចំការប្រកួតកាត់សេចក្តីវគ្គផ្តាច់ព្រ័ត្រក្របខណ្ឌកំពូលអឺរ៉ុបរដូវកាល ២០២០- ២០២១ រវាងតោខៀវ និងមេឃខៀវ នាថ្ងៃទី២៩ ខែឧសភា៕	ដោយ៖ជា យូគៀង
ស្របពេលដែលប្រជាជនមានការខ្វះខាត យើងសង្កេតឃើញមានសប្បុរសជន និងក្រុមហ៊ុនមួយចំនួន បានចេញមុខជួយជាច្រើនផងដែរ ក្នុងក៏មានភោជនីយដ្ឋាន ផាក កាហ្វេ ផងដែរ។ ភោជនីយដ្ឋាន ផាក កាហ្វេ បាននាំជាភេសជ្ ជៈជាកាហ្វេភ្នំពេញ ទៅចែកជូនឲ្យប្រជាជន និងបងប្អូនកម្លាំងជួយសង្គ្រោះជួរមុខ ដែលបានចុះជួយប្រជាជនក្នុងតំបន់ ដែលជនលិចដោយទឹកជំនន់ខ្លាំង គឺក្នុងតំបន់ខណ្ឌដង្កោ ក្រុងភ្នំពេញផងដែរ៕ (អត្ថបទពាណិជ្ជកម្ម)	ដោយសារអាកាសធាតុបានប្រែប្រួលយ៉ាងខ្លាំងនាពេលបច្ចុប្បន្ន បណ្តាលឲ្យប្រទេសកម្ពុជាបានទទួលរងឥទ្ធិពលភ្លៀងធំៗ ជាបន្តបន្ទាប់ ដែលបណ្តាលឲ្យមានទឹកជំនន់ បានវាយប្រហារយ៉ាងធ្ងន់ធ្ងរ ទៅដល់បណ្តាលខេត្តនានា និងតំបន់មួយចំនួនធំ ក្នុងក្រុងភ្នំពេញផងដែរ ជាពិសេសនៅក្នុងខណ្ឌដង្កោតែម្តង។ ដោយសារតែមានជនលិច ដោយទឹកភ្លៀងកើតមានជាបន្តបន្ទាប់ បណ្តាលឲ្យមានការខូចខាត បាត់បង់អាយុជីវិត និងទ្រព្យសម្បត្តិ របស់ប្រជាជនយើងមួយចំនួនធំផងដែរ។ ទន្ទឹមនឹងប្រជាជនកម្ពុជា កំពុងរង់ការខ្វះខាតយ៉ាងខ្លាំង និងត្រូវការយ៉ាងខ្លាំង នូវស្បៀងអាហារ សម្ភារប្រើប្រាស់ដែលចាំបាច់ ក្នុងកាលៈទេសៈនេះ។
ក្នុងសុន្ទរកថាថ្នាក់ជាតិមួយ នៅថ្ងៃទី ១៤ ខែវិច្ឆិកា លោក ឌូទើតេ បានថ្លែងការពារលោក Debold Sinas ដែលទើបដំឡើងតំណែងថ្មីថ្មោងពីស្នងការប៉ូលិសប្រចាំរដ្ឋធានី ម៉ានីល ឲ្យក្លាយជាអគ្គស្នងការប៉ូលិសជាតិ កាលពីចន្ទសប្ដាហ៍នេះ។ មិនត្រឹមតែប៉ុណ្ណោះ មេដឹកនាំរូបនេះ ថែមទាំងបានលើកសរសើរពីគុណសម្បត្តិរបស់មេប៉ូលិសជាតិថ្មីនេះ ទោះបីជាមានការផ្ទុះកំហឹងលើបណ្ដាញសង្គមហ្វីលីពីនលើអភ័យឯកសិទ្ធិពិសេសដែលបុគ្គលរូបនេះទទួលបាន។ កាលធ្វើជាស្នងការប៉ូលិសក្រុងម៉ានីល លោក Sinas បានដឹកនាំប្រតិបត្តិការប្រឆាំងគ្រឿងញៀនរបស់លោកឌូទើតេ ដែលធ្វើឲ្យមនុស្សរាប់ពាន់នាកបាត់បង់ជីវិត។ «ប្រសិនបើលោក [Sinas] បានប្រព្រឹត្តបទល្មើសណាមួយនោះ លោកត្រូវបានប្រកាសលើកលែងទោសរួចរាល់ហើយ»។ លោកប្រធានាធិបតី ឌូទើតេ និយាយដូច្នេះ មុននឹងបន្ថែមថា លោកអត់ទោសកំហុសឡើយនៅពេលគេធ្វើខួបដោយមិនឲ្យលោកដឹងមុននោះ។ នេះបើតាមទីភ្នាក់ងារព័ត៌មាន Reuters ។ លោក Sinas ត្រូវបានស្ថិតក្រោមការស៊ើបអង្កេតដោយក្រសួងយុត្តិធម៌ទាក់ទិនរឿងធ្វើខួបកំណើតលោកជាមួយមន្ត្រីប៉ូលិសផ្សេងទៀតកាលពីខែឧសភា ទោះជាហ្វីលីពីនកំពុងអនុវត្តចំណាត់ការបិទប្រទេសទប់ស្កាត់ការឆ្លងរាលដាលជំងឺកូវីដ-១៩ ហើយក៏ចំពេលដែលប៉ូលិសបានចាប់ខ្លួនមនុស្សរាប់ពាន់នាក់ដែលល្មើសវិធានការចត្តាឡីស័កផងដែរ។ ក្រោយមក លោក Sinas បានចេញមុខសុំទោសសាធារណជនសម្រាប់ការធ្វើឲ្យពួកគេភិតភ័យ ដោយសារការធ្វើខួបកំណើតរបស់លោកជាមួយក្រុមការងារ។ ម្យ៉ាងវិញទៀត ការតែងតាំងលោក Sinas ទៅដឹកនាំកងកម្លាំងប៉ូលិស ២០ម៉ឺននាក់របស់ហ្វីលីពីន រងការរិះគន់យ៉ាងខ្លាំងពីសំណាក់ក្រុមសិទ្ធិមនុស្ស ដោយសារតែប្រវត្តិដឹកនាំសង្គ្រាមប្រឆាំងគ្រឿងញៀនរបស់លោក ដែលធ្វើឲ្យជនសង្ស័យគ្រឿងញៀនរាប់ពាន់នាក់ត្រូវបានបាញ់សម្លាប់អំឡុងប្រតិបត្តិការនេះ៕	ប្រធានាធិបតីហ្វីលីពីន រ៉ូឌ្រីហ្កោ ឌូទើតេ បានប្រកាសលើកលែងទោសមេប៉ូលិសជាតិហ្វីលីពីនទើបតែងតាំងថ្មី ពាក់ព័ន្ធរឿងដែលលោកធ្វើខួបកំណើតអំឡុងពេលបិទប្រទេសកាលពីខែឧសភា។ លើសពីរួចទោស លោក ឌូទើតេ ក៏លើកសរសើរគុណសម្បត្តិមេប៉ូលិសនេះទៀតផង។
ដូចបានសន្យាមុនការបោះឆ្នោត លោក មហាធៀ មហាម៉ាត់ នឹងត្រួតពិនិត្យ និងចរចាឡើងវិញលើលក្ខខណ្ឌមានចែងក្នុងកិច្ចព្រមព្រៀងកសាងផ្លូវរថភ្លើងតំបន់សមុទ្រភាគខាងកើត (ECRL) ដែលចុះជាមួយមហាយក្សចិនដែលនឹងចំណាយថវិកាប្រមាណ ១៤ពាន់លានដុល្លារអាមេរិកនោះ។ បើតាមការចុះផ្សាយរបស់ទីភ្នាក់ងារព័ត៌មាន Reuters ក្នុងសន្និសីទសារព័ត៌មានថ្ងៃសៅរ៍ទី ២៦ ខែឧសភា នាយករដ្ឋមន្ត្រី មហាធៀ បានបង្ហើបថា លក្ខខណ្ឌដែលមានកំណត់នោះធ្វើឲ្យប៉ះពាល់ខ្លាំងដល់សេដ្ឋកិច្ចម៉ាឡេស៊ី ហើយម្យ៉ាងវិញទៀតវាក៏គ្មានផលចំណេញច្រើនដែរដែលត្រូវកសាងគម្រោងហេដ្ឋារចនាសម្ព័ន្ធទ្រង់ទ្រាយធំបែបនេះ។ «យើងកំពុងចរចាលក្ខខណ្ឌ។ លក្ខខណ្ឌដែលមាននោះគឺប៉ះពាល់ខ្លាំងណាស់ដល់សេដ្ឋកិច្ចយើង។ លោក ណាជីប ដឹងច្បាស់ណាស់ថា គម្រោងផ្លូវរថភ្លើងដ៏ធំនេះមិនមែនជាអ្វីដែលយើងមានលទ្ធភាពកសាងឡើយ។ វាក៏មិនមានបម្រើប្រយោជន៍អ្វីធំដុំដែរ ហើយវាក៏នឹងមិនផ្តល់ផលចំណេញមកយើងដូចគ្នា»។ នេះជាការលើកឡើងរបស់លោក មហាធៀ។ គម្រោងផ្លូវរថភ្លើង(ECRL) ដ៏ធំនេះមានតម្លៃសរុបជិត ១៤ ពាន់លានដុល្លារហើយវាស្ថិតនៅក្រោមគម្រោងខ្សែក្រវាត់មួយវិថីមួយរបស់ចិន និងត្រូវកសាងដោយក្រុមហ៊ុនសំណង់របស់ចិនដូចគ្នា។ វាមានចម្ងាយ ៦៨៨ គីឡូម៉ែត្រ ដែលភ្ជាប់ព្រំដែនភាគខាងកើតប្រទេសថៃទៅកាន់ច្រក ពាណិជ្ជកម្មយុទ្ធសាស្ត្រភាគខាងលិចជ្រោយម៉ាឡាកាផងដែរ។ ការប្រកាសពីបំណងចរចាលក្ខខណ្ឌឡើងវិញនេះ កើតឡើងចំពេលដែលរដ្ឋាភិបាលម៉ាឡេស៊ី បង្ហាញកង្វល់ពាក់ព័ន្ធនឹងការកើនឡើងបំណុលសាធារណៈគួរឲ្យបារម្ភក្រោមអាណត្តិលោក ណាជីប រ៉ាហ្សាក់។ លោក មហាធៀ បានអះអាងផ្ទាល់មាត់ថា បំណុលរដ្ឋកើនឡើងដល់កម្រិតប្រកាសអាសន្នពោលគឺជាង ២៥១ពាន់លានដុល្លារឯណោះ ហើយវាចាំបាច់សម្រាប់រដ្ឋាភិបាលដែលត្រូវរកវិធីបន្ថយបំណុលនេះ។ ក្រៅពីគម្រោងរបស់មហាយក្សចិន លោក មហាធៀ បានលើកឡើងផងដែរពីគោលបំណងរបស់រដ្ឋាភិបាលលោកក្នុងការពិចារណាឡើងវិញលើគម្រោងកសាងផ្លូវរថភ្លើងល្បឿនលឿនភ្ជាប់ពីសិង្ហបុរីមកកាន់គូឡាឡាំពួរនោះ។ គម្រោងសាងសង់នេះត្រូវចំណាយថវិកាប្រហែល ១៧ ពាន់លានដុល្លារ ហើយគម្រោងនេះនឹងត្រូវបញ្ចប់នៅឆ្នាំ ២០២៦ផងដែរ។ នាយករដ្ឋមន្ត្រីវ័យ ៩២ ឆ្នាំខាងលើបានអះអាងថា លក្ខខណ្ឌនៃកិច្ចព្រៀមធ្វើឲ្យម៉ាឡេស៊ីត្រូវចំណាយច្រើនក្នុងករណីខ្លួនសម្រេចលុបចោលកិច្ចព្រមព្រៀងជាមួយសិង្ហបុរីនេះដែរ។ ដូច្នេះហើយរដ្ឋាភិបាលកំពុងសិក្សាបន្ថែមដើម្បីធានាថា វានឹងមានការបន្ថយការចំណាយនៅពេលដែលម៉ាឡេស៊ីសម្រេចដកខ្លួនចេញនោះ។ យ៉ាងណាក៏ដោយ លោក មហាធៀ នៅតែអះអាងថា ការដកខ្លួនចេញពីកិច្ចព្រមព្រៀងធំៗទាំងនេះអាចនឹងជួយឲ្យម៉ាឡេស៊ីកាត់បន្ថយបំណុលរដ្ឋបានប្រហែល ៥០ពាន់លានដុល្លារដែរ ហើយវាជារឿងដែលអាទិភាពសម្រាប់រដ្ឋាភិបាលលោក។	នាយករដ្ឋមន្ត្រីម៉ាឡេស៊ីលោក មហាធៀ មហាម៉ាត់ បានអះអាងរដ្ឋាភិបាលលោកនឹងចរចាឡើងវិញលើលក្ខខណ្ឌនៃគម្រោងកសាងផ្លូវរថភ្លើងនៅតំបន់សមុទ្រភាគខាងកើត (East Cost Rail Link) ស្ថិតក្រោមគម្រោងខ្សែក្រវាត់មួយវិថីមួយរបស់ចិន។ លោកអះអាងថា ការដកខ្លួនចេញពីកិច្ចព្រមព្រៀងធំៗបែបនេះនឹងអាចឲ្យម៉ាឡេស៊ីកាត់បន្ថយបំណុលបានច្រើនពាន់លានដុល្លារដែរ។
ដ្បិតព្រឹត្តិការណ៍«អ្នកលេងគុន» លើកទី២នេះ បញ្ចប់ដោយភាពជោគជ័យខ្លាំងជាងលើកទី១ក្តី ប៉ុន្តែវាមិនទាន់គ្រប់គ្រាន់ឡើយ។ មិនទាន់គ្រប់គ្រាន់ដោយសារតែសហព័ន្ធកីឡាល្បុក្កតោកម្ពុជា នៅមានបេសកកម្មច្រើនទៀត ដើម្បីផ្សព្វផ្សាយក្បាច់គុនបុរាណខ្មែរមួយនេះ ដល់ប្រជាពលរដ្ឋខ្មែរ និងពិភពលោកឱ្យស្គាល់កាន់តែច្បាស់ថែមទៀត។ ត្រង់ចំណុចនេះ លោក អ៊ួ តារា បានសង្កត់ធ្ងន់ថា មុននឹងឱ្យអន្តរជាតិបានស្គាល់ពីក្បាច់គុនល្បុក្កតោខ្មែរនោះ លុះត្រាតែពលរដ្ឋខ្មែរគ្រប់រូប យល់ដឹងពីប្រវត្តិ និងស្នៀតក្បាច់គុនបុរាណខ្មែរនេះ ច្បាស់ជាមុនសិន។ ដើម្បីឱ្យពលរដ្ឋស្គាល់ក្បាច់គុនល្បុក្កតោកាន់តែច្បាស់នោះ សហព័ន្ធកំពុងមានផែនការជាបន្តបន្ទាប់ ក្នុងការផ្សព្វផ្សាយ តាមរយៈការអប់រំ និងរៀបចំកម្មវិធីផ្សេងៗ ដូចជា ការសម្ដែង ជាពិសេសកម្មវិធីប្រកួតបែបកីឡា និងបែបអាជីព ឬប្រយុទ្ធជាដើម។ សម្រាប់ព្រឹត្តិការណ៍«អ្នកលេងគុន» លើកទី២នេះ ដែលទើបបានបញ្ចប់នេះ លោក អ៊ួ តារា វាយតម្លៃថា អន្តរជាតិ ប្រាកដជាបានស្គាល់ក្បាច់ល្បុក្កតោខ្មែរមួយកម្រិតទៀតហើយ តាមរយៈការបង្ហាញពីរបៀបថ្វាយបង្គំគុណគ្រូ មុនការប្រកួត និងការប្រើស្នៀត និងក្បាច់បច្ចេកទេសយកឈ្នះលើគូប្រកួត។	«អ្នកលេងគុន» បានបញ្ចប់ទៅកាលពីយប់ថ្ងៃទី១៥ ធ្នូ ដោយភាពជោគជ័យ លើសពីការរំពឹងទុក ។ លោក អ៊ួ តារា អគ្គលេខាធិការសហព័ន្ធកីឡាល្បុក្កតោកម្ពុជា មិននឹកស្មានថា កម្មវិធីមួយនេះ អាចប្រព្រឹត្តទៅដោយភាពល្អអស្ចារ្យ ជាលក្ខណស្ដង់ដារអន្តរជាតិបែបនេះឡើយ។
ព្យុះស៊ីក្លូនត្រូពិកបេឡាល់ កំពុងបោកបក់សង្គុបលើកោះរ៉េអ៊ុយញ៉ុងRéunionបារាំង ដែលស្ថិតនៅក្នុងមហាសមុទ្ទឥណ្ឌា នាព្រឹកថ្ងៃចន្ទទី១៥មករា។ អាជ្ញាធរបានប្រកាសអាសន្នកំរិតខ្ពស់ជាអតិបរិមាបំផុត ដោយបិទខ្ទប់ប្រជាពលរដ្ឋឱ្យសំងំការពារខ្លួននៅក្នុងផ្ទះ។ កម្លាំងខ្យល់ព្យុះកំណាចខ្លាំងក្រៃ និងបង្កការខូចខាតតាំងពីចម្ងាយ។ ស៊ីក្លូនបេឡាល់ ទំនងជានឹងត្រូវចារជាប់ក្នុងកំណត់ត្រាព្យុះកំណាច។ នេះបើតាមភ្នាក់ងារឧតុនិយមបារាំង។ ប្រជាពលរដ្ឋលើកោះទាំងមូលទទួលបញ្ជាឱ្យបង្ឃាំងខ្លួនសំងំនៅក្នុងផ្ទះ និងទទួលសេចក្តីណែនាំមិនឱ្យប្រើភ្លើង ប្រើទូរស័ព្ទទេ។ ជាបម្រាមដ៏តឹងតែង សូម្បីតែក្រុមសង្គ្រោះនិងភ្នាក់ងារសន្តិសុខក៏មិនអាចចេញធ្វើសកម្មភាពដែរ។ នេះជាលើកទីមួយហើយដែលកោះRéunion ប្រកាសអាសន្នពណ៌ស្វាយ ជាកំរិតខ្ពស់បំផុតខ្លាំងជាងពណ៌ក្រហមទៅទៀតនិងមានន័យថាគ្រោះថ្នាក់នឹងមកដល់ឆាប់ៗ។ បើតាមការព្យាករ កម្លាំងខ្យល់កំណាចហើយ ដំណើរផ្លូវរបស់ព្យុះមានលក្ខណៈខុសប្រក្រតី ឆ្លងកាត់កោះរ៉េអ៊ុយញ៉ុងទាំងមូល ជាមួយកម្លាំងខ្យល់វិលកួចដ៏កំណាច ក្នុងល្បឿន២០០គីឡូម៉ែត្រក្នុងម៉ោងនៅតាមតំបន់ឆ្នេរ និងអាចដល់២៥០គីឡូម៉ែត្រក្នុងម៉ោង នៅតំបន់ភ្នំ។ ជាស្ថានភាពដែលកោះមិនធ្លាប់ប្រទះឡើយក្នុងរយៈពេលជាង៣០ឆ្នាំចុងក្រោយមកនេះ។ ប៉ុន្តែនៅព្រឹកថ្ងៃចន្ទ វេលាម៉ោង៩ព្រឹកម៉ោងនៅក្នុងស្រុក ស្នូលនៃស៊ីក្លូនបានរំកិលមកប៉ះដីកោះ ប៉ែកខាងជើង រួចធ្វើដំណើរចេញទៅវិញដោយមិនចូលឆ្លងកាត់ដីកោះទាំងស្រុងទេ។ ហើយកម្លាំងខ្យល់វិលបោកបក់ក៏មានល្បឿនត្រឹមប្រមាណពី១៤០ទៅ១៦០គីឡូម៉ែត្រក្នុងម៉ោង។ ភ្នាក់ងារឧតុនិយម បានសម្រេចទម្លាក់កំរិតអាសន្នមកត្រឹមក្រហមវិញ នៅពេលរសៀលថ្ងៃចន្ទនេះដើម្បីអនុញ្ញាតឱ្យក្រុមសង្គ្រោះអាចចេញធ្វើប្រតិបត្តិការបាន។ សម្រាប់ពេលនេះ គេនៅមិនទាន់អាចវាស់វែងពីទំហំនៃការខូចខាតបាននៅឡើយទេ ប៉ុន្តែ អាជ្ញាធរបានបញ្ជាក់ដំណឹងថាមានស្លាប់ម្នាក់ ជាជនគ្មានទីជម្រកពិតប្រាកដ សម្រាប់ការពារខ្លួន។ កង្វល់ដ៏ធំមួយទៀតគឺឥទ្ធិពលនៃព្យុះអាចនឹងបង្កឱ្យមានទឹកជំនន់ ព្រោះស៊ីក្លូនបានពាំនាំខ្យល់និងទឹកភ្លៀងយ៉ាងខ្ជោកខ្ជាំ អាចក្នុងបរិមាណពី១០០០ទៅ១៥០០មីល្លីម៉ែត្រ ក្នុងរយៈពេល២៤ម៉ោង។ កោះរ៉េអ៊ុយញ៉ុងបារាំង ខានរងគ្រោះព្យុះស៊ីក្លូនកំណាចៗ តាំងពីឆ្នាំ២០១៤មក៕	ដោយ៖អៀង សុខម៉ិញ/RFI
បើតាមការអះអាងរបស់ស្ថាប័ន Premier League ការបំពាក់កាមេរ៉ានោះ ជាផ្នែកមួយការតាមដានសកម្មភាពកាត់ក្តីការប្រកួតនានា ក៏ដូចជាចាប់យកសកម្មភាពរបស់កីឡាករលើទី លាន។ កាមេរ៉ា តូចមួយត្រូវបានបំពាក់នៅត្រង់ត្រចៀករបស់ លោកអាជ្ញាកណ្តាល Gillett ភ្ជាប់ជាមួយនឹងកាសត្រចៀក ក៏ដូចជាមេក្រូ សម្រាប់និយាយទំនាក់ទំនងក្នុងការប្រកួតនោះ ។ កាលរដូវកាលមុន សមាគមបាល់ទាត់អង់គ្លេស (FA) ក៏ធ្លាប់បានប្រកាសដាក់ប្រើប្រាស់សាកល្បង បំពាក់កាមេរ៉ាលើមន្រ្តីអាជ្ញាកណ្តាល នៅក្នុងលីគលំរបស់ប្រទេសអង់គ្លេស។ គោល បំណងការបំពាក់កាមេរ៉ា ដើម្បីបញ្ជាក់ថាតើបច្ចេកវិទ្យាកាមេរ៉ាលើអាជ្ញាកណ្តាល អាចជួយសម្រួលដល់ការងារអ្វីខ្លះ ទៅលើឥរិយាបថកីឡាករ និងដើម្បីឱ្យមានការគោរពដល់អាជ្ញាកណ្តាល។ លីគកំពូល Bundesliga ក៏មានប្រើប្រាស់បច្ចេកវិទ្យាកាមេរ៉ាលើអាជ្ញាកណ្តាល (RefCam) លើកដំបូងដូចគ្នា អំឡុងការប្រកួតរវាងក្រុម Eintracht Frankfurt ស្មើលទ្ធផល ២-២ ទល់នឹងក្រុម VfL Wolfsburg កាលពីខែកុម្ភៈ។ លីគកំពូលអង់គ្លេស ប្រកាសប្រាប់អ្នកគាំទ្រដូច្នេះថា ៖«អ្នកគាំទ្រ នឹងអាចពិនិត្យមើលវានៅក្នុងឆ្នាំដែលជាផ្នែកនៃគម្រោងដែលធ្វើឡើង ដោយក្រុមអ្នកផលិតរបស់ Premier League ដែលមានគោលបំណង ផ្តល់នូវការយល់ដឹង និងការអប់រំបន្ថែមទៅលើការទាមទារ នៃការចូលបម្រើការងារនៅ Premier League។ បច្ចេកវិទ្យានេះ មានឧបករណ៍ភ្ជាប់ទៅនឹងក្បាល ដែលត្រូវបញ្ចូលទៅក្នុងប្រព័ន្ធទំនាក់ទំនង អាជ្ញាកណ្តាលជាធម្មតា។»។ ចំពោះការប្រកួត ដែលបំពាក់កាមេរ៉ាលើអាជ្ញាកណ្តាលលើកដំបូងវិញ បានក្លាយជារឿងដ៏អាម៉ាស់បន្ថែមមួយទៀត សម្រាប់ក្រុមរហស្សនាមបិសាចក្រហម ដោយប្រកួតចាញ់ក្រោមថ្វីជើងក្រុមម្ចាស់ផ្ទះ Crystal Palace លទ្ធផល ៤-០។ បរាជ័យដ៏អាម៉ាស់ ហាក់បង្ហាញថា ពេលវេលាសម្រាប់តំណែងរបស់លោក Erik ten Hag នៅក្នុងទឹកដី Old Trafford នឹងត្រូវអស់ពេល ក្នុងគ្រាដ៏ឆាប់ខាងមុខ។ យ៉ាងណា ទោះក្រុមចាញ់ការប្រកួតក្តី តែបុរសសញ្ជាតិហូឡង់ នៅតែបន្តអះអាងថា លោកនឹងបន្តជម្នះឱ្យបាន ក្នុងការនាំក្រុមវិលត្រឡប់ទៅភាពល្អប្រសើរឡើងវិញ។ «ខ្ញុំនឹងបន្តប្រយុទ្ធ ហើយខ្ញុំបានរៀបចំក្រុមមួយ ស្ថិតក្នុងផ្លូវដ៏ល្អបំផុតដែលខ្ញុំអាចធ្វើទៅបាន។ វាមិនទាន់ល្អគ្រប់គ្រាន់នៅឡើយមកដល់ពេលនេះ ពិតជាយើងមិនទាន់ល្អគ្រប់គ្រាន់ឡើយ។ ដូច្នេះខ្ញុំត្រូវតែមានទំនួសខុសត្រូវ លើរឿងនេះ។»។ លោក Ten Hag បាននិយាយបែបនេះ។ ប្រសិនបើចុងបញ្ចប់រដូវកាល លោក Ten Hag ត្រូវបានក្លិបបណ្តេញចេញពីតំណែងទៀត នោះបុរសហូឡង់រូបនេះ នឹងក្លាយជាគ្រូបង្វឹកទី៧ ដែលក្លិបបិសាចក្រហមបណ្តេញចេញនៅក្នុងរយៈពេល ១០ឆ្នាំចុងក្រោយនេះ។ ជាមួយនឹងចំណាត់ថ្នាក់បច្ចុប្បន្ន ដែលក្រុមបានរំកិលខ្លួនធ្លាក់មកឈរនៅចំណាត់ថ្នាក់លេខ ៨ ទៀតសោត បិសាចក្រហមនឹងត្រូវខកខានការប្រកួតក្នុងពានរង្វាន់អឺរ៉ុបលើកដំបូង ចាប់តាំងពីរដូវកាល ១៩៨៩-៩០។ Man United មិនធ្លាប់មកឈរនៅចំណាត់ថ្នាក់ក្រោមលេខ ៧ ឡើយ ក្នុងក្របខណ្ឌ Premier League ប៉ុន្តែការគេចចេញឱ្យផុតពីចំណាត់ថ្នាក់ទាបមិនធ្លាប់មានពីមុនរបស់ពួកគេ អាចនឹងក្លាយជាបញ្ហាសម្រាប់រដូវកាលនេះ ដើម្បីក្លិបកែតម្រូវនៅរដូវកាលក្រោយ។ ការប្រកួតបន្ទាប់ Man United ត្រូវតទល់ក្រុម Arsenal ដែលកំពុងប្រជែងពានយ៉ាងស្វិតស្វាញទល់ Man City៕	លោក Jerred Gillett អាជ្ញាកណ្តាលកាត់សេចក្តី ក្នុងជំនួបដែលក្រុម Crystal Palace បានលត់ក្រុម Manchester United លទ្ធផល ៤-០ បានបំពាក់កាមេរ៉ា ក្នុងការប្រកួតលើកដំបូង ប្រចាំប្រវត្តិសាស្ត្រ ក្របខណ្ឌ Premier League នាថ្ងៃទី៦ ខែមេសា។
នាការប្រកួតវិលជុំ កម្ពុជា បានយកឈ្នះហ្វីលីពីន ៣-០, ឈ្នះឥណ្ឌូណេស៊ី ៣-០, ឈ្នះមីយ៉ាន់ម៉ា ៣-០ និងចាញ់ថៃ ១-៣។ នៅវគ្គពាក់កណ្តាលផ្តាច់ព្រ័ត្រដូចគ្នា ថៃ បានយកឈ្នះមីយ៉ាន់ម៉ា ៣-០។ ឥណ្ឌូណេស៊ី និងថៃ ត្រូវប្រជែងយកមេដាយមាស ខណៈកម្ពុជា និងមីយ៉ាន់ម៉ា ប្រជែងមេដាយសំរឹទ្ធ៕	ក្រុមកីឡាករបាល់ទះអង្គុយកម្ពុជា បានចាញ់ឥណ្ឌូណេស៊ី ៣-២ ក្នុងការប្រកួតវគ្គពាក់កណ្តាលផ្តាច់ព្រ័ត្រ ដ៏តានតឹង ក្នុងព្រឹត្តិការណ៍អាស៊ានប៉ារ៉ាហ្គេមលើកទី១២ នៅពហុកីឡដ្ឋានជាតិមរតកតេជោ។ ឥណ្ឌូណេស៊ី នាំមុខ ២-០ ហើយកម្ពុជាវាយបកតាមស្មើ ២-២ វិញ មុនពេលក្រុមភ្ញៀវយកឈ្នះនៅសិតទី៥។
រដ្ឋមន្ត្រីក្រសួងគមនាគមន៍ និងពហុព័ត៌មាន នៃប្រទេសម៉ាឡេស៊ី YB Dato Saifuddin Abdullah បានមានប្រសាសន៍ថា៖«បណ្ឌិត្យសភាអាស៊ានរបស់ក្រុមហ៊ុន Huawei នៅប្រទេសម៉ាឡេស៊ីនេះ គឺជាកម្មវិធីលើកដំបូងនៅក្នុងតំបន់អាស៊ីប៉ាស៊ីហ្វិក ដែលដើរតួនាទីយ៉ាងសំខាន់ ក្នុងការអភិវឌ្ឍបច្ចេកវិទ្យាព័ត៌មានវិទ្យា ដើម្បីឆ្ពោះទៅរកកំណើនសេដ្ឋកិច្ចឌីជីថល។ ក្នុងនោះដែរ ដើម្បីអភិវឌ្ឍទេពកោសល្យនៅក្នុងតំបន់ គឺដើម្បីធានាថា ពួកគេត្រូវបានបណ្តុះបណ្តាលយ៉ាងល្អ ជាមួយនឹងចំណេះដឹងផ្នែកបច្ចេកវិទ្យាព័ត៌មានវិទ្យា ដែលសមស្របក្នុងគោលបំណងធ្វើឱ្យពួកគេ សម្របខ្លួនទៅនឹងបម្លាស់ប្តូរ នៃសាកលភាវូបនីយកម្មនេះ»។ លោកបានបន្ថែមទៀតថា៖« ក្រសួងគមនាគមន៍ និងពហុព័ត៌មាននៃប្រទេសម៉ាឡេស៊ី (KKMM) និងក្រុមហ៊ុន Huawei មានទំនាក់ទំនងសហប្រតិបត្តិការជាមួយគ្នា ជាយូរអង្វែងណាស់មកហើយ នៅក្នុងវិស័យបច្ចេកវិទ្យាព័ត៌មានវិទ្យា គឺចាប់តាំងពីឆ្នាំ ២០០១ ពោលគឺនៅពេលដែលក្រុមហ៊ុន Huawei ត្រូវបានបង្កើតឡើងដំបូង នៅក្នុងប្រទេសម៉ាឡេស៊ីមកម្ល៉េះ ហើយយើងសង្ឃឹមថា នឹងមានការសហការជោគជ័យបន្ថែមទៀត នាពេលអនាគតដើម្បីឆ្ពោះទៅរកសេដ្ឋកិច្ចឌីជីថល»។ កម្មវិធីបណ្តុះបណ្តាល និងមុខវិជ្ជាបច្ចេកវិទ្យាព័ត៌មានវិទ្យារបស់បណ្ឌិត្យសភានេះ ត្រូវបានរៀបចំឡើង សម្រាប់បម្រើឱ្យស្ថាប័នរដ្ឋាភិបាល អ្នកជំនាញផ្នែកឧស្សាហកម្ម ក៏ដូចជានិស្សិតសាកលវិទ្យាល័យផងដែរ ក្នុងគោលបំណងអភិវឌ្ឍនូវប្រព័ន្ធអេកូឡូស៊ីបច្ចេកវិទ្យាព័ត៌មានវិទ្យា ICT ecosystem នៅក្នុងប្រទេស។ ម្យ៉ាងវិញទៀត កម្មវិធីសិក្សានេះ នឹងបង្កើតវិធីសាស្ត្រអប់រំចម្រុះ រួមមាន ការបណ្តុះបណ្តាល តាមរយៈការផ្សាយផ្ទាល់តាមប្រព័ន្ធអ៊ីនធឺណិត (online live training) និងដំណើរទស្សនកិច្ចសិក្សាទៅក្រៅប្រទេសទៀតផង។ លើសពីនេះទៅទៀត បណ្ឌិត្យសភានេះ ក៏ផ្តល់នូវដំណោះស្រាយជាច្រើនប្រភេទផ្សេងៗ ទៅតាមកម្រិតនៃទេពកោសល្យ និងតម្រូវការដើម្បីដោះស្រាយ នូវបញ្ហាខ្វះខាតនានា ដែលសហគ្រាសប្រឈមនាពេលបច្ចុប្បន្ននេះ។ លោក Michael Yuan នាយកប្រតិបត្តិនៃក្រុមហ៊ុន Huawei ប្រចាំប្រទេសម៉ាឡេស៊ី បានបង្ហាញថា៖«នៅពេលយើងទាំងអស់គ្នា កំពុងសម្របខ្លួនទៅនឹងបរិយាកាសគម្លាតសង្គម បណ្តាញឌីជីថលដ៏រឹងមាំ ក៏ដូចជាហេដ្ឋារចនាសម្ព័ន្ធឌីជីថល ពិតជាមានសារសំខាន់ខ្លាំងណាស់នាពេលបច្ចុប្បន្ន។ ហើយបណ្តាញឌីជីថលដ៏រឹងមាំ និងហេដ្ឋារចនាសម្ព័ន្ធនេះ នឹងនៅតែបន្តបង្កើតឡើង ដើម្បីបម្រើឱ្យប្រជាជនម៉ាឡេស៊ី។ ទន្ទឹមនឹងនេះ ការបណ្តុះបណ្តាល និងកម្មវិធីដែលផ្តល់ដោយបណ្ឌិត្យសភាអាស៊ាន នឹងជួយលើកកម្ពស់ដល់ទេពកោសល្យនៅក្នុងតំបន់ ឱ្យត្រៀមខ្លួនរួចជាស្រេច ដើម្បីចូលរួមចំណែកយ៉ាងសកម្ម ក្នុងការពន្លឿនដំណើរផ្លាស់ប្តូរឌីជីថល របស់ប្រទេសម៉ាឡេស៊ី»។ ផ្អែកលើតម្រូវការក្នុងវិស័យឧស្សាហកម្ម បណ្ឌិត្យសភានឹងផ្តោតសំខាន់ ទៅលើសសរស្តម្ភ ៣ រួមមាន៖ គោលការណ៍ណែនាំឧស្សាហកម្មអាយស៊ីធី (ICT Industry Trend Guidance) ការបង្កើនសមត្ថភាពផ្នែកអេកូឡូស៊ី (Ecosystem Talent Enablement) និងការធ្វើឱ្យប្រសើរឡើងនូវជំនាញផ្សេងៗ (Skill Improvement)។ ជាចុងក្រោយ បណ្ឌិត្យសភានេះ នឹងប្រើប្រាស់បច្ចេកវិទ្យា ក្នុងការពង្រឹងនូវជំនាញ និងអភិវឌ្ឍទេពកោសល្យ ដើម្បីផ្តល់ជាមូលដ្ឋានដ៏រឹងមាំមួយ សម្រាប់អភិវឌ្ឍសេដ្ឋកិច្ចឌីជីថលនៅក្នុងប្រទេស។ ក្នុងនាមជាអ្នកផ្តល់ដំណោះស្រាយបច្ចេកវិទ្យាព័ត៌មាន ឈានមុខគេលើពិភពលោក ក្រុមហ៊ុន Huawei នឹងបន្តចែករំលែករាល់ដំណោះស្រាយទាំងអស់ ទាក់ទងទៅនឹងទេពកោសល្យបច្ចេកវិទ្យា ព័ត៌មានវិទ្យាអេកូឡូស៊ី (ICT talent ecosystem) ដែលផ្តល់អត្ថប្រយោជន៍ដល់គ្រប់ស្ថាប័នទាំងអស់។ Huawei បណ្ឌិត្យសភាអាស៊ាន ជាសមិទ្ធផលដ៏សំខាន់មួយទៀត ក្នុងដំណើរធុរកិច្ចរបស់ក្រុមហ៊ុន Huawei ក្នុងការអភិវឌ្ឍទេពកោសល្យបច្ចេកវិទ្យាព័ត៌មានក្នុងតំបន់ និងដើម្បីជួយដល់ដំណើរការផ្លាស់ប្តូរនៃប្រព័ន្ធឌីជីថល៕ (អត្ថបទពាណិជ្ជកម្ម)	ទីក្រុងកូឡាឡាំពួរ ថ្ងៃទី២១ ខែឧសភា ឆ្នាំ២០២០៖ កាលពីថ្ងៃពុធ ក្រុមហ៊ុន Huawei ប្រចាំប្រទេសម៉ាឡេស៊ី បានណែនាំនូវកម្មវិធី Huawei បណ្ឌិត្យសភាអាស៊ាន ដែលជាកម្មវិធីបណ្តុះបណ្តាលមួយ បង្កើតឡើងដើម្បីលើកកម្ពស់ទេពកោសល្យផ្នែកឌីជីថល នៅក្នុងតំបន់អាស៊ាន។ តាមរយៈការប្តេជ្ញាចិត្តរបស់ខ្លូន ក្រុមហ៊ុន Huawei មានបំណងបណ្តុះបណ្តាលដល់អ្នកមានទេពកោសល្យចំនួន ៥០ ០០០ នាក់ ដោយផ្តោតសំខាន់ទៅលើផ្នែកពាណិជ្ជកម្មផ្សេងៗ ជាពិសេសវិស័យបច្ចេកវិទ្យា នារយៈពេល៥ឆ្នាំខាងមុខនេះ។ បណ្ឌិត្យសភានេះ នឹងផ្តល់វគ្គបណ្តុះបណ្តាលបច្ចេកវិទ្យាព័ត៌មានវិទ្យា ICT ចំនួនជាង ៣ ០០០ មុខវិជ្ជា និងមានគ្រូជំនាញចំនួន ១០០ នាក់ ដើម្បីបណ្តុះបណ្តាលអ្នកដែលមានទេពកោសល្យផ្នែកឌីជីថលទាំងនោះ។
សូមស្ដាប់បទយកការណ៍ដែលរៀបរៀងដោយអ្នកស្រី អ៊ីសា រ៉ហានី ដូចតទៅ៖ នៅសម័យដើម វត្តអារាមជាកន្លែងក្រេបចំណេះដឹង និងរៀនសូត្រសិល្ប៍សាស្ដ្រផ្សេងៗ។ អ្នកចង់សិក្សារៀនសូត្រ ត្រូវបួសរៀនជាព្រះសង្ឃ ដើម្បីទទួលបានការបង្ហាត់បង្រៀនពីគ្រូបាអាចារ្យ ដែលជាព្រះសង្ឃនៅទីនោះ។ ស្លឹករឹត ជាសម្ភារសម្រាប់ការសរសេរ និងទុកជាឯកសារ គម្ពីរដ៏មានសារសំខាន់បំផុត។ អ្នកបួសរៀននៅពេលនោះ ក៏សុទ្ធសឹងមានចំណេះដឹងខាងសរសេរស្លឹករឹតផងដែរ។ អាចនិយាយបានថា ពីសម័យដើម អ្នករៀនសូត្រ និងចេះចារ សរសេរស្លឹករឹតមានចំនួនច្រើន ហើយឯកសារទាំងនោះក៏ច្រើនដែរ។ កម្ពុជាបានឆ្លងកាត់សង្គ្រាមស៊ីវិលជាបន្តបន្ទាប់ ហើយបញ្ញាវន្ដអ្នកចេះដឹងមួយចំនួនក៏បានបាត់បង់ជីវិត ឯគម្ពីរ ឬឯកសារសំខាន់ៗដែលចារពីស្លឹករឹតទាំងនោះក៏នៅសល់តិចតួចបំផុត រាប់ទាំងអ្នកចេះសរសេរផង។ នៅទីរួមស្រុកពួក មិនឆ្ងាយប៉ុន្មានពីផ្សារដែលជាទីប្រជុំជនដ៏សំខាន់ ស្ថិតនៅប៉ែកខាងលិចបន្តិច គឺជាគេហដ្ឋានអ្នកនាង ភឿន ផាវី ដែលចេះចារស្លឹករឹត។ ទាំងចំណេះដឹងផ្នែកចារ និងតួអក្សរស្អាត ធ្វើឱ្យនាងមានឱកាសជួបនាយករដ្ឋមន្ដ្រីផងកាលពីពីរឆ្នាំមុន។ ចុះពីផ្លូវជាតិលេខ៦ តាមផ្លូវលំមួយតែប្រមាណជិត២០០ម៉ែត្រ គេនឹងទៅដល់គេហដ្ឋានអ្នកនាង ផាវី ដែលជាផ្ទះថ្មដ៏ល្បីសន្លាង។ ផ្ទះនេះត្រូវបានសម្ដេច ហ៊ុន សែន ផ្តល់ជូនគ្រួសារអ្នកនាង ក្នុងស្មារតីលើកកម្ពស់ និងអភិរក្សអក្សរស្លឹករឹត ត្បិតពេលមុនគ្រួសារនាងមានជីវភាពខ្សត់ខ្សោយ និងរស់នៅផ្ទះខ្ទមដ៏កម្សត់។ នៅក្នុងគេហដ្ឋាននោះ ខ្ញុំបានជួបអ្នកនាង ផាវី ព្រមទាំងម្ដាយ និងបងប្អូនកូនក្មួយរបស់អ្នកនាងជាច្រើននាក់ដែលបានស្វាគមន៍យ៉ាងរាក់ទាក់។ ក្នុងផ្ទះអ្នកនាង ផាវី មានដាក់តាំងនូវសម្ភារ និងឧបករណ៍ចារស្លឹករឹតមួយចំនួនធំ ហើយនៅទីនោះគេបានឃើញរូបថតមួយផ្ទាំងធំដែលជារូបឳពុកនាង។ អ្នកនាង ផាវី ចាប់ផ្តើមទទួលមរតកផ្នែកចារស្លឹករឹតពីឳពុក ក្រោយនាងឈប់រៀនត្រឹមថ្នាក់ទី១០ ដោយងាកមកជួយការងារពេញដៃពេញជើងជាមួយឳពុក។ នាងបានចំណាយពេលនៅក្នុងវត្ត ទីដែលឪពុកនាង និងក្រុមអ្នកចារផ្សេងទៀត ទទួលចារច្បាប់ និងគម្ពីរផ្សេងៗដាក់នៅតាមវត្តអារាមនៅពេលនោះ។ ឆ្នាំនេះ អ្នកនាង ផាវី មានអាយុ៣៣ឆ្នាំហើយ នាងមានបងប្អូនចំនួន៦នាក់ ហើយក្នុងចំណោមនោះមានតែបងប្រុសពីរនាក់ និងខ្លួននាងតែប៉ុណ្ណោះដែលចេះចារស្លឹករឹតតពីឳពុកដែលបានស្លាប់ទៅហើយ។ នាងបានរម្លឹកពីពេលដើមដែលធ្វើឱ្យនាងមានចិត្តស្រឡាញ់ និងចង់ចារស្លឹករឹតពីឪពុកយ៉ាងដូច្នេះថា មិនយូរប៉ុន្មាន ស្នាដៃរបស់ផាវី ត្រូវបានគេទទួលស្គាល់ ដោយសារនាងមានទេពកោសល្យ រួមនិងតួអក្សរស្អាតយ៉ាងផ្ចិតផ្ចង់របស់នាង។ នាងថា ស្នាដៃរបស់នាងដែលចាប់តាំងពីចេះចារមក មិនមានបន្សល់ទុករហូតមកដល់បច្ចុប្បន្ននេះទេ គឺត្រូវគេជាវអស់រហូត។ មុននឹងឈានចូលទៅដល់បច្ចេកទេសនៃការធ្វើស្លឹករឹត ខ្ញុំចង់ឱ្យអ្នកស្ដាប់ទាំងអស់ ដឹងពីប្រវត្តិនៃការហៅស្លឹករឹតបន្ដិចសិន។ តាមការបកស្រាយរបស់អ្នកនាង ផាវី មែនទែនទៅ ស្លឹករឹត ឬស្លឹកទ្រាំង ជាស្លឹកតែមួយ។ តើហេតុអ្វីគេហៅស្លឹកទ្រាំងជាស្លឹករឹត។ អ្នកនាង ផាវី តំណាលថា ចាស់ពីដើមមុននឹងកាត់ស្លឹកទ្រាំងមកធ្វើស្លឹករឹត គឺពួកគេបានធ្វើការបំបៅ រឹតវាឱ្យតឹង កុំឱ្យខ្ពរវាបែក ឬកុំឱ្យមានសត្វចូលស៊ី លុះដល់អាយុកាលវាទើបគេកាត់មកធ្វើស្លឹករឹត។ ហេតុដូចនេះហើយ ទើបជាប់ឈ្មោះស្លឹករឹតរហូតមក។ មុននឹងអាចយកមកសរសេរបាន គឺឆ្លងកាត់ច្រើនដំណាក់កាលច្រើនទម្រាំក្លាយជាស្លឹករឹតដែលល្អ។ គេត្រូវការពេលយូរខែទើបអាចផលិតស្លឹករឹតដែលមានគុណភាព និងរក្សាទុកបានយូរ។ ដោយសារមិនសូវសម្បូរដូចពេលមុន ការរកស្លឹករឹតគឺជាការងារពិបាក ចំណែកស្លឹកពេលខ្លះក៏មិនល្អ និងតាមទំហំខ្នាតសម្រាប់យកមកចារផងដែរ។ ដំបូងគេត្រូវកាប់ស្លឹកពីដើម យកទៅហាលឱ្យស្ងួត និងពេលយប់ត្រូការវហាលទឹកសន្សើម ដើម្បីឱ្យស្លឹកទន់ ស្វិត មិនផុយស្រួយ និងមិនរមូរជាដើម។ បន្ទាប់ពីនេះ ត្រូវឆ្លងដំណាក់កាលស្រុះទឹកក្ដៅ ហាលម្ដងទៀត និងរៀបទុកដាក់២ ទៅ៣ ដំណាក់កាលទៀត ទើបអាចទទួលបានវត្ថុសម្រេចសម្រាប់ប្រើប្រាស់បាន។ នាង ផាវី ថា យ៉ាងហោចណាស់ក៏ប្រើពេល២ទៅ៣ ខែដែរ ដែលអាចធ្វើស្លឹករឹតបាន។ ស្ថិតក្នុងសំលៀកបំពាក់បែបខ្មែរសម័យដើម បង់ក្រមា និងបួងសក់ផងនោះ អ្នកនាង ផាវី បានចាប់ផ្តើមរៀបរាប់ទាក់ទងនឹងការសរសេរវិញម្ដង។ នាងថា ការសរសេរ ឬចារស្លឹករឹត មិនដូចការសរសេរសៀវភៅនោះឡើយ។ គេត្រូវប្រើដែកចារដែលមុតស្រួច ហើយការចារត្រូវប្រើកម្លាំងដៃសង្កត់ខ្លាំង ប៉ុន្តែឱ្យស្រាល មិនដូច្នោះទេ អាចឱ្យស្លឹករឹតធ្លុះបាន។ ក្រោយចារចេញជាតួអក្សរផុសពីស្លឹករឹតហើយ គេត្រូវប្រើទឹកថ្នាំម្យ៉ាងដើម្បីឱ្យអក្សរឡើងពណ៌ក្រហម ឬខ្មៅ។ អ្នកនាង ផាវី ថា ពីដើមគេប្រើទឹកឃ្មុំលាយកំទេចស្លឹករឹតដែលដុតក្លាយជាផេះ ធ្វើឱ្យចេញពណ៌ក្រហម តែបច្ចុប្បន្នគេប្រើម្រិញភ្លើង លាយជាមួយជ័រទឹក ដែលធ្វើឱ្យពណ៌ស្លឹករឹតចេញពណ៌ខ្មៅដិត។ ការចារស្លឹករឹត មិនមែនជាការងារងាយស្រួលនោះឡើយ។ ទាំងការធ្វើស្លឹក គឺត្រូវប្រើពេលយូរ ងាយនឹងខូច ឯការសរសេរវិញ គេត្រូវមានភាពអត់ធ្មត់ ប្រើអារម្មណ៍ខ្ពស់ ដើម្បីឱ្យការសរសេររត់ត្រង់ជួរ និងមិនរលុប។ អ្នកនាង ផាវី បាននិយាយថា ក្នុងមួយថ្ងៃនាងអាចចារបានពី២សន្លឹកទៅ ៥សន្លឹកប៉ុណ្ណោះ ទោះបីនាងមានបទពិសោធន៍ច្រើនឆ្នាំក៏ដោយ។ ការអង្គុយយូរធ្វើឱ្យនាងមានសុខភាពមិនសូវល្អ និងចុកជើងជាដើម។ កាលពី២ឆ្នាំមុន នៅពេលដំណឹងអ្នកនាង ផាវី លេចចេញនៅតាមសារព័ត៌មានជាច្រើនយកមកចុះផ្សាយ ប្រមុខរាជរដ្ឋាភិបាលកម្ពុជា បានហៅអ្នកនាងទៅជួបពេលសម្តេចមានវត្តមានក្នុងក្រុងសៀមរាប ក្នុងកិច្ចប្រជុំមួយ។ ពេលនោះហើយ ដែលកវីស្លឹករឹត និងមានជីវភាពខ្វះខាតផងនោះ ទទួលបានការគាំទ្រផ្នែកស្មារតី និងថវិកា ពីប្រមុខរដ្ឋាភិបាលកម្ពុជា។ សម្តេច ហ៊ុន សែន បានជាវទាំងអស់រាល់ស្លឹករឹតដែលអ្នកនាង ផាវី បានចារ ក្នុងតម្លៃមួយគុណនិងពីរលើតម្លៃទីផ្សារ និងថែមទាំងឱ្យនាងប្រមូលអ្នកចេះដឹងលើវិស័យនេះ ចងក្រងបង្កើតជាក្រុមមួយក្នុងបំណងអភិរក្សវិស័យវប្បធម៌នេះផងដែរ។ ជាអ្នកស្រឡាញ់ និងចង់អភិរក្សមរតកដែលដូនតាបន្សល់ទុកឱ្យ អ្នកនាងបានប្រឹងប្រែងធ្វើការងារជាច្រើន រួមនិងការបណ្ដុះកូនស្រីតែម្នាក់របស់នាងឱ្យចេះចារស្លឹករឹតផងដែរ។ នាង ផាវី ជាស្ដ្រីមេម៉ាយ ដែលប្ដីស្លាប់ក្រោយជួបគ្រោះថ្នាក់ចរាចរណ៍កាលពី៥ឆ្នាំមុន។ អ្នកនាងថា កូនស្រីខ្លួនដែលទើបមានអាយុ១០ឆ្នាំ ចង់រៀនសរសេរផងដែរ ពេលនាងមកពីសាលារៀន និងពេលឃើញនាងអង្គុយសរសេរម្ដងៗ។ ទៅថ្ងៃក្រោយ អ្នកនាង ផាវី ចង់បណ្ដុះបណ្តាលយុវជនឱ្យបានសិក្សា និងរៀនសូត្រពីមរតកស្លឹករឹតនេះ។ ក្នុងនោះដែរ នាងចង់បង្កើតផ្ទះឈើមួយខ្នងដែលសង់ពីខ្លឹមឈើដើមទ្រាំង លាយជាមួយឈើ ដើម្បីតម្កល់ និងវត្ថុសម្ភារទាក់ទងនឹងការចារ ឱ្យយុវជនជំនាន់ក្រោយបានសិក្សា និងស្វែងយល់ផងដែរ៕	សៀមរាប៖ ចាស់ពីដើម បានប្រើប្រាស់ស្លឹករឹតជាសម្ភារសម្រាប់ចារ ឬសរសេរអក្សរទុកជាគម្ពីរសម្រាប់អាន។ សម័យកាលកន្លងហួសទៅ ទម្លាប់ចារដោយស្លឹករឹតបានបាត់បង់បន្តិចម្ដងៗ ដោយជំនួសមកវិញនូវក្រដាសសរសេរ។ ការផ្លាស់ប្តូរនេះ បានធ្វើឲ្យស្លឹករឹតត្រូវបានគេលែងនឹកនា និងហើយបានបាត់ខ្លួនបន្ដិចម្ដងៗ។ អ្នកនាង ភឿន ផាវី ជាស្ដ្រីម្នាក់ដ៏កម្រដែលបានរៀនចេះ និងចារស្លឹករឹត តាំងពីនាងមានវ័យ១៣ឆ្នាំ។ មានឪពុកជាអ្នករៀនសូត្របួសជាព្រះសង្ឃ និងចេះចារស្លឹករឹត ធ្វើឱ្យនាង ស្រឡាញ់ចាប់ចិត្ត និងមានទេពកោសល្យទៅនឹងជំនាញនេះតាំងពីនៅវ័យក្មេង។
ការប្រកាសនេះធ្វើឡើងនៅថ្ងៃសុក្រ មុនកិច្ចប្រជុំ G-7 ផ្ទាល់របស់ប្រទេសមានសេដ្ឋកិច្ចធំបំផុតក្នុងពិភពលោក ដែលនឹងពិភាក្សាពីវិធីទប់ទល់នឹងជំងឺរាតត្បាតជាសកល និងស្តារសេដ្ឋកិច្ចសកលឡើងវិញ។ អង្គការសុខភាពពិភពលោកបានព្រមានថា វិសមភាពការចាក់វ៉ាក់សាំងនឹងបន្លាយពេលការរីករាលដាលនៃជំងឺរាតត្បាត។ ថ្ងៃសុក្រនេះ គឺជាលើកដំបូងហើយ ដែលលោក Joe Biden ប្រធានាធិបតីអាមេរិក បង្ហាញខ្លួននៅឯកិច្ចប្រជុំ G-7។ បន្ទាប់មកលោកនឹងជិះយន្តហោះទៅទីក្រុង Kalamazoo រដ្ឋ Michigan ជាកន្លែងដែលលោកនឹងទៅទស្សនាកន្លែងផលិតវ៉ាក់សាំងកូវីដរបស់ក្រុមហ៊ុន Pfizer និងជួបកម្មករដែលផលិតវ៉ាក់សាំងនេះ។ បណ្តាញព័ត៌មាន Associated Press បានឲ្យដឹងថា មានមនុស្សចំនួនជាង ១០០.០០០ នាក់ ត្រូវបានបញ្ជាក់ថា មានជំងឺកូវីដ១៩ នៅទ្វីបអាហ្វ្រិកដែលជាកន្លែងដែលខ្វះវ៉ាក់សាំងនេះ។ កាលពីថ្ងៃសុក្រ ប្រទេសរុស្ស៊ីបានរាយការណ៍ពីករណីឆ្លងវីរុសថ្មីចំនួន ១៣.៤៣៣ ក្នុងរយៈពេល ២៤ ម៉ោងមុន និងស្លាប់ ៤៧០ នាក់។ វិទ្យាស្ថានជាតិរបស់ជប៉ុនប្រយុទ្ធនឹងជំងឺឆ្លងនិយាយថា សណ្តានថ្មីនៃជំងឺកូវីដ១៩ បានលេចឡើងនៅឯមជ្ឈមណ្ឌលអន្តោប្រវេសន៍ក្រុងតូក្យូ។ មួយថ្ងៃបន្ទាប់ពីរដ្ឋ Victoria ប្រទេសអូស្ត្រាលីលុបចោលការបិទសកម្មភាពសង្គមរយៈពេល ៥ ថ្ងៃ សមាជិកគ្រួសារបីនាក់បានធ្វើតេស្តរកឃើញវីរុសនេះ៕ សូមចុចទៅប្រភពដើម VOA ត្រង់នេះ	នៅថ្ងៃសុក្រនេះ ប្រទេសអ្នកមានបំផុតនិងក្រុមហ៊ុនឱសថនៅលើពិភពលោក បានប្តេជ្ញាថា នឹងផ្តល់វ៉ាក់សាំងឲ្យប្រទេសក្រីក្របំផុតនៅលើពិភពលោក។
ខេត្តស្ទឹងត្រែង ប្រទេសកម្ពុជា - អ្វីដែលជាប្រស្នាអាថ៌កំបាំងដ៏អស្ចារ្យមួយ របស់សត្វព្រៃដ៏យូរលង់មកហើយ នោះគឺអត្តសញ្ញាណរបស់ប្រភេទត្រីទឹកសាប ធំជាងគេលើពិភពលោក ហាក់ដូចជាត្រូវបានស្រាយចេញ កាលពីសប្តាហ៍មុន ខណៈដែលអ្នកនេសាទនៅភាគខាងជើងនៃប្រទេសកម្ពុជា ធ្វើការជាមួយក្រុមអ្នកវិទ្យាសាស្ត្រអន្តរជាតិ បានរកឃើញ ត្រីបបែលយក្សទឹកសាប ទម្ងន់ ៣០០គីឡូក្រាម នៅជិតកោះដាច់ស្រយាលមួយ ក្នុងទន្លេមេគង្គ។ ទំហំដ៏គួរឲ្យភ្ញាក់ផ្អើលនៃត្រីជិតផុតពូជ ដែលទម្ងន់របស់វា ត្រូវបានអ្នកវិទ្យាសាស្ត្របញ្ជាក់ថា ធ្ងន់ជាង២ដង នៃទម្ងន់ជាមធ្យមរបស់សត្វស្វាគ្រោងដែលរស់នៅតំបន់ទំនាបទៅទៀត ហើយទំហំនេះជាងត្រីរាជ ទម្ងន់ ២៩៣ គីឡូក្រាម ដែលត្រូវចាប់បាននៅក្នុងប្រទេសថៃ ក្នុងឆ្នាំ ២០០៥ ដែលបានកាន់កាប់កំណត់ត្រាពីអតីតកាល ជាត្រីទឹកសាបដ៏ធំបំផុតនៅលើផែនដី។ ត្រីទឹកសាបត្រូវបានកំណត់ថា គឺជាប្រភេទត្រីដែលប្រើប្រាស់ពេលវេលាពេញមួយជីវិត រស់នៅក្នុងទឹកសាប ដែល ផ្ទុយពីប្រភេទសត្វសមុទ្រយក្ស ដូចជាត្រីធូណា និងត្រីម៉ាលីន ឬត្រីដែលធ្វើចរាចរផ្លាស់ទី រវាងទឹកសាប និងទឹកប្រៃ ដូចជាត្រី beluga sturgeon ដែលមានទំហំដងខ្លួនធំៗ ជាដើម។ ត្រីបបែលយក្ស ដែលបំបែកកំណត់ត្រានេះ មានប្រវែងជាង ជិត៤ម៉ែត្រ គឺវាស់ចាប់ពីចុងច្រមុះដល់កន្ទុយ។ វាត្រូវបានអ្នកនេសាទម្នាក់ចាប់បាន ស្ថិតនៅភាគខាងត្បូងក្រុងស្ទឹងត្រែង ក្នុងទន្លេមេគង្គ ដែលលាតសន្ធឹង និងហូរឆ្លងកាត់ភាគខាងជើងប្រទេសកម្ពុជា។ ដោយយល់ដឹងពីសារៈសំខាន់របស់ត្រីបបែលយក្ស ដែលគាត់ចាប់បាននេះ អ្នកនេសាទបានទាក់ទងទៅក្រុមការងារស្រាវជ្រាវរបស់គម្រោងអច្ឆរិយភាពនៃទន្លេមេគង្គ ដែលទទួលបានមូលនិធិពីទីភ្នាក់ងារជំនួយអាមេរិក USAID ដើម្បីជួយលែងត្រីបបែលយក្ស ដែលជាប្រភេទរងគ្រោះជិតផុតពូជ ត្រឡប់ចូលទៅក្នុងទន្លេវិញ។ លោកង្វៀន ហាន់ ( Hanh Nguyen) នាយកបេសកកម្មស្តីទីរបស់ USAID/Cambodia បានថ្លែងថា៖ «ព្រឹត្តិការណ៍ប្រវត្តិសាស្ត្រនេះ បានបង្ហាញពីជោគជ័យនៃគម្រោងអច្ឆរិយភាពនៃមេគង្គ ដែលគាំទ្រថវិកាដោយ USAID។ ប្រទេសកម្ពុជា ទទួលបានពរជ័យជាជីវចម្រុះដ៏អស្ចារ្យ ហើយយើងពិតជាមានមោទកភាព ចំពោះកិច្ចខិតខំប្រឹងប្រែងរបស់ក្រុមការងារ ក្នុងការលើកកម្ពស់ការគ្រប់គ្រងប្រកបដោយនិរន្តរភាព និងលើកកម្ពស់ការយល់ដឹងជាសាធារណៈ អំពីតួនាទីដ៏សំខាន់របស់ទន្លេមេគង្គ»។ នេះជាលើកដំបូងបំផុតនៅក្នុងប្រទេសកម្ពុជា ដែលត្រីបបែលយក្សដ៏ធំនេះ ត្រូវបានបំពាក់ឧបករណ៍ផ្តល់សញ្ញា acoustic tag ដែលជាបច្ចេកវិទ្យា អាចឲ្យជីវវិទូស្វែងយល់បន្ថែមទៀត អំពីអាកប្បកិរិយាដ៏អាថ៌កំបាំងរបស់សត្វមានជីវិត ដែលយើងកម្របានជួបប្រទះមួយនេះ។ សម្រាប់លោក ហ្សេប ហូហ្គេន (Zeb Hogan) ជីវវិទូមច្ឆជាតិ នៅសកលវិទ្យាល័យ ណេវ៉ាដា នៃទីក្រុង រីណូ និងជាថ្នាក់ដឹកនាំគម្រោងអច្ឆរិយភាពនៃទន្លេមេគង្គ មានប្រសាសន៍ថា ការរកឃើញត្រីបបែលយក្សនេះ គឺជាភស្តុតាងដែលបង្ហាញថាពិភពធម្មជាតិនៅតែអាចផ្តល់នូវរបកគំហើញថ្មី និងអស្ចារ្យ ហើយប្រភេទសត្វក្នុងទឹកដ៏ធំបំផុតជាច្រើន នៅតែមិនទាន់ត្រូវបានសិក្សាស្វែងយល់គ្រប់គ្រាន់នៅឡើយ។ លោកបណ្ឌិត ហ្សេប ហូហ្គេន ជាពិធីករនៃកម្មវិធីទូរទស្សន៍ National Geographic នៅក្នុងកម្មវិធី «Monster Fish» បាននិយាយថា៖ «ក្នុងរយៈពេល ២០ឆ្នាំ នៃការស្រាវជ្រាវរកប្រភេទត្រីធំៗនៅក្នុងទន្លេ និងបឹង នៅក្នុងទ្វីបចំនួនប្រាំមួយ នេះគឺជាត្រីទឹកសាបដ៏ធំបំផុត ដែលយើងបានជួបប្រទះ ឬប្រភេទត្រីដែលត្រូវបានកត់ត្រាទុកនៅគ្រប់ទីកន្លែងទូទាំងពិភពលោកនេះ»។ បណ្ឌិតហូហ្គេនបន្តថា៖ «នេះគឺជាការរកឃើញដ៏គួរឲ្យភ្ញាក់ផ្អើលមួយ ហើយបង្ហាញថា កិច្ចខិតខំប្រឹងប្រែង ដើម្បីយល់កាន់តែច្បាស់ អំពីអាថ៌កំបាំងជុំវិញប្រភេទសត្វនេះ និងការលាតសន្ធឹងមិនគួរឱ្យជឿនៃទន្លេ ដែលជាកន្លែងដែលវារស់នៅ»។ ដោយសហការជាមួយរដ្ឋបាលជលផលកម្ពុជា គម្រោងអច្ឆរិយភាពនៃទន្លេមេគង្គ បានបង្កើតបណ្តាញអ្នកនេសាទដែលយល់ព្រមរាយការណ៍ អំពីការចាប់បានប្រភេទត្រីយក្ស និងជិតផុតពូជ រួមមានទាំងត្រីបបែលយក្សផងដែរ។ កាលពីខែមុន អ្នកនេសាទរស់នៅក្នុងតំបន់ដូចគ្នានេះ បានរាយការណ៍ប្រាប់ក្រុមការងារថា ពួកគាត់បានចាប់បានសត្វត្រីបបែលយក្សញីទម្ងន់ ជាង១៨០គីឡូក្រាម ដែលបន្ទាប់មក ក្រុមអ្នកស្រាវជ្រាវ បានជួយលែងចូលទៅក្នុងទឹកទន្លេវិញ ដោយសុវត្ថិភាព។ «ការរកឃើញត្រីបបែលដ៏មហិមាបំបែកក្នុងកំណត់ត្រាពិភពលោកនេះ បង្ហាញពីឱកាសដ៏ពិសេស ដែលយើងមាននៅក្នុងប្រទេសកម្ពុជា ដើម្បីការពារប្រភេទសត្វនេះ និងទីជម្រកស្នូលរបស់វា។ នៅក្នុងភាពជាដៃគូ ជាមួយគម្រោងអច្ឆរិយភាពនៃទន្លេមេគង្គ និងបណ្តាប្រទេសដទៃទៀត នៅក្នុងអាងទន្លេមេគង្គក្រោម វិទ្យាស្ថានស្រាវជ្រាវ និងអភិវឌ្ឍន៍ជលផលទឹកសាប នៃរដ្ឋបាលជលផលកម្ពុជា នឹងរៀបចំកិច្ចប្រជុំមួយ ដើម្បីរៀបចំផែនការសកម្មភាពអភិរក្ស ប្រភេទសត្វក្នុងតំបន់ និងពង្រឹងការការពារទន្លេ សត្វព្រៃ ជលផល និងសហគមន៍មូលដ្ឋាន» នេះបើតាមប្រសាសន៍ លោក ពុំ សុថា ប្រតិភូរាជរដ្ឋាភិបាល ទទួលបន្ទុកជាអគ្គនាយករដ្ឋបាលជលផល។ លោកស្រី ជា សីលា អ្នកគ្រប់គ្រងគម្រោង អច្ឆរិយភាពនៃទន្លេមេគង្គ បានមានប្រសាសន៍ថា៖ «ឥឡូវនេះ ក្រុមអ្នកនេសាទបានសហការជាមួយគម្រោងរបស់យើង នោះនៅពេលដែលពួកគាត់ចាប់បានត្រីបបែលយក្ស ពួកយើងនឹងអាចបំពាក់ស្លាកសញ្ញាសម្គាល់ រួចលែងពួកវាវិញ។ ការលែងដោយជោគជ័យទាំងនេះ បានបង្ហាញពីសារៈសំខាន់ នៃភាពជាដៃគូរបស់យើងជាមួយសហគមន៍មូលដ្ឋាន។ ជាមួយគ្នានេះ យើងទាំងអស់គ្នា មានតួនាទីសំខាន់ក្នុងការតាមដាន និងអភិរក្សធនធានជលផល»។ ប្រជានេសាទបានទូរសព្ទ ប្រាប់ក្រុមការងាថា ចាប់បានត្រីបបែលយក្ស «ធំជាងមុន» កាលពីយប់ថ្ងៃទី ១៣ ខែមិថុនា។ ត្រីបបែលត្រីនេះ ត្រូវបានបំពាក់ឧបករណ៍ acoustic ដើម្បីតាមដានការធ្វើចរាចរផ្លាស់ទីរបស់វា មុនពេលលែងត្រឡប់ចូលទៅទន្លេវិញ ដោយសុវត្ថិភាព។ តាមការអង្កេត ត្រីបបែលយក្សនេះ ហាក់ដូចជារឹងមាំ និងមានសុខភាពល្អ ព្រោះវាបានហែលចុះយ៉ាងលឿនទៅក្នុងទឹកល្អក់ ដ៏ជ្រៅនៅក្នុងទន្លេមេគង្គ។ ហ្វូងមនុស្ស រួមមានក្រុមអ្នកវិទ្យាសាស្ត្រអន្តរជាតិ មន្ត្រីជលផលកម្ពុជា និងសមាជិកសហគមន៍ បានប្រមូលផ្ដុំគ្នាកុះករ ដើម្បីលែងត្រីបបែលយក្សញីដ៏ធំមួយក្បាលនេះ។ ពួកគេបានដាក់ឈ្មោះត្រីបបែលយក្សនោះថា៖ «បូណ៌មី» ដែលមានន័យជាភាសាខ្មែរ «ព្រះច័ន្ទពេញវង់» ដោយសារតែត្រីបបែលយក្សដែលមានរាងមូលនេះ ត្រូវបានលែងចំថ្ងៃពេញបូណ៌មី ១៥កើត ដោយមានព្រះច័ន្ទបញ្ចាំងពន្លឺនាជើងមេឃ៕ រូបថត៖ រូបថតទាំងនេះ បានផ្តល់ដោយគម្រោង អច្ឆរិយភាពនៃទន្លេមេគង្គ ក្រោមជំនួយថវិកាពី ទីភ្នាក់ងារសហរដ្ឋអាមេរិកសម្រាប់អភិវឌ្ឍន៍អន្តរជាតិ និងថត នៅថ្ងៃទី១៤ ខែមិថុនា ឆ្នាំ២០២២ ដោយក្រុមអ្នកវិទ្យាសាស្ត្រកម្ពុជា និងអាមេរិក និងអ្នកស្រាវជ្រាវ មន្ត្រីនៃរដ្ឋបាលជលផលកម្ពុជា ប្រជាពលរដ្ឋ ដែលបានរៀបចំលែងត្រីបបែលយក្សទឹកសាប ដែលបំបែកកំណត់ត្រាពិភពលោកចូលទៅក្នុងទន្លេមេគង្គ ភាគខាងត្បូងនៃក្រុងស្ទឹងត្រែង ខេត្តស្ទឹងត្រែង ប្រទេសកម្ពុជា។	ដោយ Wonders of the Mekong
បញ្ហាទឹកស្អាតនៅតាមសាលារៀន ជារឿងមួយដ៏សំខាន់ ដែលសិស្សានុសិស្សគួរទទួលបាន ដើម្បីសុខភាពល្អ និងការរៀនសូត្រ។ ការមើលឃើញពីសារសំខាន់បែបនេះ ទើបអង្គការជឿជាក់លើសិស្សជនបទនៅកម្ពុជា សម្រេចនឹងរៀបចំប្រព័ន្ធទឹកស្អាតតាមសាលារៀនចំនួន៥៤កន្លែង នៅក្នុងតំបន់រមណីយដ្ឋានអង្គរ។ លោក ប៉ាច ពៅ ប្រធានគម្រោងទឹកស្អាត និងអនាម័យ ឬហៅថា Project W នៃអង្គការជឿជាក់លើសិស្សជនបទនៅកម្ពុជា បានលើកឡើងថា គម្រោងនេះត្រូវបានបង្កើតឡើងនៅឆ្នាំ២០២០ តែត្រូវបានពន្យារពេលអនុវត្តន៍ ដោយសារបញ្ហាកូវីដ១៩។ ប៉ុន្តែចាប់ពីដើមឆ្នាំ២០២២ មក អង្គការបានសាងសង់ និងរៀបចំប្រព័ន្ធទឹកស្អាតដល់សាលារៀនចំនួន៥រួចហើយ រួមមាន អនុវិទ្យាល័យតាប៉ាង អនុវិទ្យាល័យខ្ចាស់ វិទ្យាល័យខ្នារសណ្ដាយ វិទ្យាល័យតេជោ ហ៊ុន សែន អង្គរធំ និងវិទ្យាល័យត្រពាំងប្រិយ៍។ លោក នេត្រ ភក្រ្ដា រដ្ឋលេខាធិការក្រសួងបរិស្ថាន លោកបន្តបន្តនិយាយដូច្នេះ៖« ក្រៅពីទឹកស្អាត យើងផ្តល់ជាឡដុតសំរាម គាត់គ្រប់គ្រងសំណល់ប្លាស្ទិកក្នុងសាលាគាត់។ ជាឡដុតសំរាមដែលមាន៣ម៉ែត្រ៤ជ្រុង កជាឥដ្ឋបំពង់ទៅលើ។ យើងដាក់តាមសាលារៀនអាទិភាព។ បច្ចុប្បន្នមាន៥ តែឡនេះទើបសង់បាន២ ហើយ៣ទៀតកំពុងដំណើរការ»។ ក្រុមការងារនៃក្រសួងបរិស្ថាន និងអង្គការជឿជាក់លើសិស្សជនបទនៅកម្ពុជា បានចុះទៅមើលដោយផ្ទាល់នូវការដំឡើងធុងចម្រោះទឹកស្អាតនៅអនុវិទ្យាល័យ តាប៉ាង ដែលស្ថិតនៅឃុំអំពិល ស្រុកប្រាសាទបាគង នៅដើមខែសីហា ឆ្នាំ២០២២។ បើតាមលោក នេត្រ ភក្រ្ដា រដ្ឋលេខាធិការក្រសួងបរិស្ថាន គម្រោងនេះដែលក្រសួងបរិស្ថានសហការជាមួយអង្គការនៅពេលនេះ នឹងធ្វើឱ្យសហគមន៍ក្នុងតំបន់ខេត្តសៀមរាប ជាសហគមន៍មួយដែលគ្មានប្លាស្ទិក។ ក្រៅពីទឹកស្អាត អង្គការក៏បានផ្តល់ដបទឹកដល់សិស្សដែលអាចប្រើប្រាស់ឡើងវិញ ចៀសវាងការប្រើដបប្លាស្ទិក ដែលបង្កផលប៉ះពាល់ធ្ងន់ធ្ងរដល់បរិស្ថាន។ សិស្សានុសិស្សនៅសាលាអនុវិទ្យាល័យតាប៉ាង។ «កន្លងមក សិស្សយកទឹកពីផ្ទះ និងដបប្លាស្ទិក ខ្លះអត់យកមក ត្រូវចំណាយលុយយ៉ាងហោចណាស់១ពាន់ដែរ ដើម្បីទិញទឹកផឹកប្រចាំថ្ងៃ»។ នេះជាការលើកឡើងរបស់លោក នេត្រ ភក្រា្ត ដោយបញ្ជាក់ថា៖ «ការផ្តល់ទឹក និងដបទឹកដល់សិស្ស ជាផ្នែកមួយជួយពង្រឹងការគ្រប់គ្រងបរិស្ថាន ធ្វើឱ្យសាលានេះមិនមានប្លាស្ទិក ,កាត់ចំណាយ និងហូបទឹកដែលមានគុណភាព និងប្រសិទ្ធភាពជួយដល់សុខភាព»។ ក្រៅពីរៀបចំប្រព័ន្ធចម្រុះទឹកស្អាតនេះ លោក នេត្រ ភក្រ្ដា បានបន្ថែមថា អង្គការជឿជាក់លើសិស្សជនបទនៅកម្ពុជា ក៏នឹងផ្តល់ដបទឹកចំនួន៤ម៉ឺនដល់សិស្សានុសិស្សនៅជុំវិញតំបន់រមណីយដ្ឋានអង្គរ ផងដែរ។ គោលដៅក្នុងការចូលរួមជាមួយក្រសួងបរិស្ថាន និងក្រសួងទេសចរណ៍ ធ្វើឱ្យបរិស្ថានក្នុងតំបន់ទេសចរណ៍មួយនេះ មានភាពស្អាត គ្មានប្លាស្ទិក សហគមន៍ពុំមានការបំពុលប្លាស្ទិក៕ អាងចម្រុះទឹកស្អាតនៅក្នុងបរិវេណអនុវិទ្យាល័យតាប៉ាង។	សៀមរាប៖ អង្គការជឿជាក់លើសិស្សជនបទនៅកម្ពុជា នឹងរៀបចំប្រព័ន្ធទឹកស្អាតតាមសាលារៀនជាង៥០ កន្លែងនៅក្នុងតំបន់រមណីយដ្ឋានអង្គ។ ការរៀបចំប្រព័ន្ធទឹកស្អាតដល់សាលារៀនទាំងនេះ នឹងអនុវត្តឡើងតាមរយៈគម្រោងទឹកស្អាត និងអនាម័យ។
ទារកបានប្រសូតកាលពីខែសីហា ឆ្នាំ២០១៨ ក្រោយម្តាយពរពោះបានត្រឹមតែរយៈពេល២៤សប្តាហ៍។ ក្រុមគ្រូពេទ្យនៅសាកលវិទ្យាល័យ Keio University បានវះកាត់ស្បូនបើកពោះដើម្បីយកទារកចេញ ដោយសារតែមិនមានការឡើងទម្ងន់ទាល់តែសោះពីមួយថ្ងៃទៅមួយថ្ងៃ។ ទោះបីជាយ៉ាងណាក៏ដោយ ទារកនោះ បានប្រសូតដោយសុវត្ថិភាព ហើយបន្តស្ថិតក្រោមការថែទាំនៅមន្ទីរពេទ្យដោយផ្ទាល់។ រយៈពេល៦ខែ ទារកបានឡើងដល់៣,២គីឡូក្រាម ដែលមានចំនួនគុណ១២ដងលើទម្ងន់ដែលគេទើបកើត។ លោក Takeshi Arimitsu វេជ្ជបណ្ឌិតម្នាក់ប្រចាំសាកលវិទ្យាល័យ បានអះអាងប្រាប់ Kyod News ថា៖ «ខ្ញុំចង់ឲ្យមនុស្សទាំងអស់ដឹងថា ទារកអាចត្រឡប់ទៅវិញដោយសុខភាពមាំទាំ បើទោះបីជាគេមានទំហំតូចក៏ដោយ»។ ម្តាយរបស់ទារកនោះ រំភើបយ៉ាងខ្លាំងដែលឃើញការឡើងទម្ងន់របស់កូនខ្លួន។ គាត់បានរៀបរាប់យ៉ាងដូច្នេះថា៖ «និយាយដោយស្មោះត្រង់ ខ្ញុំមិនហ៊ានគិតសោះ ថាកូនខ្ញុំអាចមានជីវិតរហូតដល់ពេលនេះ»។ កាលពីឆ្នាំ២០១៥ ទារិកាអាល្លឺម៉ង់ម្នាក់បានកើតមកដោយមាន២៥២ក្រាម រីឯទារកម្នាក់ទៀតដែលនៅអាល្លឺម៉ង់ដូចគ្នា បានកើតកាលពីឆ្នាំ២០០៩ ដោយមានទម្ងន់២៧៤ក្រាម៕	ទារកជប៉ុនដែលកើតមក មានទម្ងន់តែ២៦៨ក្រាម (ឬ០,២៦៨គីឡូក្រាម) ត្រូវបានបញ្ជូនទៅឲ្យថែរក្សានៅផ្ទះរបស់ខ្លួនហើយ បន្ទាប់ពីទទួលនូវការថែទាំយ៉ាងយកចិត្តទុកដាក់នៅមន្ទីរពេទ្យក្នុងក្រុងតូក្យូ អស់រយៈពេលជាច្រើនខែ។
ក្នុងកម្មវិធីសម្ពោធសៀវភៅ «ស្វែងយល់ពីបដិវត្តន៍ឧស្សាហកម្មទី៤» នៅព្រឹកថ្ងៃទី១៤កញ្ញា លោក ហ៊ុន ម៉ានី កត់សម្គាល់ឃើញថា ឌីជីថលនៃឧស្សាហូបនីយកម្ម បានក្លាយកាលិក(អ្វីមួយដែលកើតឡើងតាមពេល) កំណើនថ្មី តាមរយៈការបង្កើនផលិតភាព និងប្រសិទ្ធិភាពការងារ ដល់ក្រុមអ្នកវិនិយោគពីក្នុងតំបន់ ទៅជុំវិញពិភពលោក។ លោក ហ៊ុន ម៉ានី ជំុរុញឲ្យពលរដ្ឋយល់ដឹងពីបច្ចេកវិទ្យា ដើម្បីអភិវឌ្ឍន៍សេដ្ឋកិច្ច និងសង្គមជាតិឲ្យបានលឿន ក្នុងបដិវត្តន៍ឧស្សាហកម្ម ។ លោក ហ៊ុន ម៉ានី បានថ្លែងយ៉ាងដូច្នេះថា៖ «សម្រាប់ខ្ញុំកត្តាចម្បងបំផុត ដែលមិនអាចខ្វះបាន គឺធនធានមនុស្ស ជាកម្លាំងចលករ ជាកាលិក និងជាសសរស្តម្ភ នៃសេដ្ឋកិច្ចឌីជីថល។ មនុស្សនិងបច្ចេកវិទ្យា ត្រូវដើរទន្ទឹមគ្នា ពោលគឺដើម្បីឆ្ពោះទៅសម្រេចការកសាង សេដ្ឋកិច្ចឌីជីថលនៅកម្ពុជា តម្រូវឲ្យកម្លាំងពលកម្មមានចំណេះជំនាញ អាចចេះប្រើប្រាស់បច្ចេកវិទ្យាប្រកបដោយប្រសិទ្ធិភាព សុវត្ថិភាព ដើម្បីទាញយកសក្ដានុពលនិងផលប្រយោជន៍ពីបច្ចេកវិទ្យា»។ ដើម្បីសម្រេចតាមគោលដៅ ឧស្សាហកម្ម៤.០នេះ គឺចាប់ផ្ដើមពីការលើកកម្ពស់ការយល់ដឹងរបស់ប្រជាជន ដោយសម្រូបនិងសម្របខ្លួនជាមួយនឹងប្រព័ន្ធបច្ចេកវិទ្យា។ លើសពីនេះ គឺការទទួលខុសត្រូវ ដោយបំផុសចលនាដល់យុវជន ឲ្យក្លាយជាកម្លាំងចលករផ្សព្វផ្សាយការយល់ដឹងពីយុគសម័យឧស្សាហកម្ម៤.០ដល់ក្រុមគ្រួសារ និងសហគមន៍។ នេះបើតាមលោក ហ៊ុន ម៉ានី ដោយសង្កត់ធ្ងន់ថា យុវជនត្រូវចេះប្រុងប្រយ័ត្ន ដោយប្រើប្រាស់បច្ចេកវិទ្យាឲ្យចំគោលដៅ និងដើម្បីជាប្រយោជន៍ដល់ខ្លួននិងសង្គមជាតិ។ ទន្ទឹមនឹងនេះ ប្រធានក្រុមប្រឹក្សាភិបាលមជ្ឈមណ្ឌលកម្ពុជា៤.០ ក៏បានលើកឡើងពីការគ្រប់គ្រងសុវត្ថិភាពនិងសន្តិសុខឌីជីថលដែរ គឺត្រូវមានសុវត្ថិភាព ពិសេសការប្រឆាំងនឹងបទឧក្រិដ្ឋកម្មតាមប្រព័ន្ធបច្ចេកវិទ្យា និងសន្តិសុខតាមប្រព័ន្ធអនឡាញ។ ទាំងនេះ គឺជាយុទ្ធសាស្រ្ត សម្រាប់ឲ្យអ្នកប្រើប្រាសមានទំនុបចិត្តលើប្រព័ន្ធឌីជីថល៕	ភ្នំពេញ៖ ការលើកកម្ពស់ការយល់ដឹងរបស់ពលរដ្ឋស្ដីពីបដិវត្តន៍ឧស្សាហកម្ម៤.០ គឺជារឿងចាំបាច់បំផុត ។ ដូច្នេះ មនុស្សនឹងបច្ចេកវិទ្យា ត្រូវដើមទន្ទឹមគ្នា ដើម្បីឆ្ពោះទៅកាន់សេដ្ឋកិច្ចឌីជីថល។ នេះបើតាមលោក ហ៊ុន ម៉ានី ប្រធានក្រុមប្រឹក្សាភិបាលមជ្ឈមណ្ឌលកម្ពុជា៤.០។
លោក ហ៊ុន ម៉ានិត ដែលជាឧត្តមសេនីយ៍ផ្កាយពីរ មានតំណែងផ្សេងទៀតផងដែរនៅក្នុងស្ថាប័នរដ្ឋាភិបាល ដែលនោះរួមមានតំណែងជាអនុប្រធានគណៈកម្មការដោះស្រាយបញ្ហាកូដកម្ម និងបាតុកម្មគ្រប់មុខសញ្ញា តំណែងជាអគ្គលេខាធិការរងនៃអាជ្ញាធរជាតិដោះស្រាយទំនាស់ដីធ្លី និងជានាយករងខុទ្ទកាល័យសម្តេចនាយករដ្ឋមន្ដ្រី ហ៊ុន សែន។ នៅក្នុងជួរ គណបក្សប្រជាជនកម្ពុជា លោក ហ៊ុន ម៉ានិត ជាអនុប្រធានគណៈកម្មាធិការត្រួតពិនិត្យនៃគណៈកម្មាធិការកណ្តាល៕	ភ្នំពេញ៖ លោក ហ៊ុន ម៉ានិត កូនប្រុសទីពីររបស់សម្តេចនាយករដ្ឋមន្ត្រី ហ៊ុន សែន បានចូលកាន់តំណែងជាអគ្គនាយកនៃអគ្គនាយកដ្ឋានស្រាវជ្រាវចារកិច្ច របស់ក្រសួងការពារជាតិក្នុងកម្មវិធីផ្លូវការមួយដែលត្រូវបានរៀបចំនៅក្រសួងការពារជាតិ នាថ្ងៃពុធ ទី២៣ ខែសីហា ឆ្នាំ២០១៧ ។
ក្រុម Tottenham Hotspur បានយកឈ្នះក្រុម Southampton ដោយលទ្ធផល៥ទល់២។ ជ័យជម្នះនេះ បានមកពីការសហការគ្នាយ៉ាងល្អរវាងខ្សែប្រយុទ្ធ Harry Kane និងខ្សែបម្រើសញ្ជាតិកូរ៉េខាងត្បូង Son Heung-min។ សម្រាប់ជ័យជម្នះ ៥ទល់២នេះ Son រកបាន៤គ្រាប់ម្នាក់ឯង នៅនាទី៤៥ ,៤៧ ,៦៤ និង៧៣ ។ គ្រាប់បាល់របស់ Son រកបាន ដោយសារការបញ្ជូនបាល់យ៉ាងល្អពីខ្សែប្រយុទ្ធ Harry Kane ទាំង៤លើកនេះ។ Son ក្លាយជាកីឡាករអាស៊ីដំបូងគេដែលរកបាន៤គ្រាប់ក្នុងមួយប្រកួត ក្នុងក្របខណ្ឌ Premier League និងក្នុងចំណោមលីគកំពូលទាំង៥ នៅអឺរ៉ុបនេះ។ ចំណែកឯខ្សែប្រយុទ្ធសញ្ជាតិអង់គ្លេស Harry Kane ក៏ក្លាយជាកីឡាករទី៧ ដែលបានបញ្ជូនបាល់៤លើកឱ្យមិត្តរួមក្រុម ស៊ុតបញ្ចូលទីគូរប្រកួតក្របខណ្ឌ Premier League ផងដែរ បើគិតចាប់ពីឆ្នាំ១៩៩៩មក។ កីឡាករដែលបញ្ជូនបាល់៤លើក ឱ្យមិត្តរួមក្រុមស៊ុតបញ្ចូលទីនោះ គឺវីរបុរស Arsenal កីឡាករសញ្ជាតិហូឡង់ Dennis Bergkamp បានជួយឱ្យ Arsenal ឈ្នះ Leicester ៥ទល់០ នៅឆ្នាំ១៩៩៩។ គ្រាប់បាល់ ៤ គ្រាប់ បានចេញពីជើងកីឡាករ Bergkamp បញ្ជូនឱ្យខ្សែប្រយុទ្ធសញ្ជាតិបារាំង Nicolas Anelka ចំនួន២គ្រាប់ និងខ្សែបម្រើ Ray Parlour ២គ្រាប់។ ដោយឡែកអតីតកីឡាករ Arsenal មួយរូបទៀត គឺ Jose Antonio Reyes ក៏បានជួយឱ្យ Arsenal ឈ្នះ Middlesbrough ៧-០ នៅឆ្នាំ២០០៦ដែរ។ Reyes បានបញ្ជូនបាល់៤គ្រាប់ឱ្យមិត្តរួមក្រុមស៊ុតបញ្ចូលទី រួមមាន កីឡាករ Thierry henry(២គ្រាប់), Philippe Senderos និងAlexander Hleb។ នៅឆ្នាំ២០០៩ កីឡាករសញ្ជាតិអេស្បាញ Cesc Fabregas ក៏បានបញ្ជូនបាល់៤លើកឱ្យមិត្តរួមក្រុមArsenal ក្នុងជ័យជម្នះលើ Blackburn ដោយលទ្ធផល៦ទល់២ផងដែរ។ កីឡាករ៤រូប ដែលរកគ្រាប់បាល់បាន តាមរយៈការបញ្ជូនរបស់Cesc Fabregas នោះរួមមាន Thomas Vermaelen, Robin Van Persie, Andrey Arshavin និង Theo Walcott ។ សម្រាប់ក្រុម Tottenham Hotspur ដែលឈ្នះក្រុម Newcastle ៥ទល់០ នៅឆ្នាំ២០១២ នោះ ក៏មានការរួមចំណែកពីកីឡាករ Emmanuel Adebayor ដែលបានបញ្ជូនបាល់៤លើកឱ្យកីឡាករ Benoît Assou-Ekotto, Louis Saha(២គ្រាប់) និង Niko Kranjčar ស៊ុតបញ្ចូលទីដែរ។ កីឡាករ Santi Cazorla ក៏បានបញ្ជូលបាល់៤គ្រាប់ឱ្យមិត្តរួមក្រុម Arsenal យកឈ្នះក្រុម Wigan ៤-១ កាលពីឆ្នាំ២០១៣ ។ កីឡាករ Lukas Podolski (២គ្រាប់) , Theo Walcott និង Aaron Ramsey សុទ្ធតែរកគ្រាប់បាល់បាន តាមរយៈការបញ្ជូនបាល់ពីកីឡាករ Santi Cazorla។ រីឯការប្រកួតរវាងក្រុម Southampton ដែលយកឈ្នះ Sunderland ៨ទល់០ កាលពីឆ្នាំ២០១៤វិញ កីឡាករខ្សែបម្រើ dusan tadic ក៏បានរួមចំណែកបញ្ជូនបាល់៤គ្រាប់ឱ្យមិត្តរួមក្រុមដែរ។ កីឡាករJack Cork, Graziano Pellè, Victor Wanyama និង Sadio Mane ជាសុទ្ធបាល់បញ្ចូលទី តាមរយៈការបញ្ចូនបាល់ពី dusan tadic ទាំង៤គ្រាប់។ សម្រាប់ការប្រកួតនាថ្ងៃទី២០ កញ្ញា ឆ្នាំ២០២០នេះ ខ្សែប្រយុទ្ធសញ្ជាតិអង់គ្លេស Harry Kane បានក្លាយជាកីឡាករទី៧ ដែលបញ្ចូនបាល់៤លើកឱ្យមិត្តរួមក្រុម Tottenham Hotspur ស៊ុតបញ្ចូលទីគូប្រកួតក្របខណ្ឌ Premier League ។ ប៉ុន្តែអ្វីដែលជាភាពអស្ចារ្យនោះ គឺ Harry Kane បានបញ្ជូនបាល់ទាំង៤លើកឱ្យខ្សែបម្រើសញ្ជាតិកូរ៉េខាងត្បូង Son Heung-min សុទ្ធតែម្នាក់ឯង ក្នុងជ័យជម្នះ៥ទល់២ ដែលខុសពីកីឡាករ៥រូបខាងលើ។ Kane ក៏ក្លាយជាកីឡាករអង់គ្លេសដំបូងគេ ដែលបានបញ្ជូនបាល់ឱ្យមិត្តរួមក្រុមស៊ុតបញ្ជូលទីបាន៤គ្រាប់ ក្នុងមួយប្រកួតផងដែរ៕	ខ្សែប្រយុទ្ធសញ្ជាតិអង់គ្លេស Harry Kane ក្លាយជាកីឡាករដំបូងគេ ដែលបានបញ្ជូនបាល់ឱ្យមិត្តរួមក្រុមតែ១នាក់ ស៊ុតចូលទីគូប្រកួតចំនួន៤គ្រាប់ ក្នុងប្រវត្តិសាស្ត្រនៃការប្រកួតក្របខណ្ឌ Premier League ។ Kane ក៏ជាមនុស្សទី៧ ដែលបញ្ជូនបាល់បាន៤គ្រាប់ឱ្យមិត្តរួមក្រុម នៃលីគអង់គ្លេសនេះផងដែរ។
ត្រីឆ្ដោនៅឆ្នាំ២០១៨នេះ ត្រូវបានប៉ាន់ស្មានថាមានបរិមាណ ៦០ពាន់តោន កើនឡើងពីតួលេខ ៤០ពាន់តោនកាលពីឆ្នាំ២០១៧។ នេះបើតាមការឲ្យដឹងរបស់លោក វេង សាខុន រដ្ឋមន្ត្រីកសិកម្ម រុក្ខាប្រមាញ់ និងនេសាទ ក្នុងឱកាសលោកចុះពិនិត្យមើលកសិកដ្ឋានចិញ្ចឹមត្រីឆ្ដោមួយកន្លែងនៅស្រុកបាធាយ ខេត្តកំពង់ចាម នៅថ្ងៃទី១៣ខែធ្នូ។ លោក វេង សាខុន មានប្រសាសន៍ដូច្នេះថា៖«នេះជាការចាក់បំពេញតម្រូវការទីផ្សារ ដែលជាការគិតគូរ ពិសេសចាប់ពីខ្ញុំចូលបំពេញមុខងារនៅក្រសួងកសិកម្ម។ ពីមុនៗមក យើងបណ្ដែតបណ្ដោយលើរឿងចិញ្ចឹមត្រីរស់ ត្រីឆ្ដោនេះ ព្រោះខ្លាចបាត់បង់ត្រីធម្មជាតិ (បាត់បង់កូនត្រីសម្រាប់ជាចំណី)។ តែឥឡូវសំខាន់បំផុតគឺយើងចៀសវាងការខូចប្រយោជន៍សេដ្ឋកិច្ច ព្រោះយើងទិញតែរបស់គេ ហើយយើងមិនដឹងថាគេចិញ្ចឹមយ៉ាងម៉េច? ដល់ពេលយើងចិញ្ចឹមខ្លួនឯង យើងអាចត្រួតពិនិត្យដោយខ្លួនឯងចំពោះសុវត្ថិភាពដល់ប្រជាពលរដ្ឋ»។ ខណៈការចិញ្ចឹមក្នុងស្រុកកើនឡើង ការនាំចូលត្រីឆ្ដោពីក្រៅប្រទេសត្រូវបានកាត់បន្ថយ។ ការនាំចូលត្រីឆ្ដោក្នុងឆ្នាំ២០១៧ ត្រូវបានកាត់បន្ថយមកត្រឹម ១៣ពាន់តោន ថយចុះច្រើនបើធៀបនឹងការនាំចូលពី ៤០ពាន់តោន ទៅ៦០ពាន់តោនក្នុងឆ្នាំមុនៗនោះ៕	ភ្នំពេញ៖ ក្រោយពីរដ្ឋាភិបាលអនុញ្ញាតបើកឲ្យចិញ្ចឹមឡើងវិញចាប់តាំងពីឆ្នាំ២០១៦មក ការចិញ្ចឹមត្រីរ៉ស់ ត្រីឆ្ដោក្នុងស្រុក កើនឡើងជាលំដាប់ ដែលអាចកាត់បន្ថយការនាំចូលជាបន្តបន្ទាប់។
សម្រាប់លោក សោភណ្ឌ ការដាក់ប្រាក់រៀលនៅតាមទូដកប្រាក់អេឡិចត្រូនិក ការបង្កើតឱ្យមានប្រព័ន្ធទូទាត់ដែលមានទាំងប្រាក់ដុល្លារ និងប្រាក់រៀលនេះហើយ ដែលជាភាពងាយស្រួលក្នុងការប្រើប្រាស់នោះ។ សូមលោកអ្នកទស្សនាបទសម្ភាសពិសេសរវាងលោក លាង ដឺលុច អ្នកសារព័ត៌មានជាន់ខ្ពស់នៃសារព័ត៌មានថ្មីៗ និងលោក រ័ត្ន សោភណ្ឌ អនុប្រធានសមាគមធនាគារនៅកម្ពុជា ដូចខាងក្រោមនេះ៖	ការប្រើប្រាស់ប្រាក់រៀលបានកំពុងមានកំណើនៅក្នុងចរន្តសេដ្ឋកិច្ចជាតិ។ ស្ថាប័នធនាគារបានចូលរួមចំណែកយ៉ាងសំខាន់នៅក្នុងការអនុវត្តគោលនយោបាយរូបិយវត្ថុ។ លោក រ័ត្ន សោភណ្ឌ ដែលជាអនុប្រធានសមាគមធនាគារនៅកម្ពុជា មានប្រសាសន៍ថា ការបង្កើតឱ្យមានភាពងាយស្រួលក្នុងការប្រើប្រាស់ប្រាក់រៀល បានជំរុញឱ្យពលរដ្ឋចូលរួមចាយវាយរូបិយវត្ថុជាតិកាន់តែច្រើន។
របាយការណ៍ថ្មីដែលផ្តោតលើប្រទេសចំនួន ១២៤ ទូទាំងពិភពលោក និងផ្អែកលើទិន្ន័យរបស់ធនាគារពិភពលោក និងមូលនិធិរូបិយវត្ថុអន្តរជាតិបានបង្ហាញថា អត្រាបំណុលនៅក្នុងប្រទេសក្រីក្រកើនឡើងស្ទើទ្វេដងពីឆ្នាំ ២០១០ ដល់ឆ្នាំ ២០១៨។ កើនបំណុលគួរឲ្យបារម្ភនេះក៏ដាក់សម្ពាធឲ្យប្រទេសទាំងនោះកាត់បន្ថយការចំណាយសាធារណៈផងដែរ។ «កម្រិតបំណុលជាមធ្យមនៅក្នុងប្រទេស ១២៤លើពិភពលោកបានកើនឡើងពី ៦,៦ភាគរយនៃចំណូលរដ្ឋាភិបាលក្នុងឆ្នាំ មកដល់ ១២ភាគរយនៃចំណូលរដ្ឋក្នុងឆ្នាំ ២០១៨។ វាកើនឡើងរហូតដល់ ៨៥ ភាគរយឯណោះ»។ របាយការណ៍នោះបានបញ្ជាក់ដូច្នេះ។ ទាក់ទិននឹងបញ្ហានេះ លោក Tim Jones ប្រធានផ្នែកគោលនយោបាយនៃស្ថាប័ន Jubilee Debt Campaign អត្រាការប្រាក់កម្ចីទាប ជាដើមហេតុធ្វើឲ្យប្រទេសក្រីក្រកាន់លង់ខ្លួនជ្រៅក្នុងវិបត្តិបំណុល ។ ជាលទ្ធផល ប្រទេសទាំងនោះត្រូវប្រឈមនឹងកង្វះខាតថវិកាដើម្បីយកទៅអភិវឌ្ឍជាតិខ្លួនផង។ លោក Jones បានសង្កត់ធ្ងន់ថា វាមានភស្តុតាងថ្មីមួយដែលបង្ហាញពីការធ្លាក់ចុះនៃថវិកាសាធារណៈនៅក្នុងប្រទេសដែលរងគ្រោះដោយសារអត្រាបំណុលខ្ពស់ ដែលវាក៏បង្កផលប៉ះពាល់ខ្លាំងដល់ដំណើរការនៃការអនុវត្តគោលដៅប្រកបដោយចីរភាពដែរ។ ដោយឡែក មន្ត្រីខាងលើក៏បានបន្ថែមថា កំណើនបំណុលគួរឲ្យបារម្ភនេះត្រូវការការយកចិត្តទុកដាក់ជាប្រញាប់ និងមានការចូលរួមពីរដ្ឋាភិបាលសាមី និងស្ថាប័នហិរញ្ញវត្ថុអន្តរជាតិនៅពេលនេះ។ ការធានាតម្លាភាពរៀងបំណុល និងការដាក់សម្ពាធលើម្ចាស់បំណុលដែលឲ្យខ្ចីគ្មានការគិតគូរនិងប្រុងប្រយ័ត្នដែរ។ «ជំហានសំខាន់បំផុតគឺ រដ្ឋាភិបាលទាំងអស់ត្រូវបញ្ចេញរបាយការណ៍ជុំវិញបញ្ហាបំណុលឲ្យបានទូលំទូលាយ និងអនុញ្ញាតឲ្យសភា ប្រព័ន្ធផ្សព្វផ្សាយ និងសង្គមស៊ីវិលមានចំណាត់ការជំរុញឲ្យរដ្ឋាភិបាលទទួលខុសត្រូវចំពោះរាល់លុយកម្ចីថ្មីៗទៀត»។ «បន្ថែមពីនោះ នៅពេលមានវិបត្តិកើតឡើង អង្គការមូនិធិហិរញ្ញវត្ថុអន្តរជាតិក៏គួរឈប់ជួយដោះបំណុលចំពោះម្ចាស់បំណុលណាដែលមិនប្រុងប្រយ័ត្នដែរ ហើយក៏តម្រូវឲ្យមានការបន្ថយបំណុលជំនួសវិញ។ ធ្វើបែបនេះគឺធ្វើឲ្យមានការទទួលខុសត្រូវលើវិបត្តិដែលកើតឡើងរួមគ្នារវាងអ្នកខ្ចី និងម្ចាស់បំណុល។លោក Jones និយាយដូច្នេះ៕	អត្រាបំណុលនៅក្នុងបណ្តាប្រទេសក្រីក្រមានការកើនឡើងគួរឲ្យព្រួយបារម្ភ។ រដ្ឋាភិបាលខ្លះត្រូវចំណាយលុយច្រើនសងបំណុល និងត្រូវកាត់បន្ថយការចំណាយសាធារណៈថែមទៀតដែលវាប៉ះពាល់ដល់ការអភិវឌ្ឍប្រកបដោយនិរន្តភាពរបស់ពិភពលោកផងដែរ។ របាយការណ៍ថ្មីមួយស្តីពីបំណុលដែលចងក្រងឡើងដោយស្ថាប័នដឹកនាំយុទ្ធនាការប្រឆាំងបំណុលអន្តរជាតិ Jubilee Debt Campaign ។
ដើម្បីជ្រាបច្បាស់ សូមអញ្ជើញទស្សនាបទសម្ភាសរវាងកញ្ញា ញឹក ស្រីល័ក្ខ អ្នកសារព័ត៌មាន ThmeyThmey.com ជាមួយលោក យស ចាន់ថា ប្រធានក្រុមហ៊ុនទីម័រកាហ្វេដូចតទៅ៖	មណ្ឌលគិរី៖ ទីផ្សារកាហ្វេកំពុងពេញនិយមទាំងការប្រើប្រាស់, បញ្ជាទិញ និងដាំដុះ។ សម្រាប់នៅខេត្តមណ្ឌលគិរី ការផលិតកាហ្វេពីមុនធ្វើតាមបែបបុរាណ ហើយវិវត្ដមកបង្កើតរោងចក្រផលិតកាហ្វេសរីរាង្គ ដែលជនជាតិដើមភាគតិចបានដាំដុះ។ បើតាមលោក យស ចាន់ថា ម្ចាស់ក្រុមហ៊ុនទីម័រកាហ្វេ៖ «រោងចក្រនេះ បង្កើតឡើងដោយសហការជាមួយអង្គការ KOICA និងក្រហ៊ុនទីម័រ។ រោងចក្រនេះ នឹងកាត់បន្ថយការចំណាយក្នុងការផលិតកាហ្វេ ជាពិសេសមានភាពងាយស្រួល និងចូលរួមបង្កើនប្រាក់ចំណូលដល់បងប្អូនជនជាតិដើមភាគតិច»។
: លោកស្រី គង់ កុសល នាយិកាទីផ្សារក្រុមហ៊ុន ខ្មែរ ប៊ែវើរីជីស ដែលជាក្រុមហ៊ុនផលិតទឹកក្រូចអាយស៍កូឡា IZE Cola បានឲ្យដឹងថា៖ «ដោយសារតែតម្រូវការទីផ្សារខ្ពស់ មួយរយៈចុងក្រោយនេះ ក្រុមហ៊ុនបានសម្រេចបន្ថែមម៉ោងសង្វាក់ផលិតកម្ម ជាពិសេសទឹកក្រូចអាយស៍ IZE ដប ដែលមានរង្វាន់ក្នុងគម្របដបភ្ជាប់ទៅជាមួយជាច្រើនរង្វាន់ផងដែរ»។ ឆ្លៀតក្នុងឱកាសនេះ លោកស្រីក៏សូមថ្លែងអំណរគុណទៅដល់អតិថិជន ដែលបានគាំទ្រផលិតផលទឹកក្រូចអាយស៍នៅទូទាំងប្រទេសកម្ពុជា និងសូមលើកទឹកចិត្តដល់អតិថិជនទាំងអស់កុំភ្លេចពិនិត្យមើលគម្របដបទឹកក្រូចអាយស៍កូឡា IZE Cola ដើម្បីមានឱកាសឈ្នះទូរស័ព្ទដៃស្មានហ្វូន ទឹកប្រាក់សុទ្ធ៥លានរៀល ១ម៉ឺនរៀល ៥ពាន់រៀល និងទឹកក្រូចអាយស៍ជាច្រើនរយរង្វាន់ផងដែរ៕ ទឹកក្រូចអាយស៍ IZE ដប និង កំប៉ុងមាន ៣ រសជាតិ អាយស៍កូឡាអាយស៍ក្រូចឆ្មា និងអាយស៏រសជាតិផ្លែឈើចំរុះ។ (អត្ថបទពាណិជ្ជកម្ម)	ទឹកក្រូចអាយស៍កូឡា IZE Cola ដែលសាធារណជន ជាពិសេសយុវវ័យ បានទទួលស្គាល់ និងគាំទ្រខ្លាំងលើទីផ្សារកម្ពុជា បានសម្រេចបន្ថែមម៉ោងផលិតផលិតផលទឹកក្រូចអាយស៍កូឡា IZE Cola ដប កាលពីពេលថ្មីៗនេះ។
ខាងក្រោមនេះគឺជាកត្តាប្រឈមនឹងការបាក់បែកឆ្អឹងតិចតួចនេះឯង៖ ការលេងកីឡារួមទាំងវាយសី និងបាល់បោះ ចូលរួមកម្មវិធីកីឡាអត្តពលកម្មដូចជា ការសម្តែកកីឡាតែម្នាក់ៗឯង និងការរត់ប្រណាំងជាដើម ការធ្វើចលនារាងកាយតាមរបៀបមួយដែលប្រអប់ជើងត្រូវប៉ះពាល់នឹងដៃម្តងហើយម្តងទៀតច្រើនដង សម្រាកពីការហាត់ប្រាណមិនគ្រប់គ្រាន់ ជាមនុស្សស្រី៕ ត្រួតពិនិត្យដោយ www.health.com.kh	ការបាក់បែកឆ្អឹងតិចតួច ឬហៅថា Stress Fractures គឺជាការបាក់បែកលក្ខណៈតិចតួចទៅលើឆ្អឹងណាមួយដែលវាបង្កឡើងដោយការប្រើប្រាស់ច្រើនជ្រុល ជាពិសេសហាត់ប្រាណខ្លាំងពេក។
កិច្ចប្រជុំកំពូលអាស៊ានលើកទី ៣០នឹងត្រូវរៀបចំឡើងនៅក្រុងម៉ានីលនៅថ្ងៃសៅរ៍សប្តាហ៍នេះ ដោយមានការចូលរួមពីបណ្តាមេដឹកនាំអាស៊ានទាំងអស់ក្នុងនោះមានប្រមុខរដ្ឋនិងប្រមុខរដ្ឋាភិបាលសមាជិកអាស៊ានចំនួន ៩ (រាប់ទាំងប្រធានអាស៊ាន) និងរដ្ឋមន្ត្រីកាបរទេសមីយ៉ាន់ម៉ា អ៊ុងសាន ស៊ូជី ផងដែរ។ មេដឹកនាំអាស៊ាននឹងចំណាយពេលវេលាជជែកពិភាក្សាពីបញ្ហាប្រឈមនិងឱកាសក្នុងដំណើរការកសាងសហគមន៍សេដ្ឋកិច្ចអាស៊ាន ស្របពេលដែលអាស៊ានមានរយៈពេល ៥០ឆ្នាំល្មមនៅឆ្នាំនេះ។ គួរឲ្យដឹងដែរថា ពាក្យស្លោកសម្រាប់កិច្ចប្រជុំអាស៊ានក្នុងពេលដែលហ្វីលីពីនធ្វើជាប្រធានអាស៊ានគឺ « ភាពជាដៃគូសម្រាប់ការផ្លាស់ប្តូរ, ផ្សាភ្ជាប់ជាមួយពិភពលោក»។ គេដឹងច្បាស់ថា ក្នុងវេទិកាកំពូលថ្នាក់តំបន់នេះ មេដឹកនាំទាំង១០ នឹងស្វះស្វែងរកយុទ្ធសាស្ត្របន្ថែមដើម្បីជំរុញការលើកកម្ពស់សមត្ថភាពនៃតំបន់អាស៊ានក្នុងការដោះស្រាយបញ្ហាប្រឈមដោយផ្អែកលើការអភិវឌ្ឍថ្នាក់មូលដ្ឋាន (People Centered Development) និងធ្វើយ៉ាងណាជំរុញកំណើនសេដ្ឋកិច្ចតំបន់ជាដើម។ ប្រមុខរដ្ឋ និងប្រមុខរដ្ឋាភិបាលអាស៊ាននឹងជួបជាមួយតំណាងអន្តរសភាអាស៊ាន (APA), តំណាងយុវជនអាស៊ាន និងបណ្តាតំណាងសង្គមស៊ីវិលអាស៊ានផងដែរដើម្បីស្តាប់យោបល់និងធានាថាគំនិតយោបល់និងអនុសាសន៍ភាគីពាក់ព័ន្ធមកពីវិស័យផ្សេងៗនេះនឹងត្រូវបញ្ចូលក្នុងគោលនយោបាយអាស៊ាន។ ការធ្វើបែបនេះ វានឹងអាចធានាបាននូវប្រយោជន៍សហគមន៍ទាំងមូល។ ក្រៅពីបញ្ហាផ្ទៃក្នុងរបស់អាស៊ានផ្ទាល់បញ្ហាកូរ៉េខាងជើងក៏ជាប្រធានបទក្តីផងដែរព្រោះឧបទ្វីបកូរ៉េកំពុងស្ថិតក្នុងស្ថានភាពតានតឹងខ្លាំង។ ប៉ុន្តែប្រធានសំខាន់ដែលនឹងគ្របដណ្តប់របៀបវារៈនៃកិច្ចប្រជុំនេះគឺការឈានទៅបង្កើតក្រមប្រតិបត្តិសមុទ្រចិនខាងត្បូងនិង ការពន្លឿនការចរចាកិច្ចព្រមព្រៀងពាណិជ្ជកម្មតំបន់ RCEP។ ១.មេដឹកនាំអាស៊ានបន្តជជែកពីការបញ្ចប់ការចងក្រងក្រមប្រតិបត្តិសមុទ្រចិនខាងត្បូង រឿងដែលចៀសមិនផុតឡើយ ដែលបញ្ហាសមុទ្រចិនខាងត្បូងនៅតែជាប្រធានបទសំខាន់ក្នុង កិច្ចប្រជុំកំពូលអាស៊ានខាងមុខ ទោះបីជារយៈពេលចុងក្រោយនេះបញ្ហាជម្លោះដែនសមុទ្រនេះមិនសូវក្តៅក៏ដោយ។ យោងតាមសា្មរតីនៃកិច្ចប្រជុំចង្អៀតរដ្ឋមន្ត្រីការបរទេសនៅ Boracay កាលពីចុងខែកុម្ភៈ រដ្ឋមន្ត្រីការបរតេសនៃបណ្តាភាគីពាក់ព័ន្ធអាស៊ាននិងចិនរំពឹងថា ក្របខណ្ឌនៃក្រមប្រតិបត្តិសមុទ្រចិនខាងត្បូងអាចនឹងត្រូវចងក្រងចប់សព្វគ្រប់នៅក្នុងខែមិថុនាខាងមុខ។ យោងតាមសារព័ត៌មាន Channel News Asia ប្រធានកម្មវិធីនយោបាយនៃវិទ្យាស្ថានកិច្ចការអន្តរជាតិនៃប្រទេសសិង្ហបុរី Lee Chen Chen បានលើកឡើងថា ការចងក្រងក្រមប្រតិបត្តិនេះនឹងក្លាយជារឿងសំខាន់បំផុតសម្រាប់មេដឹកនាំអាស៊ានព្រោះពួកគេរំពឹងបញ្ចប់ការច្រងក្រងក្របខណ្ឌក្រមប្រតិបត្តិនេះនៅត្រឹមខែមិថុនា។ អ្នកជំនាញរូបនេះបញ្ជាក់ថា៖«យើងនៅតែមើលឃើញថា ក្រមប្រតិបត្តិសមុទ្រចិនខាងត្បូងជាយន្តការមួយដ៏សំខាន់សម្រាប់អាស៊ានដើម្បីភ្ជាប់ទំនាក់ទំនងជាមួយចិនដើម្បីដោះស្រាយបញ្ហាសមុទ្រចិនខាងត្បូង។ នេះក៏ដោយសារយុទ្ធសាស្ត្ររបស់ចិនគឺការចរចាទ្វេភាគី»។ អ្នកជំនាញរូបនេះបានពន្យល់បន្ថែមថា ៖«អាស៊ាន នៅពេលដែលសម្រេចបានក្រមប្រតិបត្តិនេះនឹងអាចដាក់សម្ពាធលើចិនឲ្យបន្តចរចាលើនបញ្ហាសំខាន់ពាក់ព័ន្ធជម្លោះសមុទ្រចិនខាងត្បូងជាមួយភាគីជម្លោះជាមួយអាស៊ានជាក្រុមតែម្តង។ ខ្ញុំគិតថាវាជួយឲ្យអាស៊ានស្ថិតក្នុងជំហរមួយដែលរឹងមាំទល់មុខជាមួយចិនតែម្តង»។ ហ្វីលីពីនក្នុងនាមជាប្រធានអាស៊ានឆ្នាំនេះហាក់កំពុងប្រឹងប្រែងខ្លាំងដើម្បីបង្រួបបង្រួមអាស៊ានជាធ្លុងមួយនិងរក្សាបានគោលការណ៍ជា ឯកច្ឆ័នដើម្បីតតាំងជាមួយមហាយក្សចិនក្នុងការចរចាគ្នាលើបញ្ហាជម្លោះដែនសមុទ្រនេះ។ រយៈពេលច្រើនឆ្នាំមកហើយសមាជិក អាស៊ាននៅបែកខ្ញែកគ្នាខ្លាំងនៅពេលដែលនិយាយ ការតតាំងជាមួយចិនក្នុងជម្លោះសមុទ្រចិនខាងត្បូង។ កន្លងមក សូម្បីតែរដ្ឋមន្ត្រីការបរទេសសិង្ហបុរី Vivian Balakrishnan ក៏បានលើកឡើងស្រដៀងគ្នាថា សិង្ហបុរីសង្ឃឹមដូចគ្នាចំពោះការបញ្ចប់ការចងក្រងក្រមប្រតិបត្តិនេះ។ លោកពន្យល់ថា វាជាកិច្ចការលំបាកបំផុតមួយសម្រាប់អាស៊ានក្នុងការសម្រេចឲ្យបាននូវក្រមប្រតិបត្តិ ប៉ុន្តែវាជាលិខិតបទដ្ឋានសំខាន់បំផុតមួយដែលមិនអាចខ្វះបានឡើយ។ ២.អាស៊ានផ្តោតលើ ការបញ្ចប់ការចរចាកិច្ចព្រមព្រៀងពាណិជ្ជកម្មតំបន់ RCEP ក្រៅពីបញ្ហាជម្លោះដែនសមុទ្រ ការសម្រេចបានកិច្ចព្រមព្រៀងពាណិជ្ជកម្មសេរីថ្នាក់តំបន់ក៏ជាប្រធានបទសំខាន់ខ្លាំងដែរសម្រាប់កិច្ចប្រជុំនេះ។ កន្លងមកហ្វីលីពីនរំពឹងថា ការចរចាពាក់ព័ន្ធកិច្ចព្រមព្រៀងពាណិជ្ជកម្មភាពជាដៃគូសេដ្ឋកិច្ចតំបន់គ្រប់ជ្រុងជ្រោយ (RCEP) នេះនឹងត្រូវបញ្ចប់ជាផ្លូវការនៅចុងឆ្នាំ២០១៧នេះ ស្របពេលដែលបរិបទសេដ្ឋកិច្ចពិភពលោកនិងតំបន់ស្ថិតក្នុងស្ថានភាពមិនច្បាស់លាស់។ បន្ទាប់ពីអាមេរិកបញ្ចប់ សមាជិកភាពអាមេរិកក្នុងកិច្ចព្រមព្រៀងពាណិជ្ជកម្មស្តង់ដាមាស ភាពជាដៃគូអន្តរប៉ាស៊ីហ្វិក (TPP) កាលពីប៉ុន្មានខែមុន គ្រប់គ្នាចាប់ផ្តើមព្រួយបារម្ភខ្លះពីអនាគតពាណិជ្ជកម្មសេរី និង បម្លាស់ប្តូរសេដ្ឋកិច្ចសកលផងដែរ។ ប៉ុន្តែប្រទេសជាច្រើនរួមទាំងសមាជិក TPP ផងនោះហាក់មើលឃើញថា កិច្ចព្រមព្រៀង RCEP នេះអាចមានតួនាទីសំខាន់ជំនួសកិច្ចព្រមព្រៀងដែលស្នើឡើងដោយអាមេរិក TPP បាននាពេលអនាគត។ កិច្ចព្រមព្រៀងភាពជាដៃគូសេដ្ឋកិច្ចតំបន់គ្រប់ជ្រុងជ្រោយត្រូវបានគេស្នើឡើងដំបូងនៅឆ្នាំ ២០១២ នាទីក្រុងភ្នំពេញដោយមានសមាជិកសរុប ១៦ ហើយក្នុងនោះមានប្រទេសអាស៊ានទាំង ១០ រួមជាមួយដៃគូសន្ទនាចំនួន ៦ផ្សេងទៀតផង។ កាលបរិច្ឆេទនៃការបញ្ចប់ការចរចាដើមឡើងគឺចុងឆ្នាំ ២០១៥ ប៉ុន្តែការចរចាមិនអាចបញ្ចប់តាមការគ្រោងទុកនោះឡើយ។ មកដល់បច្ចុប្បន្នសមាជិកកំពុងពន្លឿនការចរចា ហើយគេសង្ឃឹមថាកិច្ចចរចាកិច្ចព្រមព្រៀងនេះនឹងត្រូវបញ្ចប់ជាផ្លូវការនៅចុងឆ្នាំ ២០១៧ នេះ។មានសមាជិកសរុប ១៦ បើកិច្ចព្រមព្រៀងនេះចេញរូបរាងជាផ្លូវការ វានឹងក្លាយជាទីផ្សារដ៏ធំដែលមានប្រជាជនរហូតដល់ ៣,៥ពាន់លាននាក់ឯណោះ។ យ៉ាងណាមិញ គេនៅតែពិបាករំពឹងដែរចំពោះការបញ្ចប់ការចរចាកិច្ចព្រមព្រៀងពាណិជ្ជកម្មនេះ តាមការរំពឹងទុក។ អ្នកជំនាញមើលឃើញថា មហាអំណាចដែលជាសមាជិកកិច្ចព្រមព្រៀងនេះទំនងជាមិនងាយឯកភាពគ្នាបញ្ចប់ការចរចាឆាប់ៗឡើយ។ យោងតាមសារព័ត៌មាន Channel News Asia អ្នកស្រាវជ្រាវប្រចាំនៅសាលាគោលនយោបាយសាធារណៈលី ក្វាន់យូ លោក James Crabtree បានពន្យល់ដូច្នេះថា៖« វាជារឿងលំបាកបំផុតដែលកិច្ចព្រមព្រៀងនេះត្រូវបានអនុម័តព្រោះវាត្រូវការការឯកភាពគ្នារវាងមហាអំណាចសេដ្ឋកិច្ចធំពីរនៅក្នុងតំបន់។ ចិនជាប្រទេសដែលមានសេដ្ឋកិច្ចធំដែលពឹងលើការផលិត ខណៈដែលឥណ្ឌាមានសេដ្ឋកិច្ចធំដែលពឹងផ្អែកលើសេវា។ ដូច្នេះងហើយចង់ឲ្យមហាអំណាចទាំងពីរនេះឯកភាពគ្នា ហើយឯកភាពគ្នាជាមួយប្រទេសផ្សេងទៀតជាសមាជិកនោះគឺជារឿងលំបាកបំផុត»។ ក្រៅពីការលំបាកដែលបានរៀបរាប់ខាងលើ អ្នកជំនាញខ្លះទៀតយល់ឃើញថា កិច្ចព្រមព្រៀង RCEP ទំនងចេញជាពិបាកចេញរួច ព្រោះប្រទេសមួយចំនួនដែលជាសមាជិកកិច្ចព្រមព្រៀងពាណិជ្ជកម្ម TPP ចង់បន្តអនុវត្តកិច្ចព្រមព្រៀងចាស់ឡើងវិញដោយគ្មានអាមេរិក។ យ៉ាងណាក៏ដោយ ការឈានទៅបន្តអនុវត្តកិច្ចព្រមព្រៀងភាពជាដៃគូអន្តរប៉ាស៊ីហ្វិកនេះជារឿងលំបាកបំផុតមួយ។ វាចាំបាច់ត្រូវមានការចរចាគ្នាឡើងវិញលើកិច្ចព្រមព្រៀងដែលមានស្រាប់។ នេះក៏ដោយសារ តាមបទបញ្ញត្តិ វាតម្រូវឲ្យសមាជិកដែលមានផលិតផលក្នុងស្រុកសរុបយ៉ាងហោចណាស់ស្មើ ៨៥ភាគរយនៃផលិតផលក្នុងសរុបនៃសមាជិកកិច្ចព្រមព្រៀងទាំងមូលនោះ ផ្តល់សច្ចាប័នលើកិច្ចព្រមព្រៀងនេះ។ ដូច្នេះហើយវាមិនមែនជារឿងងាយស្រួលឡើយនៅពេលដែលសហរដ្ឋអាមេរិកដកខ្លួនចេញពីកិច្ចព្រមព្រៀងនេះនោះ។	មេដឹកនាំអាស៊ានទាំង ១០ ចូលជជែកពិភាក្សាក្នុងកិច្ចប្រជុំកំពូលអាស៊ានលើកទី ៣០ នៅក្នុងហ្វីលីពីននៅថ្ងៃ ២៩ ខែមេសាខាងមុខ។ ប្រធានបទសំខាន់ដែលនឹងគ្របដណ្តប់របៀបវារៈនៃកិច្ចប្រជុំគឺ ការឈានទៅបញ្ចប់ការចងក្រងក្រមប្រតិបត្តិសមុទ្រចិនខាងត្បូង (COC) និងកិច្ចព្រមព្រៀងពាណិជ្ជកម្មតំបន់ ភាពជាដៃគូសេដ្ឋកិច្ចថ្នាក់តំបន់គ្រប់ជ្រុងជ្រោយ (RCEP)។
អត្ថបទទាក់ទង មកស្ដាប់លោក ជុំ បូរី ដែលឆ្លងផុតពី Startup មកជាម្ចាស់ក្រុមហ៊ុន! សូមស្ដាប់កិច្ចសម្ភាសរវាងលោក ញ៉ុង ហេង នៃសារព័ត៌មានថ្មីៗ និងលោក ជុំ បូរី ស្ថាបនិក និងជាអគ្គនាយកក្រុមហ៊ុន Luma System ភាគបញ្ចប់ ដូចតទៅនេះ៖	ភ្នំពេញ៖ លោក ជុំ បូរី គឺជាអ្នកប្រឡូកក្នុងវិថីអាជីវកម្ម Startup មួយរូប ដែលមានបទពិសោធន៍ទាំងបរាជ័យ និងជោគជ័យ។ លោកផ្ដើមចេញពីភាពជាស្ថាបនិកម្នាក់ឯង និងមានការិយាល័យនៅក្នុងផ្ទះបងប្អូន។ លោកធ្លាប់បោះបង់ Startup ទាំងកណ្ដាលទី ព្រោះគំនិតអាជីវកម្មនោះមិនស័ក្កិសមនឹងសម័យកាល។ ឆ្លងកាត់អ្វីទាំងនេះហើយដែលលោក ជុំ បូរី ចែករម្លែកថា អ្នកបង្កើត Startup ត្រូវវាយតម្លៃគំនិតអាជីវកម្មរបស់ខ្លួនឲ្យប្រាកដ ហើយត្រូវតាំងស៊ុបលើគំនិតនោះ និងមិនគួរបង្កើតការចំណាយណាដែលពុំចាំបាច់ឡើយ។
អ្នកគ្រូពេទ្យ Cris Mamprim និងមិត្តភក្តិមួយចំនួន ត្រូវចំវេនធ្វើការយប់នៅមន្ទីរពេទ្យ Hospital Regional Alto Vale នៅក្រុង Rio do Sul ប្រទេសប្រេស៊ីល។ លោក Cesar បានទៅកាន់ទីនោះ ដើម្បីពិនិត្យស្ថានភាពជំងឺដែលធ្វើទុក្ខក្នុងខ្លួនគាត់។ បុរសគ្មានផ្ទះសំបែងម្នាក់នេះ មិនមានទ្រព្យសម្បត្តិច្រើន ឬញាតិមិត្តនោះឡើយ ប៉ុន្តែអ្នកគ្រូពេទ្យ Mamprim រំភើបយ៉ាងខ្លាំង ដោយបានឃើញមិត្តភក្តិរបស់គាត់នៅចាំនៅមុខបន្ទប់។ អ្នកទាំងនោះ គឺជាសុនខជាទីស្រឡាញ់របស់លោក Cesar ទាំង៤ក្បាល។ យោងតាមការផ្សាយរបស់សារព័ត៌មាន The Dodo សត្វឆ្កែទាំងនោះ រង់ចាំម្ចាស់ពួកវានៅមុខបន្ទប់ពិនិត្យជំងឺយ៉ាងមានសណ្តាប់។ ពួកវាជាសុនខដែលមានការចិញ្ចឹមបីបាច់យ៉ាងល្អ ពោលគឺមានលក្ខណៈល្អប្រសើរជាងសត្វចិញ្ចឹមមួយចំនួន។ លោក Cesar បានអះអាងថា ពេលខ្លះលោកសុខចិត្តអត់ហូបអាហារខ្លួនឯង ដើម្បីបានចំណីសម្រាប់ឆ្កែដែលជាមិត្តសំឡាញ់របស់ខ្លួន។ អ្នកគ្រូពេទ្យ Mamprim បានសរសេរនៅលើហ្វេសប៊ុករបស់ខ្លួន ដោយកោតសរសើរលោក Cesar ថា ជាមនុស្សដ៏សាមញ្ញម្នាក់ គ្មានទ្រព្យសម្បត្តិ ហើយរស់នៅក្នុងភាពអត់ឃ្លាត រងា កណ្តោចកណ្តែង ប៉ុន្តែនៅក្បែរខ្លួនគាត់ បែរជាមានមិត្តភក្តិដ៏ល្អ និងស្មោះត្រង់បំផុត។ Mamprim បានសរសេរបន្ថែមថា៖ «មើលឃើញទិដ្ឋភាពដែលសុនខទាំងនោះរង់ចាំនៅមាត់ទ្វារយ៉ាងដូច្នេះ បង្ហាញថា ពួកគេពោរពេញទៅដោយការយកចិត្តទុកដាក់ និងក្តីស្រឡាញ់ដ៏ធំធេង»។ សុនខទាំងនោះ បន្តរង់ចាំរហូតដល់ម្ចាស់ខ្លួនចេញ ប៉ុន្តែក្រោយមកបុគ្គលិកមន្ទីរពេទ្យបាននាំចូលក្នុងដើម្បីឲ្យពួកវាស៊ីចំណី៕	អ្នកគ្រូពេទ្យប្រេស៊ីលម្នាក់ បានចែករំលែករឿងដ៏រំជួលចិត្តមួយនៅលើបណ្តាញសង្គម។ បុរសម្នាក់ឈ្មោះ Cesar ដែលជាជនគ្មានផ្ទះសំបែង បានទៅមន្ទីរពេទ្យនាម៉ោង៣ទៀបភ្លឺនាថ្ងៃទី៩ ខែធ្នូ ដើម្បីពិនិត្យជំងឺរបស់ខ្លួន។ គាត់គ្មានសាច់ញាតិណាម្នាក់ឡើយ ប៉ុន្តែនៅមុខបន្ទប់ពិនិត្យ គេឃើញឆ្កែ៤ក្បាលនៅរង់ចាំយ៉ាងអន្ទះសារ។
កាលពីពេលថ្មីៗនេះ គ្រូបង្រៀនម្នាក់នៅសាលាបឋមសិក្សាអង្គរនាប ស្ថិតនៅឃុំត្រាំកក់ ស្រុកត្រាំកក់ ខេត្ដតាកែវ បានបង្ហោះលើបណ្ដាញសង្គមពាក់ព័ន្ធនឹងក្លិនស្អុយ រួមទាំងផ្សែង ដែលបង្កផលប៉ះពាល់ដល់សិក្សារបស់សិស្ស។ «ស្អុយផ្សែងចេញពីរោងចក្ររាល់ថ្ងៃ ព្រោះសាលារៀននៅក្រោមខ្យល់ (ខ្យល់បក់មកពីលិច រោងចក្រនៅខាងលិច សាលានៅខាងកើត) ទាំងគ្រូទាំងសិស្ស លែងចង់មកសាលារៀនហើយ»។ នេះជាសំណេររបស់គ្រូបង្រៀនខាងលើ។ ក្រោយរូបភាព និងវីដេអូ ចែកចាយលើបណ្ដាញសង្គម ក៏បានដឹងដល់អាជ្ញាធរស្រុកត្រាំកក់ ចុះទៅណែនាំដល់រោងចក្រដែលបង្កផលប៉ះពាល់។ បើតាមរដ្ឋបាលស្រុកត្រាំកក់ នៅថ្ងៃទី២៣ កក្កដា លោក កៅ វគ្គសែល អភិបាលស្រុកត្រាំកក់ និងមន្ត្រីជំនាញពាក់ព័ន្ធ បានចុះត្រួតពិនិត្យបច្ចេកទេសរោងចក្រដេរសម្លៀកបំពាក់ដែលនៅជិតសាលាបឋមសិក្សានោះ។ ដើម្បីបញ្ជៀសផលប៉ះពាល់ អាជ្ញាធរតម្រូវឱ្យរោងចក្រអនុវត្តតាមបច្ចេកទេសរបស់មន្ត្រីជំនាញនៃមន្ទីរបរិស្ថាន។ ជុំវិញបញ្ហានេះ លោក វ៉ី សំណាង អភិបាលខេត្តតាកែវ បានប្រាប់សារព័ត៌មានថ្មីៗតាមតេឡេក្រាមថា អាជ្ញាធរបានផ្អាកដំណើរការរោងចក្រនោះបណ្ដោះអាសន្ន ដើម្បីកែប្រែបច្ចេកទេស។ លោក លើកឡើងថា៖«យើងឱ្យគាត់ផ្អាកដំណើរការសិន ព្រោះតម្រូវឱ្យសង់បំពង់បង្ហុយផ្សែងកម្ពស់ ២៥ម៉ែត្រ ដើម្បីឱ្យផុតដំបូលសាលា»។ លោក វ៉ី សំណាង អភិបាលខេត្តតាកែវ។ រូបភាពពីហ្វេសប៊ុកលោក វ៉ី សំណាង។ ពាក់ព័ន្ធនឹងបញ្ហានេះ លោក ប៉ា ច័ន្ទរឿន ប្រធានវិទ្យាស្ថានប្រជាធិបតេយ្យកម្ពុជា យល់ឃើញថា ការអភិវឌ្ឍន៍នៅកម្ពុជាត្រូវតែយកចិត្តទុកដាក់ និងបែងចែកជាតំបន់សម្រាប់វិស័យនីមួយៗ ទើបការរស់នៅមានទាំងសុខុមាលភាព សន្តិសុខ សុវត្ថិភាព និងរបៀបរៀបរយ។ បើតាមអ្នកតាមដានបញ្ហាសង្គមរូបនេះ ចំពោះអាជីវកម្មដែលមានសំឡេងរំខាន ផ្សែង ឬក្លិន ដែលរំខាន ឬប៉ះពាល់ដល់សុខភាព និងសុខុមាលភាពរបស់ពលរដ្ឋ គួរតែដាក់នៅទីតាំងដែលឆ្ងាយពីតំបន់លំនៅដ្ឋាន ឬសាលារៀន។ សូមបញ្ជាក់ថា ការបំពុលខ្យល់ អាចបំផ្លាញរាងកាយរបស់មនុស្ស ថែមទាំងបង្កើនឱកាសកាន់តែច្រើន ជាពិសេសអាចបង្កឱ្យមានជំងឺផ្សេងៗ។ ជាមួយគ្នានេះ ខ្យល់ គឺជាឧស្ម័នចម្រុះគ្នា ដែលមានឧស្ម័នអុកស៊ីសែន សម្រាប់រុក្ខជាតិ សត្វ និងមនុស្សត្រូវការ ដើម្បីរស់រានមានជីវិត៕ វីដីអូ និង អត្ថន័យសារបង្ហោះរបស់លោកគ្រូម្នាក់ បង្រៀនក្នុងសាលាមួយ នៅស្រុកត្រាំកក់។ រួបភាព ៖ ប៉ា ច័ន្ទរឿន ប្រធានវិទ្យាស្ថានប្រជាធិបតេយ្យកម្ពុជា រូបភាព៖ រដ្ឋបាលស្រុក ត្រាំកក់	ភ្នំពេញ៖ លោក វ៉ី សំណាង អភិបាលខេត្តតាកែវ អះអាងថា រោងចក្រដែលបង្កឱ្យមានផ្សែងពីការដុតកំណាត់ ត្រូវបានផ្អាកដំណើរការមួយរយៈ ដើម្បីកែប្រែបច្ចេកទេស។ បើតាមអភិបាលខេត្តតាកែវ រោងចក្រនេះ នឹងត្រូវសង់បំពង់បង្ហុយផ្សែងកម្ពស់ ២៥ម៉ែត្រ ដើម្បីកុំឱ្យហុយផ្សែងចូលសាលារៀន ដែលប៉ះពាល់ដល់ការសិក្សារបស់សិស្ស។
ក្នុងនាមជានិស្សិតមួយរូបដែលកំពុងសិក្សានៅ AUPP ចាប ច័ន្ទម៉ានិត មិនស្ទាក់ស្ទើរឡើយនឹងរៀបរាប់ពីចំណេះ និងបទពិសោធន៍ដែលរូបគេទទួលបានត្រឹមតែរយៈពេល២ឆ្នាំនៅទីនេះ។ ច័ន្ទម៉ានិត បានឲ្យដឹងថា AUPP បានផ្លាស់ប្តូរគេពីមនុស្សមិនសូវចេះមាត់ក ឲ្យអាចប្រាស្រ័យទាក់ទងជាមួយអ្នកដទៃបានយ៉ាងល្អ និងជំនាញទន់ផ្សេងទៀត។ តើនៅសាកលវិទ្យាល័យ AUPP និស្សិត ចាប ច័ន្ទម៉ានិត ទទួលបានបទពិសោធន៍សិក្សា អ្វីខ្លះទៀត សូមស្តាប់កិច្ចសម្ភាសខាងក្រោមននេះ៖ អត្ថបទទាក់ទង AUPP ផ្តល់អាហារូបករណ៍ដល់និស្សិតកម្ពុជា ដើម្បីផ្តល់ឱកាសឲ្យពួកគេទទួលបានការអប់រំស្តង់ដារអន្តរជាតិ AUPP ផ្តើមបើកថ្នាក់អនុបណ្ឌិត ដើម្បីផ្តល់ឱកាសឲ្យនិស្សិតខ្មែរ ទទួលបានសញ្ញាបត្រស្តង់ដារអាមេរិក កម្មវិធីសញ្ញាបត្រពីរ នៅAUPP ជួយនិស្សិតឲ្យអាចប្រកួតប្រជែងក្នុងទីផ្សារការងារអន្តរជាតិ	យុវជន ចាប ច័ន្ទម៉ានិត គឺជានិស្សិតកំពុងសិក្សាជំនាញគ្រប់គ្រងព័ត៌មានវិទ្យា និងវិទ្យាសាស្ត្រកុំព្យូទ័រ នៅសាកលវិទ្យាល័យ AUPP។ ច័ន្ទម៉ានិត បានបញ្ជាក់ថា កម្មវិធីសញ្ញាបត្រពីរ គឺជាចំណុចពិសេសបំផុតដែលធ្វើឲ្យរូបគេសម្រេចចិត្តដោយឥតរារែក បន្តការសិក្សានៅ AUPP។ ចំណុចពិសេសបន្តបន្ទាប់ទៀត រួមមានគុណភាពអប់រំរបស់AUPP, អាហារូបករណ៍ និងបរិយាកាសសិក្សាដែលសម្បូរបែបនៅ AUPP។
យោងតាមក្រសួងឧស្សាហកម្ម និងសិប្បកម្ម វិស័យវិស័យឧស្សាហកម្មរបស់កម្ពុជា បានផ្ដល់ការងារដល់ប្រជាជនជិត១លាននាក់។ ក្នុងនោះមាន៨០ម៉ឺននាក់ កំពុងធ្វើការងារ នៅក្នុងវិស័យរោងចក្រកាត់ដេរ។ ក្នុងចំណោមរោងចក្រចំនួន១,៥២២ ដែលបានចុះបញ្ជីប្រតិបត្តិការនៅកម្ពុជាកាលពីឆ្នាំ២០១៧ មានជាង១ពាន់រោងចក្រ គឺជារោងចក្រផលិតសម្លៀកបំពាក់។ ក្រៅពីនេះឧស្សាហកម្មកាត់ដេរ នៅមាន រោងចក្រម្ហូបអាហារ និងភេសជ្ជៈ រោងចក្រកៅស៊ូ រោងចក្រគីមី រោងចក្រអេឡិចត្រូនិច និងរោងចក្រក្រដាសជាដើម ដែលមានទីតាំងនៅភ្នំពេញ ខេត្តព្រះសីហនុ កំពង់ស្ពឺ កណ្តាល ស្វាយរៀង កំពង់ឆ្នាំង តាកែវ និងកំពង់ចាម។ លោក James Whitehead នាយកប្រតិបត្តិនៃគេហទំព័រ yula.la ជាគេហទំព័រផ្សព្វផ្សាយអចលនទ្រព្យនាំមុខគេរបស់ប្រទេសឡាវ បានកត់សម្គាល់ឃើញថារាជធានីភ្នំពេញ ពិសេសតំបន់ក្រៅក្រុងមានរោងចក្រជាច្រើនដែលកំពុងដំណើរ។ លោកបាននិយាថា វិស័យផលិតកម្មបានជំរុញខ្លាំងទៅលើកំណើនអចលនទ្រព្យ ដោយសារប្រជាជនជាច្រើនផ្លាស់ទីមកកាន់ទីក្រុងដើម្បីស្វែងរកឱកាសការងារ។ កំណើននៃវិស័យអចលនទ្រព្យភាគច្រើនប្រមូលផ្តុំនៅទីក្រុងភ្នំពេញ។ លោក Whitehead បានពន្យល់ថា ចំនួនប្រជាជនដ៏ច្រើននៅក្នុងទីក្រុងនឹងធ្វើឲ្យទីក្រុងមានការអភិវឌ្ឍ និងពង្រីកធំជាងមុន ទាក់ទងនឹងផ្នែកហេដ្ឋារចនាសម្ព័ន្ធ លំនៅដ្ឋាន សេវាកម្ម និងកន្លែងកំសាន្តជាដើម។ ស្របពេលជាមួយគ្នានេះនៅពេលមានចំនួនប្រជាជនកើនឡើងច្រើនតម្រូវការម្ហូបអាហារ ការស្នាក់នៅ ការកំសាន្ត និងសេវាកម្មផ្សេងៗក៏នឹងកើនឡើងខ្លាំងផងដែរ។ លោក Whitehead បានប្រៀបធៀប កម្ពុជា ជាមួយប្រទេសឡាវថា «ប្រទេសឡាវហាក់មិនរោងចក្រកាត់ដេរច្រើនដូចនៅកម្ពុជានោះទេ។ ហេតុដូច្នេះហើយទើបវិស័យអចលនទ្រព្យនៅឡាវមានការ រីកចម្រើនយឺតជាងកម្ពុជា។ ទីក្រុងវៀងចន្ទន៍ មិនមានឧស្សាហកម្មផលិតកម្មដែលមានភាពររីកចម្រើនឡើយ។ កំណើនសេដ្ឋកិច្ចរបស់ប្រទេសឡាវ ត្រូវពឹងផ្អែកយ៉ាងខ្លាំងលើវិស័យរ៉ែ វារីអគ្គីសនី និងកសិកម្ម»។ ដោយឡែក លោក ស៊ន សៀប ស្ថាបនិក និងជានាយកប្រតិបត្តិរបស់ក្រុមហ៊ុនអចលនទ្រព្យ Key Real Estate បានលើកឡើងថា រោងចក្រកាត់ដេរជាចំណែកដ៏ចាំបាច់មួយ សម្រាប់កំណើនវិស័យអចលនទ្រព្យ ដោយបានផ្សារភ្ជាប់ពីទំនាក់ទំនងគ្នារវាងអចលនទ្រព្យ និងឧស្សាហកម្មរោងចក្រ។ លោកបានបញ្ជាក់ថាកំណើនសេដ្ឋកិច្ច បានផ្តល់ផលប្រយោជន៍ដល់វិស័យអចលនទ្រព្យ។ ហើយមួយផ្នែកនៃកំណើនសេដ្ឋកិច្ច គឺបានជំរុញដោយវិស័យរោងចក្រ។ លោក សៀប បានអះអាងថា «រោងចក្របានជំរុញឲ្យមានតម្រូវការផ្ទះជួលដ៏ច្រើននៅតាមតំបន់ជាយក្រុង»។ វិស័យរោងចក្រកាត់ដេរ មានឥទ្ធិពលដល់ទីផ្សារអចលនទ្រព្យកម្រិតមធ្យម និងទាប ដូចជា លំនៅដ្ឋានតម្លៃសមរម្យ និងដីឡូតិ៍»។ កន្លងមកនេះ មានការពិភាក្សាគ្នាអំពីការដកប្រព័ន្ធអនុគ្រោះពន្ធ(EBA)ពីកម្ពុជា ដោយសហភាពអឺរ៉ុប ដែលបញ្ហានេះបាននាំឱ្យមានការព្រួយបារម្ភថា តើវិស័យអចលនទ្រព្យនឹងទទួលរងផលប៉ះពាល់ឬយ៉ាងណា? ការលើកឡើង របស់លោក Whitehead បានអះអាងថា ការបញ្ឈប់ដកEBA ពីកម្ពុជា ជាភាពវិជា្ជមានដល់ទីផ្សារអចលនទ្រព្យកម្ពុជា។ លោក Whitehead បានបកស្រាយថា ឧស្សាហកម្មគួរ មានការអភិវឌ្ឍហើយការងារគួរតែវិវត្តនោះ គឺពីប្រភេទ ដែលគ្មានជំនាញ ឬប្រើប្រាស់ជំនាញតិចតួច ទៅជាការងារដែលមានជំនាញខ្ពស់ ដែលអាចផ្តល់ប្រាក់ខែខ្ពស់ និងផ្តល់ចំណូលច្រើនដល់សេដ្ឋកិច្ចជាតិ។ ភាគច្រនៃរោងចក្រនៅកម្ពុជា រកប្រាក់ចំណូលពីផលិតផល ដែលមានតម្លៃទាបនៅក្នុងទីផ្សារដ៏ធំនៅសហភាពអឺរ៉ុប៕ ដកស្រង់ពី៖ https://www.realestate.com.kh/km/news/Cancellation-of-EBA-could-hit-Kingdom-real-estate/	ភ្នំពេញ៖ ផលិតកម្មវិស័យរោងចក្រកាត់ដេរ ជាផ្នែកមួយដ៏សំខាន់សម្រាប់សេដ្ឋកិច្ចរបស់កម្ពុជាបានផ្សារភ្ជាប់យ៉ាងជិតស្និទ្ធជាមួយវិស័យអចលនទ្រព្យ។ តំបន់ ឬទីតាំង ដែលប្រមូលផ្តុំដោយរោងចក្រ គឺជាតំបន់ដែលបានប្រមូលផ្តុំដោយអាជីវកម្ម ប្រជាជាជន សកម្មភាពសេដ្ឋកិច្ចនានា។ បច្ចុប្បន្ននេះ វិស័យទេសចរណ៍ កសិកម្ម និងឧស្សាហកម្ម បានជួយជំរុញដល់កំណើននៃវិស័យអចលនទ្រព្យ និងពង្រីកទំហំនៃការសាងសង់កាន់តែច្រើននៅកម្ពុជា។
កម្ចីទិញអចលនទ្រព្យដែលផ្តល់ដោយគ្រឹះស្ថានធនាគារ និងហិរញ្ញវត្ថុនៅកម្ពុជាបានបង្ហាញពីកំណើនខ្លាំងនៅដើមឆ្នាំ ២០១៩ នេះ ជានិន្នាការមួយដែលអ្នកជំនាញលើកឡើងថាដោយសារកំណើនការវិនិយោគ និងភាពរឹងមាំរបស់វិស័យអចលនទ្រព្យកម្ពុជា។ យោងតាមរបាយការណ៍ចុងក្រោយរបស់ការិយាល័យឥណទានកម្ពុជា (CBC) ទំហំកម្ចីដែលគ្រឹះស្ថានហិរញ្ញវត្ថុនៅកម្ពុជាបានផ្តល់ឲ្យទៅវិស័យអចលនទ្រព្យបានកើនដល់ជិត ៣,២ ពាន់លានដុល្លារគិតត្រឹមដំណាច់ខែមីនាឆ្នាំ ២០១៩ នេះ គឺកើនឡើង ៣៤ ភាគរយពីត្រឹម ២,៣៦ ពាន់លានដុល្លារពីកាលពីដំណាច់ខែមីនាឆ្នាំ ២០១៨។ លោក អឿ សុធារ័ត្ន ប្រធាននាយកប្រតិបត្តិនៃការិយាល័យឥណទានកម្ពុជាបានប្រាប់ Realestate.com.kh ៖«ដំណើរការនៃការផ្តល់កម្ចីផ្នែកអចលនទ្រព្យដែលផ្តល់ដោយគ្រឹះស្ថានហិរញ្ញវត្ថុ គឺមានភាពល្អប្រសើរនៅទីផ្សារកម្ពុជា។ និន្នាការនៃការកើនឡើងនេះគឺមានល្បឿនប្រហែលឆ្នាំមុនដែរ ហើយក៏ស្របតាមកំណើននៃវិស័យនេះ»។ កម្ចីដែលបានផ្តល់ឲ្យទៅវិស័យអចលនទ្រព្យគឺជាផ្នែកមួយនៃការកត់ត្រារបស់ CBC ស្តីពី សន្ទស្សន៍ឥណទានប្រើប្រាស់លក្ខណៈបុគ្គល ដែលផ្តោតលើឥណទានបីប្រភេទរួមមានហិរញ្ញវត្ថុផ្ទាល់ខ្លួន (Personal Finance Loans) កម្ចីអចលនទ្រព្យ (Mortgage Loan) ប័ណ្ណឥណទាន (Credit Card Loans)។ កម្ចីអចលនទ្រព្យដែលពលរដ្ឋកម្ពុជាបានខ្ចីជាក់ស្តែងអាចមានច្រើនជាងនេះប្រសិនបើរាប់បញ្ចូលតាំងការទិញផ្ទះបង់រំលស់ពីម្ចាស់បុរី ឬ ក្រុមហ៊ុនអភិវឌ្ឍន៍លំនៅដ្ឋានផ្ទាល់ដែលការទទួលកម្ចីប្រភេទនេះក៏កំពុកើនឡើងដែរ។ តាមលោក សុធារ័ត្នទំហំជិត ៣,២ ពាន់លានដុល្លារនេះគឺរាប់តែក្នុងកម្ចីពីគ្រឹះស្ថានហិរញ្ញវត្ថុ ហើយ CBC មិនទាន់បានរាប់បញ្ចូលកម្ចីទិញផ្ទះដែលអតិថិជនបង់រំលស់ពីបុរីនៅឡើយទេ។ លោក សន សៀប ស្ថាបនិក និងជាអគ្គនាយកក្រុមហ៊ុនអចលនទ្រព្យ Key Real Estate បានលើកឡើងនៅថ្ងៃព្រហស្បត្តិថា តម្រូវការផ្ទះនៅកម្ពុជានៅតែបន្តកើនឡើងដោយសារកំណើនប្រជាជនថ្នាក់កណ្តាល និងគូរស្រករវ័យក្មេងដែលមានលទ្ធភាព និងជីវភាពល្អជាងមុន។ លោកបន្តថា កំណើនដ៏ខ្លាំងនេះបង្ហាញថាគ្រឹះស្ថានហិរញ្ញវត្ថុមានទំនុកចិត្តខ្ពស់ចំពោះវិស័យនេះ ហើយអាចយល់ឃើញថាការបង្កើនការផ្តល់កម្ចីទៅវិស័យនេះគឺមានសុវត្ថិភាព។ លោកបញ្ជាក់ថា៖«តម្លៃផ្ទះ និងអចលនទ្រព្យតែងតែកើនឡើងជាលំដាប់ ហើយកត្តានេះអាចធ្វើឲ្យអ្នកផ្តល់កម្ចីដឹងថាដាក់លុយក្នុងវិស័យនេះមានសុវត្ថិភាព និងមានឱកាសចំណេញ»។ លោកបន្តថា រដ្ឋាភិបាលបានបន្តអភិវឌ្ឍន៍ហេដ្ឋរចនាសម្ព័ន្ធដូចជាផ្លូវ បណ្តាញទឹក បណ្តាញអគ្គីសនី ដែលកត្តានេះបានជួយជំរុញតម្លៃអចលនទ្រព្យឲ្យបន្តកើនឡើង។ លោកអះអាងថា៖«កាលណាហេដ្ឋារចនាសម្ព័ន្ធនៅតែអភិវឌ្ឍនលឿន សកម្មភាពទិញលក់អចលនទ្រព្យនៅតែល្អ ហើយតម្រូវការដើមទុនក៏កើនឡើង»។	ដោយ៖ Realestate.com.kh
ស្រុកបូទុមសាគរ, កោះកុង៖ ប៉ុស្តិ៍នគរបាលឃុំកណ្តោល មានមន្ត្រីសរុប ៦នាក់ ដែលកំពុងផ្តល់សេវារដ្ឋបាលជូនពលរដ្ឋ ដែលមានដូចជាការធ្វើអត្តសញ្ញាណបណ្ណ ការធ្វើសៀវភៅស្នាក់នៅ សៀវភៅគ្រួសារ និងបញ្ជាក់ការផ្លាស់ប្តូរទីលំនៅជាដើម។ ក្រៅពីផ្តល់សេវារដ្ឋបាល កម្លាំងប៉ុស្តិ៍នគរបាលឃុំ ក៏មានតួនាទីសំខាន់ នៅក្នុងការថែរក្សា និងការពារសុវត្ថិភាពជូនពលរដ្ឋដោយសហការជាមួយប្រជាការពារភូមិប្រមាណ៣០នាក់ទៀតផងដែរ។ លោក សុខ រចនា មេប៉ុស្តិ៍ស្ដីទីនៃប៉ុស្តិ៍នគរបាលឃុំកណ្តោល បានឱ្យដឹងថា ទោះកម្លាំង៦នាក់ ដែលកំពុងបម្រើការងារនៅប៉ុស្តិ៍កណ្តោលសព្វថ្ងៃនេះ អាចរ៉ាប់រងនូវទំហំការងារផ្តល់សេវាសាធារណៈផ្សេងៗជូនពលរដ្ឋបាន។ បើតាមស្តង់ដារប៉ុស្តិ៍ឃុំកណ្តោល ត្រូវមានតម្លាំងចំនួន៩នាក់ សម្រាប់បម្រើសេវាជូនពលរដ្ឋ។ ជុំវិញវិសមភាពកម្លាំងប៉ុស្តិ៍នគរបាល និងទំហំការងារផ្តល់សេវានៅក្នុងឃុំនេះ លោក សុខ រចនា មេប៉ុស្តិ៍ស្ដីទីនៃប៉ុស្តិ៍នគរបាលឃុំកណ្តោល បានបញ្ជាក់ថា មិនទាន់ចោទជាបញ្ហានៅឡើយ។ សម្រាប់ រចនា មេប៉ុស្តិ៍ស្ដីទីរូបនេះ លោកនៅអាចបែងចែកកម្លាំងទាំង៦នាក់ ក្នុងការយាមល្បាត និងប្រចាំការទាំងយប់ ទាំងថ្ងៃ ដើម្បីផ្តល់សេវាដល់ពលរដ្ឋបានសមល្មម ដោយមិនឱ្យពលរដ្ឋរង់ចាំយូរនោះទេ។ លោក សុខ រចនា មេប៉ុស្តិ៍ស្តីទីប៉ុស្តិ៍នគរបាលឃុំកណ្តោល ស្រុកបូទុមសាគរ ខេត្តកោះកុង។ «សព្វថ្ងៃគឺគាត់សរសើរយើងច្រើន ដោយសារការបម្រើសេវាសាធារណៈជូនពួកគាត់បានល្អជាងមុនឆ្ងាយ។ គាត់មកធ្វើឯកសារណាមួយ គឺយើងធ្វើជូនគាត់ ដោយមិនឱ្យពួកគាត់រង់ចាំយូរ ឬក៏ចាំពេលនេះ ពេលនោះ គឺអត់ទេ»។ នេះជាការបញ្ជាក់របស់ លោក សុខ រចនា ។ មន្ត្រីទទួលបន្ទុកផ្នែអត្តសញ្ញាណកម្មនៅប៉ុស្តិ៍នគរបាលឃុំកណ្តោល។ ដ្បិតថាមេប៉ុស្តិ៍ស្តីទីរូបនេះ អាចលៃលកចែកកម្លាំងល្បាត និងផ្តល់សេវាជូនពលរដ្ឋពិតមែន ប៉ុន្តែលោក រចនា ក៏ទទួលស្គាល់ដែរការខ្វះខាតកម្លាំងនេះ ក៏ធ្វើឱ្យមន្ត្រីដែលកំពុងបម្រើការងារសព្វថ្ងៃនេះ មានការហត់នឿយច្រើនដែរ។ លោក សុខ រចនា ក៏ចង់បានកម្លាំងមកបន្ថែមទៀត ដើម្បីជួយសម្រួលការងារក្នុងអង្គភាពផងដែរ។ «ប្រសិនបើមានកម្លាំងបន្ថែម ក៏វាល្អ ក៏ប៉ុន្តែកម្លាំងយើងសព្វថ្ងៃប៉ុណ្ណឹង ក៏យើងអាចគ្រប់គ្រងស្ថានការណ៍បាន ព្រោះអីពីមុនប៉ុស្តិ៍របស់យើងមានកម្លាំងតែ ២-៣នាក់។ តែឥឡូវគឺថ្នាក់លើក៏បារម្ភត្រង់កន្លែងហ្នឹង អ៊ីចឹងគាត់ក៏ឱ្យកម្លាំងបន្ថែម នៅពេលខាងមុខ១នាក់ទៀត»៕ អានអត្ថបទពាក់ព័ន្ធផ្សេងទៀត៖ យុវជនសកម្ម សេវាល្អ (អត្ថបទនេះ គឺជាស្នាដៃរបស់ក្រុមយុវជន និងត្រូវបានរៀបរៀងឡើង ក្រោមជំនួយហិរញ្ញវត្ថុរបស់សហភាពអឺរ៉ុប និងទីភ្នាក់ងារសហប្រតិបត្តិការអភិវឌ្ឍអន្តរជាតិស៊ុយអ៊ែត តាមរយៈអង្គការតម្លាភាពកម្ពុជា និងអង្គការអាក់សិនអេតកម្ពុជា។ រាល់ខ្លឹមសារនៅក្នុងអត្ថបទនេះ គឺជាការទទួលខុសត្រូវរបស់ស្មេរ ឬផលិតករ ហើយមិនឆ្លុះបញ្ចាំងអំពីទស្សនៈ របស់សហភាពអឺរ៉ុប និងទីភ្នាក់ងារសហប្រតិបត្តិការអភិវឌ្ឍអន្តរជាតិស៊ុយអ៊ែតនោះទេ)	ដោយ៖ ចាន់ រដ្ឋា (យុវជនឃុំកណ្តោល)
សារព័ត៌មាន USA Today បានរាយការណ៍នៅថ្ងៃទី២ ខែឧសភា ថា ក្រុមហ៊ុន Japan Airlines បានលុបចោលជើងហោះហើររបស់ខ្លួនពីទីក្រុង Dallas រដ្ឋតិចសាស់ សហអាម៉េរិក ទៅកាន់ទីក្រុងតូក្យូ ប្រទេសជប៉ុន កាលពីថ្ងៃទី២៣ ខែមេសា បន្ទាប់ពីអ្នកបើកយន្តហោះ បានផឹកច្រើនពេក មុនពេលហោះឡើង។ ព័ត៌មាននេះត្រូវបានបញ្ជាក់នៅលើវេបសាយ Flight Aware ដែលតាមដានផ្លូវហោះហើរ។ នាពេលនោះ ក្រុមហ៊ុនអាកាសចរណ៍ជប៉ុន ត្រូវផ្ទេរអ្នកដំណើរ ១៥៧ នាក់ ទៅកាន់យន្តហោះរបស់ក្រុមហ៊ុនអាកាសចរណ៍អាម៉េរិក។ សារព័ត៌មាន Fort Worth Star Telegram បានរាយការណ៍ថា អ្នកបើកយន្តហោះអាយុ ៤៩ឆ្នាំរូបនេះ បានបង្កបញ្ហាដោយការផឹកស្រាជាមួយសមាជិកនាវិក នៅសណ្ឋាគារដែលពួកគេស្នាក់នៅ។ អ្នកបើកយន្តហោះ មិនស្គាល់អត្តសញ្ញាណរូបនេះ បានបន្តផឹកស្រានៅក្នុងបន្ទប់រង់ចាំ របស់សណ្ឋាគារទៀត ទោះបីជាមានការព្រមានជាច្រើនពីបុគ្គលិកក៏ដោយ។ លុះម៉ោង២ ទៀបភ្លឺ បុគ្គលិកសណ្ឋាគារបានហៅបូលិស បន្ទាប់ពីភ្ញៀវសណ្ឋាគារជាច្រើន ចាប់ផ្ដើមត្អូញត្អែរ។ បើតាមក្រុមហ៊ុន Mainichi Shimbun ទោះបីជាមិនបំពានលើការណែនាំរបស់ក្រុមហ៊ុនអាកាសចរណ៍ Japan Airlines ស្តីពីការផឹកស្រាក្នុងរយៈពេល ១២ម៉ោង មុនពេលឡើងយន្តហោះក៏ដោយ ក៏អ្នកបើកយន្តហោះ នៅតែត្រូវបានហាមឃាត់មិនឱ្យហោះហើរ។ ក្រុមហ៊ុនអាកាសចរណ៍បានសម្រេចចិត្តលុបចោលជើងហោះហើរនេះ ដោយសារតែត្រូវវាយតម្លៃសុខភាពផ្លូវកាយ និងស្មារតីរបស់អ្នកបើកយន្តហោះ។ កន្លងមក យ៉ាងហោចណាស់មានជើងហោះហើររាប់សិប ត្រូវបានលុបចោល ក្នុងរយៈពេលប៉ុន្មានឆ្នាំចុងក្រោយនេះ ដោយសារតែសមាជិកនាវិក បំពានលើកម្រិតនៃគ្រឿងស្រវឹង។ ទោះបីជាវាមិនបានកើតឡើងជាញឹកញាប់ ប៉ុន្តែពេលខ្លះក្រុមហ៊ុនអាកាសចរណ៍អាម៉េរិក បានកត់ត្រាករណីអ្នកបើកយន្តហោះ មកធ្វើការទាំងស្រវឹង ។ ទិន្នន័យពីរដ្ឋបាលអាកាសចរណ៍សហព័ន្ធអាម៉េរិក (FAA) បង្ហាញថា មានតែអ្នកបើកយន្តហោះ ៩៩នាក់ប៉ុណ្ណោះ ក្នុងចំណោមអ្នកបើកយន្តហោះជិត ១១៧ពាន់នាក់នៅក្នុងប្រទេសនេះ មានការបំពានគ្រឿងស្រវឹងពីឆ្នាំ ២០១០ ដល់ឆ្នាំ ២០១៨៕	អ្នកបើកយន្តហោះអាយុ ៤៩ឆ្នាំ បានផឹកស្រាជាមួយសមាជិកនាវិក នៅក្នុងបន្ទប់សណ្ឋាគារ និងបន្ទប់រង់ចាំ មុនពេលហោះហើរ។ ជើងហោះហើរបានលុបចោលភ្លាមៗ ក្រោយទទួលដំណឹងអ្នកបើកយន្តហោះស្រវឹងជ្រុល។
ក្រោយរងបរាជ័យក្រោមថ្វីដៃម្ចាស់ផ្ទះម៉ាឡេស៊ី ៣-០ ក្នុងជំនួបបើកឆាកពូល A ក្រុមកីឡាបាល់ទះជម្រើសជាតិកម្ពុជាបានបន្តរងការខកចិត្តជាលើកទី២ក្នុងព្រឹត្តិការណ៍កីឡាស៊ីហ្គេមដែលកំពុងដំណើការនៅទីក្រុងកូឡាឡាំពួរប្រទេសម៉ាឡេស៊ី ដោយចាញ់ក្រុមថៃក្នុងលទ្ធផល ៣-០។ សម្រាប់ការប្រកួតនៅតារាងមជ្ឈមណ្ឌលពិព័រណ៌ MiTEC នៅរសៀលថ្ងៃទី២២ ខែសីហា នេះ ក្រុមកម្ពុជាបានចាញ់ថៃ ២៥-១៤ ក្នុងសិតទី១ មុនបន្តចាញ់ ២៥-១៩ ក្នុងសិតទី២ និងចាញ់ ២៥-១៧ នៅសិតទី៣។ នៅថ្ងៃទី២៥ ខែសីហា ក្រុមកីឡាបាល់ទះជម្រើសជាតិកម្ពុជាត្រូវតទល់ក្រុមមីយ៉ាន់ម៉ា ដែលជាជំនួបចុងក្រោយក្នុងពូល A របស់ខ្លួននៅតារាងមជ្ឈមណ្ឌលពិព័រណ៌ MiTEC នាវេលាម៉ោង៤រសៀល៕	ក្រុមកីឡាបាល់ទះជម្រើសជាតិកម្ពុជាបានបន្តរងការខកចិត្តក្នុងព្រឹត្តិការណ៍កីឡាស៊ីហ្គេមលើកទី២៩នៅទីក្រុងកូឡាឡាំពួរដោយចាញ់ក្រុមថៃ ៣-០ នាការប្រកួតលើកទី២នៅតារាងមជ្ឈមណ្ឌលពិព័រណ៌ MiTEC នៅរសៀលថ្ងៃទី២២ ខែសីហា នេះ។
វិសាខា លត់ក្រុមភ្ញៀវ អ.យ.ក ខេត្តកំពង់ចាម យ៉ាងចាស់ដៃក្នុងលទ្ធផល ១២-០ នៅក្នុងកីឡដ្ឋានព្រីនស៍។ ១២គ្រាប់នោះ រកបានដោយ កីឡាករ Youssef Lhasnaoui ៣គ្រាប់ (នាទី៧៥, ៨២, ៨៥), ច្រឹង ពលរដ្ឋ (នាទី២៣, ២៨), ស៊ិន កក្កដា (នាទី២៦, ៣៩), Oliveira Bastos Jonata (នាទី៣៨, ៤៥), Blasco Llorens (នាទី២៥), ឡេង ណូរ៉ា (នាទី៥៩) និងកីឡាករ អ៊ុក សុវណ្ណ (នាទី៧១)។ ចំណែកភ្នំពេញក្រោន បានយកឈ្នះ មន្ទីរ អ.យ.ក ខេត្តត្បូងឃ្មុំ លទ្ធផល ៩-០ នៅកីឡដ្ឋាន Smart RSN។ សម្រាប់ក្នុងប្រកួតជើងទី២ ភ្នំពេញក្រោន បានដាក់កីឡាករបរទេសឲ្យចូលប្រកួត ហើយ៩គ្រាប់នោះ មាន៣គ្រាប់រកបានដោយ Shimizu Shintaro ខ្សែប្រយុទ្ធជនជាតិជប៉ុន ក្រៅពីនោះរកបានដោយកីឡាករជាតិ មានដូចជា កីឡាករ ដែត សុវណ្ណឌិច ៤គ្រាប់, ប្រាក់ ធីវ៉ា ១គ្រាប់, ឈិន រីននីន ១គ្រាប់ និង យ៉ែម ដេវិត ១គ្រាប់។ ក្រុមភ្នំពេញក្រោន រូបពី Cambodian Premier League រីឯ អង្គរស៊ីធី អេហ្វស៊ី ចាញ់ អាយ អេស អាយដង្កោសែនជ័យ យ៉ាងដំណំ ដោយការមិនមានគ្រាប់បាល់ទាត់ចូលសំណាញ់ទីគូប្រកួតសោះ ក្នុងជំនួបទាំង២ជើង។ ជើងទី១ ក្រុមមកពីសៀមរាបនេះ ចាញ់ លទ្ធផល៧-០ និងជើងទី២ លទ្ធផល៩-០ នៅកីឡដ្ឋាន AIA KMH Park។ សរុបទាំង២ជើង ចាញ់ អាយ អេស អាយដង្កោសែនជ័យ១៦គ្រាប់។ ដោយឡែក ៩គ្រាប់ ក្នុងជំនួបជើងទី២ កីឡាករ អាយ អេស អាយ ដង្កោសែនជ័យ ៧រូប រកបានគ្រាប់បាល់ មានដូចជា៖ ឈុំ សុខហៃ ១គ្រាប់, ឌុច សុភា ២គ្រាប់, ដោរ រ៉ូហ្សាន ១គ្រាប់, សារី តៃម៉ូ ២គ្រាប់, សំអុល ទីណា ១គ្រាប់, ហាវ សុខនេត្រ ១គ្រាប់ និង សួន មករា ១គ្រាប់។ ដូចគ្នានេះ ព្រះខ័នរាជស្វាយរៀង ក៏បានកក់កៅអីទីវគ្គបន្ទាប់ ដោយបានឈ្នះ ក្រុមបន្ទាយមានជ័យ ទាំង២ជើង សរុបគ្រាប់បាល់ ១០-១។ ជើងទី១ ព្រះខ័នរាជស្វាយរៀង ឈ្នះក្នុងលទ្ធផល៤-០ និងជើងទី២ ក្នុងលទ្ធផល ៦-១។ ចំពោះការប្រកួតជើងទី២នេះ ៦គ្រាប់របស់ព្រះខ័នរាជស្វាយរៀង រកបានដោយកីឡាករ ហួយ ផល្លីន ២គ្រាប់, សៀន សុភក្ដ្រា ១គ្រាប់, មិន រតនៈ ១គ្រាប់, រី លាបផេង ១គ្រាប់ និងជូ ស៊ីនទិ ១គ្រាប់។ ស្របពេល ភ្នំពេញក្រោន ព្រះខ័នរាជស្វាយរៀង វិសាខា និងអាយ អេស អាយដង្កោសែនជ័យ កក់កៅអីទៅវគ្គ៨ក្រុមរួចហើយនោះ ៤កៅអីផ្សេងទៀត ត្រូវរង់ចាំការប្រកួតនាថ្ងៃទី៣១ ខែមករា ឆ្នាំ២០២៤។ បឹងកេត ប្រកួតជាមួយ សៀមរាប អេហ្វស៊ី នៅពហុកីឡដ្ឋានជាតិអូឡាំពិក រីឯ ខេត្តព្រៃវែង ស្វាគមន៍ សមាគមកីឡាបាល់ទាត់ ក្រសួងមហាផ្ទៃ។ កងយោធពលខេមរភូមិន្ទ ត្រូវប៉ះជាមួយ គិរីវង់សុខសែនជ័យ នៅកីឡដ្ឋានស្ដាតចាស់ ខណៈ ណាហ្គាវើលដ៍ ជួបជាមួយ អង្គរថាយហ្គឺរ នៅកីឡដ្ឋានខេត្តកំពង់ស្ពឺ៕ ក្រុមព្រះខ័នរាជស្វាយរៀង រូបពី Cambodian Premier League ក្រុម អាយ អេស អាយ ដង្កោសែនជ័យ រូបពី Cambodian Premier League ក្រុមបាល់ទាត់វិសាខា រូបពី Cambodian Premier League	ក្រុមពីលីគកំពូលកម្ពុជាចំនួន៤ រួមមាន វិសាខា ភ្នំពេញក្រោន ព្រះខ័នរាជស្វាយរៀង និង អាយ អេស អាយ ដង្កោសែនជ័យ កក់កៅអីវគ្គ៨ក្រុមចុងក្រោយ នៃពានសម្ដេច ហ៊ុន សែន Hun Sen Cup លើកទី១៧ វគ្គជម្រុះថ្នាក់ជាតិ ក្រោយចប់ការប្រកួតជើងទី២ វគ្គ១៦ក្រុម នៅថ្ងៃទី២៤ ខែមករា ឆ្នាំ២០២៤។ ដោយឡែក ៤ក្រុមផ្សេងទៀត ត្រូវរង់ចាំមើលលទ្ធផលប្រកួតនាថ្ងៃទី៣១ ខែមករា ឆ្នាំ២០២៤។
អត្ថបទទាក់ទង ពានរង្វាន់សម្តេច ហ៊ុន សែន៖ បឹងកេត និងអង្គរថាយហ្គឺរឡើងទៅវគ្គ១/៤ផ្តាច់ព្រ័ត្រ នាជំនួបជើងទី២នៅកីឡដ្ឋានស្តាតចាស់ គ្រាប់បាល់១០គ្រាប់បានកើតឡើងសម្រាប់ភ្នំពេញក្រោន បន្ទាប់ពីកីឡាករ វ៉ា សុខថន សម្រេចបាន៤គ្រាប់, ម៉ៅ ពិសិដ្ឋ ២គ្រាប់ និងរួមចំណែកម្នាក់មួយគ្រាប់ពី ប្រាក់ ធីវ៉ា, សុខ បញ្ញា, យ៉ើ មូស្លីម និង យ៉ើ សាហ្វី។ លទ្ធផល ១០-០ នៅតង់ទី១មិនទាន់គ្រប់គ្រាន់សម្រាប់ភ្នំពេញក្រោននោះទេ ដោយកីឡាករ សេត រ៉ហ្សាក់ និង លឹម វិសុទ្ធ សម្រេចបានម្នាក់១គ្រាប់ និង វ៉ា សុខថន បន្ថែមពីរគ្រាប់ ដើម្បីនាំជ័យជម្នះសរុបទាំងពីរជើង ២៤-០។ សម្រាប់ការប្រកួតជើងទី២ កីឡាករ វ៉ា សុខថន សម្រេចបាន៥គ្រាប់ម្នាក់ឯង ដែលអាចជួយឲ្យរូបគេមានរំពឹងខ្ពស់ក្នុងការប្រជែងដណ្តើមស្បែកជើងមាសនៅរដូវកាលនេះ។ ចំណែកការប្រកួតនៅកីឡដ្ឋាន AEU Sport Park ជ័យជម្នះ ៣-១ នៅជើងទី២ វាគ្រប់គ្រាន់ក្នុងការជួយឲ្យព្រះខ័នរាជស្វាយរៀងឡើងទៅវគ្គ១/៤ពានរង្វាន់សម្តេច ហ៊ុន សែន ថ្នាក់ជាតិ ជាមួយជ័យជម្នះទាំងពីរជើង ៧-១ លើខេត្តត្បូងឃ្មុំ៕	ភ្នំពេញក្រោន និងព្រះខ័នរាជស្វាយរៀងជាក្រុមបន្ទាប់ពីបឹងកេតនិងអង្គរថាយហ្គឺរ ដែលបានឈ្នះកៅអីឡើងទៅវគ្គបន្តពានរង្វាន់សម្តេច ហ៊ុន សែន ថ្នាក់ជាតិ បន្ទាប់ពីពួកគេបានយកឈ្នះគូប្រកួតរៀងៗខ្លួននៅវគ្គ១៨ក្រុមចុងក្រោយ។ ក្នុងនោះភ្នំពេញក្រោនបានលត់កំពង់ចាមក្នុងលទ្ធផលសរុបទាំងពីរជើង ២៤-0 ខណៈក្រុមព្រះខ័នរាជស្វាយរៀងបានយកឈ្នះត្បូងឃ្មុំទាំងពីរជើងក្នុងលទ្ធផល ៧-១។
ថ្ងៃនេះយើង នឹងបង្ហាញឱ្យដឹងពីមូលហេតុដែលអ្នកគួររួមបញ្ចូលទឹកម្នាស់ក្នុងរបបអាហារប្រចាំថ្ងៃ ៖ ១. ទប់ស្កាត់ជំងឺរលាកសន្លាក់ ទឹកផ្លែម្នាស់ស្រស់ គឺមានផ្ទុកនូវជាតិអាស៊ីតធម្មជាតិដែលអាចជួយទប់ស្កាត់ជំងឺរលាកសន្លាក់និងកាត់បន្ថយអាការៈឈឺសន្លាក់បានយ៉ាងប្រសើរ។ ហើយប្រសិនបើអ្នកមានការឈឺចាប់ខ្លាំងបន្ទាប់ពីធ្វើលំហាត់ប្រាណអ្នកអាចទទួលទានទឹកផ្លែម្នាស់ស្រស់ ១ កែវ ដើម្បីកាត់បន្ថយការឈឺចាប់។ ២. ទប់ស្កាត់ជំងឺមហារីក នោះក៏ព្រោះតែម្នាស់ជាប្រភពដ៏ប្រសើរនៃសារធាតុប្រឆាំងអុកស៊ីតកម្មដ៏មានឥទ្ធិពលបំផុតមួយ គឺវីតាមីន C។ សារធាតុប្រឆាំងអុកសីតកម្មនេះជួយកម្ចាត់រ៉ាឌីកាល់សេរីដែលបង្កជំងឺមហារីក។ លើសពីនេះទៅទៀត ម្នាស់ មានផ្ទុកសម្បូរទៅដោយសារធាតុ bromelain អាចរារាំងទប់ស្កាត់ការលូតលាស់នៃកោសិកាមហារីកនិងថែមទាំងធ្វើឱ្យកោសិកាមហារីកងាប់ផងដែរ ជាពិសេសជំងឺមហារីកពោះវៀនធំ។ ៣. ទប់ស្កាត់ព្យាបាលអាការៈទល់លាមក ទឹកផ្លែម្នាស់មានផ្ទុកសម្បូរទៅដោយជាតិសរសៃ dietary ដែលជួយទប់ស្កាត់និងដោះស្រាយអាការៈ ទល់លាមកប្រកបដោយប្រសិទ្ធិភាពខ្ពស់។ លើសពីនេះទៅទៀត សារធាតុ bromelain ក្នុងម្នាស់ក៏ជួយបំបែកប្រូតេអ៊ីននិងមានប្រយោជន៍ក្នុងការរំលាយអាហារបានត្រឹមត្រូវផងដែរ។ ៤. កាត់បន្ថយហានិភ័យនៃជំងឺទឹកនោមផ្អែម នោះក៏ព្រោះតែទឹកផ្លែម្នាស់ស្រស់មានផ្ទុកសម្បូរទៅដោយជាតិសរសៃខ្ពស់ដែលជួយបញ្ចុះកម្រិតជាតិស្ករក្នុងឈាមនិងធ្វើឱ្យកម្រិតនៃអាំងស៊ុយលីនកាន់តែប្រសើរឡើង។ ប៉ុន្តែទោះជាយ៉ាងណាកុំទទួលទានច្រើនលើសពេក ហើយត្រូវប្រាកដថាអ្នកមិនបានបន្ថែមស្ករចូល។ ៥. ពង្រឹងប្រព័ន្ធភាពស៊ាំរាងកាយ បរិមាណនៃវីតាមីន C ក្នុងទឹកផ្លែម្នាស់មានប្រសិទ្ធិភាពប្រយុទ្ធប្រឆាំងរាល់ការខូចខាតដែលកើតឡើងក្នុងកោសិកាជួយជំរុញពង្រឹងប្រព័ន្ធភាពស៊ាំបានយ៉ាងប្រសើរចៀសផុតពីជំងឺផ្សេងៗ។ ៦. បញ្ចុះសម្ពាធឈាម ទឹកផ្លែម្នាស់ស្រស់ជាប្រភពដ៏ល្អនៃជាតិប៉ូតាស្យូមជួយបញ្ចុះសម្ពាធឈាមដោយកម្ចាត់នូវជាតិសូដ្យូមដែលលើសក្នុងឈាមនិងសម្រួលដល់សរសៃឈាម។ ទឹកផ្លែម្នាស់ស្រស់ក៏ជួយទប់ស្កាត់ដោះស្រាយបញ្ហាកូឡេស្តេរ៉ូលមិនល្អឡើងខ្ពស់ផងដែរ៕ ត្រួតពិនិត្យដោយ www.health.com.kh	ទឹកផ្លែម្នាស់ស្រស់ អាចផ្ដល់អត្ថប្រយោជន៍វិជ្ជមានស្មានមិនដល់ជាច្រើនចំពោះសុខភាពរាងកាយតាមរយៈផ្ទុកនូវជាតិស្ករធម្មជាតិ រួមទាំងសារធាតុចិញ្ចឹមសំខាន់ៗផ្សេងទៀត។ ការទទួលទានទឹកផ្លែម្នាស់ស្រស់នឹងផ្ដល់ឲ្យរាងកាយនូវវីតាមីននិងសារធាតុរ៉ែចាំបាច់ជាច្រើនប្រភេទដែលអ្នកត្រូវការដើម្បីការពាររាងកាយពីជំងឺផ្សេងៗ។ ថាតើទឹកផ្លែម្នាស់ស្រស់ល្អយ៉ាងណាខ្លះទៅចំពោះសុខភាព?
«ទឹកលាងដៃ ពុំមានការបញ្ជាក់ថា អាចព្យាបាល COVID-19 នោះឡើយ ហើយដូចទៅនឹងផលិតផលផ្សេងទៀតដែរ វាពុំមែនសម្រាប់ទទួលទាន ស្រូបចូល ឬចាក់ចូលសរសៃឈាមឡើយ»។ ស្នងការ FDA លោក Stephen Hahn បញ្ជាក់បែបនេះក្នុងសេចក្តីថ្លែងការណ៍មួយ។ តាមការចុះផ្សាយរបស់ទីភ្នាក់ងារព័ត៌មាន Reuters លោក Hahn សង្កត់ធ្ងន់ថា ការបន្ថែមអាល់កុលមួយបែបក្នុងទឹកលាងដៃ នឹងផ្ដល់នូវរសជាតិល្វីងខ្លាំង ដែលធ្វើឲ្យទឹកនេះពិបាកនឹងបរិភោគ។ ទីភ្នាក់ងារអាមេរិកនេះ ក៏បានផ្ដល់អនុសាសន៍ថា ផលិតផលទឹកលាងដៃទាំងនេះ គួរជូនដំណឹងបែបព្រមានចំពោះសុវត្ថិភាពកុមារតូចៗ និងព័ត៌មានផ្នែកវេជ្ជសាស្ត្រនៅពេលមនុស្សទទួលវាដោយចៃដន្យ។ សំណើរបស់រដ្ឋបាលចំណីអាហារ និងថ្នាំសហរដ្ឋអាមេរិកនេះ ធ្វើឡើងក្រោយពីប្រធានាធិបតី ដូណាល់ ត្រាំ កាលពីថ្មីៗនេះ បានលើកឡើងថា តើការចាក់ថ្នាំសម្លាប់មេរោគ អាចព្យាបាលជំងឺ COVID-19 បាន ឬយ៉ាងណានោះ។ ការណ៍នេះ បានបង្កជាក្តីកង្វល់ ថាមនុស្សអាចបំពុលខ្លួនឯង ជាមួយការព្យាបាលដែលគ្មានការសាកល្បងច្បាស់លាស់បែបនេះ។ តម្រូវការសម្រាប់ទឹកលាងដៃគ្រប់ប្រភេទ បានហក់ឡើងបន្ទាប់ពីរដ្ឋាភិបាលនិងភ្នាក់ងារសុខាភិបាលបានទទូចឲ្យពលរដ្ឋសម្អាតដៃពួកគេឲ្យញឹកញាប់ដើម្បីទប់ស្កាត់ការរីករាលដាល COVID-19 ដែលសម្លាប់មនុស្ស៥១០០០នាក់ហើយក្នុងសហរដ្ឋអាមេរិក៕	រដ្ឋបាលចំណីអាហារ និងថ្នាំសហរដ្ឋអាមេរិក (FDA) កាលពីពេលថ្មីៗកន្លងទៅនេះ បានស្នើឲ្យក្រុមហ៊ុនផលិតទឹកលាងដៃ (hand sanitizer) ដាក់បន្ថែមអាល់កុលក្នុងផលិតផលពួកគេ ក្នុងគោលដៅធ្វើឲ្យទឹកលាងដៃទាំងនេះពិបាកនឹងទទួលទាន។ ការស្នើបែបនេះ គឺដើម្បីបញ្ឈប់ពលរដ្ឋអាមេរិក ជាពិសេស កុមារតូចៗ ផឹកទឹកលាងដៃនេះ ដែលគេជឿថា «ព្យាបាល COVID-19»។
លោក គង់ នួន អគ្គនាយកក្រុមហ៊ុន គង់ នួន គ្រុប បានគូសបញ្ជាក់ថា ក្រុមហ៊ុន ម៉ូតូយ៉ាម៉ាហា មានវត្តមាននៅក្នុងប្រទេសកម្ពុជា ជិត១៣ឆ្នាំមកហើយ តាមរយៈការសហការ រវាងក្រុមហ៊ុនម៉ូតូយ៉ាម៉ាហាប្រទេសជប៉ុន និងក្រុមហ៊ុនគង់ នួន គ្រុប ដែលបាននាំចូលជាផ្លូវការ ម៉ូតូយ៉ាម៉ាហាជាច្រើនម៉ូឌែល មកកាន់ទីផ្សារប្រទេសកម្ពុជា។ ក្នុងឆ្នាំ២០១៧ ក្រុមហ៊ុន គង់ នួន គ្រុប ក៏ទទួលបានសិទ្ធិនាំចូល និងចែកចាយផ្តាច់មុខម៉ូតូ យ៉ាម៉ាហា ពីក្រុមហ៊ុនយ៉ាម៉ាហាប្រទេសជប៉ុន ដោយមើលឃើញភាពរីកចម្រើនគួរជាទីមោទក ពីមួយឆ្នាំទៅមួយឆ្នាំ ក្រុមហ៊ុនបានពង្រឹង និងពង្រីកបណ្តាញចែកចាយលក់ ក្នុងរាជធានីភ្នំពេញ និងបណ្តាខេត្ត ជាមួយនឹងផលិតផលជាច្រើនដូចជា៖ ប្រភេទអូតូម៉ាទិក រួមមាន(Yamaha Qbix, Aerox, Grand Finalo, Janus, Mio M3 និង Mio S) ប្រភេទចង្កឹះលេខគឺមាន (Yamaha Sirius) ប្រភេទម៉ូតូស្ព័រមានដូចជា (Yamaha FZ150, FZ25, M-Slaz) ដែលគ្របដណ្តប់ស្ទើរតែទាំងស្រុងនៃតម្រូវការទីផ្សារក្នុងប្រទេសកម្ពុជា និងបន្តនាំចូលម៉ូឌែលថ្មីៗបន្ថែមទៀត នៅក្នុងឆ្នាំ២០១៩។ ដោយការរស់នៅរបស់ប្រជាជនកម្ពុជា មានការរីកចម្រើនបែបស៊ីវិល័យ ក្រុមហ៊ុន គង់ នួន គ្រុបបានជួសជុល កែលម្អ អគារយ៉ាម៉ាហាថោន បាក់ទូក ដើម្បីឲ្យស្របទៅតាមបរិបទរស់នៅរបស់ប្រជាជនកម្ពុជា និងស្តង់ដារយ៉ាម៉ាហាប្រទេសជប៉ុន។ លោក គង់ នួន បន្ថែមថា ៖«យ៉ាម៉ាហាថោន បាក់ទូកនេះ ត្រូវបានគូសប្លង់ឡើងដោយក្រុមហ៊ុនGK មកពីប្រទេសជប៉ុន ដែលជាក្រុមហ៊ុនរចនាប្លង់ដ៏ល្បីល្បាញ កម្រិតពិភពលោក។ អគារយ៉ាម៉ាហាថោនថ្មីនេះ មិនគ្រាន់តែផ្លាស់ប្តូររូបរាងខាងក្រៅ និងខាងក្នុងនោះទេ តែក្រុមហ៊ុននឹងផ្លាស់ប្តូរទាំងស្រុង ដូចជាការទទួលបដិសណ្ឋាកិច្ចអតិថិជន ប្រកបដោយភាពរួសរាយរាក់ទាក់ពីបុគ្គលិកគ្រប់រូប ដើម្បីឲ្យប្រាកដថាអតិថិជនពេញចិត្ត»។ យ៉ាម៉ាហាថោន បាក់ទូក នឹងផ្តល់ជាជម្រើសដ៏ល្អបំផុត សម្រាប់អតិថិជនក្នុងការជ្រើសរើសម៉ូតូយ៉ាម៉ាហាគ្រប់ម៉ូឌែល ការផ្តល់សេវាកម្មជួសជុលដែលមានគុណភាពខ្ពស់ ជាមួយនឹងអ្នកបច្ចេកទេសជំនាញៗ ដែលទទួលបានការណ្តុះបណ្តាលត្រឹមត្រូវ សមស្របតាមស្តង់ដារយ៉ាម៉ាហាប្រទេសជប៉ុន និងការផ្គត់ផ្គង់គ្រឿងបន្លាស់សុទ្ធ។ យ៉ាម៉ាហាថោន បាក់ទូក ក៏នឹងក្លាយទៅជាទីតាំងគំរូ សម្រាប់ទីតាំងផ្សេងៗទៀតនៅទូទាំងប្រទេស ទៅថ្ងៃអនាគត ព្រោះនៅទីនេះលោកអ្នក នឹងទទួលបាននូវបទពិសោធន៍បួនយ៉ាង ក្នុងពេលតែមួយ គឺការជ្រើសរើសទិញម៉ូតូម៉ូឌែលថ្មីៗដ៏ពេញនិយម ការទទួលសេវាកម្មជួសជុលរហ័សទាន់ចិត្ត ការផ្គត់ផ្គង់គ្រឿងបន្លាស់សុទ្ធដែលមានគុណភាពខ្ពស់ និងការទទួលស្វាគមន៍យ៉ាងកក់ក្តៅ ពីបុគ្គលិករបស់ក្រុមហ៊ុន។ នៅក្នុងឱកាសដ៏ឱឡារិកនេះ ក្រុមហ៊ុន គង់ នួន គ្រុប ក៏បានប្រកាសជាផ្លូវការ ការចាប់ផ្តើមលក់ម៉ូតូយ៉ាម៉ាហា ម៉ូឌែលថ្មី Grand Filano Hybrid 2019 ដែលជាម៉ូឌែលមានការសម្រិតសម្រាំងខ្ពស់បំផុត ក្នុងចំណោមម៉ូឌែលកម្លាំងម៉ាស៊ីន១២៥ស៊ីស៊ី និងសាកសមបំផុត សម្រាប់ការធ្វើដំណើរជិតឆ្ងាយ នៅក្នុងទីក្រុង ឬទីប្រជុំជន និងបានបំពាក់ប្រព័ន្ធបច្ចេកវិទ្យាទំនើបៗ ជាច្រើនដូចជា៖ លោក គង់ នួន បានប្រកាសពីការដាក់ឲ្យដំណើរការឡើងវិញនូវ អគារយ៉ាម៉ាហាថោន បាក់ទូក និងចាប់ផ្តើមលក់ ម៉ូឌែល Grand Filano Hybrid 2019 ចាប់ពីថ្ងៃទី២៨ ខែមិថុនា ឆ្នាំ២០១៩តទៅ៕ (អត្ថបទពាណិជ្ជកម្ម)	ភ្នំពេញ៖ កាលពីព្រឹកថ្ងៃទី២៨ មិថុនា ឆ្នាំ២០១៩ កន្លងទៅ ក្រុមហ៊ុន គង់ នួន គ្រុប ដែលជាក្រុមហ៊ុននាំចូល និងចែកចាយផ្តាច់មុខ ម៉ូតូម៉ាកយ៉ាម៉ាហា ពីក្រុមហ៊ុនម៉ូតូយ៉ាម៉ាហា ប្រទេសជប៉ុន បានប្រកាសសម្ពោធជាផ្លូវការ យ៉ាម៉ាហាថោនបាក់ទូក បន្ទាប់ពីបិទដំណើរការ ដើម្បីជួសជុលនិងកែលម្អ អស់រយៈពេល៦ខែកន្លងមក។ នៅថ្ងៃដដែលនេះ គង់ នួន គ្រុប ក៏បានប្រកាសចាប់ផ្តើមលក់ ម៉ូតូម៉ូឌែលថ្មី Grand Filano Hybrid 2019 ផងដែរ។
សំណាង៖ នៅកន្លែងធ្វើការអញ ក្មេងៗចូលក្រោយ ស្លៀកពាក់មកធ្វើការដូច ស្លៀកពាក់ទៅដើរលេង ដើរផ្សារ។ មើលទៅពួកគេ ដូចមិនសូវខ្វល់យ៉ាងម៉េចមិនដឹង។ មិនខ្វល់ ឬមិនដឹងអី? សុធីរ៖ គឺមិនដឹងអី! ចង់និយាយថា មិនដឹងថា អាស្លៀកពាក់បែបហ្នឹង អាធ្វើអាកប្បកិរិយាបែបហ្នឹង គឺមិនត្រឹមត្រូវ។ និយាយរួម គឺមិនដឹងថា ខុស។ ដូចឯងសរសេរពាក្យខ្មែរមួយខុសអ៊ីចឹង គឺសរសេរខុស តែមិនដឹងថា វាខុសទេ។ ហើយអាមិនដឹងខុសនេះណា គឺមិនចេះខ្មាសទេ។ សំណាង៖ ចុះធ្វើម៉េចឱ្យពួកគេដឹងថាខុស ហើយឱ្យចេះខ្មាស? សុធីរ៖ រៀន។ តែសំខាន់អញគិត ថ្នាក់មហាវិទ្យាល័យគួរមានវគ្គបំប៉នផ្នែកសីលធម៌ របៀបរស់នៅ អាកប្បកិរិយា ចរិត ស្មារតីទទួលខុសត្រូវ នៅឆ្នាំចុងក្រោយ មុននិស្សិតបញ្ចប់ការសិក្សា ហើយស្វែងរកការងារធ្វើ។ ជាពិសេស គឺត្រូវរយកចិត្តទុកដាក់ បំប៉នចំណេះគិតពិចារណាដល់ពួកគេ មុនពួកគេចូលក្នុងពិភពការងារ ដែលត្រូវជួបមនុស្ស ជួបបញ្ហាជាច្រើននៅក្នុងជីវិតអាជីពរបស់ពួកគេ។ សំណាង៖ តែអញគិតថាដូចជារឿងកំប៉ិកកំប៉ុកពេកទេដឹង? ដល់ថ្នាក់បរិញ្ញាបត្រហើយ មករៀនសីលធម៌ សុជីវធម៌យ៉ាងម៉េច? អញក៏មិនដែលឭថា នៅបរទេសគេបង្រៀននិស្សិតឱ្យមានសីលធម៌ដែរ? សុធីរ៖ អ្ហែងថាកំប៉ិកកំប៉ុក តែអ្ហែងកំពុងរអ៊ូប្រាប់អញថា ក្មេងៗឥឡូវពុំសូវមានសីលធម៌ ពុំសូវមានស្មារតីទទួលខុសត្រូវ។ ករណីនៅបរទេស គឺរឿងរបស់បរទេស។ យើងត្រូវស្វែងយល់ពីសង្គមរបស់គេ។ អាចថា និស្សិតរបស់គេមានវិន័យ មានរបៀប ចេះគិតពិចារណាដឹងខុសត្រូវសមល្មមហើយ។ ហើយក៏មិនមែនបានន័យថា បរទេសមិនធ្វើ នៅកម្ពុជាយើងធ្វើមិនកើតនោះដែរ!	សុធីរ និងសំណាង នៅបន្តជជែកពីរឿងយុវជន ពីព្រោះវាជារឿងអនាគតកម្ពុជា។ ក្លើទាំងពីរជួបយុវជនច្រើនដែលមានអកប្បកិរិយាឆ្គាំឆ្គង ពុំសូវមានសុជីវធម៌ និងមិនមានស្មារតីទទួលខុសត្រូវ។ អ្នកទាំងពីរយល់ថា មុននិស្សិតបញ្ចប់ការសិក្សាបញ្ចប់ថ្នាក់បរិញ្ញាបត្រ ហើយត្រូវស្វែងរកការងារធ្វើនោះ ពួកគេគួរបានឆ្លងកាត់ឡើងវិញនូវមុខវិជ្ជាសីលធម៌។
ក្នុងកិច្ចពិភាក្សារវាងអ្នកវិនិយោគិនចិន និងទីប្រឹក្សាសមាគមស្វាយចន្ទីកម្ពុជា នៅថ្ងៃទី២៤ ខែកក្កដា លោក គង់ វិមាន នាយកខុទ្ទកាល័យ និងអ្នកនាំពាក្យក្រសួងសាធារណការ និងដឹកជញ្ជូន បានឱ្យដឹងថា កន្លងមក ការនាំកសិផលរបស់កម្ពុជា ទៅលក់នៅចិន ត្រូវពឹងផ្អែកថៃ និងវៀតណាម ជាស្ពានដើម្បីនាំចេញ។ បើតាមលោក វិមាន ការដឹកជញ្ជូនតាមរយៈប្រទេសទាំងពីរនេះ មានភាពស្មុគស្មាញ និងថ្លៃចំណាយខ្ពស់។ ដូច្នេះ អ្នកវិនិយោគិនចិន ដែលមានរោងចក្រនៅកម្ពុជា បានស្នើឱ្យក្រសួង សម្របសម្រួលផ្នែកច្បាប់ ដើម្បីងាកមកដឹកជញ្ជូនកសិផល តាមរយៈប្រទេសឡាវ ទៅកាន់ចិនវិញ។ លោក គង់ វិមាន នាយកខុទ្ទកាល័យ និងអ្នកនាំពាក្យក្រសួងសាធារណការ និងដឹកជញ្ជូន ក្នុងកិច្ចពិភាក្សារវាងអ្នកវិនិយោគិនចិន និងទីប្រឹក្សាសមាគមស្វាយចន្ទីកម្ពុជា នៅថ្ងៃទី២៤ ខែកក្កដា។ រូបភាព៖ ឈុំ ចន្ថា ជុំវិញសំណើរនេះ ក្រសួងសាធារណការ បានពិនិត្យមើលផ្នែកច្បាប់ និងឯសារផ្សេងដែលក្រុមហ៊ុនដាក់ជូន។ បច្ចុប្បន្ន ក្រសួង កំពុងសម្របសម្រួល ដោយរំពឹងជោគជ័យ ដើម្បីធានាឱ្យអ្នកវិនិយោគចិន អាចដឹកជញ្ជូនកសិផលពីកម្ពុជាតាម មធ្យោបាយផ្លូវគោកដោយឆ្លងកាត់ឡាវ ឆ្ពោះត្រង់ទៅកាន់ទីផ្សារចិន។ តាមការគ្រោងទុក ផ្លូវពាណិជ្ជកម្មថ្មីនេះ ត្រូវចេញពីភ្នំពេញ ដោយឆ្លងកាត់ខេត្តកំពង់ចាម, ត្បូងឃ្មុំ, ក្រចេះ និងស្ទឹងត្រែង ទៅកាន់ឡាវ ហើយដឹកជញ្ជូនបន្តពីឡាវតាមរយៈរថភ្លើងល្បឿនលឿន ទៅចិនតែម្ដង។ លោក គង់ វិមាន ប្រាប់ដូច្នេះថា៖« ដោយសារបែបបទនៃការដឹកជញ្ជូនពីមួយដំណាក់កាលទៅមួយដំណាល ឆ្លងកាត់វៀតណាម និងថៃហ្នឹង មានស្មុគស្មាញ យូរ ហើយមានការចំណាយច្រើន។ ដូច្នេះ ក្រុមហ៊ុនចិន បានស្នើក្រសួង សិក្សាពាក់ព័ន្ធផ្លូវច្បាប់ ដើម្បីគេងាកមកប្រមូលទិញកសិផលពីកម្ពុជា ហើយដឹកជញ្ចូនដោយត្រង់តាមព្រំដែនឡាវតែម្ដង។ ឥឡូវគេសិក្សាអស់ហើយ គេមានរថយន្តបណ្ដាក់ ដោយចេញយើង(កម្ពុជា) ទៅឡាវ ហើយពីឡាវទៅចិន តាមរយៈរថភ្លើងល្បឿនលឿនរបស់គេ»។ ប្រសិនបើ ដំណើរការផ្លូវពាណិជ្ជកម្មនេះជោគជ័យ អ្នកនាំពាក្យក្រសួងសាធារណការរូបនេះ រំពឹងថា ការនាំចេញកសិផលរបស់កម្ពុជាទៅកាន់ទីផ្សារចិន កាន់តែមានភាពងាយស្រួល និងកាត់បន្ថយថ្លៃចំណាយ។ កសិផល ដែលនាំចេញទៅចិនតាមច្រកនេះភាគច្រើនមានដូចជា ស្វាយ, ទុរេន, ស្វាយចន្ទី, ម្នាស់ និងស្រូវអង្ក ជាដើម។ លោក គង់ វិមាន បានបញ្ជាក់បន្ថែមថា កិច្ចការសម្របសម្រួលផ្លូវពាណិជ្ជកម្មនៅមិនមានភាពលំបាកប៉ុន្មាននោះទេ ព្រោះថា កម្ពុជា ចិន និងឡាវ សុទ្ធសឹងតែជាសមាជិកទន្លេមេគង្គ ដែលតែងតែផ្ដល់ប្រយោជន៍ឱ្យគ្នាទៅវិញទៅមក។ ទន្ទឹមនេះ ប្រសិនបើ ក្រុមហ៊ុនចិនផ្សេងទៀត ចង់ឱ្យមានការសម្របសម្រួលពាក់ព័ន្ធនឹងការដឹកជញ្ជូនដូចគ្នានេះ ក្រសួងសារធារណការ នឹងបន្តជួយ ដើម្បីបង្កភាពងាយស្រួលដល់កម្ពស់វិស័យកសិកម្មកម្ពុជា នៅលើឆាកអន្តរជាតិ៕	ភ្នំពេញ៖ កម្ពុជា កំពុងសម្របសម្រួលឱ្យមានការដឹកជញ្ជូនកសិផលដោយឆ្លងកាត់ប្រទេសឡាវ ទៅកាន់ទីផ្សារចិនតាមមធ្យោបាយផ្លូវគោក។ ការធ្វើបែបនេះ ដើម្បីបន្ធូរបន្ថយការចំណាយលើថ្លៃដឹកជញ្ជូន និងភាពស្មុគស្មាញ ដែលកម្ពុជាធ្លាប់តែពឹងលើថៃ និងវៀតណាម។
អាជ្ញាធរខេត្តព្រៃវែងបានបង្ហាញមុខពលរដ្ឋល្មើសបម្រាបការធ្វើដំណើរឆ្លងខេត្តទាំង១១នាក់នោះ នៅលើទំព័រហ្វេសប៊ុកខ្លួនក្រោយតេស្តវិជ្ជមានកូវីដ-១៩។ តាមទំព័រហ្វេសប៊ុករបស់រដ្ឋបាលខេត្តព្រៃវែង ក្នុងចំណោមពលរដ្ឋទាំង១១នាក់នោះមាន២នាក់ជាអ្នកស្រុកកំចាយមារ, ៥នាក់ ជាអ្នកស្រុកស៊ីធរកណ្ដាល, ម្នាក់ជាអ្នកស្រុកពាមរក៍, អ្នកស្រុកពាមជរម្នាក់, អ្នកស្រុកស្វាយអន្ទរម្នាក់និងម្នាក់ទៀតជាអ្នកស្រុកព្រះស្តេច។ បច្ចុប្បន្នអ្នកទាំង១១នេះ កំពុងទទួលការព្យាបាល ហើយអាជ្ញាធរក៏បន្តស្រាវជ្រាវបន្ថែម ចំពោះអ្នកប្រព្រឹត្តល្មើសច្បាប់និងអ្នកដែលពាក់ព័ន្ធដោយផ្ទាល់ និងប្រយោល ជាមួយអ្នកជំងឺទាំង១១នាក់នេះដែរ។ បន្ទាប់ពីព្យាបាលជាពីជំងឺកូវីដ-១៩ អ្នកល្មើសទាំង១១នាក់ នឹងត្រូវទទួលទណ្ឌកម្មព្រហ្មទណ្ឌតាមច្បាប់មាត្រា១០ និងមាត្រា១១ នៃច្បាប់ស្តីពីកូវីដ-១៩។ នេះបើតាមការអះអាងរបស់រដ្ឋបាលខេត្តព្រៃវែង។ មាត្រា១០ ច្បាប់ស្តីពីបទមិនគោរពវិធានការរដ្ឋបាល ហើយល្មើសដោយចេតនា នឹងត្រូវពិន័យពី១លានរៀល ទៅ៥លានរៀល។ បើបុគ្គលប្រព្រឹត្តល្មើសច្បាប់មិនបង្កការចម្លជំងឺកូវីដ-១៩ទៅអ្នកដទៃ នឹងត្រូវផ្ដន្ទាទោសដាក់ពន្ធនាគារពី ៦ខែទៅ៣ឆ្នាំ និងពិន័យប្រាក់ពី ២លានរៀល ទៅ១០លានរៀល។ ចំពោះបុគ្គលប្រព្រឹត្តល្មើសច្បាប់ ហើយបណ្ដាលឲ្យប៉ះពាល់ធ្ងន់ធ្ងរដល់សុខភាពសាធារណៈ នឹងត្រូវផ្តន្ទាទោសដាក់ពន្ធនាគារពី ២ឆ្នាំទៅ៥ឆ្នាំ និងពិន័យប្រាក់ពី ៥លានរៀល ទៅ២០លានរៀល។ ចំណែកឯមាត្រា១១ ស្តីពីបទរារាំងដល់ការអនុវត្តវិធានការ ដែលជនល្មើសបានបង្កឧបសគ្គដោយចេតនា នឹងត្រូវផ្ដន្ទាទោសដាក់ពន្ធនាគារពី ៦ខែ ទៅ៣ឆ្នាំ និងពិន័យប្រាក់ពី ២លានរៀល ទៅ១០លានរៀល។ បើសិនជាបុគ្គលិក ដែលល្មើសច្បាប់នេះហើយបង្កឲ្យមានការចម្លងជំងឺកូវីដ-១៩ធ្ងន់ធ្ងរដល់សុខភាពសាធារណៈ។ ទាក់ទងនឹងការលួចឆ្លងចូលទឹកដីព្រៃវែងពីប្រជាពលរដ្ឋ នៅក្នុងអំឡុងពេលដែលរដ្ឋាភិបាលហាមឃាត់ការធ្វើដំណើរឆ្លងខេត្តនេះ កន្លងទៅថ្មីៗនេះអភិបាលខេត្តព្រៃវែង លោក ជា សុមេធី បញ្ជាឲ្យមន្ត្រីក្រោមឱវាទ ចាត់វិធានការក្ដៅលើជនល្មើសនិងការរឹតបន្តឹងការឆ្លងកាត់ ព្រមទាំងដាក់ដែលល្មើសបម្រាបឲ្យធ្វើចត្តាឡីស័កឲ្យបានត្រឹមត្រូវ៕	ភ្នំពេញ៖ អាជ្ញាធរខត្តព្រៃវែង បានរកឃើញមនុស្សចំនួន១១នាក់ ដែលវិជ្ជមានកូវីដ-១៩ ហើយបានលើ្មសបម្រាបរដ្ឋាភិបាល ចល័តទីចូលខេត្តព្រៃវែង ចាប់ពីថ្ងៃទី១៦ដល់ថ្ងៃទី១៩ មេសា។ តាមរដ្ឋបាលខេត្តព្រៃវែងជនល្មើសបម្រាបទាំង១១នាក់នេះ នឹងត្រូវទទួលទណ្ឌកម្មព្រហ្មទណ្ឌ តាមមាត្រា១០ និង១១នៃច្បាប់ស្តីពីកូវីដ-១៩ ក្រោយព្យាបាលជា និងធ្វើចត្តាឡីស័ករួចរាល់។
អនុស្សារណៈ រវាងក្រសួងទេសចរណ៍កម្ពុជា-មីយ៉ាន់ម៉ា នាពេលនេះ គឺផ្ដោតសំខាន់លើផែនការកម្មវិធីអភិវឌ្ឍន៍វិស័យទេសចរណរវាងប្រទេសទាំង២ និងដើម្បីពង្រឹងកិច្ចសហប្រតិបត្តិការ ក៏ដូចជាការជំរុញលំហូរទេសចរទៅវិញទៅមក និងទេសចរប្រទេសទី៣។ បើតាមទំព័រហ្វេសប៊ុកក្រសួងទេសចរណ៍ ដែលបានស្រង់សម្តីរដ្ឋលេខាធិការក្រសួងទេសចរណ៍លោក ទិត ចន្ថា នាពិធីចុះMoU។ តាមរដ្ឋលេខាធិការក្រសួងទេសចរណ៍ MoUនេះ ក៏ផ្តោតលើកិច្ចសហប្រតិបត្តិការទេសចរណ៍ «អង្គរ-បាហ្គាន រាជធានីបុរាណពីរគោលដៅ ទេសចរណ៍តែមួយ»ដែរ។ ក្រសួងទេសចរណ៍ប្រទេសទាំង២ នឹងជំរុញឲ្យមានការហោះហើរត្រង់បន្ថែមទៀត ពីទីក្រុងបាហ្គាន ទៅមកខេត្តសៀមរាប ខណៈបច្ចុប្បន្នមានជើងហោះហើរត្រង់ពីភ្នំពញទៅ រដ្ឋរង់ហ្គូនស្រាប់។ នេះបើតាមក្រសួងទេសចរណ៍ ដែលបញ្ជាក់ទៀតថា ភាគីទាំង២ នឹងជំរុញឲ្យមានការផ្សព្វផ្សាយពីទេសចរណ៍ ការអប់រំបណ្ដុះបណ្ដាលជំនាញ ការផ្លាស់ប្តូរទស្សនកិច្ច ផ្លាស់ប្តូរព័ត៌មាន និងបទពិសោធពីគ្នាទៅវិញទៅមក ទាំងផ្នែករដ្ឋ និងឯកជនផង៕	កម្ពុជា-មីយ៉ាន់ម៉ា កាលពីនៅថ្ងៃទី១៧ ខែវិច្ឆិកា បានចុះអនុស្សារណៈយោគយល់គ្នា(MOU) ស្ដីពីសហប្រតិបត្តិការទេសចរណ៍ ឆ្នាំ២០១៧-២០២០ សំដៅជំរុញលំហូរទេសចរជាតិ និងទេសចរប្រទេសទី៣ ទៅតំបន់អង្គរកម្ពុជា និងទីក្រុងបាហ្គានមីយ៉ានម៉ា។ MOU ត្រូវបានចុះហត្ថលេខាដោយ លោក ថោង ខុន រដ្ឋមន្ត្រីក្រសួងទេសចរណ៍ និង លោក U Onh Maung រដ្ឋមន្ត្រីក្រសួងសណ្ឋាគារ និងទេសចរណ៍មីយ៉ាន់ម៉ា នៅសណ្ឋាគារសុខាសៀមរាប។
របាយការណ៍របស់ក្រសួងសង្គមកិច្ច អតីតយុទ្ធជន និងយុវនីតិសម្បទាបានបញ្ជាក់ថា កុមារទាំងអស់ ដែលរស់នៅក្នុងមណ្ឌលថែទាំកុមារទូទាំងរាជធានីខេត្ត គឺមាន៨០ភាគរយ ជាកុមារដែលមានឪពុកម្តាយ និងសាច់ញាតិនៅរស់។ ចំណែក២០ភាគរយទៀត ជាកុមារកំព្រា។ បើតាមរបាយការណ៍ មូលហេតុដែលឪពុកម្តាយ បញ្ជូនកូនមករស់នៅក្នុងមណ្ឌលថែទាំកុមារ គឺពួកគេជួបនឹងកត្តាដូចជា ការបែកបាក់គ្រួសារ, ជីវភាពខ្សត់ខ្សោយ និងការធ្វើចំណាកស្រុកជាដើម។ លោក ភី ណូ ប្រធាននាយកដ្ឋានសុខុមាលភាពកុមារ នៃក្រសួងសង្គមកិច្ច អតីតយុទ្ធជន និងយុវនីតិសម្បទា បានកត់សម្គាល់ថា ឪពុកម្តាយភាគច្រើន គឺយល់ច្រឡំថា ការសម្រេចចិត្តឲ្យកុមារមករស់នៅក្នុងមណ្ឌលថែទាំ គឺជាជម្រើសដ៏ល្អ សម្រាប់ឲ្យកុមារទទួលបានការអប់រំ និងការថែទាំ។ លោកថា មណ្ឌលថែទាំកុមារ គឺគ្រាន់តែជាកន្លែងដែលដោះស្រាយបញ្ហារបស់កុមារជាបណ្តោះអាសន្នប៉ុណ្ណោះ។ កន្លែងដែលល្អបំផុតសម្រាប់កុមារនោះ គឺផ្ទះក្រុមគ្រួសារ។ អ្នកជំនាញបានលើកឡើងថា បើសិនកុមាររស់នៅក្នុងមណ្ឌលដែលមានធនធានគ្រប់គ្រាន់ គឺអាចឲ្យកុមារទទួលបានការសិក្សា ការហូបចុក និងការថែទាំបានល្អិតល្អន់ គឺធ្វើឲ្យកុមារទាំងនោះ អាចទទួលបានការអប់រំ និងជំនាញផ្សេងៗ។ ប៉ុន្តែបើកុមាររស់នៅក្នុងមណ្ឌលដែលខ្សត់ខ្សោយធនធាន ប្រាកដជាធ្វើឲ្យកុមារប្រឈមនឹងបញ្ហាទៅវិញទេ។ លោក ភី ណូ បានអះអាងថា ការឲ្យកុមាររស់នៅក្នុងមណ្ឌលថែទាំកុមារបែបនេះ គឺ អាចបង្កឲ្យប៉ះពាល់ការអភិវឌ្ឍរូបរាងកាយ អារម្មណ៍ បញ្ញាសា្មរតីរបស់កុមារ និងការអភិវឌ្ឍផ្នែកសង្គម។ ក្រោមហេតុផលទាំងអស់នេះហើយ បានជាក្រសួងសង្គមកិច្ច ចង់បញ្ជូនកុមារទៅរស់នៅជាមួយឪពុកម្តាយ និងសាច់ញាតិវិញ ដើម្បីឲ្យពួកគេទទួលបានការអភិវឌ្ឍ។ អ្នកជំនាញផ្នែកសុខុមាលភាពកុមារ បានពន្យល់ពីស្ថានភាពកុមារ ដែលជួបប្រទះបញ្ហាក្នុងមណ្ឌលថែទាំដូច្នេះថា៖«ពួកគេនឹងតូចចិត្ត ដោយគិតថា ឪពុកម្តាយបោះបង់គេចោល អាចផ្តាច់ទំនាក់ទំនងគ្រួសារ។ អាចប៉ះពាល់ដល់ផ្លូវអារម្មណ៍របស់កុមារ គឺដោយសារតែអ្នកគ្រប់គ្រងមណ្ឌល គឺមានវិន័យតឹងរ៉ឹង និងប្រើពាក្យសម្តីមិនសមរម្យ។ នៅពេលពួកគាត់នៅមណ្ឌល គឺពួកគេនឹងត្រូវបានគេមើលងាយ ថាពួកគេជាក្មេងកំព្រា»។ ក្រោយពីកុមារទាំងនោះបានចាកចេញពីមណ្ឌលថែទាំហើយ ពួកគេទាំងនោះក៏ត្រូវបានក្រសួងសង្គមកិច្ច និងអង្គការពាក់ព័ន្ធផ្សេងទៀត បន្តតាមដាន និងឃ្លាំមើលនូវការរស់នៅរបស់កុមារជាមួយក្រុមគ្រួសារតាមរយៈប្រព័ន្ធការពារកុមារ ដើម្បីធានាថាកុមារមានសុវត្ថិភាព។ «យើងមានបុគ្គលិកសង្គមកិច្ចតាមដានកុមារពី២ ទៅ៣ឆ្នំា ក្រោយពីធ្វើសមាហរណកម្មកុមារ។ បើសិនយើងពិនិត្យឃើញថា ពួកគេមានភាពល្អប្រសើរ និងមានសុវត្ថិភាព គឺយើងបិទការតាមដានបាន។ ប៉ុន្តែបើសិនពួកគេជួបនូវបញ្ហាប្រឈមផ្សេងៗ យើងនឹងធ្វើការប៉ាន់ប្រមាណអំពីតម្រូវការរបស់ពួកគាត់ និងសិក្សាដើម្បីផ្តល់សេវាឲ្យពួកគាត់បន្ថែម»។ នេះជាការលើកឡើងរបស់អ្នកជំនាញផ្នែកសុខុមាលភាពកុមារ។ របាយការណ៍ដដែលបានបញ្ជាក់ថា ក្នុងឆ្នាំ២០១៩មានកុមារដែលរស់នៅក្នុងមណ្ឌលថែទាំមានចំនួនជាង៦,៧៧៨នាក់ រស់នៅក្នុងមណ្ឌលថែទាំចំនួន២៣២។ បើប្រៀបធៀបនឹងឆ្នាំ២០១៨ គឺមានកុមារ៧,៦៣៤នាក់ មណ្ឌលថែទាំមាន២៥២។ ចំនួនតួលេខទាំង២ឆ្នាំនេះ គឺមានការថយចុះជាងឆ្នាំ២០១៥ ដែលមានកុមារចំនួនជាង១៦,៥៧៩នាក់ មណ្ឌលមានចំនួន៤០៦៕	ភ្នំពេញ៖ គិតចាប់ពីឆ្នាំ២០១៨ ដល់២០១៩ កុមារជាង៩,៨០០នាក់ ក្នុងចំណោមកុមារជាង ១,៤ម៉ឺននាក់ ដែលរស់នៅក្នុងមណ្ឌលថែទាំកុមារក្នុងរាជធានីខេត្ត បានវិលត្រឡប់ទៅរស់នៅ ជាមួយក្រុមគ្រួសារវិញហើយ។ ការបញ្ជូនកុមារទាំងនោះ ទៅរស់នៅជាមួយគ្រួសារវិញ គឺដើម្បីឲ្យពួកគេទទួលបានការអភិវឌ្ឍផ្នែកសង្គម និងភាពកក់ក្តៅពីក្រុមគ្រួសារ។
ការក្លាយខ្លួនជាឪពុកអាចជារឿងរំភើប និងបទពិសោធន៍មួយដែលល្អលើសលុបនៃឆាកជីវិត។ ទោះជាយ៉ាងណាក៏ដោយ, នៅពេលក្លាយជាឪពុកគេថ្មីថ្មោង, អ្នកត្រូវឆ្លងកាត់ការលំបាកជាច្រើនដែលតម្រូវអោយអ្នកចេះដោះស្រាយដើម្បីរៀបចំអារម្មណ៍ និងទំនាក់ទំនងជាមួយកូនដែលទើបនឹងកើត។ សូមស្វែងយល់វិធីដើម្បីធ្វើអោយភាពជាឪពុកគេក្លាយជាក្តីរំភើបច្រើនជាងភាពតានតឹងផ្នែកអារម្មណ៍។ ដំបូងអ្នកគួរតែពិនិត្យមើលបញ្ហាដូចតទៅនេះ: -ប្រភពនៃស្ត្រេសឬភាពតានតឹងអារម្មណ៍គ្មាននរណាម្នាក់និយាយថាការមើលថែទាំក្មេងដែលទើបនឹងកើតគឺជារឿងងាយស្រួលនោះទេ។ ភាពជាឪពុកថ្មីថ្មោងម្នាក់, អ្នកអាចបារម្ភ -ច្បាប់ឈប់សម្រាកសំរាប់ឪពុកតិច: ប្រសិនបើអ្នកមិនអាចរកពេលបានទេនៅពេលដែលកូនរបស់អ្នកត្រូវបានចាប់កំណើត, វាអាចជារឿងពិបាកដើម្បីរក្សានូវកាលវិភាគការងាររបស់អ្នកអោយទៀងទាត់ និងរកពេលដើម្បីចំណាយពេលជាមួយកូនដែលទើបនឹងកើតរបស់អ្នក។ -ការទទួលខុសត្រូវថ្មីៈ ទារកដែលទើបនឹងកើតថ្មីតម្រូវអោយមានការថែទាំជាទៀងទាត់ និងប្រុងប្រយ័ត្ន។ ការចិញ្ចឹមបីបាច់, ការផ្លាស់ប្តូរកន្ទប និងការថែទាំពេលយប់ គឺជាការលំបាកថ្មី សំរាប់បុរស។ ឪពុកម្តាយត្រូវតែរកពេលដើម្បីធ្វើការងារផ្ទះ និងសកម្មភាពប្រចាំថ្ងៃផ្សេងទៀត។ អ្នកត្រូវចែករំលែងការទទួលខុសត្រូវថែទាំកូន។ប្រសិនបើអ្នកធ្លាប់ជាមនុស្សដែលមិនមានបន្ទុកទទួលថែទាំនិងជីវិតរស់នៅដោយឯករាជ្យ, អ្នកអាចមានបញ្ហាទៅនឹងការទទួលយកនូវការទទួលខុសត្រូវថ្មីរបស់អ្នកនេះ។ -រំខានដំណេក: ទារកដែលទើបនឹងកើតអាច ធ្វើអោយឪពុកម្តាយថ្មីថ្មោងពិបាកនឹងដេកលក់បានដូចពីមុន។ការដេកមិនគ្រប់អាចនាំអោយមានផលប៉ះពាល់ដល់ពួកគេ។ - បញ្ហាហិរញ្ញវត្ថុៈ តម្លៃនៃការប្រសូតកូន, ការថែទាំសុខភាព, កន្ទប, សម្លៀកបំពាក់ និងរបស់ផ្សេងៗទៀតអាចបង្កើនដល់ការចំណាយរបស់អ្នកយ៉ាងច្រើន។ បញ្ហាហិរញ្ញវត្ថុអាចអាក្រក់ទៅៗប្រសិនបើអ្នកប្តូរផ្ទះដែលធំជាងមុន ឬចំណាយទៅលើអ្នកដែលជួយថែទាំកូនរបស់អ្នកនៅពេលដែលអ្នកធ្វើការ ឬមួយក្នុងចំណោមអ្នកទាំងពីរត្រូវឈប់សំរាក ឬឈប់ធ្វើការដើម្បីមកមើលថែកូន។ -មានពេលតិចជាមួយប្រពន្ឋ: ការមានកូនមានន័យថា ចែករំលែកការយក ចិត្តទុកដាក់ ជាមួយប្រពន្ឋទៅអ្នកទី៣ដែលត្រូវជាកូនរបស់អ្នក។ អ្នកអាចមានអារម្មណ៍ថានៅឆ្ងាយ ជាពិសេសប្រសិនបើដៃគូរបស់អ្នក(ប្រពន្ធ)បំបៅដោះកូន។ -បាត់បង់សកម្មភាពផ្លូវភេទៈ គ្រូពេទ្យអាចណែនាំអ្នកមិនអោយមានការរួមភេទ ២ ឬ៣សប្តាហ៍បន្ទាប់ពីប្រពន្ឋបានសំរាលកូនរួច។ សូម្បីតែអញ្ចឹងក៏ដោយ, ដៃគូរបស់អ្នកអាចនឹងមិនចាប់អារម្មណ៍ទៅនឹងការរួមភេទដោយសារតែការអស់កំលាំងរាង្គកាយ និងស្ត្រេស។ នេះអាចនាំអោយមានការអន់ចិត្ត និងប៉ះពាល់ទំនាក់ទំនង។ -ការធ្លាក់ទឹកចិត្តៈ ការស្រាវជ្រាវបានបង្ហាញថា ដូចជាម្តាយកដែរឪពុកអាចមានការធ្លាក់ទឹកចិត្តមួយរយៈពេលខ្លីបន្ទាប់ពីកូនររបស់គេចាប់កំនើត។ ធ្វើសកម្មភាពមួយចំនួនមុននឹងកូនរបស់អ្នកចាប់កំនើត ប្រសិនបើដៃគូរបស់អ្នកកំពុងតែមានផ្ទៃពោះ, ចូរអ្នកសម្រាលការព្រួយបារម្ភដោយត្រៀមធ្វើជាឪពុកគេដូចខាងក្រោម: -ចូលរួមជាមួយប្រពន្ឋ: អំឡុងពេលមានផ្ទៃពោះ បុរសមិនមានការរំលឹកជារៀងរាល់ថ្ងៃថាគាត់នឹង ក្លាយជា ឪពុក ម្តាយគេដូចនឹងស្ត្រីនោះទេ។ សូមដាក់ដៃរបស់អ្នកទៅលើពោះប្រពន្ឋដើម្បីទទួលបានអារម្មណ៍ទៅនឹងការរើរបស់កូនរបស់អ្នក, សូមចាំពីការចាប់កំនើត និងនិយាយអំពីការមានផ្ទៃពោះនេះ ជាមួយ អ្នកផ្សេងដែលអាចជួយអ្នកបាន។ -ស្វែងយល់ចំណេះដឹងអំពីតម្រូវការសំរាប់ការធ្វើជាឪពុក: អ្នកត្រូវស្វែងយល់អោយដឹងថាអ្វីនឹងកើតឡើងពេលប្រពន្ឋកើតកូននិងការថែទាំកូន។ -ពិភាក្សាគម្រោងហិរញ្ញវត្ថុៈ ការនិយាយពីគម្រោងហិរញ្ញវត្ថុអាចជួយកំណត់មធ្យោបាយដោះស្រាយការចំណាយដែលកើតមានដោយសារតែការមានកូន។ -រកការគាំទ្រ: អំឡុងពេលមានផ្ទៃពោះ, ដៃគូរបស់អ្នកអាចទទួលការគាំទ្រ ពីអ្នកថែទាំ សុខភាព, គ្រួសារ និងមិត្តភិក្តជាដើម។ វាជារឿងសំខាន់ផងដែរសំរាប់បុរស ជាស្វាមីជួយ គាំទ្រក្នុងអំឡុងពេលនេះ ជាពិសេសប្រសិនបើការមានផ្ទៃពោះនេះមិនមានគម្រោង ឬ អ្នក បានលឺនូវរឿងអវិជ្ជមានក្នុងការក្លាយខ្លួនជាឪពុកម្តាយគេ។ សូមស្វែងរកនូវមិត្តភិក្ត ឬគ្រួសារដែលអាចជួយផ្តល់ដំបូន្មាន ឬលើកទឹកចិត្តអ្នកនៅពេលដែលអ្នករៀប ចំនឹង ក្លាយខ្លួនជាឪពុករបស់គេ។ -និយាយលេងជាមួយប្រពន្ឋ: សូមនិយាយអំពីការរស់នៅប្រចាំថ្ងៃ និងអំពីទំនាក់ទំនងទាំងល្អនិងអាក្រក់។ -សូមពិចារណាថាតើអ្នកចង់ក្លាយជាឪពុកប្រភេទណា: សូមចំណាយពេលដើម្បី គិតថាតើអ្នកនឹងគួរក្លាយជាឪពុកបែបណារបស់កូន។ សូមពិចារណានូវទិដ្ឋភាពនៃទំនាក់ទំនងរបស់អ្នកជាមួយនឹងឪពុករបស់អ្នក ដែលអ្នកចង់យកវាមកប្រើប្រាស់ជាមួយកូនរបស់អ្នកដែរ និងអ្វីដែលអ្នកអាចខុសប្លែកពីឪពុករបស់អ្នក។ បន្តចូលរួមបន្ទាប់ពីកូនរបស់អ្នកបានចាប់កំនើត នៅពេលដែលកូនរបស់អ្នកបានចាប់កំនើត, សូមរិ:រកមធ្យោយបាយដើម្បីទាក់ទងជាមួយកូនដែលទើបនឹងកើតនោះ។ ឧទាហរណ៍ៈ -នៅបន្ទប់ជាមួយគ្រួសារនៅឯមន្ទីរពេទ្យៈ ប្រសិនបើមន្ទីរពេទ្យ និងពេលវេលាការងាររបស់អ្នកអនុញ្ញាតបាននោះ, សូមនៅជាមួយប្រពន្ឋនិងកូនរបស់អ្នករហូតដល់ពេលយកកូនទៅផ្ទះ។ នេះអាចជួយអ្នកអោយមានអារម្មណ៍ថាអ្នកនៅជិត និងហាក់ដូចជាការចូលរួមមួយយ៉ាងសំខាន់នៅក្នុងពីរបីថ្ងៃដំបូងនៃជីវិតរបស់កូនរបស់អ្នក។ -ផ្លាស់ប្តូរវេណដើម្បីមើលថែទាំកូន: អ្នកត្រូវតែចេះជួយមើលថែទាំកូនរបស់អ្នក។ម្យ៉ាងវាជាសន្តានចិត្តរួមចំណែករបស់ប្តីនិងម្យ៉ាងទៀតវាជាការចាប់ផ្តើមផ្សារភ្ជាប់ទំនាក់ទំនងរវាងអ្នកនិងកូនតូចនោះ។ -លេងជាមួយកូន :ខណ:ដែលស្ត្រីចូលចិត្តលេងជាមួយកូនតិចៗនិងស្ងាត់ស្ងៀមជាងនោះ បុរសៗច្រើនចូលចិត្តលេងមានសម្លេងលឺជាង។សកម្មភាពទាំងពីរសុទ្ឋតែសំខាន់។ -បង្ហាញការស្រលាញ់ចំពោះប្រពន្ឋ: ដោយសារតែការរួមភេទគឺមានការផ្អាកជាបណ្តោះអាសន្ត ដែលមិនមែនមានន័យថា អ្នកនិងដៃគូររបស់អ្នកមិនអាចថ្នាក់ថ្នម ឬថើបគ្នាបាននោះទេ។ សូមចាំក្នុងចិត្តថាគ្រួសាររបស់អ្នកនឹងវិវត្តន៍ជាប្រចាំ ហើយអ្នក និងដៃគូររបស់អ្នកនឹងមានពេលជាមួយគ្នាសារជាថ្មីម្តងទៀត។អ្នកគួរថ្នាក់ថ្នមប្រពន្ឋជាមួយការថើបដោយថ្នាក់ថ្នមនិងការបបោសអង្អែល។ -និយាយលេងជាមួយប្រពន្ឋ: បន្តនូវការនិយាយទៅកាន់ដៃគូរបស់អ្នកអំពីការផ្លាស់ប្តូរដែលអ្នកកំពុងធ្វើ និងអ្វីដែលអ្នកនឹងគាំទ្រនៅពេលដែលកូនរបស់អ្នកធំឡើង។ -សូមស្វែងរកជំនួយៈ ប្រសិនបើអ្នកមានបញ្ហាទៅនឹងការដោះស្រាយជាមួយ នឹងការផ្លាស់ ប្តូរនៃទំនាក់ទំនងរបស់អ្នក ឬអ្នកគិតថាអ្នកអាចបាក់ទឹកចិត្ត, សូមនិយាយទៅកាន់អ្នកផ្តល់ដំបូន្មាន ឬអ្នកអាជីពខាងសុខភាពផ្លូវចិត្ត។ ការក្លាយជាឪពុកម្នាក់គឺជាការផ្លាស់ប្តូរនូវបទពិសោធន៍ជីវិត។ ដោយការស្គាល់ និងមានគម្រោងទៅនឹងការប្រែប្រួលជាមុន, អ្នកអាចកាត់បន្ថយស្ត្រេស(ភាពតានតឹងអារម្មណ៍)ហើយទទួលការរីករាយជាមួយគ្រួសារថ្មីរបស់អ្នក។ ចូរចាប់ផ្តើមធ្វើឪពុកដ៏ល្អពីពេលនេះទៅ។កូននិងប្រពន្ឋរបស់អ្នកនឹងញញឹមដាក់អ្នកគ្រប់ពេលហើយអ្នកក៏ក្លាយជាមេគ្រួសារដ៏ជោគជ័យម្នាក់នៅពេលអនាគត។ ត្រួតពិនិត្យដោយ www.health.com.kh	ការក្លាយខ្លួនជាឪពុករបស់គេអាចនាំមកនូវសេចក្តីរីករាយផង និងស្ត្រេសផងដែរ។ សូមស្វែងយល់ថាធ្វើយ៉ាងណាក្នុងការដោះស្រាយជាមួយនឹងការលំបាកក្នុងភាពជាឪពុកម្តាយ និងការវិវត្តន៍នៃការទំនាក់ទំនងជាមួយនឹងទារកដែលទើបនឹងកើតរបស់អ្នក។ការត្រៀមខ្លួនជាមុននឹងអាចជួយអ្នកប្រឈមមុខនឹងបញ្ហាទាំងឡាយដែលកើតមានឡើងនៅក្នុងវិថីជីវិតក្នុងនាមជាឪពុកម្នាក់។
ការបិទទីក្រុងភ្នំពេញ និងក្រុងតាខ្មៅ ជាឱកាសឲ្យឈ្មួញមួយចំនួនដំឡើងថ្លៃទំនិញ។ លោក អាត ប៊ុនហៀង អ្នកលក់ពងមាន់ ពងទា ស្ថិតក្នុងសង្កាត់ឃ្មួញ ខណ្ឌសែនសុខ រាជធានីភ្នំពេញ បានប្រាប់សារព័ត៌មានThmeyThmey25 តាមទូរសព្ទថា លោកនៅតែរក្សាតម្លៃលក់ពងមាន់ ពងទា តាមធម្មតា មិនបានដំឡើងថ្លៃដូចទីផ្សារនោះទេ។ «តម្លៃពងមាន់ ៤ ៥០០រៀល(១០គ្រាប់) ហើយតម្លៃពងទា ៥ ៥០០រៀល(១០គ្រាប់)។ តាំងពីដើមលក់តែប៉ុណ្ណឹង យើងលក់តាមធម្មតា យើងមិនអាចលក់ឡើងថ្លៃក្នុងពេលស្រុកទេសកំពុងមានបញ្ហានោះទេ យើងអាចឡើងថ្លៃដឹកជញ្ជូនតិចតួចប៉ុណ្ណោះ»។ នេះបើតាមការបញ្ជាក់របស់លោក អាត ប៊ុនហៀង។ ពងមាន់ ពងទា ដែលលោក អាត ប៊ុនហៀង លក់សព្វថ្ងៃ មួយចំនួនបានយកមកពីផ្សារបឹងឈូក និងមួយចំនួន ជាពងមាន់ ពងទា ដែលលោកចិញ្ចឹមដោយខ្លួនឯងជាលក្ខណៈគ្រួសារ ដូច្នេះថ្លៃដើមក៏មិនសូវខ្ពស់ដែរ។ លោកប្រាប់ទៀតថា៖«សម្រាប់អ្នកដែលលក់ថ្លៃ ការនាំចូលអាចខ្ពស់ មិនមែនពួកគាត់សុទ្ធតែចង់លក់ថ្លៃនោះទេ»។ ស្ថិតក្នុងវិបិត្តកូវីដ-១៩នេះ ពលរដ្ឋនិយមទិញស្បៀងណា ដែលអាចរក្សាទុកបានច្រើនថ្ងៃ ដូចជា ពងមាន់ ពងទា ត្រីខកំប៉ុង មី ជាដើម ចៀសវាងការចេញក្រៅផ្ទះដែលមានហានិភ័យខ្ពស់ និងទប់ស្កាត់ការឆ្លងរាលដាលជំងឺកូវីដ-១៩។ អំឡុងនៃការបិទខ្ទប់រាជធានីភ្នំពេញ និងក្រុងតាខ្មៅនេះ លោក អាត ប៊ុនហៀង បានអះអាងថា លោកលក់ពងមាន់ ពងទា ក្នុងមួយថ្ងៃបានប្រមាណ ១ពាន់គ្រាប់៕	ភ្នំពេញ៖ អំឡុងរាជរដ្ឋាភិបាលចេញសេចក្ដីប្រកាសបិទខ្ទប់រាជធានីភ្នំពេញ និងក្រុងតាខ្មៅ ពលរដ្ឋនាំគ្នាផ្អើលសម្រុកទៅទិញស្បៀងទុក ធ្វើឲ្យទំនិញមួយចំនួនបានឡើងថ្លៃ ពិសេសម្ហូបអាហារ។ តម្លៃពងទា នៅលើផ្សារ១០គ្រាប់បានឡើងថ្លៃរហូត ៨០០០រៀល ទៅ ១ ០០០០រៀល ។
នៅក្នុងឱកាសសម្ពោធជាផ្លូវការសាខាថ្មី អតិថិជន នឹងទទួលបានកាដូជាច្រើនភ្លាមៗ នៅពេលអតិថិជនបើកគណនីសន្សំ រួមជាមួយកាតអេធីអឹមនិងសេវាធានាគារចល័ត ឬគណនីសប្បុរស។ សាខាផ្សារធំថ្មីទី៣ ត្រូវបានរចនារូបរាង ខាងក្នុង និងខាងក្រៅ ដ៏ស្រស់ស្អាត និងមានភាពទាក់ទាញ រួមទាំងបរិក្ខារទំនើបសម្រាប់បម្រើជូនអតិថិជន។ ដោយមានការគាំទ្រយ៉ាងខ្លាំង និងតម្រូវការកាន់តែកើនឡើងរបស់អតិថិជន ដាប់ប៊ែលយូប៊ី ហ្វាយនែន បន្តពង្រីកបណ្តាញប្រតិបត្តិការរបស់ខ្លួន ទាំងនៅរាជធានីភ្នំពេញ និងតាមបណ្តាខេត្ត ទូទាំងប្រទេសកម្ពុជា ។ ដាប់ប៊ែលយូប៊ី ហ្វាយនែន បានបម្រើសេវាកម្មហិរញ្ញវត្ថុអស់រយៈពេលជាង ២៥ ឆ្នាំមកហើយសម្រាប់ប្រជាជនកម្ពុជាទូទាំងប្រទេស ជាមួយបុគ្គលិករួសរាយរាក់ទាក់ និងមានបទពិសោធន៍ខ្ពស់។ គិតត្រឹមខែសីហា ឆ្នាំ២០២១ ដាប់ប៊ែលយូប៊ី ហ្វាយនែន មានទ្រព្យសកម្មសរុបឈានដល់ចំនួន ១ ប៊ីលានដុល្លារអាមេរិក ដែលជាសមិទ្ធផលគួរឱ្យកត់សម្គាល់មួយ ដែលសម្រេចបានដោយមានការគាំទ្រយ៉ាងខ្លាំងពីអតិថិជន បុគ្គលិក គណៈគ្រប់គ្រង ដៃគូ និងភាគីពាក់ព័ន្ធទាំងអស់។ សាខាផ្សារធំថ្មីទី៣ ត្រៀមស្វាគមន៍អតិថិជននៅអាសយដ្ឋាន ផ្ទះលេខ៧០អឺ០ ផ្លូវលេខ១៣៦ កែង ផ្លូវលេខ៥៣ ភូមិ ១ សង្កាត់ផ្សារថ្មីទី ៣ ខណ្ឌដូនពេញ រាជធានីភ្នំពេញ។ សម្រាប់ព័ត៌មានបន្ថែម សូមទាក់ទងមកកាន់ផ្នែកបម្រើសេវាអតិថិជន ០២៣ ៩៦៣ ៣៣៣ \| ០៨១ ៣៣១ ៣៣៣ ឬ គេហទំព័រ www.wbfinance.com.kh ឬ ហ្វេសប៊ុក www.facebook.com/wbfinance អំពីដាប់ប៊ែលយូប៊ី ហ្វាយនែន ដាប់ប៊ែលយូប៊ី ហ្វាយនែន គឺជាគ្រឹះស្ថានមីក្រូហិរញ្ញវត្ថុទទួលប្រាក់បញ្ញើឈានមុខគេនៅកម្ពុជា និងជាសមាជិកគ្រួសាររបស់ធនាគារអ៊ូរី ដែលជាធនាគារពាណិជ្ជឈានមុខគេនៅប្រទេសកូរ៉េ។ ដាប់ប៊ែលយូប៊ី ហ្វាយនែន បាននឹងកំពុងបម្រើសេវាហិរញ្ញវត្ថុដល់ប្រជាជនកម្ពុជាអស់រយៈពេលជាង ២៥ ឆ្នាំមកហើយ ដោយផ្តល់នូវផលិតផល និងសេវាកម្មហិរញ្ញវត្ថុ ដូចជាប្រាក់កម្ចី ប្រាក់បញ្ញើ-សន្សំ សេវាផ្ទេរប្រាក់ក្នុងស្រុកនិងក្រៅស្រុក សេវាធនាគារចល័ត សេវាទូទាត់វិក្កយបត្រ សេវាអេធីអឹម និងសេវាផ្សេងៗទៀត។ គិតត្រឹមខែសីហា ឆ្នាំ២០២១ ដាប់ប៊ែលយូប៊ី ហ្វាយនែន មានទ្រព្យសកម្មសរុបចំនួន ១ ប៊ីលានដុល្លារអាមេរិក ផលប័ត្រឥណនទានសរុបចំនួន ៨២៣ លានដុល្លារអាមេរិក និងសមតុល្យប្រាក់បញ្ញើ-សន្សំសរុបចំនួន ១៧០ លានដុល្លារអាមេរិក៕ (អត្ថបទពាណិជ្ជកម្ម)	ភ្នំពេញ៖ ដាប់ប៊ែលយូប៊ី ហ្វាយនែន បានបើកសម្ពោធជាផ្លូវការនូវ សាខាថ្មីមួយទៀតជាមួយនឹងរចនាបទដ៏ទាក់ទាញ ដើម្បីផ្តល់នូវបរិយាកាសរីករាយ និងសេវាកម្មហិរញ្ញវត្ថុដែលមានភាពងាយស្រួលជូនដល់អតិថិជនចាស់និងថ្មី នៅថ្ងៃទី២០ ខែកញ្ញា ឆ្នាំ២០២១។ សាខាថ្មីនេះគឺជាបណ្តាញសាខាទី ១៣៧ នៅកម្ពុជា។ សាខាផ្សារធំថ្មីទី៣ បានត្រៀមខ្លួនរួចជាស្រេច ដើម្បីបម្រើអតិថិជនចាប់ពីថ្ងៃនេះតទៅ ជាមួយនឹងការផ្តល់ជូនកាដូជាច្រើន សម្រាប់អតិថិជនដែលអញ្ជើញមកកាន់សាខាផ្ទាល់។
ហ្វារពន្លឺសិល្បៈ ជាសមាគមមិនរកប្រាក់ចំណេញ មានទីតាំងនៅខេត្តបាត់ដំបង ដែលជាស្ថាប័នដែលបានបង្កើតសិល្បៈសៀកដ៏ល្បីល្បាញលំដាប់ថ្នាក់ពិភពលោក។ ហ្វារ នឹងប្តេជ្ញា សម្រេចនូវបេសកម្មដ៏អស្ចារ្យមួយក្នុងឆ្នាំនេះ នាថ្ងៃអាទិត្យ ទី០៧ មីនា ម៉ោង៨:០០នាទីព្រឹកតនេះ។ សិល្បៈករសៀក នឹងសម្តែងនៅលើឆាករយៈពេល ២៤ម៉ោង និង១នាទី ដើម្បីបំបែកកំណត់ត្រាឯតទគ្គកម្មពិភពលោកទី១០ ជូនដល់ប្រទេសកម្ពុជា លើផ្នែកសម្តែងសៀក ដែលមានរយៈពេលវែងជាងគេ។ ប្រជាជនកម្ពុជា អាចជួយគាំទ្រហ្វារបាន ដោយចូលរួមទស្សនាតាមប្រព័ន្ធអ៊ីនធឺណេត ឬអាចអញ្ជើញមកចូលរួមទស្សនាដោយផ្ទាល់បាន ក្នុងតង់សម្តែងរបស់យើងនៅខេត្តបាត់ដំបង។ ការបំបែកកំណត់ត្រាឯតទគ្គកម្មពិភពលោកនេះ រៀបចំឡើងដោយកិច្ចសហការជាមួយ ក្រុមហ៊ុនសែលកាត ដើម្បីឱ្យអ្នកគ្រប់គ្នា ដឹងអំពីវិបត្តថវិកា ដែលហ្វារកំពុងជួបប្រទះ។ សែលកាត គឺជាក្រុមហ៊ុនទូរសព្ទ័ចល័តដ៏មានមោទនភាពរបស់ខ្មែរ បានសហការជាមួយសមាគមហ្វារ បង្កើនទេព្យកោសលក្នុងការច្នៃប្រឌិត ដែលរំពឹងថាទទួលបានការចាប់អារម្មណ៍ពីប្រជាជនកម្ពុជា។ លោក អៀន វ៉ាតសុន (Ian Watson) នាយកប្រតិបត្តិក្រុមហ៊ុនសែលកាត បានមានប្រសាសន៍ថា ក្រុមការងាររបស់លោក បានប្តេជ្ញាចិត្ត ដើម្បីបង្កើនទេពកោសល្យខ្មែរវ័យក្មេង និងផ្តល់នូវវេទិកាសម្រាប់យុវជនដើម្បីសម្រេចបាននូវមហិច្ឆតារបស់ពួកគេ។ ហ្វារ គឺជាតំណាងវប្បធម៌មួយរបស់ប្រទេសកម្ពុជា ហើយយើងមានមោទនភាពក្នុងការផ្តល់ការគាំ ទ្រដល់ភាពជាដៃគូនេះ ហើយទន្ទឹងរងចាំធ្វើការជាមួយពួកគេលើគម្រោងរួមគ្នាផ្សេងទៀតនៅឆ្នាំនេះ។ កូវីដ១៩ បានកាត់ផ្តាច់ចំណូលរបស់ហ្វារ ពីការសម្តែងសិល្បៈសៀក ទាំងស្រុងក្នុងឆ្នាំ២០២០ ហើយការសម្តែងសៀកនៅទីក្រុងភ្នំពេញរបស់យើងនាពេលថ្មីៗនេះ ក៏ត្រូវបានបិទដោយសារតែការរាតត្បាតជំងឺកូវីត១៩ ដែលជាមូលហេតុធ្វើឱ្យ សាលារបស់យើងខ្វះថវិកាចំនួន ២៥០.០០០ ដុល្លាអាមេរិច សម្រាប់ឆ្នាំ២០២១នេះ។ ការបាត់បង់ថវិការទាំងនេះ បានធ្វើឱ្យសមាគមហ្វារ ស្ថិតក្នុងស្ថានភាពអាសន្នដែលប្រឈមនឹងការផ្អាកកម្មវិធីអប់រំ និងការហាត់រៀនសិល្បៈផ្សេងៗទៀត ដែលអាចធ្វើឱ្យជីវិតប្រជាជនកម្ពុជារាប់រយនាក់បាត់បង់ក្តីសង្ឃឹម។ សមាគមហ្វារ បានបញ្ឈប់កម្មវិធីមួយចំនួន និងកាត់បន្ថយប្រាក់ខែដោយស្ម័គ្រចិត្តពីបុគ្គលិក ដែលជាហេតុធ្វើឲ្យយើងពេលនេះ ចាប់ផ្តើមស្វែងរកគំនិតថ្មីៗដើម្បីគៀងគរថវិកា សម្រាប់គ្រាអាសន្ននាពេលខាងមុខ។ ការសម្ដែងសៀករយៈពេលវែងជាងគេបំផុតនេះ ជាការផ្តួតផ្តើមថ្មីរបស់យើង ហើយក៏ត្រូវបានទទួលស្គាល់ជាផ្លូវការដោយហ្គីនណេសដែរ។ សមាគមហ្វារ សូមអញ្ជើញប្រជាជនកម្ពុជាទាំងអស់ ដែលអាចមកទស្សនាការសម្តែងសៀក នៅបាត់ដំបងនាថ្ងៃអាទិត្យខាងមុខនេះ ដើម្បីក្លាយជាទស្សនិកជនគាំទ្រដល់សិល្បកររបស់យើង។ យើងនឹងធ្វើការអនុវត្ត វិធានការពារការរាតត្បាតជំងឺកូវីដ១៩ យ៉ាងម៉ឹងម៉ាត់ ដោយតម្រូវអ្នកចូលរួមពាក់ម៉ាស និងរក្សាគម្លាតឱ្យបានត្រឹមត្រូវ។ ការបំបែកកំណត់ត្រាពិភពលោកនេះ តម្រូវឱ្យមានអ្នកទស្សនា យ៉ាងតិច៥០នាក់។ ហេតុនេះហើយអ្នកទស្សនាទាំងអស់ នឹងក្លាយទៅជាចំណែកមួយ នៃការបំបែកកំណត់ត្រាពិភពលោកហើយនឹងទទួលបានប័ណ្ណសរសើរពីយើងផងដែរ។ សម្រាប់ព័ត៌មានបន្ថែម ដើម្បីចូលរួមជាមួយយើង អ្នកអាចតាមដានគេហទំព័រ Facebook របស់យើងបាន។ សម្រាប់អ្នកដែលមិនអាចមកទស្សនាការសម្ដែងផ្ទាល់នៅខេត្តបាត់ដំបងបាន អ្នកក៏អាចចូលរួមទស្សនា តាមរយៈប្រព័ន្ធអ៊ីនធឺណេតបានដែរ។ អ្នកអាចទស្សនា ២៤ម៉ោងបានដូចគ្នា នៅលើគណនី YouTube ឬអ្នកអាចចុះឈ្មោះចូលរួម កម្មវិធីគៀងគរថវិការយៈពេល១ម៉ោងដែលមានតំណនៅទីនេះ។ កម្មវិធីរៃអង្គាសថវិកា នឹងប្រព្រឹត្តឡើងនៅថ្ងៃអាទិត្យ ទី០៧ មីនា នាម៉ោង១០ព្រឹក នឹងម៉ោង ៨យប់ ម៉ោងក្នុងប្រទេសកម្ពុជា។ ដូច្នេះ អ្នកទាំងអស់គ្នានឹងអាចទស្សនាផ្នែកមួយនៃការសម្តែងសៀក ដែលផ្សាយចេញពីខេត្តបាត់ដំបង ហើយក៏អាចចូលរួមកម្មវិធីរៃអង្គាសថវិកា ដ៏សប្បាយរីករាយនេះ ជាមួយយើងដូចគ្នា។ ខាងក្រោមនេះ ជាបីជំហានងាយៗដែលអ្នកអាចចូលរួមជាមួយយើងបាន៖ ជំហានទី១៖ ចូលរួមចុះឈ្មោះនៅទីនេះ៖ www.bit.ly/pharegala21 ជំហានទី២៖ ចូលរួមជាមួយយើងនៅថ្ងៃទី០៧ មីនា តាមប្រព័ន្ធអ៊ីនធឺណេត។ ជំហានទី៣៖ អ្នកនឹងទទួលបានភាពរីករាយកំសាន្ដ ជាមួយការសម្តែងសៀក បំបែកកំណត់ត្រាឯតទគ្គកម្មពិភពលោក និងការចូលរួមរៃអង្គាសថវិកាសម្រាប់សមាគមហ្វារ។ សម្រាប់លោកអ្នក ដែលចូលរួមកម្មវិធីរៃអង្គាសថវិកាអ៊នឡាញរបស់យើង នឹងមានឱកាសទស្សនាផ្នែកខ្លះនៃការសម្តែងសៀក ព្រមទាំងបានដឹងបន្ថែម អំពីរឿងរ៉ាងដ៏អស្ចារ្យជាច្រើនទៀតរបស់សមាគមហ្វារ តាមរយៈវីដេអូ និងការសម្ភាសន៍ជាមួយនឹងសិល្បៈករយើង។ អ្នកចូលរួម ក៏នឹងមានឱកាសទទួលរង្វាន់ពីកម្មវិធីរៃអង្គាសថវិកាអ៊នឡាញរបស់យើងផងដែរ។ «វាជាកម្មវិធីដ៏សំខាន់ខ្លាំងណាស់ ដែលជាប្រវត្តិសាស្ត្ររបស់សមាគមហ្វារ ក្នុងរយៈពេល២៧ឆ្នាំកន្លងមក» ប្រសាសន៍របស់លោក អូស្មាន ខាវ៉ាចា នាយកប្រតិបត្តិសមាគមហ្វារពន្លឺសិល្បៈ។ «ចំណុចសំខាន់ទី១ នោះគឺការបំបែកកំណត់ត្រាពិភពលោក ដែលនឹងធ្វើឱ្យសិល្បៈ នៃភាពច្នៃប្រឌិត និងវប្បធម៌របស់កម្ពុជា ទទួលបានភាពល្បីល្បាញពាសពេញ ពិភពលោក។ ចំណុចសំខាន់ទី២ យើងមានឱកាសរៃអង្គាសថវិកាអ៊នឡាញ ដើម្បីជួយយើងឱ្យហែលឆ្លងផុតពីការរងគ្រោះដោយកូវីដ១៩ និងបន្តផ្តល់ប្រព័ន្ធអប់រំ និងកម្មវិធីសិល្បៈ ដល់កុមារដែលងាយរងគ្រោះនៅកម្ពុជា។» ប្រសិនជាសមាគមហ្វារទទួលបានជោគជ័យ ប្រទេសកម្ពុជាក៏នឹងទទួលបានកំណត់ត្រាពិភពលោកទី១០ ហើយជាកំណត់ត្រាថ្មីមួយទៀតរបស់កម្ពុជា។ ក្នុងរយៈពេលបីឆ្នាំកន្លងទៅ កំណត់ត្រាដែលកម្ពុជាទទួលបានរួមមាន ការត្បាញក្រម៉ាវែងបំផុត នំអន្សមធំបំផុត ស្តេចដែលមានតួនាទីច្រើនបំផុត អក្ខរក្រមវែងជាងគេបំផុតនៅលើពិភពលោក និងមួយទៀតដែលសំខាន់ជាងគេនោះ គឺជាសំណង់សាសនាធំជាងគេនៅប្រាសាទអង្គរវត្ត។ ហ្គីណេស បានកំណត់គោលការណ៍ណែនាំច្បាស់លាស់សម្រាប់ការបំបែកកំណត់ត្រារួមមាន៖ ១) ការសម្តែងត្រូវតែមានរយៈពេល ២៤ ម៉ោង និង១នាទី ២) អ្នកសម្ដែងទាំងអស់ត្រូវតែមានស្តង់ដាវិជ្ជាជីវៈ និងត្រូវតែទទួលបានប្រាក់បៀរវត្តិ៍ ៣) ការសម្តែងត្រូវតែផ្លាស់ប្តូរ និងមិនធ្វើម្តងទៀតដដែលៗ ៤) សាក្សីឯករាជ្យ ត្រូវតែមានវត្តមានក្នុងកម្មវិធីទាំងមូល និង ៥) ត្រូវមានទស្សនិកជនយ៉ាងហោចណាស់ចំនួន ៥០ នាក់ គ្រប់ពេលវេលា។ អ្នកចូលរួមអាចចុះឈ្មោះបាននៅទីនេះ និងអាចស្វែងយល់ពត៌មានបន្ថែមអំពីព្រឹត្តិការណ៍នៅគេហទំព័រ @PHARE into the future on Facebook ឬនៅលើ ប្លក់ ឬតាមរយៈអ៊ីម៉ែលរបស់យើង [email protected] (អត្ថបទពាណិជ្ជកម្ម)	ហ្វារ បានសហការជាមួយ សែលកាត សម្រាប់ការសម្ដែង ២៤ម៉ោងនេះ ព្រមទាំងជួយរៃអង្គាសថវិកាសម្រាប់ហ្វារផងដែរ។
ការរញ្ជួយដីក្នុងប្រទេសហៃទីកាលពីថ្ងៃទី១៤ ខែសីហា កន្លងទៅ បានធ្វើឲ្យប៉ះពាល់យ៉ាងខ្លាំងទៅលើប្រព័ន្ធហេដ្ឋារចនាសម្ព័ន្ធ ដែលក្នុងនោះ បានបំផ្លាញ ឬធ្វើឲ្យខូចខាតផ្ទះសម្បែងប្រមាណ ១៣0.000ខ្នង កាត់ផ្តាច់ផ្លូវថ្នល់ និងធ្វើឲ្យគ្រួសារពលរដ្ឋហៃទីរាប់ពាន់នាក់ កំពុងប្រឈមនឹងអនាគតមិនច្បាស់លាស់។ ការរញ្ជួយដីនៅក្នុងប្រទេសហៃទី បានសម្លាប់ជីវិតមនុស្សយ៉ាងតិច ២.២០៧នាក់ និងរបួស ១២.២៦៨នាក់ និងបាត់ខ្លួន ៣៤៤នាក់។ នេះបើតាមការឲ្យដឹងរបស់អាជ្ញាធរហៃទី។ កិច្ចប្រឹងប្រែងជួយសង្គ្រោះត្រូវ បានបង្អាក់ដោយទឹកជំនន់ និងការខូចខាតផ្លូវថ្នល់ ដែលធ្វើឲ្យកាន់តែលំបាក តានតឹងនៅក្នុងតំបន់ដែលទទួលរងគ្រោះ។ នៅក្នុងរយៈពេលពីរបីថ្ងៃកន្លងទៅ អ្នកភូមិបានចូលលួចអំណោយជំនួយសង្គ្រោះពីក្នុងឡាននៅក្នុងទីក្រុងជាច្រើន នៅតំបន់ភាគខាងត្បូង ដែលបណ្តាលឲ្យមានការបារម្ភពីបញ្ហាសន្តិសុខនៅទីនោះ។ ពេលនេះដោយខ្វះស្បៀង និងទឹក កុមារជាច្រើនកំពុងប្រឈមនឹងភាពអត់ឃ្លាន ជំងឺគ្រុនក្តៅ និងជំងឺឆ្លងផ្សេងៗ។ នេះបើតាមការលើកឡើងរបស់លោកស្រី Evelya Michele ដែលមានកូន៥នាក់ កំពុងរស់នៅក្នុងជំរំបណ្តោះអាសន្ន៕ សូមចុចទៅប្រភពដើម VOA ត្រង់នេះ	អ្នករស់រានជីវិតជាច្រើននាក់ពីការរញ្ជួយដីដែលបានសម្លាប់មនុស្សជាង ២២០០នាក់ក្នុងភាគខាងត្បូងប្រទេសហៃទី មានការបារម្ភពីអនាគតកូនៗរបស់ពួកគេ ដែលក្នុងនោះកុមារជាងកន្លះលាននាក់ កំពុងបារម្ភពីហានិភ័យដែលនឹងអាចកើតឡើងដោយសារការរញ្ជួយដីនេះ។ នេះបើតាមព័ត៌មាន Reuters។
លោក ឃួង ស្រេង អភិបាលរាជធានីភ្នំពេញ បានឱ្យដឹងថា ស្ពានឫស្សីកែវឆ្លងកាត់ទន្លេសាប ជាប្រភេទស្ពានបេតុងខ្សែកាប តភ្ជាប់តំបន់អភិវឌ្ឍន៍ទីក្រុងរណបជ្រោយចង្វា ទៅកាន់ផ្លូវជាតិលេខ៥ ត្រង់ចំណុចប្រសព្វផ្លូវលេខ៣៦ ក្នុងខណ្ឌឫស្សីកែវ រាជធានីភ្នំពេញ។ ស្ពាននេះ បានប្រើរយៈពេលសាងសង់ជាង ៦៨ខែ ដោយចំណាយថវិកាអស់ចំនួន ៣៥លានដុល្លារអាម៉េរិក។ លោក ឃួង ស្រេង អភិបាលរាជធានីភ្នំពេញ បានថ្លែងក្នុងពិធីសម្ពោធដាក់ឱ្យប្រើប្រាស់ជាផ្លូវការ ស្ពានបេតុងខ្សែកាបឆ្លងកាត់ទន្លេសាប និងស្ពានអាកាសឫស្សីកែវ នៅថ្ងៃទី៣១ ខែឧសភា។ រូបភាព៖ ហ្វេសប៊ុក លោក ឃួង ស្រេង បើតាមអភិបាលរាជធានីភ្នំពេញ ស្ពាននេះមានប្រវែង ៥១០ម៉ែត្រ ដោយមានទទឹង ២០,៥ ម៉ែត្រ និងមានបណ្តោយស្ពានសរុបប្រវែង ៩២២ម៉ែត្រ។ គន្លងផ្លូវរត់របស់តួស្ពាន មានចំនួន ៦គន្លង សម្រាប់ចរាចរទ្វេទិស ៣គន្លងទៅ និង៣គន្លងមក។ ក្នុងនោះមានគន្លងផ្លូវរត់ម្ខាងៗ មាន ២គន្លង សម្រាប់រថយន្ត និង ១គន្លងសម្រាប់ទោចក្រយានយន្ត។ ស្ពានបេតុងខែ្សកាបនេះ មានសសរសម្រាប់ព្យួរខ្សែកាបកម្ពស់ ៤០ម៉ែត្រ និងមានសសរស្ពានចំនួន ៤ដើម មានរាងអដ្ឋកោន ដោយក្នុងនោះ សសរពីមួយទៅមួយ មានគម្លាតអប្បបរមា ៧២ម៉ែត្រ និងអតិបរមា ១២០ម៉ែត្រ ។ សសរស្ពាននីមួយៗត្រូវខួងគ្រឹះសសរ ដែលមានអង្កត់ផ្ចិតទំហំ ២ម៉ែត្រ ជម្រៅចន្លោះពី ៣៣ម៉ែត្រ ទៅ៦២ម៉ែត្រ។ សម្រាប់ការសាងសង់លក្ខណរូបវ័ន្តវិញ ស្ពាននេះ មានជម្រាលបណ្ដោយស្ពាន ៥ភាគរយ និងជម្រាលទទឹងស្ពាន ២ភាគរយ ដោយកំណត់ល្បឿនយានយន្តបើកបរលើស្ពាន ៤០គីឡូម៉ែត្រក្នុង១ម៉ោង និងមានកម្ពស់អតិបរមាអនុញ្ញាតឱ្យនាវាឆ្លងកាត់ក្រោមស្ពាន ១០,៥ម៉ែត្រ នៅរដូវវស្សា និង ២០,៥ម៉ែត្រនៅរដូវប្រាំង។ លោក ឃួង ស្រេង បានបន្តថា ក្រៅពីសំណង់តួស្ពាន និងផ្លូវតភ្ជាប់ក្បាលស្ពាន ក៏នៅមានហេដ្ឋារចនាសម្ព័ន្ធមួយចំនួន ដែលត្រូវបំពាក់ភ្ជាប់ក្នុងគម្រោងនេះ រួមមាន ការបំពាក់បង្គោលភ្លើងបំភ្លឺផ្លូវ, ការរៀបចំបណ្តាញលូររមសងខាងផ្លូវក្បាលស្ពាន, ការដាក់ស្លាកសញ្ញាចរាចរ និងការលាបគំនូសចរាចរក្នុងតំបន់ការដ្ឋាន។ ស្ពានឫស្សីកែវឆ្លងកាត់ទន្លេសាបនេះ បានបើកការដ្ឋានសាងសង់កាលពីថ្ងៃទី២៣ ខែតុលា ឆ្នាំ២០១៧ ក្រោមអធិបតីភាពរបស់សម្ដេចនាយករដ្ឋមន្ត្រី។ បន្ទាប់ពីបានសាងសង់រួចរាល់ជាស្ថាពរ រដ្ឋបាលរាជធានីភ្នំពេញ ក៏បានដាក់ឱ្យប្រជាពលរដ្ឋ និងអ្នកដំណើរប្រើប្រាស់ជាបណ្ដោះអាសន្ន ចាប់តាំងពីថ្ងៃទី១០ ខែមេសា ឆ្នាំ២០២៣មក។ ដោយឡែក ស្ពានអាកាសឫស្សីកែវ មានទីតាំងស្ថិតតាមបណ្ដោយផ្លូវជាតិលេខ៥ ត្រង់ចំណុចប្រសព្វផ្លូវលេខ ៣៦ ក្នុងខណ្ឌឫស្សីកែវ រាជធានីភ្នំពេញ។ ស្ពានអាកាសនេះ បានចំណាយថវិកាសាងសង់អស់ជិត ១០លានដុល្លារ (៩,៧១០,៤៧៤ដុល្លារអាម៉េរិក) ដោយបានប្រើរយៈពេលសាងសង់ជាង ១៦ខែ។ ស្ពានបេតុងខ្សែកាប ឆ្លងកាត់ទន្លេសាប និងស្ពានអាកាសឫស្សីកែវ ស្ថិតក្នុងរាជធានីភ្នំពេញ បានសម្ពោធដាក់ឱ្យប្រើប្រាស់នៅថ្ងៃទី៣១ ខែឧសភា ឆ្នាំ២០២៣។ រូបភាព៖ screenshot ពីវីដេអូឡាយ ហ្វេសប៊ុកសម្ដេច បើតាមអភិបាលរាជធានីភ្នំពេញ ស្ពាននេះ ត្រូវបានបើកការដ្ឋានសាងសង់កាលពីថ្ងៃទី៣១ ខែមករា ឆ្នាំ២០២២ ។ ក្រោយការសាងសង់រួចរាល់ជាស្ថាពរ រដ្ឋបាលរាជធានីភ្នំពេញ បានដាក់ឱ្យប្រជាពលរដ្ឋ និងអ្នកដំណើរ បានប្រើប្រាស់ជាបណ្ដោះអាសន្ន ចាប់តាំងពីថ្ងៃទី១ ខែមីនាឆ្នាំ២០២៣ មក។ ស្ពានអាកាសឫស្សីកែវ គឺជាស្ពានអាកាសទី៦ បន្ទាប់ពីស្ពានអាកាសក្បាលថ្នល់, ស្ពានអាកាស៧មករា, ស្ពានអាកាសនិងផ្លូវក្រោមដីស្ទឹងមានជ័យ, ស្ពានអកាស ៥មករា និងស្ពានអាកាសផ្លូវក្រោមដីចោមចៅ។ ស្ពានអាកាសឫស្សីកែវនេះ មានទទឹងទំហំ ១៥,៨ម៉ែត្រ បណ្តោយតួស្ពានប្រវែង ១៤៥ម៉ែត្រ និងស្ថាបនាផ្លូវតភ្ជាប់ក្បាលស្ពានផ្នែកខាងជើងប្រវែង ១៥៧ ម៉ែត្រ និងផ្នែកខាងត្បូងប្រវែង ១៨១ម៉ែត្រ សរុបមានប្រវែង ៤៨៣ម៉ែត្រ។ គន្លងផ្លូវរត់របស់តួស្ពាន មានទទឹង ៣,២៥ម៉ែត្រ បូក ៣,៥០ម៉ែត្រ សម្រាប់ចរាចរទ្វេទិស បែងចែកជា ២គន្លងរថយន្តទៅ និង ២គន្លងរថយន្តមក។ នៅផ្នែកខាងក្រោមស្ពានអាកាស បានស្ថាបនាពង្រីកតួផ្លូវចំនួន ៣ខ្សែ រួមមាន ផ្លូវឯកទិស មានទិសដៅតាមបណ្តោយផ្លូវជាតិលេខ៥ ឆ្ពោះទៅស្ពានព្រែកព្នៅ, ផ្លូវឯកទិស មានទិសដៅតាមបណ្តោយផ្លូវជាតិលេខ៥ ឆ្ពោះទៅស្ពានជ្រោយចង្វារ និងផ្លូវទ្វេទិស មានទិសដៅឆ្លងកាត់ផ្លូវជាតិលេខ៥ ឆ្ពោះទៅមកស្ពានឫស្សីកែវ។ នេះបើតាមលោក ឃួង ស្រេង។ ចំពោះការសាងសង់លក្ខណរូបវ័ន្ត គឺស្ពាននេះ មានជម្រាលបណ្តោយស្ពាន ៥ភាគរយ និងជម្រាលទទឹងស្ពាន ២ភាគរយ ដោយកំណត់ល្បឿនយានយន្តបើកបរលើស្ពាន ៤០គីឡូម៉ែត្រក្នុង១ម៉ោង និងមានកម្ពស់សុវត្ថិភាព ៥ម៉ែត្រ សម្រាប់ផ្លូវឆ្លងកាត់ផ្នែកខាងក្រោមស្ពានអាកាស។ ស្ពានអាកាសឫស្សីកែវនេះ ក្រៅពីសំណង់តួស្ពាន និងផ្លូវតភ្ជាប់ក្បាលស្ពាន ក៏នៅមានហេដ្ឋារចនាសម្ព័ន្ធមួយចំនួន ដែលត្រូវបំពាក់ភ្ជាប់ក្នុងគម្រោងនេះ រួមមាន ការបំពាក់បង្គោលភ្លើងបំភ្លឺផ្លូវ, ការដាក់ស្លាកសញ្ញាចរាចរ, ការលាបគំនូសចរាចរ, ការរៀបចំបណ្តាញលូររមសងខាងផ្លូវ និងការកែសម្រួលចិញ្ចើមផ្លូវក្នុងតំបន់ការដ្ឋាន៕	ស្ពានឫស្សីកែវឆ្លងកាត់ទន្លេសាប បានចំណាយថវិកាសាងសង់ ៣៥លានដុល្លារអាម៉េរិក និងស្ពានអាកាសឫស្សីកែវ បានចំណាយថវិកាសាងសង់ប្រមាណជិត ១០លានដុល្លារ (៩,៧១០,៤៧៤ដុល្លារអាម៉េរិក) ដែលជាកញ្ចប់ថវិកាមូលនិធិតំបន់អភិវឌ្ឍន៍ជ្រោយចង្វារបស់ក្រុមហ៊ុនវិនិយោគទុនអាណិកជនកម្ពុជា(OCIC)។ នេះបើតាមលោក ឃួង ស្រេង អភិបាលរាជធានីភ្នំពេញ បានថ្លែងក្នុងពិធីសម្ពោធដាក់ឱ្យប្រើប្រាស់ជាផ្លូវការ ស្ពានបេតុងខ្សែកាបឆ្លងកាត់ទន្លេសាប និងស្ពានអាកាសឫស្សីកែវ នៅថ្ងៃទី៣១ ខែឧសភា។
ស្ថានទូតជប៉ុនប្រចាំកម្ពុជាបានប្រកាសព័ត៌មានឲ្យដឹងថា រដ្ឋាភិបាលជប៉ុនបានផ្តល់ជំនួយថវិកាជាង ១សែនដុល្លារអាមេរិកនេះ ដល់អង្គភាពដែលទទួលជំនួយចំនួន២ នៅកម្ពុជា រួមមាន ទីមួយ, មន្ទីរកសិកម្ម រុក្ខាប្រមាញ់ និងនេសាទខេត្តព្រះវិហារបានទទួលថវិកាចំនួន ៨២,៩៦០ដុល្លារអាមេរិក សម្រាប់អនុវត្តគម្រោងពង្រឹងសហគមន៍កសិកម្មក្នុងស្រុកត្បែងមានជ័យ និងស្រុកគូលែន ខេត្តព្រះវិហារ និងទីពីរ, អង្គភាពទឹកស្អាត១០០១ ទទួលថវិកាចំនួន ៧៧,៨៤០ដុល្លារអាមេរិក សម្រាប់អនុវត្តគម្រោងសាងសង់ស្ថានីយផលិតទឹកស្អាតខ្នាតតូច នៅក្នុងឃុំចំនួន៦ ខេត្តតាកែវ។ ចំពោះគម្រោងទីមួយ ឯកអគ្គរាជទូតវិសាមញ្ញ និងពេញសមត្ថភាពជប៉ុនប្រចាំកម្ពុជា លោក ហូរីណូអ៊ុជិ ហ៊ីដេហ៊ីសា បានថ្លែងឲ្យដឹងថា មន្ទីរកសិកម្មខេត្តព្រះវិហារនឹងទទួលម៉ាស៊ីនច្រូតស្រូវចំនួន ពីគ្រឿង និងអគារមជ្ឈមណ្ឌល សហគមន៍កសិកម្មចំនួនពី ដល់សហគមន៍កសិកម្មទាំងពីរ។ លោកបានរំពឹងថា គម្រោងនេះនឹងលើកកម្ពស់គុណភាពអង្ករសរីរាង្គសម្រាប់នាំចេញ និងលើកស្ទួយជីវភាពរស់នៅរបស់កសិករប្រមាណ ៤៦០នាក់ឲ្យកាន់តែល្អប្រសើរ។ រីឯគម្រោងជំនួយទីពីរវិញ លោកបន្ថែមទៀតថា ទឹកស្អាត១០០១ នឹងទទួលស្ថានីយផលិតទឹកស្អាតខ្នាតតូច ចំនួន៦ និងម៉ាស៊ីនចាំបាច់សម្រាប់ផលិតទឹកស្អាតជាដើម។ ហើយ គម្រោងនេះ នឹងផ្តល់អត្ថប្រយោជន៍ដល់ប្រជាជនរស់នៅក្នុងតំបន់នោះប្រមាណ ១,៩០០គ្រួសារ ។ «ខ្ញុំសង្ឃឹមថាគម្រោងនេះ នឹងធានាបាននូវទឹកស្អាតប្រកបដោយសុវត្ថិភាព និងស្មើភាពសម្រាប់ប្រជាជន និងរួមចំណែកក្នុងការកាត់បន្ថយជម្ងឺដែលឆ្លងតាមទឹកមិនស្អាត»។ លោក ហូរីណូអ៊ុជិ ហ៊ីដេហ៊ីសា មានប្រសាសន៍បន្ថែម ក្នុងពិធីចុះហត្ថលេខាលើកិច្ចសន្យាផ្តល់ជំនួយសម្រាប់គម្រោងទ្រង់ទ្រាយតូចសនិ្តសុខមនុស្សជាតិ នៅថ្ងៃទី៩ ខែមីនានេះ។ ជាមួយគ្នា លោកបានថ្លែងទៅកាន់ប្រធានមន្ទីរកសិកម្មខេត្តព្រះវិហារ និងនាយកប្រតិបត្តិទឹកស្អាត១០០១ សង្ឃឹមថា គម្រោងទាំងនេះ នឹងអនុវត្តយ៉ាងរលូន។ ហើយថា សំណង់ និងសម្ភារៈបរិក្ខារទាំងអស់ក្នុងគម្រោងទាំងនេះ នឹងទទួលការថែទាំត្រឹមត្រូវ ដើម្បីផ្តល់អត្ថប្រយោជន៍ដល់ប្រជាជនកាន់តែច្រើនថែមទៀត និងយូរអង្វែង។ «ខ្ញុំក៏សង្ឃឹមថា គម្រោងទាំងនេះ នឹងជួយពង្រឹងជាបន្តទៅទៀតនូវទំនាក់ទំនងមិត្តភាពរវាងប្រជាជនជប៉ុន និងប្រជាជនកម្ពុជា»។ លោកឯកអគ្គរាជទូតបញ្ជាក់។ បើតាមស្ថានទូតជប៉ុន ចាប់តាំងពីឆ្នាំ១៩៩១ មកបច្ចុប្បន្ន រដ្ឋាភិបាលជប៉ុនបានផ្តល់ថវិកាដែលជាជំនួយឧបត្ថម្ភឥតសំណងសម្រាប់គម្រោងទ្រង់ទ្រាយតូចសន្តិសុខមនុស្សជាតិ (ជំនួយគូសាណូណិ)ប្រមាណ ៥៦ លានដុល្លារអាមេរិកដល់អាជ្ញាធរមូលដ្ឋាន និងអង្គការក្រៅរដ្ឋាភិបាល ដើម្បីអនុវត្តគម្រោងគូសាណូណិ ចំនួន ៥៦៧ គម្រោងនៅទូទាំងប្រទេសកម្ពុជា៕	ភ្នំពេញ៖ រដ្ឋាភិបាលជប៉ុនបានផ្តល់ថវិកាសរុបចំនួន ១៦០,៨០០ ដុល្លារអាមេរិក សម្រាប់ពង្រឹងសហគមន៍កសិកម្ម ក្នុងខេត្តព្រះវិហារ និងការលើកកម្ពស់ទឹកស្អាតក្នុងខេត្តតាកែវ។
ប៉ុន្តែជាង៤៣ឆ្នាំក្រោយមក ពលិកម្មរបស់ទាហានទាំងនោះនៅមិនទាន់ទទួលបានការផ្តល់កិត្តិយសស័ក្តិសមនៅឡើយទេ។ នេះបើតាមការបញ្ជាក់របស់អ្នកស្រាវជ្រាវ។ កាលពីថ្ងៃទី១២ខែឧសភាឆ្នាំ១៩៧៥ ទូកល្បាតរបស់របបកម្ពុជាប្រជាធិបតេយ្យបានបាញ់ឃាត់កប៉ាលដឹកទំនិញរបស់សហរដ្ឋអាមេរិកឈ្មោះថាម៉ាយ៉ាហ្គេយ៍និងបានបង្ខំឱ្យចូលចតនៅកោះតាងរបស់កម្ពុជាហើយបានបង្កឱ្យមានវិបត្តិអន្តរជាតិ។ នាវាម៉ាយ៉ាហ្គេយ៍បានដឹកកុងតឺន័រចំនួន២៧៤ដែលក្នុងនោះមានកុងតឺន័រចំនួន៧៧ជារបស់រដ្ឋាភិបាលនិងយោធា។ ទំនិញនោះយកពីស្ថានទូតសហរដ្ឋអាមេរិកប្រចាំនៅទីក្រុងព្រៃនគរកាលពី៩ថ្ងៃមុនពេលដែលរបបដែលគាំទ្រដោយសហរដ្ឋអាមេរិកធ្លាក់ចូលក្នុងដៃពួកកំម្មុយនីស្តវៀតណាម។ លោកប្រធានាធិបតីសហរដ្ឋអាមេរិក Gerald Ford បានអនុញ្ញាតឱ្យធ្វើប្រតិបត្តិការយោធាដើម្បីរំដោះចំណាប់ខ្មាំង។ ក្រុមប្រតិបត្តិការនេះប្រើឧទ្ធម្ភាគចក្រចំនួន៨គ្រឿងនិងកងកម្លាំងម៉ារីនចំនួន១៧៩នាក់ដោយចាកចេញពីមូលដ្ឋានយោធាអូតាប៉ាវនៅប្រទេសថៃហើយការប្រយុទ្ធមានរយៈពេល១៤ម៉ោងតាំងពីព្រឹកព្រលឹមរហូតដល់យប់ងងឹត។ រូបឯកសារ៖ លោកប្រធានាធិបតី Gerald Ford និងលោករដ្ឋមន្ត្រីការបរទេស Henry Kissinger ចាប់ដៃនៅសេតវិមានកាលពីថ្ងៃទី១៥ ខែឧសភា ឆ្នាំ១៩៧៥។ មុននេះលោកប្រធានាធិបតីបានប្រកាសថា កងម៉ារីនរបស់អាមេរិកបានរកឃើញកប៉ាល Mayaguez និងមនុស្ស៤០នាក់នៅក្បែរកោះតាង។ (រូបថត AP) រយៈពេល៤៣ឆ្នាំក្រោយមក លោកព្រឹន្ទបាលឯក Fofomaitulagi Tuitele ដែលបានចូលរួមប្រយុទ្ធនៅពេលនោះបានរំលឹកពីព្រឹត្តិការណ៍ដ៏ប្រល័យនោះថា៖ «ស្ថានភាពចម្លែកខ្លាំងណាស់ពីព្រោះនៅពេលដែលយើងចេញទៅកោះនោះ គ្រប់គ្នាគិតថាឧទ្ធម្ភាគចក្រនិងចុះចតហើយយើងអាចរត់ចេញឬលោតចុះប៉ុន្តែការណ៍ពិតមិនដូច្នោះទេ»។ លោក Fofomaitulagi Tuitele ដែលមិត្តភក្តិនិយមហៅថាFofo Tuitele ឬ «ព្រឹន្ទបាលឯក ធី» បានរៀបរាប់ថាគ្រាប់កាំភ្លើងក្រុមទាហានខ្មែរក្រហមដែលនៅយាមកោះនោះបានបាញ់ស្រោចមកលើឧទ្ធម្ភាគចក្រដែលមិនអាចឱ្យឧទ្ទម្ភាគចក្រចុះចតបានដោយងាយស្រួល។ «ខ្ញុំមិនដែលឃើញឧទ្ធម្ភាគចក្រណាមួយដែលត្រូវចុះចតដោយឈប់កម្ពស់មួយម៉ែត្រពីដីហើយនៅតែបើកទៅមុខទៀតដូច្នេះយើងត្រូវតែហក់ចេញហើយរត់»។ ប្រតិបត្តិការរំដោះនោះបានបណ្តាលឱ្យទាហានអាមេរិកាំងរងរបួស៥០នាក់និងពលីជីវិតចំនួន៤១នាក់ក្នុងនោះបីនាក់បានជាប់នៅលើកោះហើយត្រូវទាហានខ្មែរក្រហមចាប់បាននិងសម្លាប់ចោលនាពេលក្រោយមក។ ការស្លាប់បាត់បង់ជីវិតខាងភាគីអាមេរិកាំងអាចច្រើនជាងនេះបើសិនជាគ្មានវីរភាពអ្នកប្រយុទ្ធដ៏ក្លាហានដូចជាលោកព្រឹន្ទបាលឯក Fofomaitulagi Tuitele។ លោកបានលបឆ្មក់ចូលវាយដល់ទំតាំងកាំភ្លើងយន្តរបស់ក្រុមខ្មែរក្រហមដើម្បីបើកផ្លូវឱ្យឧទ្ទម្ភាគចក្រដឹកកងទ័ពបន្ថែមអាចចុះចតបាន។ នេះបើតាមការបញ្ជាក់របស់អតីតសហការីនិងអ្នកស្រាវជ្រាវ។ លោក អាល់ ប៊ែលលី អតីតទាហានម៉ារីនដែលបានចូលរួមប្រយុទ្ធនៅថ្ងៃនោះបានរំលឹកថា៖ «គាត់បានឡើងទៅនៅពេលគាត់ឮកាំភ្លើងនៅទីតាំងមួយហើយបន្ទាប់មកក៏ស្ងាត់បាត់សំឡេង។ បន្ទាប់មកគាត់ឮស្នូរកាំភ្លើងនៅកន្លែងមួយទៀត។ ហើយវាក៏ស្ងាត់បាត់។ បន្ទាប់មកគាត់ទៅទីតាំងទីបីហើយវាស្ងាត់ទៀត។ ខ្ញុំគិតថាគាត់ចំណាយពេលប្រហែល៣០នាទីឬ២០នាទី»។ នៅពេលដែលលោក Fofo Tuitele ចេញមកវិញគាត់បានយកជ័យភណ្ឌមកជាមួយមានអាវុធអាកា៤៧ចំនួនពីរដើម ប៊ីដុងទឹក កែវយឹត ស្បែកជើងកង់ឡាន បារី និងវត្ថុជាច្រើនទៀត។ ការសម្រុកចូលក្នុងទីតាំងរបស់ក្រុមខ្មែរក្រហមនេះគឺលោក Fofo Tuitele ធ្វើឡើងតែម្នាក់ឯងប៉ុណ្ណោះ។ នេះបើតាមការបញ្ជាក់របស់លោក អាល់ ប៊ែលី។ លោកបានបន្តទៀតថា៖ «សកម្មភាពរបស់គាត់បានផ្លាស់ប្តូរប្រៀបក្នុងការប្រយុទ្ធគឺស្នូរកាំភ្លើងបានថយចុះហើយបន្ទាប់មកមានការបាញ់គាំទ្រតាមអាកាសថែមនិងមានឧទ្ធម្ភាគចក្រដឹកកងទ័ពថែមទៀត»។ លោក Fofo Tuitele បានពន្យល់ពីការសម្រេចចិត្តធ្វើប្រតិបត្តិការតែម្នាក់ឯងចូលក្នុងទីតាំងរបស់ទាហានខ្មែរក្រហមថា៖ «ខ្ញុំមិនចង់យកអ្នកណាតាមទេដោយសារមិនចង់បរាជ័យ។ ខ្ញុំមិនចាំបាច់បារម្ភពីជីវិតដៃគូ។ ខ្ញុំអាចធ្វើប្រតិបត្តិការដោយរហ័សជាជាងប្រាប់គេថាត្រូវធ្វើម៉េចនិងមិនត្រូវធ្វើអីខ្លះ។ ខ្ញុំអាចគិតថាត្រូវធ្វើយ៉ាងម៉េចដោយស្ងាត់ស្ងៀម»។ ក្នុងចំណោមអ្នកដែលចូលរួមប្រយុទ្ធស្ទើរតែទាំងអស់ជាទាហានក្មេងៗដែលកំពុងហាត់ហ្វឹកហ្វឺននៅឡើយគឺមានអ្នកធ្លាប់ប្រយុទ្ធតែប៉ុន្មាននាក់ប៉ុណ្ណោះ។ ភាគច្រើននៃទាហានទាំងនោះអាយុពី១៨ដល់២១ឆ្នាំ។ បើទោះជាយ៉ាងនេះក៏ដោយស្មារតីប្រយុទ្ធរបស់ពួកគេខ្លាំងក្លា។ នេះបើយោងតាមការរៀបរាប់របស់អតីតមេបញ្ជាការខ្មែរក្រហមដែលដឹកនាំការប្រយុទ្ធនាពេលនោះ។ លោក អែម សោម មេបញ្ជាការនៅលើកោះតាងបានបញ្ជាក់ប្រាប់លោក Peter Maguire ដែលជា អ្នកស្រាវជ្រាវថា៖ «ខ្ញុំអាចនិយាយថាពួកគេក្លាហាន។ ពួកគេមិនខ្លាចស្លាប់ទេ»។ ទាហានខ្មែរក្រហមបានស្លាប់បាត់បង់ជីវិតប្រហែលជាង២០នាក់។ រីឯសហរដ្ឋអាមេរិកក្រៅពីមានអ្នកស្លាប់និងរបួសគឺបានខូចខាតឧទ្ធម្ភាគចក្រចំនួន៣គ្រឿង។ ក្រុមអ្នកស្រាវជ្រាវនៅតែចោទសួរពីវិធីដោះស្រាយបញ្ហាដែលសហរដ្ឋអាមេរិកប្រើប្រាស់នៅពេលនោះដូចជាការប្រើប្រាស់កម្លាំងដែលមិនមានបទពិសោធន៍ ការបរាជ័យខាងការស៊ើបការណ៍សម្ងាត់ព្រោះពួកគេមិនមានព័ត៌មានគ្រប់គ្រាន់មុនពេលប្រយុទ្ធហើយនឹកស្មានថាមិនមានការតដៃខ្លាំងក្លាទេនិងការផ្សព្វផ្សាយព័ត៌មានដែលមិនត្រូវនឹងសភាពការណ៍ពិតជាដើមពីព្រោះរដ្ឋាភិបាលខ្មែរក្រហមបានសម្រេចដោះលែងចំណាប់ខ្មាំងទាំង៤០នាក់និងកប៉ាលមុននឹងប្រតិបត្តិការយោធាចាប់ផ្តើម។ លោក Peter Maguire ប្រធានមូលនិធិ Fainting Robbin និងជាអ្នកស្រាវជ្រាវបានបញ្ជាក់ថា៖ «វាគឺជាប្រតិបត្តិការយោធាមួយដែលមិនចាំបាច់ទាល់តែសោះ។ ពួកគេត្រូវបញ្ជូនទៅកោះមួយដើម្បីដោះលែងចំណាប់ខ្មាំងនិងនាវាដឹកទំនិញអាមេរិកាំង។ នៅពេលដែលពួកគេចុះចតលើកោះគឺកប៉ាលនោះត្រូវបានគេដោះលែងមកវិញហើយ។ ដូច្នេះគ្មានអ្វីដែលត្រូវឱ្យពួកគេឡើងកោះនោះសោះ។ ធម្មតាការមើលថយក្រោយហើយរិះគន់ការសម្រេចចិត្តនានាជាការងាយស្រួល ប៉ុន្តែបើនិយាយដោយយុត្តិធម៌ទៅក៏ប្រតិបត្តិការនេះនៅតែជាបញ្ហារញ៉េរញ៉ៃដដែល»។ រហូតមកដល់ពេលនេះនៅមិនទាន់មានការទទួលស្គាល់ស្នាដៃទាហានពលីនិងនៅរស់រានឱ្យស័ក្តិសមនឹងស្នាដៃរបស់ពួកគេនៅឡើយទេ។ នេះបើតាមការបញ្ជាក់របស់លោកម៉ាក់ខ្វៃ។ កាលពីឆ្នាំ២០១៦ លោក Mark Meadows សមាជិកសភាប្រចាំរដ្ឋNorth Carolina និងលោកស្រី Tulsi Gabbard សមាជិកសភាប្រចាំរដ្ឋ Hawaii បានស្នើសេចក្តីព្រាងច្បាប់មួយផ្តល់មេដាយសង្គ្រាមវៀតណាមដល់កងកម្លាំងយោធាដែលចូលរួមក្នុងប្រតិបត្តិការសង្គ្រោះនាវា Mayaguez នោះផងដែរ ប៉ុន្តែមិនបានសម្រេចជោគជ័យដោយអ្នកខ្លះលើកឡើងថាវាមិនមែនជាផ្នែកមួយនៃសង្គ្រាមវៀតណាមបើទោះបីជាឈ្មោះរបស់ពួកគេមានចារនៅឯវិមានរំលឹកវិញ្ញាណក្ខន្ធយុទ្ធជនពលីក្នុងសង្គ្រាមវៀតណាមក៏ដោយ។ លោក Peter Maguire កំពុងខិតខំជាថ្មីទៀតដើម្បីឱ្យពួកគេទទួលបានមេដាយកិត្តិយសនេះ។ លោកមិនយល់ថាហេតុអ្វីបានជាការខិតខំប្រឹងប្រែងលើកមុនបានបរាជ័យ៖ «ខ្ញុំមិនដឹងថាហេតុអ្វីទេ។ ខ្ញុំមិនយល់ថាហេតុអ្វីបានជាឈ្មោះរបស់ពួកគេនៅលើជញ្ជាំងវិមាននេះប៉ុន្តែពួកគេមិនទទួលបានមេដាយសង្គ្រាមនៅវៀតណាម»។ រូបឯកសារ៖ លោក Peter Maguire អ្នកឯកទេសខាងច្បាប់អន្តរជាតិ និងជាអ្នកនិពន្ធសៀវភៅ «ប្រឈមមុខនឹងមរណភាពនៅកម្ពុជា» (រូបទាញចេញពីបទសម្ភាសន៍ជាវីដេអូរបស់ VOA) លោក Peter Maguire យល់ថាវីរភាពរបស់លោក Fofo Tuitele នៅថ្ងៃនោះក៏មិនទាន់ទទួលបានការផ្តល់កិត្តិយសស័ក្តិសមនឹងស្នាដៃរបស់គាត់នៅឡើយទេហើយលោកសមតែទទួលបានមេដាយ Navy Crox ឬ មេដាយកិត្តិយសពីសភាជាតិ(Congressional Medal of Honor)។ អតីតសហការីជាច្រើននាក់ដោយក្នុងនោះមានលោកAl Bailey បានសរសេរលិខិតបញ្ជាក់ពីសកម្មភាពរបស់លោក Fofo Tuitele នៅគ្រានោះ។ VOA បានទាក់ទងទៅការិយាល័យរបស់អ្នកតំណាងរាស្ត្រទាំងពីរនាក់ ប៉ុន្តែបុគ្គលិករបស់លោក Mark Meadows ថាលោកមិនមានពេលទំនេរនឹងឆ្លើយតបបានឡើយក្នុងខណៈពេលដែលការិយាល័យរបស់លោកស្រី Tulsi Gabbard មិនឆ្លើយតបនឹងការសាកសួរជាបន្តបន្ទាប់។ លោកបាន Fofo Tuitele កើតនៅភូមិ Vailoa នៅលើកោះ SavaiI នៃដែនដី Samoa របស់សហរដ្ឋអាមេរិក។ លោកបានចូលធ្វើជាកងម៉ារីននៅពេលដែលលោកមានអាយុ១៨ឆ្នាំហើយស្ថិតនៅក្នុងអង្គភាព Golf Company 2/9, 3 Marine Regimentហើយបានទៅបំពេញបេសកកម្មនៅប្រទេសវៀតណាមចំនួន២ដងដោយលោកទទួលបានមេដាយ Bronze Star និង Purple Heart។ ក្រោយពីបម្រើការងារក្នុងកងម៉ារីនជាង២៣ឆ្នាំលោកបានលាឈប់ហើយបន្តធ្វើការងារនៅប៉ុស្តិ៍ប្រៃសណីយ៍រយៈពេលជិត២០ឆ្នាំទៀត។ លោក Fofo Tuitele មានអាយុ៧១ឆ្នាំហើយនិងមានកូនបីនាក់និងមានចៅស្រីម្នាក់។ នៅពេលនេះលោកហ្វូហ្វូបានចូលនិវត្តន៍ហើយស្នាក់នៅទីក្រុងរីយូ រែនចូ ក្នុងរដ្ឋញ៉ូមិកស៊ិកូ៕ សូមចុចទៅប្រភពដើម VOA ត្រង់នេះ	ការប្រយុទ្ធចុងក្រោយរវាងកងទ័ពសហរដ្ឋអាមេរិកនិងខ្មែរក្រហមបានកើតមានឡើងនៅលើកោះតាងនៅថ្ងៃទី១៥ខែឧសភាឆ្នាំ១៩៧៥គឺជិតមួយខែបន្ទាប់ពីក្រុមខ្មែរក្រហមបានចូលកាន់អំណាច។ ការប្រយុទ្ធកើតឡើងនៅពេលដែលកងយោធាសហរដ្ឋអាមេរិកបានចូលទៅរំដោះយកកប៉ាលដឹកទំនិញពីក្រុមខ្មែរក្រហមមកវិញ។
លោក ប៊ុន បារាំង បាននិយាយប្រាប់សារព័ត៌មានថ្មីៗ(ThmeyThmey)នៅព្រឹកថ្ងៃទី១៧ កុម្ភៈ តាមទូរសព្ទថា មានហេតុផលធំៗបីចំណុច ដែលធ្វើឱ្យមានកង្វះកម្លាំងអ្នកផលិតអំបិលខ្លាំងបែបនេះ។ ហេតុផលធំៗទាំងបីនោះមាន៖ ទីមួយ ដោយសារកាលឆ្នាំ២០១៨ ធម្មជាតិមិនអំណោយផលក្នុងការផលិតអំបិល បានធ្វើអ្នកផលិតអំបិលមួយចំនួន ចំណាកស្រុកទៅធ្វើការងារនៅតាមព្រំដែន ធ្វើការងាររោចក្រ និងកម្មករសំណង់ នៅតាមបណ្តាខេត្តនានា និងនៅភ្នំពេញ។ ទីពីរ តម្លៃអំបិលមានការធា្លក់ចុះពីមួយឆ្នាំ ទៅមួយឆ្នាំ ដោយធា្លក់ពី២៤,០០០រៀល មកត្រឹម១២,០០០រៀល ក្នុងទំហំ៥០គីឡូក្រោម នៅដើមឆ្នាំនេះ។ និងទី៣ កម្លាំងអ្នកផលិតអំបិល ជាមនុស្សវ័យចាស់ ព្រោះមិនមានមនុស្សពេញវ័យ-ពេញកម្លាំង មកព្រមធ្វើការងារក្រោមកម្តៅថៃ្ងបែបនេះឡើយ ទោះជាមានការបន្ថែមកំរៃលើកម្លាំងពលកម្មក៏ដោយ។ ទោះបីជាមានកម្លាំងពលកម្មធ្លាក់ខ្លាំងក្តី ក៏ប្រធានសហគមន៍អ្នកផលិតអំបិលកំពត-កែបរូបនេះ មិនអាចកំណត់ថា អំបិលក្នុងឆ្នាំ២០១៩ដែលចេញពីកន្លែងផលិតតែមួយគត់នៅកម្ពុជា លើផ្ទៃដីជិត៥ពាន់ហិចតានេះ ថាអាចបំពេញគ្រប់ លើស ឬខ្វះ តាមតម្រូវការប្រជាពលរដ្ឋទូទៅប្រទេសបានទេ ដោយរង់ចាំមើលលទ្ធផលជាក់ស្តែង ក្នុងអំឡុងខែ មិថុនា ឆ្នាំនេះ។ ប៉ុន្តែ លោក ប៊ុន បារាំង បានបង្ហាញនូវក្តីសង្ឃឹម យ៉ាងដូច្នេះ «ចំនួនអ្នកផលិតអំបិលមានតិចក៏ពិតមែន ប៉ុន្តែផ្ទៃដីផលិតនៅដដែល ហើយការផលិតរបស់ពួកគេ ទទួលបានលទ្ធផលល្អទៀត ដោយសារអាធាតុអំណោយផលក្នុងការផលិត»។ សូមបញ្ជាក់ថា កម្ពុជាមានតម្រូវការអំបិលប្រើប្រាស់ជាប្រចាំប្រមាណ១០ម៉ឺនតោនក្នុងមួយឆ្នាំៗ។ ហើយកាលពីឆ្នាំ២០១៨ កសិដ្ឋានផលិតអំបិលកំពត-កែបនេះ មិនអាចផលិតអំបិលបាន ព្រោះមានភ្លៀងធា្លក់ខ្លាំងក្នុងរដូវផលិតអំបិល ទើបបង្ខំឲ្យប្រធានសហគមន៍អ្នកផលិតអំបិល សម្រេចនាំចូលអំបិល៣ម៉ឺនតោន ពីចិន និងថៃ ដើម្បីតម្រូវការក្នុងស្រុក៕	ចំនួនអ្នកផលិតអំបិលនៅខេត្តកំពត-កែប ក្នុងឆ្នាំ២០១៩ មានការធ្លាក់ចុះជាងពាក់កណ្តាល បើធៀបទៅនឹងឆ្នាំមុខៗ។ ប៉ុន្តែការធ្លាក់ចុះនៃអ្នកផលិតនេះ មិនអាចកំណត់បានថា កម្ពុជានឹងប្រឈមកង្វះការផ្គត់ផ្គង់អំបិលក្នុងស្រុក ជាថ្មីទៀតទេ។ លោក ប៊ុន បារាំង ប្រធានសហគមអ្នកផលិតអំបិលកំពត-កែប បាននិយាយដូច្នេះ ចំនួនអ្នកផលិតធា្លក់ចុះពិតមែន តែបរិមាណនៃការផលិតរបស់ពួកគេកើនឡើង ព្រោះអាកាសធាតុល្អ បានអំណោយផលដល់ពួកគេ។
លោក ហួន បូនី ប្រធានក្រុមរបស់កម្មករប្រមូលសំរាមក្រុមហ៊ុន ស៊ីន ទ្រី ដែលចូលរួមក្នុងកិច្ចប្រជុំដែរនោះ ប្រាប់សារព័ត៌មានថ្មីៗថា លោកអភិបាលរាជធានីភ្នំពេញ សុំឲ្យកម្មករនិយោជិត ដែលធ្វើការវេនយប់ ចូលធ្វើការវិញ ចាប់ពីល្ងាចថ្ងៃទី៧តុលានេះតែម្តង តែចំពោះកម្មករនិយោជិត ដែលធ្វើការវេនថ្ងៃ អាចចូលធ្វើការវិញនៅថ្ងៃស្អែកក៏បាន។ យ៉ាងណា លោក អះអាងថា កម្មករនិយោជិត (វេនយប់) ស្នើសុំចូលធ្វើវិញ ចាប់ពីថ្ងៃស្អែកទាំងអស់គ្នា ព្រោះពួកគាត់ អត់ងងុយនិងអស់កម្លាំង ដោយសារធ្វើកូដកម្មរយៈពេល៤-៥ថ្ងៃមកនេះ។ លោក និយាយថា៖«ចាំមើលល្ងាចហ្នឹង តើខាងវេនយប់ គេចេញអត់...។ បើកម្មករព្រមចេញ អាហ្នឹង [មេៗ] ចាត់ចែងហើយយប់ហ្នឹង ត្រូវចេញឡានទាំងអស់ អត់មានទុកមួយគ្រឿងទេ នៅគ្រប់ខណ្ឌទាំងអស់។ និយាយរួម គឺសម្រេចលើកម្មករដែរ មេៗគាត់អត់ហ៊ានសម្រេច ព្រោះកម្មករ ថាគាត់អត់ងងុយ ឲ្យតែពួកគាត់ អូខេថាចេញ គឺ ល្ងាចហ្នឹងបានចេញដំណើរការទាំងអស់ហើយ»។ មេសហជីពរូបនេះ បន្តថា៖«ចាំមើលល្ងាចប្រហែលជាម៉ោង៣ ឬម៉ោង៣ជាង ប្រហែលជាអាចដឹងដំណឹងហើយ ព្រោះពួកមេៗ គាត់ នឹងដើរលួងលោមហើយ ឲ្យចេញ ទុកយូរក៏អត់កើតដែរ ព្រោះសំរាមស្ទះ»។ បើតាមកំណត់ហេតុនៃកិច្ចប្រជុំខាងលើ នាព្រឹកថ្ងៃទី៧ ខែតុលានេះ កិច្ចប្រជុំ សម្រេចថា ទីមួយ សំណើរបស់កម្មករនិយោជិត ដែលទាមទារឲ្យក្រុមហ៊ុន ស៊ីន ទ្រី ដោះស្រាយពេលបញ្ចប់កិច្ចសន្យា គឺក្រុមហ៊ុន ស៊ីន ទ្រី ទទួលដោះស្រាយតាមច្បាប់ស្តីពីការងារ ហើយរដ្ឋបាលរាជធានីភ្នំពេញ ជាអ្នកធានាខុសត្រូវ និងទីពីរ ការងាររបស់កម្មករនិយោជិតទៅថ្ងៃខាងមុខ រដ្ឋបាលរាជធានីភ្នំពេញ ធានាមិនឲ្យបាត់បង់ឡើយ ទោះបីក្រុមហ៊ុន ស៊ីន ទ្រី ដេញថ្លៃជាប់ឬមិនជាប់ក៏ដោយ។ លោក ទូច កុសល ប្រធានសហព័ន្ធសហជីពកម្មករនិយោជិតវិស័យទេសចរណ៍កម្ពុជា ថ្លែងថា នៅក្នុងកិច្ចប្រជុំ លោកអភិបាលរាជធានីភ្នំពេញ ចេញមុខធានាមិនឲ្យអតីតភាពការងារនិងអត្ថប្រយោជន៍ផ្សេងៗរបស់កម្មករនិយោជិត បាត់បង់ឡើយ ហើយទោះជាក្រុមហ៊ុន ស៊ីន ទ្រី ដេញថ្លៃជាប់ឬមិនជាប់ ដោយត្រូវកាត់បន្ថយចំនួនកម្មករនិយោជិត គឺក្រុមហ៊ុន នឹងទូទាត់តាមផ្លូវច្បាប់។ បើតាមលោក ទូច កុសល ដដែល លោកអភិបាលរាជធានីភ្នំពេញ ក៏បានធានាដែរថា បើមានករណីកាត់បន្ថយចំនួនកម្មករនិយោជិត អ្នកបាត់បង់ការងារ នឹងមានការងារថ្មី នៅក្រុមហ៊ុនផ្សេងទៀត ដែលដេញថ្លៃជាប់។ ប្រធានសហព័ន្ធសហជីពផ្នែកវិស័យទេសចរណ៍ និយាយជាមួយសារព័ត៌មានថ្មីៗថា៖«ក្រោយពីបានប៉ះប៉ូវគ្នាហើយ គាត់ [លោកអភិបាលរាជធានី] បានទៅពន្យល់ប្រាប់កម្មករ ហើយពួកគាត់ យល់ព្រម ថានឹងចូលធ្វើការវិញ ប្រហែលជាម៉ោង៣។ តែពួកគាត់ទៅមិនទៅ អាហ្នឹង អត់ទាន់ដឹងទេ»។ កម្មករនិយោជិតជាង២ពាន់នាក់នៃក្រុមហ៊ុន ស៊ីន ទ្រី ចាប់ផ្តើមធ្វើកូដកម្មមិនប្រមូលសំរាម ចាប់តាំងពីថ្ងៃទី២ ខែតុលាមក ដោយទាមទារ៥ចំណុច គឺ ប្រាក់បំណាច់អតីតភាពការងារ ប្រាក់សំណងជំងឺចិត្ត ប្រាក់ជួសការជូនដំណឹងមុន ប្រាក់ខែចុងក្រោយ និងការឈប់សម្រាកប្រចាំឆ្នាំដែលនៅសេសសល់។ លោក ហូត បូនី លើកឡើងថា៖«លោកអភិបាលរាជធានីភ្នំពេញ ប្រកាសហើយថា គាត់ ធានាដោះស្រាយជូន។ គាត់ ដោះស្រាយជូនហ្នឹង មិនមែនតែមួយវគ្គឲ្យចប់ទេ គាត់ ដោះស្រាយជាដំណាក់កាលៗ។ គាត់ថា គាត់នឹងដោះស្រាយជូនទាំងសស់»៕ អត្ថបទទាក់ទង បុគ្គលិកស៊ីនទ្រីនៅតែបន្តធ្វើកូដកម្ម ខណៈអាជ្ញាធរភ្នំពេញប្រកាសរើសអ្នកប្រមូលសំរាមថ្មី	កិច្ចប្រជុំរវាងលោក ឃួង ស្រេង អភិបាលរាជធានីភ្នំពេញ ជាមួយនឹងភាគីពាក់ព័ន្ធ រួមមាន មេសហជីព នាយកក្រុមហ៊ុន ស៊ីន ទ្រី តំណាងក្រសួងការងារ និង តំណាងក្រសួងបរិស្ថាន ជាដើម បានសម្រេចរួមគ្នាលើចំណុចមួយ គឺ «ស្នើឲ្យកម្មករនិយោជិតទាំងអស់នៃក្រុមហ៊ុន ស៊ីន ទ្រី ចូលធ្វើការងារជាធម្មតាវិញ ចាប់ពីរសៀលថ្ងៃទី៧ ខែតុលា ឆ្នាំ២០២០នេះតទៅ»។ យ៉ាងណា គេ មិនទាន់ទទួលបានចម្លើយច្បាស់លាស់ពីកម្មករនិយោជិតនោះទេថា ពួកគាត់ នឹងចាប់ផ្តើមចូលធ្វើការវិញនៅរសៀលឬយប់នេះ ឬមួយក៏រង់ចាំដល់ស្អែក។
ដោយសារយាយីនៃជំងឺកូវីដ-១៩ ធ្វើឲ្យការប្រឡងសញ្ញាបត្រមធ្យមសិក្សាទុតិយភូមិ (បាក់ឌុប) ឆ្នាំ២០២០នេះ ប្រែប្រួលចុះឡើងៗ ដោយត្រូវពន្យារពេលម្តងហើយម្តងទៀត។ លើកទី១ ការប្រឡងបាក់ឌុប ត្រូវពន្យារពេលពីខែសីហា ទៅខែធ្នូ ហើយបន្ទាប់មកត្រូវពន្យារលើកទី២ ពីខែធ្នូ ទៅខែមករា ឆ្នាំ២០២១វិញ។ ការសម្រេចចុងក្រោយរបស់ក្រសួងអប់រំ គឺការប្រឡងបាក់ឌុប នឹងប្រព្រឹត្តទៅនៅថ្ងៃទី១១ ខែមករា ឆ្នាំ២០២១។ រយៈពេល១ខែទៀតនេះ ធ្វើឲ្យសិស្សានុសិស្សថ្នាក់ទី១២ មានពេលវេលាបន្ថែមទៀតសម្រាប់រំលឹកមេរៀន អនុវត្តលំហាត់ និងបំពេញចន្លោះដែលខ្វះខាត។ ប៉ុន្តែពួកគាត់ក៏យល់ស្របថាការពន្យារពេលប្រឡងនេះគឺជាវិធានការដ៏ត្រឹមត្រូវសម្រាប់ទប់ស្កាត់ជំងឺកូវីដ-១៩។ យុវជន គឹម ឡុងណាហ៊ាង ជាសិស្សនៅវិទ្យាល័យបាក់ទូក ប្រាប់ថា ខ្លួន ខកចិត្តបន្តិចដែរ ពេលទទួលដំណឹងពីការពន្យារពេលប្រឡងបាក់ឌុបរហូតដល់ពាក់កណ្តាលខែមករា ឆ្នាំ២០២១។ ប៉ុន្តែ ណាហ៊ាង នៅតែគាំទ្រលើការសម្រេចចិត្តរបស់ក្រសួង ដើម្បីទប់ស្កាត់ការរាតត្បាតជំងឺកូវីដ-១៩។ ទិដ្ឋភាពសិស្សានុសិស្សថ្នាក់ទី១២នៅវិទ្យាល័យសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុន សែនដើមឫស ខេត្តកណ្តាល កំពុងប្រឡងបាក់ឌុបសាកល្បង ដើម្បីតេស្តសមត្ថភាពសិស្សានុសិស្ស រូបពីវិទ្យាល័យសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុន សែនដើមឫស យុវសិស្សរូបនេះ និយាយដូច្នេះថា៖«ខ្ញុំខកចិត្ត២ដងហើយ។ អារម្មណ៍នៃការតាំងចិត្តក៏វាសាបតាមហ្នឹងដែរ។ តាំងពីខ្ញុំរៀនពីដើមឆ្នាំមកខ្ញុំត្រៀមខ្លួនបាន៩៥ភាគរយហើយ។ បើការប្រឡង អត់មានការពន្យារទេ មកដល់ពេលនេះគឺខ្ញុំនៅសល់ពេល២អាទិត្យដើម្បីត្រៀមបន្ថែមឲ្យគ្រប់១០០ភាគរយ។ អ៊ីចឹងដល់ពេលឮដំណឹងហ្នឹងភ្លាម សិស្សានុសិស្សទូទាំងប្រទេស រួមទាំងខ្ញុំគឺមានភាពប៉ះពាល់ក្នុងអារម្មណ៍។ ខ្ញុំក៏ត្រឡប់មកគិតវិញថា ការពិតជាសេចក្តីសម្រេចមួយដ៏ត្រឹមត្រូវរបស់រាជរដ្ឋាភិបាលដែលគិតគូរពីសិស្សានុសិស្ស»។ យុវតី ចិត្រា ស្រីណែត ជាសិស្សនៅវិទ្យាល័យសង្កែ ខេត្តបាត់ដំបង ក៏បានយល់ស្របដែរ ថា ការពន្យារពេលប្រឡងបាក់ឌុបឆ្នាំនេះគឺជាការសម្រេចចិត្តដល់ត្រឹមត្រូវរបស់ក្រសួងអប់រំ ដើម្បីការពារសុវត្ថិភាពរបស់សិស្សានុសិស្ស។ យុវតីរូបនេះ បង្ហាញការរីករាយនៅពេលដែលខ្លួនមានពេលរយៈពេល១ខែទៀតដើម្បីពង្រឹងការសិក្សារបស់ខ្លួន។ ស្រីណែត សារភាពថា បច្ចុប្បន្ន ខ្លួន មានសមត្ថភាពប្រឡងបានត្រឹមតែ៥០ភាគរយតែប៉ុណ្ណោះ។ ដូច្នេះសល់ពេល១ខែទៀតនេះ ស្រីណែត នឹងខិតខំស្វ័យសិក្សា និងរៀនបំប៉ន ដើម្បីពង្រឹងសមត្ថភាពខ្លួនឲ្យបានត្រឹម៨០ភាគរយ សម្រាប់ការប្រឡើង។ យុវតីរូបនេះ បង្ហាញការតាំងចិត្តថា៖«១ខែទៅទៀតនេះ ខ្ញុំនឹងពង្រឹងមុខវិជ្ជារូបវិទ្យា និងគណិតវិទ្យាបន្ថែមទៀត»។ យុវជន លីម ឡាយហុក ដែលសិក្សានៅសាលាអន្តរទ្វីបអាមេរិកាំង ក៏មិនខុសពីយុវសិស្សទាំងពីរនាក់ខាងលើដែរ។ ឡាយហុក ហាក់មានការព្រួយបារម្ភខ្លាំងពីការរាតត្បាតជំងឺកូវីដ-១៩ និងព្រួយបារម្ភថាការប្រឡងបាក់ឌុប អាចនឹងអូសបន្លាយពេលកាន់តែយូរបន្ថែមទៀត បើកាលណាជំងឺកូវីដ-១៩មិនទាន់អាចគ្រប់គ្រងបាន។ ឡាយហុក លើកឡើងបែបនេះថា៖«ការពន្យារពេលប្រឡងគឺល្អហើយ ពីព្រោះយើងអត់ដឹងច្បាស់ថា ជំងឺកូវីដ-១៩ហ្នឹងវានៅណាខ្លះទេ។ បើយើងទៅប្រឡងក៏ជួបហានិភ័យដែរ។ សុខភាពសំខាន់ជាង។ ប៉ុន្តែពន្យារពេលដល់ខែមួយ (ខែទីមួយនៃឆ្នាំ២០២១) បើបានប្រឡង គឺអត់អីទេ ប៉ុន្តែបើអត់បានប្រឡងទៀត គឺកាន់តែយូរទៀត»។ លោក ហង់ជួន ណារ៉ុន រដ្ឋមន្ត្រីក្រសួងអប់រំ យុវជន និងកីឡាបានប្រកាសផ្អាកការប្រឡងបាក់ឌុបឆ្នាំនេះចំនួន២លើកមកហើយ ដោយលើកដំបូងនៅខែសីហា ឆ្នាំ២០២០ ដោយកាលនោះជំងឺកូវីដ-១៩ មានការរាតត្បាតខ្លាំងនៅកម្ពុជា ប៉ុន្តែភាគច្រើនជាករណីនាំចូល។ ពេលនោះក្រសួងអប់រំក៏សម្រេចលើកពេលប្រឡងបាក់ឌុបទៅខែធ្នូ ឆ្នាំ២០២១វិញ។ ពេលកម្ពុជា ជួបព្រឹត្តិការណ៍៣វិច្ឆិកា ក្រសួងមិនបានផ្លាស់ប្តូរការប្រឡងឡើយ ដោយសារកាលនោះមាន មនុស្សតែ៤នាក់ទេ ដែលឆ្លងជំងឺកូវីដ-១៩ក្នុងព្រឹត្តិការណ៍នោះ ហើយព្រឹត្តិការណ៍នោះក៏ត្រូវបានកាត់ផ្តាច់ទាំងស្រុង។ ប៉ុន្តែចូលដល់ព្រឹត្តិការណ៍សហគមន៍២៨វិច្ឆិកា ដែលបណ្តាលឲ្យមានមនុស្សឆ្លងជំងឺកូវីដ-១៩ ជាបន្តបន្ទាប់ ក្រសួងអប់រំ ក៏សម្រេចលើកការប្រឡងបាក់ឌុបពីខែធ្នូ ឆ្នាំ២០២០ ទៅថ្ងៃទី១១ ខែមករា ឆ្នាំ២០២១វិញ។ ការប្រឡងបាក់ឌុបឆ្នាំនេះ មានបេក្ខជនប្រឡងជាង១២ម៉ឺននាក់ ក្នុងនោះស្រីជាង៦,៣ម៉ឺននាក់ និងមានមណ្ឌលប្រឡង២១០មណ្ឌល។ បេក្ខជនប្រឡងបាក់ឌុបឆ្នាំនេះ គឺមានការកើនឡើងជាង៤ពាន់នាក់ បើធៀបនឹងឆ្នាំមុន ដែលមានជាង១១,៥ម៉ឺននាក់៕	ភ្នំពេញ៖ សិស្សថ្នាក់ទី១២មួយចំនួន មើលឃើញចំណុចល្អ ដែលក្រសួងអប់រំ ពន្យារពេលប្រឡងបាក់ឌុប រហូតដល់ពាក់កណ្តាលខែមករា ឆ្នាំ២០២១ ដ្បិតពួកគេ មានពេលសិក្សាបន្ថែម ដើម្បីត្រៀមខ្លួនឲ្យកាន់តែល្អ សម្រាប់ការប្រឡង។
នេះជាលើកដំបូងដែលមជ្ឈមណ្ឌលអភិវឌ្ឍន៍ធុរកិច្ច នៃសាកលវិទ្យាល័យភូមិន្ទកសិកម្ម បង្កើតគម្រោងផ្សារណាត់ RUA ចម្ការដូង។ ផ្សារណាត់នេះ នឹងបើកលក់រៀងរាល់ថ្ងៃសៅរ៍ចុងសប្ដាហ៍ នាមុខមហាវិទ្យាល័យសេដ្ឋកិច្ចកសិកម្ម និងអភិវឌ្ឍន៍ជនបទ។ លោក សុខ គឹមឈិន ព្រឹទ្ធបុរសមហាវិទ្យាល័យសេដ្ឋកិច្ចកសិកម្ម និងអភិវឌ្ឍន៍ជនបទ បានឱ្យដឹងថា ការបង្កើតផ្សារណាត់ RUA ចម្ការដូងនេះ ដើម្បីផ្សព្វផ្សាយផលិតផលផែនការអាជីវកម្មរបស់និស្សិត និងគ្រូ ជាពិសេសដាក់លក់កសិផល និងផលិតផលកែច្នៃរបស់និស្សិត។ បើតាមលោក សុខ គឹមឈិន ក្រៅពីដាក់លក់ផលិតផលរបស់គ្រូ និងនិស្សិត ផ្សារណាត់នេះ ក៏មានផលិតផលសហគមន៍ផងដែរ។ លោក សុខ គឹមឈិន ព្រឹទ្ធបុរសមហាវិទ្យាល័យសេដ្ឋកិច្ចកសិកម្ម និងអភិវឌ្ឍន៍ជនបទ កសិផល និងផលិតផលរបស់និស្សិត រួមមាន ផលិតផលកែច្នៃ, ស្ពៃជ្រក់, ទឹកសណ្ដែក, សាច់មាន់, បន្លែស្លឹក, ផ្លែត្រប់, តាសក់ និងបន្លែជាច្រើនទៀត នឹងមានលក់នៅក្នុងផ្សារណាត់ RUA ចម្ការដូង។ ព្រឹទ្ធបុរសរូបនេះ បន្តថា ការចាប់ផ្ដើមបើកសាកល្បងនៅថ្ងៃទី១៥ កក្កដានេះ នឹងមានស្ដង់ចូលរួមចំនួន ១០ ដែលសុទ្ធតែរបស់និស្សិតនៅសាកលវិទ្យាល័យភូមិន្ទកសិកម្ម។ តាមរយៈការបង្កើតផ្សារណាត់នេះ នឹងផ្ដល់ផលជះវិជ្ជមានជាច្រើន។ លោក សុខ គឹមឈិន រៀបរាប់បែបនេះ៖ «ផ្សារនេះ នឹងក្លាយជាកន្លែងមួយ និងជាវិធីសាស្រ្តមួយ អាចលើកទឹកចិត្តឱ្យផែនការអាជីវកម្មរបស់គ្រូ និងនិស្សិតដែលបង្កើតរួច អាចមានទីផ្សារ និងបង្កើតទំនាក់ទំនងរវាងអ្នកទិញ និងអ្នកផលិត»។ រូបតំណាង។ ផលិតផល និងកសិផលរបស់និស្សិតដាក់លក់នៅមុខក្រសួងកសិកម្ម រុក្ខាប្រមាញ់ និងនេសាទ កាលពីថ្ងៃទី១៤ កុម្ភៈ។ រូបភាព៖ ញឹក ស្រីល័ក្ខ លើសពីនេះ ផ្សារណាត់ RUA ចម្ការដូង ក៏ផ្ដល់ឱ្យសាធារណជន និងអ្នករស់នៅជុំវិញ សាកលវិទ្យាល័យភូមិន្ទកសិកម្ម អាចមកទិញផលិតផល កសិផលធម្មជាតិរបស់និស្សិត និងរីករាយជាមួយទេសភាពបរិយាកាសនៅទីនោះ។ លោក សុខ គឹមឈិន បន្ថែមថា ផ្សារណាត់នេះ ក៏ចូលរួមបង្កើតសេដ្ឋកិច្ច និងគាំទ្រដល់គោលនយោបាយរបស់រដ្ឋាភិបាល ក្នុងការបណ្ដុះថ្នាលធុរកិច្ចដល់និស្សិត លើសពីទ្រឹស្ដី តែជាការអនុវត្តជាក់ស្ដែងផងដែរ។ ព្រឹទ្ធបុរសមហាវិទ្យាល័យសេដ្ឋកិច្ចកសិកម្ម និងអភិវឌ្ឍន៍ជនបទរូបនេះ សង្ឃឹមថា ផ្សារណាត់នេះ នឹងមានការគាំទ្រពីសាធារណជន និងអាចដំណើរការជារៀងរាល់ចុងសប្ដាហ៍។ សូមបញ្ជាក់ថា តម្លៃជួលស្ដង់សម្រាប់និស្សិតមានតម្លៃត្រឹម ១០០០រៀលប៉ុណ្ណោះក្នុងមួយថ្ងៃ និងមួយស្ដង់៕	ភ្នំពេញ៖ មជ្ឈមណ្ឌលអភិវឌ្ឍន៍ធុរកិច្ច នៃសាកលវិទ្យាល័យភូមិន្ទកសិកម្ម នឹងបើកផ្សារណាត់ RUA ចម្ការដូង ដោយចាប់ផ្ដើមពីថ្ងៃទី១៥ កក្កដានេះ ដើម្បីលក់ផលិតផលរបស់និស្សិត និងសហគមន៍។ លោក សុខ គឹមឈិន លើកឡើងថា ការបង្កើតផ្សារណាត់នេះ នឹងជួយបណ្ដុះគំនិតឱ្យនិស្សិត ចេះធ្វើទីផ្សារ និងក្លាយជាសហគ្រិនភាព។
សត្វកណ្តុរដែលគេពិសោធន៍គឺធ្វើឲ្យមានជំងឺទឹកនោមផ្អែមប្រភេទទី១ ដែលលំពែងរបស់វាមិនអាចផលិតអាំងស៊ុយលីនបានទៅតាមតម្រូវការដើម្បីប្រើប្រាស់ជាតិស្ករឡើយ។ កណ្តុរទាំងនេះត្រូវបានឲ្យស៊ីថ្នាំដែលបានមកពីការផ្លាស់ប្តូរ និងកែប្រែបាក់តេរីជារៀងរាល់ថ្ងៃ។ ថ្នាំប្រភេទនេះនឹងបញ្ចេញសារធាតុមួយដែលបំលែងកោសិកានៅក្នុងភ្នាស់របស់ពោះវៀនទៅជាអាចផលិតអាំងស៊ុយលីនបានវិញ។ រយៈពេល ៩០ថ្ងៃក្រោយ កណ្តុរដែលមានជំងឺទឹកនោមផ្អែមទាំងនេះអាចបន្ថយកម្រិតជាតិស្ករក្នុងឈាមបានដូចវិធីដែលកណ្តុរមានសុខភាពធម្មតាអញ្ចឹងដែរ។ ខណៈពេលដែល កណ្តុរជំងឺទឹកនោមផ្អែមស៊ីនូវប្រភេទធម្មតានៃបាក់តេរីនេះមានការថយចុះកម្រិតអាំងស៊ុយលីន ៦០ភាគរយ និងមិនអាចបន្ថយកម្រិតជាតិស្ករក្នុងឈាមបានគ្រប់គ្រាន់ទេ។ ថ្វីត្បិតតែកណ្តុរកើតជំងឺទឹកនោមផ្អែមដែលបានព្យាបាលហើយអាចផលិតអាំងស៊ុយលីនកាន់តែច្រើនក៏ដោយ តែចំនួនសរុបនៃអាំងស៊ុយលីននៅតែតិជាងកណ្តុរធម្មតាពាក់កណ្តាលដដែល។ វាគឺជាការស្រាវជ្រាវដំបូង ហើយក៏មានសំណួរជាច្រើនដែលមិនទាន់មានចម្លើយនៅឡើយដែរដូចជា ចំនួនកោសិកាប៉ុន្មានដែលអាចបំលែងខ្លួនបាន។ លើសពីនេះទៅទៀត វាគួរតែមានភាពច្បាស់លាស់ថា វាមិនមែនជាថ្នាំប្រូបាយអូទិចឡើយ តែជាបាក់តេរីដែលត្រូវបានគេកែប្រែប៉ុណ្ណោះ ត្រួតពិនិត្យដោយ៖ www.health.com.kh ប្រែសម្រួល៖ វេជ្ជ. ម៉េង សុខសៀន ប្រភព៖ nhs.uk	យោងទៅតាមសេចក្តីរាយការណ៍របស់ Daily Express បានឲ្យដឹងថា ការដែលប្រើប្រាស់ថ្នាំដ៏អស្ចារ្យអាចព្យាបាលជំងឺទឹកនោមផ្អែមបាន។ ខណៈពេលដែលអ្នកស្រាវជ្រាវបានទទួលបាននូវជោគជ័យមួយចំនួនក្នុងការប្រើប្រាស់បាក់តេរីដើម្បីពង្រឹងដល់ការគ្រប់គ្រងជំងឺទឹកនោមផ្អែមលើសត្វកណ្តុរ ប៉ុន្តែវាមិនទាន់ជាមធ្យោបាយដើម្បីព្យាបាលលើមនុស្សនៅឡើយទេ។
អ្នកនាំពាក្យម្នាក់ប្រចាំមន្ទីរពេទ្យ Queen Elizabeth ទីដែលនិស្សិតរូបនេះសម្រាកព្យាបាល បានបញ្ជាក់ពីដំណឹងនេះ ដោយអះអាងទៀតថា បាតុកររូបនេះ ទទួលមរណភាពនៅម៉ោងប្រហែល៨ព្រឹក។ នេះបើតាមការចុះផ្សាយរបស់កាសែតជប៉ុន Asian Nikkei ។ ប្រព័ន្ធផ្សព្វផ្សាយព័ត៌មានក្នុងស្រុក បានចុះផ្សាយកាលពីថ្មីៗនេះថា និស្សិតរូបនេះ រងរបួសផ្នែកខួរក្បាលធ្ងន់ធ្ងរ ក្រោយធ្លាក់ពីជាន់ទី៣ នៃអគារចំណតយានយន្តមួយ កាលពីយប់ថ្ងៃទី៣ ខែវិច្ឆិកាសប្តាហ៍មុន ខណៈប៉ូលិសបានបាញ់ឧស្ម័នបង្ហូរទឹកភ្នែក បំបែកក្រុមអ្នកតវ៉ាក្នុងក្រុងរណបមួយ ឈ្មោះថា Tseung Kwan O ។ យុវជនវ័យ២២ឆ្នាំ ដែលបាត់បង់ជីវិតរូបនេះ ត្រូវបានគេស្គាល់ឈ្មោះថា Chow ជានិស្សិតឆ្នាំទី២ មុខជំនាញវិទ្យាសាស្ត្រកុំព្យូទ័រ នៃសកលវិទ្យាល័យបច្ចេកវិទ្យា និងវិទ្យាសាស្ត្រហុងកុង។ រូបគេ បានឆ្លងកាត់ការវះកាត់ខួរក្បាល ចំនួន២លើករួចមកហើយ ចាប់តាំងពីថ្ងៃចន្ទដើមសប្តាហ៍នេះមក។ ក្នុងសន្និសីទព័ត៌មានក្នុងសប្តាហ៍នេះ ប៉ូលិសហុងកុង អះអាងថា មន្ត្រីប៉ូលិសបានបាញ់ឧស្ម័នបង្ហូរទឹកភ្នែក ប្រមាណ៤៤គ្រាប់ នៅក្បែរទីតាំងកើតហេតុនៅយប់នោះ ក៏ប៉ុន្តែបញ្ជាក់ទៀតថា ប៉ូលិសពុំបានទៅរំខានប្រតិបត្តិការសង្គ្រោះបន្ទាន់លើនិស្សិតដែលរងគ្រោះនោះឡើយ។ ការលើកឡើងរបស់ប៉ូលិសនេះ ទំនងជាឆ្លើយតបនឹងការអះអាងរបស់សកម្មជនហុងកុង Joshua Wong ។ យុវជន Wong បានសរសេរលើបណ្តាញសង្គមហ្វេសប៊ុកខ្លួនថា អ្នក សង្គ្រោះស្ម័គ្រចិត្តម្នាក់ ដែលអះអាងថាខ្លួនស្ថិតក្នុងចំណោមមនុស្សមួយក្រុម ដែលទៅដល់ត្រៀមជួយសង្គ្រោះនិស្សិតនោះ បានចោទប្រកាន់ប៉ូលិសហុងកុងថា រារាំងដំណើររបស់ រថយន្តសង្គ្រោះបន្ទាន់ ហើយថែមទាំងពន្យារពេលការព្យាបាលបន្ទាន់ សម្រាប់និស្សិតនេះទៀតផង៕	និស្សិតហុងកុងម្នាក់បានបាត់បង់ជីវិត នៅថ្ងៃទី៨ ខែវិច្ឆិកា ក្រោយរងរបួសធ្ងន់ធ្ងរដោយសារធ្លាក់ពីលើអគារជាន់ទី៣ អំឡុងការប៉ះទង្គិចជាមួយប៉ូលិស។ នេះគឺជាករណីស្លាប់ទីមួយ ដែលកើតចេញពីការប៉ះទង្គិចដោយផ្ទាល់ រវាងប៉ូលិស និងក្រុមបាតុករ ចាប់តាំងពីផ្ទុះបាតុកម្មប្រឆាំងរដ្ឋាភិបាល ជិត៥ខែមកនេះ។
សមុច្ច័យទាំង៤៤ ដែលពលរដ្ឋភូមិព្រៃចំបក់, ស្នួលខ្ពស់, ត្រពាំងទា, ត្រពាំងស្តុក ក្នុងឃុំតាំងយ៉ាប រួមមានហូលពិតានចំនួន៣ សំពតហូលចំនួន១៧ សំពត់ផាមួងលាតចំនួន៥ សំពត់អន្លូញចំនួន៤ អាវផាមួងចំនួន៤ អាវហូលចំនួន៥ កន្សែងហូលពានាចំនួន២ កាបូបហូលចំនួន២ ក្រណាត់ហូល ចំនួន១ ក្រមាសូត្រ ចំនួន១។ នេះបើតាមអាជ្ញាធរជាតិអប្សរា។ ដើម្បីជ្រាបច្បាស់សូមលោកអ្នកនាងទស្សនាវីដេអូដូចខាងក្រោម៖ ពលរដ្ឋ ដែលបរិច្ចាគសំពត់ក្នុងឃុំតាំងយ៉ាប ស្រុកព្រៃកប្បាស ខេត្តតាកែវ ទៅកាន់សារមន្ទីរវាយនភណ្ឌអាស៊ី។ រូបភាពអាជ្ញាធរជាតិអប្សរា៕ ពលរដ្ឋ ដែលបរិច្ចាគសំពត់ក្នុងឃុំតាំងយ៉ាប ស្រុកព្រៃកប្បាស ខេត្តតាកែវ ទៅកាន់សារមន្ទីរវាយនភណ្ឌអាស៊ី។ រូបភាពអាជ្ញាធរជាតិអប្សរា៕ ពលរដ្ឋ ដែលបរិច្ចាគសំពត់ក្នុងឃុំតាំងយ៉ាប ស្រុកព្រៃកប្បាស ខេត្តតាកែវ ទៅកាន់សារមន្ទីរវាយនភណ្ឌអាស៊ី។ រូបភាពអាជ្ញាធរជាតិអប្សរា៕	តាកែវ៖ ពលរដ្ឋ២៧គ្រួសារ ជាអ្នកតម្បាញ ក្នុងស្រុកព្រៃកប្បាស ខេត្តតាកែវ បានបរិច្ចាគសមុច្ច័យសម្លៀកបំពាក់ហូល និងផាមួយ ដែលមានអាយុកាលចំណាស់ៗ ទៅកាន់សារមន្ទីរវាយនភណ្ឌប្រពៃណីអាស៊ី ស្ថិតក្នុងក្រុងសៀមរាប។ ការណ៍នេះពួកគេ ចង់បង្ហាញស្នាដៃតម្បាញហូលផាមួងរបស់ពួកគេទៅកាន់សាធារណជន អន្តរជាតិ និងក្មេងៗជំនាន់ក្រោយ និងដើម្បីឱ្យសារមន្ទីរថែរក្សាសមុច្ច័យទាំងនោះបន្តពីពួកគេ។
ភ្នំពេញ៖ អង្គការបេះដូងជប៉ុន សហការជាមួយក្រុមគ្រូពេទ្យ នៃមណ្ឌលសុខភាពសំពោងជ័យ នឹងពិនិត្យ និងពិគ្រោះជំងឺដល់ពលរដ្ឋ១០០នាក់ ចំនួន២ថ្ងៃ។ ការពិនិត្យនិងពិគ្រោះជំងឺនេះ ធ្វើនៅថ្ងៃទី៥ ខែកក្កដា នៅមណ្ឌលសុខភាពសំពោងជ័យ និងថ្ងៃទី៦ ខែកក្ដដា នៅមន្ទីរពេទ្យបង្អែកព្រៃឈរ ខេត្តកំពង់ចាម ដោយឥតគិតថ្លៃ។ ប្រជាពលរដ្ឋ ដែលមានបំណងចង់ពិនិត្យសុខភាពដោយឥតគិតថ្លៃ សូមភ្ជាប់មកជាមួយនូវលេខទូរសព្ទ, ថ្នាំពេទ្យ, វេជ្ជបញ្ជា, លទ្ធផលវិភាគ ឬឯកសារផ្សេងៗ ដែលពាក់ព័ន្ធជាមួយនឹងជំងឺ។ ពេលវេលាពិនិត្យជំងឺនឹងចាប់ផ្តើមពីម៉ោង៨ព្រឹក ដល់ម៉ោង ៣:៣០រសៀល នៅថ្ងៃទី៥ កក្ដដា និងដល់ម៉ោង ៥:០០ល្ងាចនៅថ្ងៃទី៦ កក្កដា។ ក្រុមគ្រូពេទ្យស្ម័គ្រចិត្តជនជប៉ុន នឹងវះកាត់ជូនកុមារពីអាយុ ០ ឆ្នាំដល់ ១៥ឆ្នាំ ដោយបែងចែកជាពីរផ្នែក គឺជំងឺវះកាត់ផ្នែកកុមារ និងជំងឺវះកាត់ទូទៅ។ សម្រាប់ជំងឺវះកាត់ផ្នែកកុមារមាន ជំងឺទឹកដក់ក្នុងពងស្វាស, ស្បែកលិង្គអត់ពង្លាត់ និងនោមខុសប្រកតី។ ដោយឡែក ជំងឺវះកាត់ទូទៅរួមមាន ពោះវៀនធ្លាក់ចូលពងស្វាស, ទឹកដក់ក្នុងពងស្វាស, គ្រាប់ពងស្វាសអត់ធ្លាក់ និងដុំពក។ សូមបញ្ជាក់ថា អង្គការបេះដូងជប៉ុន មានគោលដៅជួយសម្រួលដល់សេវាវេជ្ជសាស្រ្ដនៅតាមតំបន់ដាច់ស្រយាលនានា ដើម្បីឲ្យពលរដ្ឋមានឱកាស ក្នុងការទទួលបានសេវាកម្មវេជ្ជសាស្រ្ដស្មើភាពគ្នា។ អង្គការបេះដូងជប៉ុន ជាអង្គការសុខាភិបាលអន្តរជាតិស្ម័គ្រចិត្តដែលគាំទ្រលើគម្រោងសេវាវេជ្ជសាស្រ្ដ និងគម្រោងអប់រំសុខភាព៕	ដោយ៖ សុផល រតន:
ព័ត៌មានលម្អិត សូមស្ដាប់បទយកការណ៍ដែលរៀបរៀងដោយអ្នកស្រី អ៊ីសា រ៉ហានី ពីខេត្តសៀមរាបដូចតទៅ យោងតាមទិន្នន័យនៅឆ្នាំ២០១៣ របស់នាយកដ្ឋានគ្រប់គ្រងព្រៃឈើ ទេសភាពវប្បធម៌ និងបរិស្ថាន នៃអាជ្ញាធរជាតិអប្សរា គម្របព្រៃឈើក្នុងតំបន់រមណីយដ្ឋានអង្គរមានជាង ៥ពាន់ហិកតា គឺស្មើនឹង ១៤ភាគរយ នៃផ្ទៃដីសរុបចំនួន ៤០១គីឡូម៉ែត្រក្រឡា។ ទិន្នន័យនេះ អាចនឹងមានការប្រែប្រួលក្នុងចន្លោះឆ្នាំ២០១៣ មកដល់បច្ចុប្បន្ន ដ្បិតមិនទាន់ស្រង់ទិន្នន័យសាជាថ្មី ហើយចន្លោះពេលនេះ ក៏មានការដាំកូនឈើឡើងវិញជាច្រើន លើចំនួនផ្ទៃដីដែលរងការទន្ទ្រាន។ ទាក់ទងនឹងព្រៃឈើនេះដែរ កន្លងមកអ្នកជំនាញបានលើកឡើងថា ព្រៃឈើមានទំនាក់ទំនងយ៉ាងជិតស្និទ្ធ ទៅនឹងប្រាសាទ ព្រោះបើគ្មានព្រៃឈើ ក៏គ្មានទឹកដែរ។ ទឹក ជាផ្នែកមួយដ៏សំខាន់ ជួយទ្រទ្រង់គ្រឹះប្រាសាទដែលសង់នៅតំបន់ដីល្បាយខ្សាច់។ លោក ស៊ិន ពិសី មន្ត្រីបច្ចេកទេសនៃនាយកដ្ឋានគ្រប់គ្រងព្រៃឈើបានឱ្យដឹងថា នៅពេលបច្ចុប្បន្នចំនួនព្រៃឈើក្នុងឧទ្យានអង្គរ នៅប្រើទិន្នន័យចាស់នៅឡើយ ព្រោះថាមិនទាន់មានការស្រង់ជាថ្មី។ លោកបន្ថែមថា ផ្ទៃដីព្រៃឈើជាង៥ពាន់ហិកតា ដែលស្មើនឹង១៤ភាគរយ កាលពីឆ្នាំ២០១៣នោះ ចំនួននេះអាចកើន ឬថយចុះ។ តែលោកបង្ហាញសុទិដ្ឋិនិយមខ្ពស់ថាអាចមានការកើនឡើង ដ្បិតជារៀងរាល់ឆ្នាំអាជ្ញាធរមានផែនការដាំកូនឈើឡើងវិញច្រើនម៉ឺនដើម។ យ៉ាងណាលោកថា ការស្រង់ទិន្នន័យព្រៃឈើក្នុងឧទ្យាន នឹងអាចធ្វើសាជាថ្មីនៅឆ្នាំ ២០២០ ដោយប្រើបច្ចេកទេសបង្ហោះយន្តហោះដ្រូន ដែលនេះជាបច្ចេកទេសទំនើបខុសពីការវាស់វែងដោយដៃកាលពីពេលមុនៗ។ បរិមាណព្រៃឈើចំនួន ១៤ភាគរយ គឺរាប់ទាំងព្រៃនៅក្នុង និងក្រៅប្រាសាទ ហើយតំបន់ដែលត្រូវការពារខ្លាំងនោះ គឺតំបន់នៅកៀកប្រជាជន ព្រោះថារងការទន្ទ្រានខ្លាំងក្លា។ ចំណុចនេះ លោក ពិសី ពន្យល់ថា តំបន់នៅកៀកភូមិរបស់ប្រជាជន មានទាំងព្រៃស្រោង និងរបោះ ដែលប្រឈមមុខជាងនៅតំបន់កណ្ដាលដែលមិនមានផ្ទះប្រជាជននៅជិត។ ក្នុងការងារគ្រប់គ្រងព្រៃឈើនេះដែរ នាយកដ្ឋានគ្រប់គ្រងព្រៃឈើមានក្រុមការងារ និងភ្នាក់ងារសម្រាប់ល្បាត ទប់ស្កាត់ក្នុងការកាប់ទន្ទ្រានព្រៃក្នុងតំបន់ជាប្រចាំ។ ក្រុមការងារទាំងនោះសរុបជិត១០០នាក់ ដែលបែងចែកទៅ១៤តំបន់គោលដៅ មានទាំងក្នុងតំបន់កណ្ដាល តំបន់ខាងលើ និងតំបន់ខាងក្រោមនៅប្រាសាទបាគង។ ក្រៅពីដើរល្បាត ក្រុមការងារទាំងនោះក៏មានតួនាទីចុះផ្សព្វផ្សាយ និងពន្យល់ឱ្យពលរដ្ឋយល់ពីបញ្ហាបរិស្ថាន ក៏ដូចជាជួយដាំកូនឈើឡើងវិញនៅតំបន់ដែលរងការទន្ទ្រាននោះផងដែរ។ ជាទូទៅ ការដាំកូនឈើឡើងវិញ ក៏ត្រូវគិតគូរពីចំណុចសំខាន់ៗនៃទីតាំងទាំងនោះផងដែរ។ ការដាំកូនឈើនៅតំបន់ព្រៃឧទ្យានអង្គរ គឺជ្រើសរើសប្រភេទកូនឈើណាដែលធ្លាប់មាននៅតំបន់នោះ ជាងនេះទៅទៀតនោះ គឺកូនឈើណាដែលធន់នឹងបរិយាកាយ មិនត្រូវការទឹកច្រើនជាដើម។ កូនឈើដែលនាយកដ្ឋានគ្រប់គ្រងទឹកដាំច្រើនជាងគេនៅតំបន់ដែលរងការទន្ទ្រាន ជាប្រភេទឈើអង្កាញ់ ដែលងាយលូតលាស់បានលឿន និងមិនសូវត្រូវការទឹក ក្រៅពីនេះក៏មានប្រភេទឈើគគីរ ឈើទាល និងនាងនួនជាដើម។ ជារៀងរាល់ឆ្នាំ កូនឈើមិនតិចពី៣ម៉ឺនដើមទេ ដែលត្រូវបានដាំឡើងវិញនៅលើផ្ទៃដីដែលត្រូវបានទន្ទ្រាន។ ជាគោលការណ៍របស់នាយកដ្ឋានគ្រប់គ្រងព្រៃឈើ គឺដាំត្រឹម២ម៉ឺនដើមតែប៉ុណ្ណោះក្នុងមួយឆ្នាំៗ តែដោយសារការទន្ទ្រានមានសកម្មភាពខ្លាំងក្លា ទើបធ្វើឱ្យមានការបង្ខំដាំកូនឈើឡើងវិញក្នុងតំបន់ដែលបាត់បង់ព្រៃឈើច្រើន ព្យាយាមទប់ស្កាត់មិនឱ្យមានសកម្មភាពបន្តទៀត។ ក្នុងការងារនេះដែរ អាជ្ញាធរអប្សរាបានសហការយ៉ាងជិតស្និទ្ធជាមួយអាជ្ញាធរមូលដ្ឋាន ក៏ដូចជាស្ថាប័នពាក់ព័ន្ធនានា ដើម្បីទប់ស្កាត់ ក៏ដូចជាអប់រំប្រជាពលរដ្ឋឱ្យយល់ពីបញ្ហានេះ។ ក្រៅពីប្រឈមនឹងការកាប់ទន្ទ្រានព្រៃហើយនោះ ក្នុងនោះតំបន់ឧទ្យានអង្គរ ក៏ប្រឈមនឹងភ្លើងឆេះព្រៃក្នុងរដូវប្រាំងផងដែរ ពិសេសក្នុងខែមីនា និងខែមេសា។ តាមការអះអាងរបស់អ្នកជំនាញ មូលហេតុដោយសារការដុតចម្ការរបស់អ្នកភូមិដែលនៅជិតតំបន់ការពារ និងមិនមានការប្រុងប្រយ័ត្ន ធ្វើឱ្យរាលដាលឆេះព្រៃរបោះជិតប្រាសាទ។ ក្នុងឆ្នាំ២០១៩ បញ្ហានេះបានកើតឡើងចំនួន៥ករណី ដែលធ្វើឱ្យឆេះព្រៃរបោះប្រមាណ ៥ហិកតាផងដែរ។ វិធានក្នុងការការពារបញ្ហានេះ អាជ្ញាធរជាតិអប្សរាមានឡានទឹកសម្រាប់បាញ់ពេលមានអាសន្នម្ដងៗ។ មន្ត្រីនៃនាយកដ្ឋានគ្រប់គ្រងព្រៃឈើ សំណូមពរដល់ប្រជាពលរដ្ឋ ក៏ដូចជាអាជ្ញាធរមូលដ្ឋាន ត្រូវស្វែងយល់ពីបញ្ហានេះ និងត្រូវជៀសកុំឱ្យមានការដុតចម្ការដោយមិនមានការគ្រប់គ្រងត្រឹមត្រូវ បង្កឱ្យរីករាលដាលដល់ព្រៃការពារក្នុងតំបន់ឧទ្យានអង្គរ៕	សៀមរាប៖ រមណីយដ្ឋានអង្គរ គ្របដណ្ដប់លើផ្ទៃដីចំនួន៤០១គីឡូម៉ែត្រក្រឡា ហើយក្នុងនោះតាមទិន្នន័យនៅឆ្នាំ២០១៣ ផ្ទៃដីព្រៃឈើមានប្រមាណ ១៤ភាគរយ។ ការងារគ្រប់គ្រងព្រៃឈើ ជាការងារដ៏សំខាន់មួយសម្រាប់អាជ្ញាធរជាតិអប្សរា ក្រៅពីការអភិរក្ស និងអភិវឌ្ឍន៍តំបន់បេតិកភណ្ឌមួយនេះ។ ដោយកំណើនប្រជាជន និងការរីកចម្រើននូវសេដ្ឋកិច្ចក្នុងតំបន់ ធ្វើឱ្យឧទ្យានអង្គរប្រឈមនឹងការទន្ទ្រានព្រៃ ដើម្បីកាន់កាប់ដោយបុគ្គលិកមួយចំនួន។ បច្ចុប្បន្ន ការទប់ស្កាត់ការទន្ទ្រានព្រៃ ជាបញ្ហាដ៏ស្មុគស្មាញមួយរបស់អាជ្ញាធរ ដើម្បីធ្វើយ៉ាងណាថែរក្សាគម្របព្រៃដែលនៅសេសសល់ និងរក្សាឱ្យបាននូវទេសភាពវប្បធម៌ក្នុងឧទ្យានមួយនេះ។
ជាមួយនឹងម៉ាស៊ីនត្រជាក់ សាមសុង Wind-free 4 way Cassette គឺជាដៃគូដ៏ល្អបំផុត សម្រាប់គ្រួសារ ម្ចាស់ជំនួញ ឬអាជីវកម្មដែលជោគជ័យ ដោយផ្តល់ជូននូវបរិយាកាសល្អដល់បុគ្គលិកនិយោជិត អតិថិជន ដៃគូពាណិជ្ជកម្ម ឬវិនិយោគិន ក្នុងការទទួលបាននូវអារម្មណ៍ស្រស់ស្រាយជានិច្ច។ គួរបញ្ជាក់ផងដែរថា អគារពាណិជ្ជកម្មដ៏ល្បី LEGO របស់ប្រទេសកូរ៉េ ព្រមទាំងអគារពាណិជ្ជកម្ម Keystone Premium ដែលស្ថិតលើវិថីព្រះនរោត្តម រាជធានីភ្នំពេញ ក៏បានជ្រើសយកម៉ាស៊ីនត្រជាក់ សាមសុង Wind-free 4 way Cassette ផងដែរ។ មិនមែន ១ គ្រឿង ហើយក៏មិនមែន ១០០គ្រឿងដែរ គឺរហូតដល់ ៤៥៧ គ្រឿង។ ការគាំទ្រ និងភាពពេញនិយមបែបនេះ គឺដោយសារតែ ម៉ាស៊ីនត្រជាក់ សាមសុង Wind-free 4 way Cassette មានបំពាក់នូវបច្ចេកវិទ្យាទំនើប បែប Wind-free Cooling ដែលអាចផ្តល់ភាពត្រជាក់បានសព្វល្អ មានផាសុកភាព ជាមួយនឹងរន្ធ 15,700 និងអាចរក្សាបាននូវហេដ្ឋារចនាសម្ព័ន្ធ គេហដ្ឋាន អគារពាណិជ្ជកម្ម និងការិយាល័យទាំងអស់ ឱ្យកាន់តែមានសោភ័ណភាព ស្រស់ស្អាត ទាក់ទាញ ដែលមើលទៅគ្មានទាស់ភ្នែកអ្វីឡើយ។ ដើម្បីជ្រាបឱ្យកាន់តែច្បាស់ ពីម៉ាស៊ីនត្រជាក់សាមសុង Wind-free 4 way Cassette ទំនើប ទាន់សម័យ និងល្អយ៉ាងណានោះ សូមអញ្ចើញមកទស្សនាដោយផ្ទាល់ នៅតាមបណ្តាហាងទំនើប សាមសុង និងដេប៉ូចែកចាយបន្ត ដែលនៅជិតលោកអ្នកបំផុត។ សម្រាប់ព័ត៌មានបន្ថែម លោកអ្នកក៏អាចទំនាក់ទំនងមកកាន់លេខ 1800 203 232 ៕ (អត្ថបទពាណិជ្ជកម្ម)	ភ្នំពេញថ្ងៃទី៦ ខែសីហា ឆ្នាំ២០១៩៖ ជាការពិតណាស់ បរិស្ថានជុំវិញ គឺពិតជាកត្តាដ៏សំខាន់ ដែលអាចជះឥទ្ធិពលដល់ការរស់នៅ ឬការបំពេញការងារប្រចាំថ្ងៃ របស់យើងទាំងអស់គ្នា។ សាកស្រមៃមើល ប្រសិនបើគេហដ្ឋាន កន្លែងធ្វើការ ការិយាល័យ ឬអគារពាណិជ្ជកម្មរបស់លោកអ្នក មានសភាពក្តៅស្អុះស្អាប់ មិនមានផាសុកភាព តើនឹងមានអ្វីកើតឡើង? ប្រាកដណាស់ វានឹងមិនមានភាពងាយស្រួល ក្នុងការរស់នៅ ឬបំពេញការងារឡើយ។
នាយករដ្ឋមន្ត្រី ហ៊ុន សែន បានប្រាប់ឱ្យក្រសួងសុខាភិបាល និងគណៈកម្មាធិការប្រយុទ្ធប្រឆាំងជំងឺកូវីដ-១៩ ត្រូវពិនិត្យលើសុពលភាពវ៉ាក់សាំង ដែលប្រទេសជាដៃគូ ផ្ដល់មកឱ្យកម្ពុជាឱ្យបានត្រឹមត្រូវ។ ក្នុងន័យនេះ សម្ដេច បានបញ្ជាក់ថា បើវ៉ាក់សាំងនោះ ជិតដល់ពេលអស់សុពលភាពហើយ គឺមិនត្រូវទទួលយកមកទុកចាក់ឱ្យពលរដ្ឋឡើយ។ ប្រមុខរដ្ឋាភិបាល បានប្រកាសថា កម្ពុជា មិនមែនជាកន្លែងប្រមូល និងស្តុកទុកវ៉ាក់សាំងហួសសុពលភាព របស់ម្ចាស់ជំនួយ និងដៃគូណាមួយឡើយ។	សម្ដេច ហ៊ុន សែន ប្រកាសមិនអនុញ្ញាតឱ្យចាក់វ៉ាក់សាំងបង្ការកូវីដ-១៩ ហួសសុពលភាពឱ្យពលរដ្ឋឡើយ។ សម្ដេច ថ្លែងបែបនេះ នៅក្នុងសម្ពោធដាក់ឱ្យប្រើប្រាស់ មន្ទីរពេទ្យមិត្តភាពកម្ពុជា-ចិនត្បូងឃ្មុំ នាព្រឹកថ្ងៃទី៧ មីនា។
លោក អាប់ឌុល បានបញ្ជាក់ថា ជនភៀសខ្លួនពីរដ្ឋរ៉ាខាញ ប្រទេសមីយ៉ាន់ម៉ាជាច្រើន កំពុងជ្រកកោននៅប្រទេសបង់ក្លាដែស។ ដូច្នេះរដ្ឋមន្រ្តីការបរទេសបង់ក្លាដែសរូបនេះ អំពាវនាវឱ្យកម្ពុជា ក្នុងឋានៈជាប្រធានអាស៊ាន ដើរតួនាទីយ៉ាងសកម្មបន្ថែមទៀត ក្នុងការនាំមកនូវដំណោះស្រាយប្រកបដោយនិរន្តរភាព ដល់ការធ្វើមាតុភូមិនិវត្តន៍របស់ជនភៀសខ្លួន ដោយមានភាពរហ័ស សុវត្ថិភាព និងភាពថ្លៃថ្នូរ។ ចំពោះបញ្ហាជនភៀសខ្លួនមីយ៉ាន់ម៉ានេះ លោក ប្រាក់ សុខុន បានអះអាងថា កម្ពុជាក្នុងឋានៈជាប្រធានអាស៊ាន នឹងបន្តគាំទ្រការពង្រីកតួនាទីអាស៊ាន តាមរយៈអគ្គលេខាធិការ និងមជ្ឈមណ្ឌលសម្របសម្រួលអាស៊ានសម្រាប់ជំនួយមនុស្សធម៌ក្នុងការគ្រប់គ្រងគ្រោះមហន្តរាយ (AHA Centre) ដើម្បីសម្របសម្រួលជំនួយមនុស្សធម៌ និងដំណើរការធ្វើមាតុភូមិនិវត្តន៍ប្រកបដោយសុវត្ថិភាព។ រដ្ឋមន្រ្តីការបរទេសកម្ពុជា លោក ប្រាក់ សុខុន សន្យាធ្វើការយ៉ាងជិតស្និទ្ធជាមួយគ្រប់ភាគីពាក់ព័ន្ធ និងដៃគូអភិវឌ្ឍន៍ តាមរយៈយន្តការអាស៊ាន ដើម្បីធានាដំណើរការធ្វើមាតុភូមិនិវត្តន៍ប្រកបដោយសុវត្ថិភាព និងភាពថ្លៃថ្នូរ ក៏ដូចជាការអភិវឌ្ឍប្រកបដោយចីរភាពក្នុងរដ្ឋរ៉ាខាញ ស្របតាមកិច្ចព្រមព្រៀងទ្វេភាគីរវាងបង់ក្លាដែស និងមីយ៉ាន់ម៉ា។ ជនភាគតិចមូស្លីមរ៉ូហ៊ីងយ៉ា ដែលកំពុងរស់នៅក្នុងតំបន់ព្រំដែនបង់ក្លាដែស ក៏មានការរងទុក្ខបុកម្នេញខ្លះដែរ ដោយក្នុងនោះអាជ្ញាធរបង់ក្លាដែស បិទសាលារៀន និងហាងទំនិញលក់របស់ពួកគេ ក៏ដូចជាមានអគ្គិភ័យឆេះជំរុំភៀសខ្លួននេះ ម្ដងជាពីរដងផងដែរ។ ចាប់តាំងពីឆ្នាំ ២០១៧ ក្រោយក្រុមយោធាមីយ៉ាន់ម៉ា បានធ្វើទុក្ខបុកម្នេញដល់ជនភាគតិចមូស្លីមរ៉ូហ៊ីងយ៉ា ដោយប្រជាជនប្រមាណ ៨៥ ម៉ីននាក់ បានភៀសខ្លួនមករស់នៅក្នុងជំរំក្នុងស្រុក Cox's Bazar ស្ថិតតាមព្រំដែនបង់ក្លាដែស។ ក្រៅពីនិយាយពីរឿងជនភៀសខ្លួននេះ លោក អេ ខេ អាប់ឌុល ម៉ូមិន រដ្ឋមន្រ្តីការបរទេសបង់ក្លាដែស ក៏បានស្នើឱ្យកម្ពុជាបន្តគាំទ្រសំណើរបស់ខ្លួន សុំធ្វើជាដៃគូសន្ទនាតាមវិស័យរបស់អាស៊ានដែរ។ លោក ប្រាក់ សុខុន យល់ព្រមតាមសំណើរនេះ។ តែប្រមុខការបរទេសកម្ពុជា បានស្នើឱ្យបង់ក្លាដែសពង្រីកទំនាក់ទំនងទ្វេភាគីជាមួយបណ្តាប្រទេសសមាជិកអាស៊ាននីមួយៗ ដើម្បីបង្កើនកិច្ចសហប្រតិបត្តិការជាក់ស្តែងនៅក្នុងតំបន់៕	ភ្នំពេញ៖ បង់ក្លាដែស ស្នើឱ្យកម្ពុជា ក្នុងនាមជាប្រធានអាស៊ាន នៅឆ្នាំ២០២២នេះ ជួយរកដំណោះស្រាយលើបញ្ហាជនភៀសខ្លួន នៅមីយ៉ាន់ម៉ា ។ សំណើនេះ ត្រូវបានលើកឡើងក្នុងកិច្ចពិភាក្សារវាងលោក ប្រាក់ សុខុន រដ្ឋមន្រ្តីការបរទេស និងសហប្រតិបត្តិការអន្តរជាតិ និងលោក អេ ខេ អាប់ឌុល ម៉ូមិន រដ្ឋមន្រ្តីការបរទេសបង់ក្លាដែស តាមខ្សែទូរសព្ទ កាលពីថ្ងៃទី១៨ មករា។
បើតាមការបញ្ជាក់សេនាធិការចម្រុះកងទ័ពកូរ៉េខាងត្បូង មីស៊ីលពីរគ្រាប់ ត្រូវបានបាញ់ចេញពីតំបន់ Wonsan សំដៅទិសខាងកើត។ នេះជាលើកទីមួយដែលកូរ៉េខាងជើងសាកល្បងកាំជ្រួចរបស់ខ្លួន ក្រោយការប្រកាសលែងអនុវត្តតាមគោលការណ៍មិនបាញ់មីស៊ីលនៅដើមឆ្នាំនេះមក។ ប៉ុន្តែគេជឿថា ព្យុងយ៉ាងអាចបាញ់មីស៊ីលរបស់ខ្លួន។ អំឡុងពេលសុន្ទរកថានៅដើមឆ្នាំ២០២០ មេដឹកនាំកូរ៉េខាងជើង គីម ជុងអ៊ុន បានប្រកាសបញ្ចប់ឱសានវាទលែងបាញ់មីស៊ីល ក្រោយមិនទទូលបានសម្បទានពីអាមេរិក ហើយក៏ព្រមានបញ្ចេញអាវុធប្រភេទថ្មីផង។ អ្នកជំនាញខ្លះជឿថា អាវុធយុទ្ធសាស្ត្រថ្មីរបស់កូរ៉េខាងជើង ទំនងជាមីស៊ីកបាលីស្ទិមចម្ងាយឆ្ងាយ ឬក៏ជាមីស៊ីលបាលីស្ទិកបាញ់ចេញពីនាវាមុជទឹក (SLBM) ក៏ថាបាន៕	កូរ៉េខាងជើង នៅថ្ងៃទី២ ខែមីនា បានបាញ់មីស៊ីលចំនួនជាលើដំបូងក្នុងឆ្នាំ២០២០ នេះ។ នេះបើតាមការប្រកាសរបស់យោធាកូរ៉េខាងត្បូងដែលអះអាងថា មិនទាន់កំណត់ពីអត្តសញ្ញាណកាំជ្រួចនេះឡើយ។
នៅព្រឹកថ្ងៃទី២៥ ខែកុម្ភៈ ឆ្នាំ២០១៩នេះ មានការបកស្រាយម្តងទៀតតាមរយៈការធ្វើសន្និសីទកាសែតដោយ លោកឧត្តមសេនីយ៍ត្រី អេង ហ៊ី អ្នកនាំពាក្យកងរាជអាវុធហត្ថលើផ្ទៃប្រទេស ទាក់ទងនឹងអំពើហិង្សារវាងកម្លាំងសមត្ថកិច្ច និង ប្រជាពលរដ្ឋនៅខេត្តព្រះសីហនុ។ លោក ប្រាប់អ្នកកាសែតថា ក្នុងចំណោមកម្លាំងប្រដាប់អាវុធ ដែលឈមមុខជាមួយប្រជាពលរដ្ឋ មានកម្លាំងកងរាជអាវុធហត្ថ១០០នាក់ ដោយមានកាំភ្លើងវែង១០ដើម និង កាំភ្លើងខ្លី៦ដើមក្នុងដៃ។ លោកឧត្តមសេនីយ៍ត្រី បន្តថា កងរាជអាវុធហត្ថ បានបាញ់កាំភ្លើង៦គ្រាប់ឡើងលើ ដោយសារទប់នឹងកំហឹងពុំបាន ពេលប្រជាពលរដ្ឋ ប្រើអំពើហិង្សា ដូចជា ប្រើដំបង គប់ដុំថ្ម គប់ដង និងបាញ់ចម្ពាម ជាដើម។ ប៉ុន្តែ លោក អះអាងថា ចំពោះគ្រាប់កាំភ្លើង ដែលបាញ់ត្រូវប្រជាពលរដ្ឋម្នាក់ មិនមែនជាគ្រាប់កាំភ្លើងរបស់កងរាជអាវុធហត្ថឡើយ។ អ្នកនាំពាក្យរូបនេះ បកស្រាយថា កម្លាំងជំនាញខាងកងរាជអាវុធហត្ថ បានយកគ្រាប់កាំភ្លើង ដែលនៅក្នុងខ្លួនជនរងគ្រោះ ទៅពិនិត្យជាមួយនឹងគ្រាប់កាំភ្លើង ដែលកងរាជអាវុធហត្ថបានបាញ់ ហើយលទ្ធផលបង្ហាញថា គ្រាប់កាំភ្លើងទាំងនោះ គឺប្រភេទ K59 ដូចគ្នា ប៉ុន្តែ គ្រាប់កាំភ្លើង K59 ដែលនៅក្នុងខ្លួនជនរងគ្រោះ គឺជាគ្រាប់កាំភ្លើងកែច្នៃ ដូច្នេះ វាមិនមែនជាគ្រាប់កាំភ្លើង ដែលបាញ់ចេញពីកាំភ្លើងរបស់កងរាជអាវុធហត្ថទេ។ លោក បញ្ជាក់យ៉ាងដូច្នេះថា៖«យើងមិនទាន់ដឹងថាគ្រាប់កាំភ្លើងនោះមកពីណាទេ។ យើងកំពុងស្រាវជ្រាវបន្ត»។ បើរាប់ទៅ មានការបកស្រាយ៣ដងហើយ ពីរឿងគ្រាប់កាំភ្លើងដែលបាញ់ត្រូវប្រជាពលរដ្ឋនេះ តែការបកស្រាយទាំងនេះ សុទ្ធតែខុសគ្នា។ លើកទី១ លោក ផៃ ប៊ុនវណ្ណៈ អភិបាលរងខេត្តព្រះសីហនុ ដែលជាអ្នកទទួលបញ្ជាដឹកនាំកម្លាំងចុះទៅអនុវត្តដីកា បានបកស្រាយថា គ្រាប់កាំភ្លើងនោះ ប្រហែលជាគ្រាប់កាំភ្លើងរបស់ជនបាតដៃទី៣ ដែលបានឆ្លៀតឱកាសបាញ់ប្រជាពលរដ្ឋ ដើម្បីទម្លាក់កំហុសឲ្យសមត្ថកិច្ច។ តែក្រោយមក លោក ក៏បកស្រាយលើកទី២ថា សមត្ថកិច្ច បានបាញ់កាំភ្លើងឡើងលើ ហើយប្រហែលជាគ្រាប់កាំភ្លើងនោះ ធ្លាក់មកវិញ ក៏ត្រូវប្រជាពលរដ្ឋ។ អត្ថបទទាក់ទង សមត្ថកិច្ចព្រះសីហនុ បំភ្លឺជាថ្មីថា គ្រាប់កាំភ្លើងបាញ់ទៅលើ ហើយធ្លាក់មកត្រូវពលរដ្ឋ សមត្ថកិច្ចព្រះសីហនុថា មិនបានបាញ់ពលរដ្ឋដែលតវ៉ារឿងដីធ្លីទេ ហើយសង្ស័យថាជនទីបី ជាអ្នកប្រព្រឹត្ត បច្ចុប្បន្ន លោក ពៅ សារ័ត្ន ដែលរងរបួសដោយសារគ្រាប់កាំភ្លើង កំពុងបន្តសម្រាកព្យាបាលក្នុងមន្ទីរពេទ្យនៅឡើយទេ។ លោក អេង ហ៊ី អះអាងថា លោក ពៅ សារ័ត្ន បានធូរស្បើយហើយ។ លោក អេង ហ៊ី ថ្លែងថា គណៈកម្មការចំពោះកិច្ច ដែលលោក សៅ សុខា មេបញ្ជាការកងរាជអាវុធហត្ថលើផ្ទៃប្រទេស បានបង្កើតឡើងដើម្បីឲ្យចុះទៅស្រាវជ្រាវពីរឿងនេះ បានរកឃើញកងរាជអាវុធហត្ថ៥នាក់ និង យោធិនម្នាក់ ដែលត្រូវរងពិន័យ ពាក់ព័ន្ធនឹងអំពើហិង្សា ហើយក្រុមប្រឹក្សាវិន័យកងរាជអាវុហត្ថ បានបើកកិច្ចប្រជុំនិងសម្រេចរួចហើយ ពីការដាក់ពិន័យលើអ្នកទាំងនោះ។ ក្នុងចំណោមពួកគេ មាន៤នាក់ គ្រាន់តែត្រូវបានស្តីបន្ទោសជាលាយលក្ខណ៍អក្សរប៉ុណ្ណោះ ពីសំណាក់ក្រុមប្រឹក្សាវិន័យកងរាជអាវុធហត្ថ ឯ២នាក់ទៀត ត្រូវបានដកចេញពីក្របខណ្ឌ និងត្រូវប្រឈមមុខជាមួយតុលាការ។ លោកវរសេនីយ៍ឯក ប៉ែន វិបុល មេបញ្ជាការរងកងរាជអាវុធហត្ថខេត្តព្រះសីហនុ រងការស្តីបន្ទោស ព្រោះលោក មានកំហុស ដោយសារធ្វេសប្រហែសក្នុងការគ្រប់គ្រងកម្លាំង រហូតបណ្តាលកងរាជអាវុធហត្ថ ប្រើអំពើហិង្សា។ លោក សេក កុម្ភៈ (មិនបញ្ជាក់ឋានន្តរសក្តិ) រងការស្តីបន្ទោស ដោយសារបានបាញ់កាំភ្លើងម៉ាក AK ៤គ្រាប់ឡើងលើ។ លោក ស៊ឹម វាសនា ជំនួយការការិយាល័យនៃកងរាជអាវុធហត្ថខេត្តព្រះសីហនុ រងការស្តីបន្ទោស ព្រោះបានបាញ់កាំភ្លើងម៉ាក់ CF98 ២គ្រាប់ឡើងលើ។ លោក ពុធ ចាន់ (មិនបញ្ជាក់ឋានន្តរសក្តិ) ពុំបានប្រើអំពើហិង្សាឡើយ តែលោកនៅតែរងការស្តីបន្ទោស ព្រោះលោក នៅជិតនឹងអ្នកដែលប្រើអំហើហិង្សា ហើយបែរជាមិនព្រមហាមឃាត់។ ចំណែក លោកព្រឹទ្ធបាលទោល សុខ ធារិទ្ធ ត្រូវបានផ្អាកការងារពីក្របខណ្ឌ ព្រោះតែបានប្រើអំពើហិង្សា ដោយបានធាក់ប្រជាពលរដ្ឋម្នាក់ ពេលប្រជាពលរដ្ឋនោះ ត្រូវសមត្ថកិច្ចចាប់បាន ហើយដៃទាំង២ ត្រូវបានចងស្លាបសេក និង អង្គុយលុតជង្គង់។ ក្រៅពីផ្អាកការងារ កងរាជអាវុធហត្ថ ថែមទាំងកសាងសំណុំរឿងរបស់ព្រឹទ្ធបាលទោលរូបនេះ ទៅតុលាការផងដែរ។ ដោយឡែក យោធិនស័ក្តិ២ម្នាក់ (មិនបញ្ចេញឈ្មោះ) ដែលយកកាំភ្លើងម៉ាក AK ទៅវាយប្រជាពលរដ្ឋពីក្រោយ ដែលអង្គុយលុតជង្គង់និងដៃត្រូវបានចងស្លាបសេកនោះ ត្រូវបានដកចេញពីក្របខណ្ឌ ហើយត្រូវបានកសាងសំណុំរឿងទៅតុលាការ ជាមួយព្រឹទ្ធបាលទោល សុខ ធារិទ្ធ។ សម្តេច ស ខេង រដ្ឋមន្រ្តីក្រសួងមហាផ្ទៃ បានស្តីបន្ទោសឲ្យរដ្ឋបាលខេត្តព្រះសីហនុ ដែលប្រើកម្លាំងយោធា ឲ្យចុះទៅអនុវត្តដីការបស់តុលាការកំពូល ជាមួយកម្លាំងនគរបាលនិងកម្លាំងកងរាជអាវុធហត្ថ។ រដ្ឋមន្រ្តីមហាផ្ទៃ ក្រើនរម្លឹកថា រដ្ឋបាលខេត្ត អាចប្រើកម្លាំងនគរបាលនិងកម្លាំងកងរាជអាវុធហត្ថបាន តែមិនអាចប្រើកម្លាំងយោធាឡើយ។ រដ្ឋមន្រ្តីរូបនេះ ប្រាប់ថា កុំឲ្យមានករណីបែបនេះ កើតឡើងសាជាថ្មី ព្រោះវា ជាទង្វើខុសច្បាប់។ ចំពោះការប្រើអំពើហិង្សានិងការផ្ទុះអាវុធ ពីសំណាក់កម្លាំងកងរាជអាវុធហត្ថនៅខេត្តព្រះសីហនុ លោក អេង ហ៊ី ក្នុងនាមកងរាជអាវុធហត្ថ បានសម្តែងការសោកស្តាយ ហើយលោក ក៏សុំទោសក្នុងសន្និសីទកាសែតនោះផងដែរ។ កាលពីដើមខែមករា ឆ្នាំ២០១៩ ប្រជាពលរដ្ឋប្រមាណ២០០មាក់ បាននាំតវ៉ា នៅពេលតុលាការកំពូល ចេញដីកាស្ថាពរសម្រេចឲ្យឧកញ៉ាម្នាក់ ឈ្នះក្តីពួកគាត់ លើរឿងដីធ្លីនៅភូមិគគីរ ឃុំបិតត្រាង ស្រុក ព្រៃនប់ខេត្តព្រះសីហនុ។ ពេលនោះ មានកម្លាំងទាំង៣ប្រភេទតែម្តង គឺកម្លាំងនគរបាល កម្លាំងកងរាជអាវុធហត្ថ និងកម្លាំងយោធា ដែលចុះទៅអនុវត្តដីការបស់តុលាការកំពូល ហើយក៏ប្រឈមមុខជាមួយប្រជាពលរដ្ឋ រហូតដល់ផ្ទុះអំពើហិង្សា។ មកដល់ពេលនេះ ការប្រឈមមុខដាក់គ្នារវាងប្រជាពលរដ្ឋនិងសមត្ថកិច្ច បានស្ងៀមស្ងាត់។ ប៉ុន្តែ ប្រជាពលរដ្ឋ ប្រហែលជាមិនទាន់បញ្ឈប់ការតវ៉ាឡើយ ព្រោះពួកគាត់ នៅតែមិនសុខចិត្ត និងចាត់ទុកសាលដីការបស់តុលាការកំពូល ដែលឲ្យពួកគាត់ចាញ់ក្តី ថាជារឿងអយុត្តិធម៌៕	រហូតមកដល់ពេលនេះ សមត្ថកិច្ច រកមិនទាន់ឃើញជនល្មើស ដែលប្រើកាំភ្លើងបាញ់ត្រូវប្រជាពលរដ្ឋម្នាក់ នៅខេត្តព្រះសីហនុនោះទេ ហើយសមត្ថកិច្ច ក៏មិនទាន់មានចម្លើយឲ្យច្បាស់លាស់ដែរ ដោយម្តងបកស្រាយបែបនេះ ហើយម្តង បកស្រាយបែបនោះ។
អត្ថបទទាក់ទង យុត្តិធម៌លើការផ្តល់វ៉ាក់សាំងCOVID-19៖ មេ FIFA ថាកីឡាករបាល់ទាត់មិនគួរជាអាទិភាព មន្ត្រីអូឡាំពិកជប៉ុន៖ អូឡាំពិកក្រុងតូក្យូដំណើរការបាន អាស្រ័យលើការគាំទ្ររបស់អាមេរិក អ៊ីស្រាអែលត្រៀមចាក់វ៉ាក់សាំង COVID-19 ឱ្យអត្តពលិក ដើម្បីចូលរួមអូឡាំពិកក្រុងតូក្យូ ការស្ទង់មតិរបស់កាសែត Yomiuri បង្ហាញថា ប្រជាជនជប៉ុនប្រហែល ២៨ ភាគរយចង់ឱ្យលុបចោលការប្រកួតកីឡាអូឡាំពិកនេះតែម្តង ខណៈ៣៦ភាគរយទៀតចង់ឱ្យមានការពន្យារពេលព្រឹត្តិការណ៍បន្តទៀតដោយរង់ចាំជំងឺ COVID-19 ថមថយសិន។ អ្នកចូលរូមក្នុងការស្ទង់មតិ៣៦ភាគរយគាំទ្រឱ្យបន្ត និង៨ភាគរយចង់បន្តតែឱ្យមានអ្នកចូលទស្សនាផ្ទាល់។ សរុបមក ការស្ទង់មតិនេះមាន៦៤ភាគរយមិនចង់ឱ្យបន្ត ឬពន្យារពេលដំណើរការកីឡាអូឡាំពិកក្រុងតូក្យូឆ្នាំ២០២០ នេះនៅឆ្នាំ២០២១ទៀត ខណៈជប៉ុន និងគណៈកម្មាធិការអូឡាំពិកអន្តរជាតិ (IOC) ពន្យារពេលកីឡានេះ១ឆ្នាំរួចមកហើយ។ អូឡាំពិកក្រុងតូក្យូត្រូវបានពន្យារពេលកាលពីឆ្នាំ២០២០ដោយសារជំងឺ COVID-19 ហើយគ្រោងនឹងធ្វើឡើងនៅឆ្នាំនេះដោយចាប់ផ្តើមនៅថ្ងៃទី ២៣ ខែកក្កដាតទៅ។ ខណៈពេលវាលាកាន់តែខិតជិតមកដល់ ហើយជំងឺឆ្លងនេះនៅតែរាតត្បាតប្រជាជនជប៉ុន និងពិភពលោកកាន់តែខ្លាំង ទើបធ្វើឱ្យមតិមួយចំនួនធំមិនចង់ឱ្យដំណើរកីឡាលំដាប់ពិភពលោកនេះឡើយ។ យ៉ាងណាក៏ដោយ អ្នករៀបចំអូឡាំពិកជប៉ុន រួមទាំង IOC នៅតែបង្ហាញការប្តេជ្ញាចិត្តដើម្បីបន្តដំណើរការកីឡានេះឱ្យខាងតែបាន ស្របពេលវ៉ាក់សាំង COVID-19 ក៏កំពុងត្រូវបានចែកចាយទៅដល់ប្រជាជនមួយចំនួនហើយ។ អ្នករៀបចំជឿជាក់ថាការទទួលបានវ៉ាក់សាំង នឹងជួយដោះស្រាយស្ថានការណ៍ជុំវិញការរៀបចំព្រឹត្តិការណ៍កីឡានេះឱ្យបានជោគជ័យ៕	ប្រជាជនជប៉ុនភាគច្រើនប្រឆាំងនឹងការប្រារព្ធធ្វើព្រឹត្តិការណ៍កីឡាអូឡាំពិកក្រុងតូក្យូនៅឆ្នាំ២០២១នេះ ស្របពេលជំងឺ COVID-19 រាតត្បាតកាន់តែខ្លាំង។ នេះបើយោងតាមការស្ទង់មតិរបស់កាសែត Yomiuri ដែលបានបង្ហាញនៅថ្ងៃទី៨ ខែកុម្ភៈ។
យោងតាមការផ្សាយរបស់ msn.com រថយន្តទាំងនោះ រួមមាន Aston Martin Valkyrie, McLaren Speedtail, Mercedes-AMG Project One និង Lamborghini LB48H។ ១. Aston Martin Valkyrie ព័ត៌មានទាក់ទងនឹង Aston Martin Valkyrie បានលេចឮឡើងតាំងពីឆ្នាំ២០១៧។ បច្ចុប្បន្ន ក្រុមហ៊ុនបានដំឡើងថាមពលម៉ាស៊ីន ដែលមានកម្លាំងរង្វិលជុំ១១ ០០០ PRM (Revolution per Minute) និងរត់បានល្បឿនជាង៤០០គីឡូម៉ែត្រក្នុង១ម៉ោង។ របាយការណ៍បង្ហាញថា រថយន្តនេះមានតម្លៃប្រមាណ ៣,២លានដុល្លារអាមេរិក។ ២. McLaren Speedtail រថយន្តមានតម្លៃក្នុងរង្វង់ ២,៤លានដុល្លារអាមេរិក។ ការរចនាលើ Speedtail គឺដើម្បីជំនួសឲ្យម៉ូដែល McLaren P1 តាមរយៈការដំឡើងកម្លាំងសេះពី៩០៣ hp ទៅ១០៣៥ hp។ វាអាចរត់បានល្បឿនជាង៤០០គីឡូម៉ែត្រក្នុង១ម៉ោងផងដែរ ដោយក្រុមហ៊ុនគ្រោងបង្ហាញនៅឆ្នាំ២០១៩ ឬអាចឈានដល់ឆ្នាំ២០២០។ ៣. Mercedes-AMG Project One នាព្រឹត្តិការណ៍ International Motor Show ឆ្នាំ២០១៧នៅប្រទេសអាល្លឺម៉ង់ Mecedes-AMG Project One បានធ្វើឲ្យគេចាំទុកក្នុងចិត្ត។ រថយន្តប្រភេទកូនកាត់នេះ ត្រូវបានរាយការណ៍ថា នឹងដាក់លក់ក្នុងតម្លៃប្រមាណ២,៧២លានដុល្លារអាមេរិក ដោយមានកម្លាំងសេះជាង១០០០ hp និងរត់បានល្បឿនប្រមាណ៣៥០គីឡូម៉ែត្រក្នុង១ម៉ោង។ ៤. Lamborghini LB48H ថ្វីត្បិតក្រុមហ៊ុនមិនទាន់ប្រកាសដាក់លក់ក៏ដោយ តែគេរំពឹងថា ម៉ូដែល LB48H នេះ មានតម្លៃប្រមាណ២,៥លានដុល្លារអាមេរិក ហើយនឹងបង្ហាញវត្តមាននៅលើផ្លូវថ្នល់នាឆ្នាំ២០១៩។ អ្វីដែលអ្នកជំនាញខាងរថយន្តបានដឹងនោះ Lamborghini LB48H ជាប្រភេទរថយន្តកូនកាត់ V12 ដ៏ប្រណីត៕	យ៉ាងណាស់ក្រុមហ៊ុនផលិតយានយន្តចំនួន៤នៅលើពិភពលោក បានប្រកាសពីវត្តមានរថយន្តម៉ូដែលដ៏ប្រណីត (Hypercar) ដ៏ប្រណីតរបស់ខ្លួន សម្រាប់ឆ្នាំ២០១៩ ។
អ្នកស្រី ចាន់ ណារី បានចាប់ផ្ដើមលក់ចេកបន្ទះអាំងនេះ នៅក្នុងឆ្នាំ២០២៣។ ចេកបន្ទះរបស់អ្នកស្រី បានយកមកពីខេត្តកំពង់ចាម។ បើតាមអ្នកស្រី ណារី ពេលចាប់ផ្ដើមលក់ដំបូងមានការគាំទ្រច្រើនពីអ្នកជាហូរហែ តែមួយរយៈនេះ អ្នកស្រីលក់មិនសូវដាច់ដូចមុនឡើយ។ ចេកបន្ទះអាំងនេះ មានតម្លៃ ២០០០រៀល ក្នុងមួយកញ្ចប់។ ពេលអាំងចេកបន្ទះនេះ គេត្រូវប្រែទៅវិញទៅមក និងប្រើភ្លើងល្មម មិនខ្លាំងពេកនោះទេ។ ក្រោយអាំងរួច គេមូលវានឹងកំប៉ុងភេសជ្ជៈ និងចងក្នុងថង់កុំឱ្យទន់៕ សូមអញ្ជើញទស្សនាវីដេអូខាងក្រោមដូចតទៅ៖	ភ្នំពេញ៖ ចេកបន្ទះអាំង ជាអាហារសម្រន់មួយប្រភេទ ប៉ុន្តែវាហាក់មិនសូវពេញនិយមសម្រាប់មនុស្សទូទៅឡើយ។ ម៉្យាងវិញទៀត នៅរាជធានីភ្នំពេញក៏មិនសូវមានលក់ចេកបន្ទះអាំង ដូចចេកចៀន ចេកអាំងដាក់ខ្ទិះ ចេកឆាប ឬចេកឆឹងឡើយ។ អ្នកស្រី ចាន់ ណារី ជាអ្នកលក់ចេកបន្ទះអាំង នៅភូមិមានជ័យ ក្នុងសង្កាត់ស្ទឹងមានជ័យ លើកឡើងថា បច្ចុប្បន្ននេះ លក់បាន២០ថង់ប៉ុណ្ណោះមួយថ្ងៃ។

Subsets and Splits

No community queries yet

The top public SQL queries from the community will appear here once available.